
VIEAȚA. 


De bună seamă, cel mai original scriitor român 
este Ion Creangă; în galeria creatorilor scrisului 
românesc, el face o figură cu totul aparte. 

lon Creangă este fecior de ţărani, muncitori 
ai pământului în comuna  Humuleşti, județul 
Neamţ. Taică-său era Ştefan a lui Petrea Ciubo- 
tariu, iar maică-sa era Smaranda, fiica lui David 
Creangă din Pipirig. Scriitorul s'a născut la 1 
Martie 1837. Conilăria i-a fost dintre cele mai 
fericite: alerga toată ziua cu alți tovarăşi de 
sbenguială, aci se ducea să se scalde în știoalnă, 
aci fura poamele de prin  ogrăzile vecinilor, 
pornea cu colindul la sărbătorile Crăciunului, în 
nădejdea de a zăpăta covrigi sau nuci, răsturna 
mesele la praznice sau pomeni şi câte şotii şi 
năzbâtii nu mai făcea! 

Carte, a învăţat puțină și pe apucate: mai 
întâi, sa străduit să învețe buchiile pe ceaslov, 
cu ajutorul dascălului Vasile a Vasilcăi, a mai 
urmat câteva luni cursurile şcoalei primare din 
Broşteni, ca mai apoi, să înceapă la psaltichie 
cu un dascăl dela biserica Adormirea din Târgul 


Neamțului. După aceasta, îl aflăm printre elevii 
arhimandritului Isaia Teodorescu, acel original 
Popa-Duhu, de care povestitorul va vorbi mai 
târziu. In toamna 1854, intră în şcoala de ca- 
tiheți din Fălticeni, dar nici aici nu se prea ține 
de învățătură. Intre 1855 şi 1858, urmează 
cursurile seminarului dela Socola. 

După terminarea seminarului, se însoară şi 
e hirotonit diacon. (1859). Având o viață grea, 
Creangă nutreşte şi gândul de a deveni învă- 
țător. In 1864, intră în Şcoala Normală Vasile 
Lupu, condusă pe atunci de Titu Maiorescu, do- 
vedindu-se un elev strălucit, Maiorescu remar- 
cându-l, îl numeşte încă din anul II, institutor 
la şcoala primară Trei-lerarhi şi Creangă dove- 
deşte, dela început, o deosebită vocaţie pentru 
această meserie. In schimb, nici căsătoria, nici 
cariera eclesiastică nu-i vor fi de nădejde. Da 
nevastă, se va despărți curând, iar cu superiorii 
săi, preoții, va intra în mare vrajbă, căci diaco- 
nul Creangă manitestă tendințe de multă inde- 
pendență. Mai întâi, îşi ia libertatea de a merge 
la teatru (1868), fapt pentru care primi aspri 
mustrări. Creangă însă nu se sfieşte, nici nu 
pare să aibă dorinţe de a respecta, de aci înainte, 
canoanele strimte ale tagmei bisericești sau de 
a face pe placul cuvioșilor părinți. Cum. i se ri- 
dică pedeapsa pentru mergerea la teatru, trage 


cu puşca în ciorile de pe turlele Goliei: O gazetă 
locală vorbeşte pe larg de acest fapt ne mai 
auzit: un preot să tragă cu pușca! Libertate ului- 
toare! Curând, Creangă forțează mai mult, mer- 
ge mai departe cu răzvrătirea: se mută din lo- 
cuința pe care o avea în curtea Goliei şi chiar, 
socotindu-şi chica greu de purtat și demodată, 
se tunde. Adevărat scandal! Consistoriul chemat 
să-l judece, arată multă pornire şi rea voință 
față de răzvrătit, dar nici diaconul nu arată, 
mai puțin, voința de a nu le face placul, ci de 
a-i revolta. 

Actul de acuzare constată toate greșelile; — 
între altele: „obşteşte este cunoscut că diaconul 
lon Creangă nu viețuieşte împreună cu soția lui 
timp de mai mulți ani, fără a fi probat prin 
locurile competente a lui nevinovăţie“..., că acest 
diacon „in loc de a se corigea în purtări, după 
atâtea _iertări, din contră a devenit a-şi tunde 
și părul“... lar ducându-se la teatru, „s'a silit 
a argumenta că acolo a găsit morala dumne- 
zeiască“... După toată această enumerare de mo- 
tive, hotărîrea sună dârz: „Să fie oprit cu lu- 
crarea diaconiei pentru totdeauna.“ 1) 

Deși hotărirea e clară, totuși peste un an, mai 
marii îl chiamă din nou pe Creangă la „lu- 


1) Dumitru Furtună, Jon Creangă — Cuvinte şi 
mărturii, p. 52. 


crarea diaconiei“. Acesta răspunde cu multă dem- 
nitate, dar şi cu mai mult curaj: nu se arată deloc 
pocăit, ci dimpotrivă, îşi învinovăţeşte judecă- 
torii. Intre altele, le spune: 

„Dacă mi-aţi permite a Vă întreba care sunt 
acele fapte incorigibile. şi incompatibile cu ca- 
racterul meu de preot, probate de Sfinția Voastră, 
cum să mă corijez — dând semne de îndreptare 
întru aceste? 

Nu mă îndoesc că, puind mâna pe conștiința- 
Vă şi întrebând-o — numai dacă mwar fi ipocrizia 
la mijloc — aţi răspunde așa: Spiritul de mo- 
destie, onestitatea, francheţa, curajul opiniunilor 
tale şi fermitatea de caracter ce posezi, voind 
a-ți susține demnitatea de om, te face a fi urit 
de noi; şi pentru a te corige, trebue să adoptezi 
contrariul acestora. 

In fine dacă, conduși de spiritul de ură Şi 
răzbunare, credeți că, lovind în onoarea Și exis- 
tența oamenilor care nu se pot apăra decât cu 
lacrămi şi rugi îndreptate către ceriu, faceţi 
acte de moralitate şi aduceţi prinos lui Dumnezeu 
— fie după credinţa=Vă. 

Eu însă din parte-mi, mam decât a Vá ruga, 
ca orice pretențiune veți mai ave de-acum în- 
nainte asuipră-mi, să binevoiţi a mă urmări la tri- 
bunalele civile“. 1) 


1) Op. cit., p. 57—58. 


lertarea și mărinimia înaltului cler, Creangă 
mo primeşte; răspopirea e acum definitivă şi 
ultimele formalități sunt încheiate în mijlocul 
lunii Noembrie 1872. 

In atitudinea pe care o adoptă Creangă față 
de clerici. în dorinţa lui de a înfrunta canoanele 
şi pravilele bisericești apare ceva specific tempe- 
ramentului şi vieții marelui povestitor. Se do- 
vedește, în primul rând, dragostea de libertate 
a ţăranului din munții Neamţului, marea lui 
independenţa morală; se dovedeşte mai apoi, 
disprețul omului simplu, curat, drept, faţă de 
etica îndoelnică sau falsă a ciocoilor, faţă de 
autoritatea burgheză neînțelegätoare. 

Dar lucru demn de remarcat: dacă în faza 
aceasta a conflictului cu clericii, lon Creangă 
se arată înoitor, dornic de progres şi emancipare, 
mai târziu, când răzvrătirea sa şi spiritul de 
frondă se manifestă faţă de mediul orăşenesc în 
genere, față de ciocoimea distinsă şi elegantă din 
târgul Iaşilor, Creangă recurge la formele: de 
vieață cele mai primitive şi înapoiate. 

Intr'adevăr, îndată după ce hotărîrea consis- 
toriului rămâne definitivă. Creangă îşi înjghe- 
bează un traiu simplu. țărânesc, în mizera „.boi- 
deucă“ din  Țicăul-de-Sus. Trăeşte aci, într'o 
încăpere lipită cu pământ pe jos, stă toată ziua 
într'o largă cămaşă înflorată... Vara doarme pe 
prispă, iarna umblă imbrăcat în haine aspre de 

şiac, cu suman de noaten... Tovarăşa lui e o fe- 
mee simplă, necioplită, dar devotată și deosebit 
de inteligentă — ea, Tinca Vartic va fi aceea 
care-i va povesti multe snoave şi basme... 

In Iașii acelor ani, în laşii. invadați de formele 
civilizației şi culturii noui, în Iașii, în care 
boierimea ducea vieață seniorială locuind în case 
elegante, cu mese îmbelşugate, cu caleşte la 
scară, cu regimente de robi, Creangă trăește 
țărăneşte, ca în Humuleştii copilăriei luit... Acest 
lucru nu dovedeşte numai inadaptabilitatea lui 
Creangă la mediul, în care se transplantase, ci 
ceva mai mult: Țăranul în sufletul căruia moc- 
Rea amarul şi ura pentru lungii ani de impilare 
din partea claselor dominante, când e chernat să 
trăiască alături de ele, le aruncă disprețul şi re- 
volta lui îndârjită, arătându-se refractar, față de 
formele convenționale ale vieţii lor. 

După 1875, când prin mijlocirea prietenului 
Mihail Eminescu pătrunde în societatea Junimea 
şi începe să ia parte la şedinţele ei, trăsătura 
aceasta rămâne neschimbată: Ruralul cu puțină 
învăţătură de carte, cu moravuri simple şi naive, 
e primit întotdeauna cu bucurie în aristocraticul 
şi rafinatul cenaclu dela laşi, care-i aprecia 
corosivele, marea-i jovialitate cât şi pitorescul 
figurii. „Ion Creangă, fiul răzeșului din Hu- 
muleşti, țăran necioplit din creștet până'n talpă, 
gros și gras, nepieptănat și îmbrăcat prost, 

Ce fericită achiziție pentru societatea noastră 
acea figură țărănească şi primitivă a lui Creangă! 
Tobă de anecdote, el avea totdeauna câte una 
disponibilă, fiind mai ales cele corosive speciali- 
tatea sa, spre marele haz al lui Pogor, al lui 
Lambrior, ba se poate zice — afară de Naum — 
al tuturor junimiştilor. Când râdea Creangă, ce 
hohot puternic, plin, sonor, din toată inima, 
care făcea să se cutremure pereţii! Singur râsul 
lui înveselea societatea fără alte comentarii! Şi 
când aducea în Junimea câte o poveste sau nuvelă 
şi mai târziu câte un capitol din Amintirile sale, 
cu câtă plăcere şi haz ascultam sănătoasele pro- 
duceri ale acestui talent primitiv şi necioplit“, 
(lacob Negruzzi, Amintiri din Junimea, 200-201). 

„Talent primitiv şi necioplit“, „povestitor de 
corosive“, „râs plin ce sguduia pereţii“... sunt 
tot atâtea epitete cu care junimistul Negruzzi de- 
semnează figura... exotică a lui Creangă. Acesta, 
la rându-i, pare a se arăta modest, uneori cu 
umilitate, invocă mereu „țărănia“ lui, dar sub 
aceste aparențe, se simte ironia, spiritul hâtru 
şi, netăgăduit, o bună parte de dispreț şi de 
orgoliu. 

Şi traiul în bojdeucă trece prin vremuri mai 
bune sau mai triste. Clipele vesele petrecute în 
tovărășşia puținilor prieteni, înfruptându-se din 
bucatele gătite de Tinca Vartic, dând peste cap 
câte o cotiță cu vin şi povestind snoave cu haz, 

alternează cu momente de mare sărăcie şi de mare 
desnădejde. Boala, care-i va curma zilele, începe 
să roadă. Nebunia tovarăşului de hoinăreală, M. 
Eminescu, îl îndurerează cumplit. In 1887, e ne- 
voit să renunțe la postul de institutor şi, tre- 
buind să-și reguleze — prin formalități com- 
plicate — drepturile la pensie, pleacă la Bucureşti 
şi apelează la ajutorul lui Titu Maiorescu. Dar 
desaimnăgirea e cruntă: marele critic şi om de 
stat nu  binevoiește să primească pe țăranul 
Creangă. 

Moartea mai întârzie puţini ani. Povestitorul 
se stinge la 31 Decembrie 1889, la câteva 
luni după moartea prietenului Mihail Eminescu. 


OPERA. 


Arta lui Ion Creangă depășește aspectele și 
limitele vieţii sale, ea se ridică mai presus de 
unele desamăgiri, de unele greșeli și nimicuri 
omeneşti; ea nu se opreşte la individual, ci tră- 
eşte dincolo de persoana şi vieaţa autorului. 

Intr'o literatură atât de autentic și reprezen- 
tativ populară, într'o literatură care este mai 
mult expresia sufletului și graiului unei co- 
lectivități, Creangă apare numai un mesager, 
un crainic. Nefiind un om cu prea multă ştiinţă 

de carte și viziunea sa nefiind cu nimic înrâu- 
rită de elemente cărturărești, având sufletul ne- 
întinat şi nestrimtorat de tiparele şi conformis- 
mul societăţii burgheze, orăşeneşti, rămânând toată 
vieața ce se născuse, adică un țăran înfrățit cu 
glia şi cu iarba de pe poalele munţilor Neamtu- 
lui, Creangă, singur, putea să realizeze ceea ce 
a realizat: o operă care este, mai degrabă, un 
monument ridicat de țărănimea din Moldova de 
Sus, căreia lon Creangă nu i-a fost decât in- 
interpet, în lumea valorilor artistice. 

In poveşti. în nuvele şi anecdote, în aminti- 
rile lui lon Creangă se revarsă toate aspectele 
vieții ţărăneşti: munca, îndeletnicirile, şezătorile, 
horele, praznicele şi sărbătorile, obiceiurile şi 
superstiţiile, durerile și nădejdile. În opera Xa, 
apare aspectul țărănesc al instituţiilor de bază: 
familia, şcoala. biserica. In opera sa, vorbesc, 
cânta, trăiesc toate tipurile de țărani, bărbați 
şi femei, înfrățiți cu pământul, ciopliți de nevoi, 
căliți în lupta cu clasele dominante, dar rămaşi 
la fel de binevoitori, de ospitalieri, de veseli. 


Cele dintâi scrieri. în care Creangă a fixat 
in tiparele artei, mentalitatea și chipul fraților 
săi, țăranii din Moldova, sunt Poveștile. 

Povestirile au fost publicate, pentru prima dată 
în revista Junimistă Convorbiri literare în urmă- 
toarea ordine: 

Soacra cu trei nurori în Convorbiri literare, 
IX, No. 7 din 1 Octombrie 1875, p. 283; a 

Capra cu trei jezi în Convorbiri „literare, IX, 
No. 9 din 1 Decembrie 1875, p. 339; 

Punguţa cu doi bani, în Convorbiri literare, 
IX, No. 10 dela 1 Ianuarie 1876, p. 402; 

Dănili Prepeleac în Convorbiri literare, IX, 
No. 12 din 1 Marţie 1876, p. 453; 

Povestea Porcului în Convorbiri literare, X, 
No. 3 dela 1 Iunie 1876, p. 105; 

Stan Păţitul în Convorbiri literare, XI, No. 
1 din 1 Aprilie 1877, p. Pila 

Harap Alb în Convorbiri literare, XI, No. 5 
dela 1 August 1877, p. 172; 

Fata babei şi Fata moşneagului în Convorbiri 
literare, XI, No. 6 din 1 Septembrie 1877, p.212: 

Ivan  Turbincă în Convorbiri literare, XII, 
No. 1 din 1 Aprilie 1878, p. 22; 

Făt-Frumos din lacrimă (fragment) se publică 
postum, în 1898.1) 


Un învățat francez, Jean Boutière, urmărind 
— într'o monografie închinată povestitorului ro- 
mân — temele folklorice şi variantele la pove- 
ştile lui Creangă, ajunge la următoarele concluzii: 
»Toate poveștile lui Creangă, fără excepție, des- 


1) Vezi şi Ion Creangă, Opere complete, Bi- 
blioteca pentru toţi, vol. TI—IIT, 

voltă teme populare, răspândite nu numai în 
România, dar şi în toate regiunile globului. 
Cele mai multe se înrudesc de aproape cu va- 
riantele corespunzătoare date de alţi povestitori 
români. Astfel sunt: Pungzuța..., Capra...» Prostia...» 
Fata babei..., Făt-Frumos, fiul epei. Alte patru — 
Dănilă Prepeleac, Povestea Porcului, Harap alb, 
Ivan Turbincă — se depărtează numai în câteva 
puncte de variantele cunoscute, 

Soacra cu trei nurori e o temă foarte puțin 
răspândită în lume; se poate găsi asemănare 
numai cu o povestire culeasă în Armenia. 

Stan Pătitul nu mai are variante cunoscute, 
în nicio țară din lume, dar prin multe detalii de- 
nunţă, totuşi, tot o origine populară“. 


Aşa dar Creangă desvoltă teme folklorice cu- 
noscute. De asemenea al respectă fondul basmului 
popular şi în ceea ce priveşte sentimentele, per- 
sonagiile, episoadele fabuloase; el respectă şi 
forma basmului țărănesc, servindu-se de expresii 
şi fraze stereotipe, de formule inițiale, mediane 
şi finale, care alcătuesc tot acel ceremonial al 
spunerii, scump autorului anonim. 

In două puncte însă, Creangă se depărtează 
de tipicul basmului popular anonim şi putem 
spune — fără paradox — că această depărtare 
de arta poveștii populare, o face lon Creangă 

tocmai spre a înfățișa mai bine, mai de aproape 
lumea țărănească, 

Mai întâi, față de basmul popular, care inte- 
resează numai prin epic, care se preocupă numai 
de construirea unor peripeții cât mai extraor- 
dinare şi mai neaşteptate, dar care nu pictează 
oameni şi nu adânceşte caractere, care se ser- 
veşte prea mult de forme stereotipe lipsite de 
forță  evocatoare, Creangă aduce în poveştile 
sale vieata. 

El ştie, întotdeauna, să surprindă gesturile 
şi atitudinile cele mai vii, mai isbitoare: 

»--mergea Ivan şovăind când la o margine de 
drum, când la alta...“ (Ivan Turbincă). 

Zuzrăveşte colorat şi prinde în mișcare scene 
şi schițe, care devin de neuitat: 

„„Ipate... se prinde în joc lângă o fată.,,, începe 
a o măsura cu ochii de sus până jos şi de jos 
Până sus, şi cum se învârtea hora, ba o strângea 
pe fată de mână, ba o călca pe picior, ba... 
cum e treaba flăcăilor.“ (Stan Păzitul). 

sau; 

Moartea atunci înghițind „noduri, porneşte 
prin dumbrăvi, lunci şi huceaguri, supărată ca 
vai de capul ei. Și de voie, de nevoie, începe 
când a roade copaci tineri, când a forfăca smi- 
cele şi nuiele de-i pârâiau măselele şi o dureau 
şelele și grumazii, întinzându-se pe sus, la plopii 
cei înalţi...“ (Ivan Turbincă), 

Face portrete complete, bine individualizate 
şi de o rară expresivitate: Portretul lui Gerilă 
din Harap-Alb, descrierea sufletului lui Stan Pă- 
titul, moartea, soacra, dar mai ales capra sunt 
exemplele cele mai reuşite. Capra, cumătra lu- 
pului, este unul din cele mai reuşite portrete 
din literatura noastră: mai întâi o vedem bucu- 
rându-se ca mamă, de întoarcerea la casa unde o 
aşteptau iezii, mai apoi e cuprinsă de uimire, 
rămâne  încremenită. Urmează groaza şi furia, 
care se revarsă nestăvilit, în cuvinte multe, ca 
la orice femee. Totuși nu se odihneşte şi nu se 
reculege, ci imediat şi cu ingeniozitate, pune la 
cale un plan de răzbunare. E, după aceea, şireată: 
îşi reține şi-şi desimulează sentimentele, iar în 
momentul, când răzbunarea a reuşit, e rece Şi 
batjocoritoare. 

In al treilea rând, Creangă se depărtează de 
basmul popular, nelocalizat în timp şi spațiu ŞI 
a cărui acțiune se petrece într'o lume fără hotare. 
El nu s'a simţit atras nici de acele tărâmuri 
fericite în care trăesc numai crai, crăese, împărați, 
împărătese şi zâne; — el a localizat acţiunea, 
aducând eroii şi episoadele fabuloase pe pământ, 
in lumea satului românesc. 

In Povestea Porcului, casa în care avea să 
trăiască Fat-Frumos era un bordeiu părăginit 
de țară, iar părinţii lui nişte moşnegi de rând. 
Capra, soacra, Stan Păţitul, Dănilă, etc. toți, 

sunt tipuri ţărăneşti prin portul lor 


» prin vorbă, 
prin îndeletniciri şi fire. 


Aşa dar, prin aceste două caractere — crea- 
rea vieții şi localizarea acțiunii — sar părea că 
lon Creangă părăseşte domeniul ficţiunii şi al 
miraculosului țărănesc, spre a pătrunde şi spre a 
reda realitatea țărănească. 

Singurul meşteşug prin care putea reuși în 
această grea misiune era mânuirea unei arte 
realiste; şi Creangă s?a servit de procedeele 
realismului celui mai viguros. 

Personagiile ireale, monştrii, sfinţii, etc. toți 
sunt zugrăviți realist. In Harap-Alb în episoa- 
dele cele mai fabuloase, apar scene de cel mai 
crud realism: cearta dintre Gerilă şi ceilalți to- 
varăși miraculoşi, în casa încinsă a lui Roş Im- 
părat. 

Moartea din /van Turbincă este şi ea umani- 
zată şi descrisă prin procedee realiste. 

Iată de pildă ce-i trece prin minte, gândind 
cu groază, la ce-o aşteaptă la poarta Raiului: 

— »„Turbinca, mânca-o-ar focul s’o mănânce... 
Nu ştiu ce să mai zic şi despre Dumnezeu, ca 
să nu greşesc. Pesemne ca ajuns; şi el în mintea 
copiilor, Doamne iartă-mă, de i-a dat lui Ivan 
cel nebun atâta putere asupra mea. Bine mi-ar 
părea să-l văd şi pe Dumnezeu într'o zi, cât e 
de mare şi de puternic, în turbinca lui Ivan; ori 

de nu, măcar pe sfântul Petre. Numai atunci 
mi-ar crede ei mie“. 

Pentru felul cum reuşeşte Creangă să trateze 
realistic, fabulosul, Povestea lui Stan Pătitul e 
un model. Şi aci, tot ce e transcendent şi mira- 
culos de obiceiu în basme, e adus pe pământ şi 
turnat în tiparele vieţii reale, omeneşti: între 
dracul venit din fundul iadului și flăcăul tom- 
natic, Stan nu mai există nicio deosebire, ei vor- 
besc şi se poartă ca doi oameni dela ţară. 

Un cuvânt ar mai trebui spus despre limba 
acestor poveşti: Creangă întrebuințează, același 
dialect în toate scrierile sale: graiul autentic vor- 
bit în părţile Moldovei de Sus. Ne place şi ne 
încântă nu numai pentru marea bogăţie a lexi- 
cului, nu numai pentru o anumită moliciune a 
sonurilor, o anumită muzicalitate cu care nu 
suntem obișnuiți şi care mângâie urechea, dar 
şi pentrucă limba aceasta e forma cea mai ade- 
quată pentru subiectele lui Ion Creangă, pentru 
reprezentarea vieții țărănești moldovene. 


Sanda Diaconescu 

SOACRA CU TREI NURORI 


Era odată o babă care avea trei feciori 
înalţi ca nişte brazi şi tari de vârtute 1) dar 
slabi de minte. 

O razăşie 2) destul de mare, casa bătrâ- 
nească cu toată pojijia 3) ei,. o vie cu livadă 
frumoasă, vite şi multe paseri alcătuiau 
gospodaria babei. Pe lângă acestea mai 
avea strânse şi părăluțe albe pentru zile 
negre; căci lega paraua cu zece noduri Şi 
tremura după ban. 

Pentru a nu răzleţi feciorii de pe lângă 
sine, mai dură t) încă două case alăture, 
una la dreapta şi alta de-a stânga celei bă- 
trâneşti. Dar tot atunci luă hotărîre nestră- 
mutată a ținea feciorii şi viitoarele nurori 
pe lânga sine — în casa bătrânească — şi 
a nu orândui nimic pentru împărțeală până 
aproape de moartea sa. Aşa făcu; şi-i rå- 
dea inima babei, de bucurie, când gândea 


') Puternici la trup. 

:) Moşioară. 

3) Lucrurile care alcătuesc gospodăria unei 
case. 

%) Chădi. 

numai cât de fericită are să fie, ajutată de 
feciori şi mângâiată de viitoarele nurori. 
Ba de multe ori zicea în sine: Voiu prive- 
ghea nurorile, le-oiu pune la lucru, le-oiu 
struni şi nu le-oiu lăsa nici pas a ieşi din 
casă, în lipsa feciorilor mei. Soacră-mea, 
— fie-i ţărâna ușoară! — aşa a făcut cu 
mine. Și bărbatu-meu — Dumnezeu să-] 
ierte! — nu s'a putut plânge că l-am înşe- 
lat, sau i-am risipit casa... deşi câteodată 
erau bânuiele... şi mă probozea 1), dar acu 
s'au trecut toate!“, 

Tustrei feciorii babei umblau în cărău- 
şie 2) şi câştigau mulți bani. Celui mai mare 
îi veni vremea de însurat, și baba simțind 
asta, umbla val-vârtej să-i găsească mi- 
reasă; şi în cinci-şese sate, abie, abie putu 
nimeri una după placul ei; nu prea tânără, 
înaltă și uscăţivă; însă robace 3) și supusă 
Feciorul nu ieşi din hotărîrea maică-sa, 
nunta se făcu și baba îşi luă cămeșa de soa- 
cră; ba încă netăiată la gură: care însem- 
nează că soacra nu trebue să fie cu gura 
mare și să tot cârtească de toate cele. 


După ce s'a Sfârşit nunta, feciorii s'au 


1) Ocăra, mustra. 
Cărăuş: căruţaş. 
3) Muncitoare. 

dus în treaba lor, iar nora rămase cu soa- 
cra. Chiar în acea zi, către sară, baba în- 
cepu să puie la cale vieaţa nurori-sa. Pen- 
tru babă, sila nouă nu mai avea loc în cuiu. 
-— De ce mi-am făcut cleşte? Ca să nu mă 
ard, zicea ea. Apoi se suie iute în pod şi 
scoboară de acolo un ştiubeiu :) cu pene ră- 
mase tocmai dela răposata soacră-sa, nişte 
chite *) de cânepă şi vreo două dimerlii 3) 
de păsat. 

— lată ce-am gândit eu, noro, că poţi 
lucra nopţile. Piua-i în căsoaea de alăture, 
fusele în oboroc t) sub pat, iar furca după 
horn. Când te-i sătura de strujit pene, vei 
pisa malaiu, şi când a veni bărbatu-tău dela 
drum, vom face plachie cu costiţe de porc 
de cele afumate, din pod, și, Doamne, bine 
vom mânca! Acum deodată până te vei mai 
odihni, ie furca în brâu şi până mâni dimi- 
neaţă să găteşti fuioarele aceste de tors, pe- 
nele de struyt şi malaiul de pisat. Eu mă 
las puţin, că mi-a trecut ciolan prin ciolan 
cu nunta voastră. Dar tu să ştii că eu dorm 


') Un lemn, un butuc cilindric scobit, bun de 
stup. 


1) Legături, îuioare. 
) Banite. 


*) Vas din scoarță de teiu, infundat la un ca- 
păt. un fel de baniţă. 

iepureşte; şi pe lângă işti doi ochi mai am 
unul la ceafă, care șede pururea deschis și 
cu care văd și noaptea și ziua, tot ce se 
face prin casă. Ai înțeles ce ţi-am spus? 

— Da, mămucă. Numai ceva de mân- 
care... 

— De mâncare? O ceapă, un usturoiu 
şi o bucată de mămăligă rece din poliţă, 
sânt destul pentru o nevastă tânără ca tine... 
Lapte, brânză, unt și ouă de-am putea scli- 
pui t) să ducem în târg ca să facem ceva 
parale; căci casa s'a mai îngreuiat cu un 
mâncău și eu nu vreu să-mi pierd comân- 
dul 2). Apoi, când înseră, baba se culcă pe 
pat, cu fața la părete, ca să mo supere lu- 
mina dela opaiţ, mai dând a înțelege nu- 
rori-sa că are s'o privigheze; dar somnul o 
cuprinse îndată, și habar mavea de ce face 
noră-sa. Pe când soacra horăia, dormind 
dusă, blajina noră rnigăia prin casă: acuş 
la strujit °) pene, acuş îmbăla *) tortul, acuș 
pisa mălaiul și-l vântura de buc5). Şi dacă 
Enachi se punea pe gene-i, ea îndată lua 


1) Aduna. 

2) Bani lăsaţi pentru înmormântare şi pentru 
pomenirea cuiva. 

3) Curăţa. 

+) Il uda, ca să fie mai lesne de tors, 

*) Pleavă, praf, -pulbere. 


Poveşti 25 


apă rece şi-şi spăla fața, ca nu cumva s'o 
vadă neadormita soacră şi să-i bănuiască. 
Aşa se munci biata noră până după mie- 
zul nopţii, dar despre ziuă somnul o do- 
boriî, şi adormi și ea între pene, caiere, fu- 
sele cu tort şi bucu! de malaiu. Baba, care 
se culcase odată cu găinile, se sculă cu 
noaptea ’n cap și începu a trânti și a plesni 
prin casă, încât biata noră, care de-abia 
ațipise, de voie, de nevoie, trebui să se 
scoale, să sărute mâna soacrei şi să-i arăte 
ce-a lucrat. Incet, încet, nora s'a dat la 
trazdă şi baba era mulțămită cu alegerea 
ce-a făcut. Peste câteva zile cărăuşii sosesc, 
şi tânăra nevastă, văzându-şi bărbăţelul, 
mai uită din cele năcazuri! 

Nu trece mult și baba pune la cale şi pe 
feciorul cel mijlociu; să-şi ie un suflet de 
norá întocmai după chipul şi asemănarea 
celei dintâi; cu deosebire numai, dă aceasta 
era mai în vârstă şi ceva încrucișată dar 
foc de harnică. 

După nuntă, feciorii se duc iarăşi în că- 
răuşie şi nurorile râmân iar cu soacra 
acasă... După obiceiu, ea le dă de lucru cu 
măsură, şi cum înserează, se culcă, spuind 
nurorilor să fie harnice și dându-le grijă ca 
nu cumva să adoarmă, că le vede ochiul cel 
neadormit. 


Bia. 1OTECA 


COCUMFENTARĂ 
ORASUL PIATRA NEAMT 

Nora cea mai mare tălmăci apoi celei- 
lalte despre ochiul soacră-sa cel a-toate- 
văzător, şi aşa una pe alta se îndemnau la 
treabă şi lucrul ieșea gârlă din mâinile lor. 
lar soacra huzurea 1) de bine. 

Dar binele — câteodată — aşteaptă şi 
rău. — Nu trece tocmai mult Şi vine vre- 
mea de însurat și feciorului celui mic. Baba 
insă voia cu orice chip să aibă o troiță 2) 
nedespărțită de nurori... De aceea şi chitise 
una de mai înainte. Dar nu-i totdeauna cum 
se chitește, ci-i și cum se nimereşte. Intr'o 
bună dimineață, feciorul mamei îi şi aduce 
o noră pe cuptioriu. Baba se scarmănă de 
cap, dă la deal, dă la vale, dar nare ce face 
şi, de voie, de nevoie, nunta s'a făcut, şi 
pace bună! 

După nuntă, bărbaţii din nou se duc în 
treaba lor şi nurorile rămân iar cu soacra 
acasă. Baba iarăşi le dă de lucru cu măsură 
și, cum vine sara, se culcă după obiceiu. 
Cele două nurori, văzând pe cea mai tânără 
codindu-se la treabă, îi zic: Da nu te tot 
codi, că mămuca ne vede. 


— Cum? Eu o văd că doarme. Ce fel de 


1) O bătea fericea. 
>) Treime. 

treabă e aceasta? Noi să lucrăm și ea să 
doarmä? 

— Nu căuta că horăeşte, zise cea mijlo- 
cie, mămuca are la ceafă un ochiu neador- 
mit, cu care vede tot ce facem, șapoi tu nu 
ştii cine-i mămuca, mai mâncat niciodată 
moarea 1) ei. 

— La ceafă?... Vede toate? N'am mân- 
cat moarea ei?... Bine că mi-am, adus 
aminte... Dar ce mâncăm noi, fetelor, hăi? 

— la răbdări prăjite, dragă cumnăţică 
lar dacă ești flămândă, ie și tu o bucată de 
mămăligă din colţar 2) şi cu nişte ceapă și 
mănâncă. 

— Ceapă cu mămăligă? D'apoi neam 
de neamul meu n'a mâncat aşa bucate. Da 
slănină nu-i în pod? unt nu-i? ouă nu-s? 

— Ba sânt de toate, ziseră cele două, 
dar sânt ale mămucăi. 

— Eu cred că tot ce-i a mămucăi e şal 
nostru, și ce-i al nostru e ş'al ei. — Fetelor, 
hăi! s'a trecut de şagă. Voi lucraţi, că eu 
mă duc sá® pregătesc ceva de-a mâncării, 
ştii cole, ceva mai omenește; şacuş vă 
chem şi pe voi. 

— Doamne, ce vorbă ţi-a ieșit din gură! 


1) (Fig.). Firea ei îndrăcită. 
2) Dulap, sau poliţă, aşezat în colțul odăii. 

ziseră cele două. Vrei să ne-aprindem paie 
în cap? Să ne svârlă baba pe drum? 

— Las’ dacă v'a durea capul. Când v'a 
întreba pe voi, să daţi. vina pe mine şi să 
lăsaţi să vorbesc eu pentru toate. 

— Apoi dar... dă!.. fă cum știi; numai 
să nu ne bagi şi pe noi în belea. 

— Hai, fetelor, tăceţi, gura vă meargă; 
că nu-i bună pacea şi mi-e dragă gâlceava. 
Și iese cântând: 

Vai săracu' omw prost, 
Bun odor la cas! a fost. 


Nu trece nici un ceas la mijloc, şun cup- 
tior de plăcinte, câțiva pui pârpâliți în fri- 
gare și prăjiļi în unt, o străchinoae de brânză 
cu smântână şi mămäliguța erau gata. Apoi 
iute chiamă și pe celelalte două în bordeiu 
și se pun la masă cu toatele. 

— Hai, fetelor, mâncaţi bine şi pe Dom- 
nul lăudaţi, că eu mă răpăd în cramă s'aduc 
şun cofăel de vin, ca să meargă plăcintele 
acestea mai bine pe gât. s 

După ce-au mâncat $au băut bine, le-a 
venit a cânta, ca Rusului din gura gârli- 
ciului: 

Soacră, soacră, poamă acră! 


De te-ai coace, cât te-ai coace, 
Dulce tot nu te-i mai face... 

De te-ai coace toată toamna, 
Eşti mai acră decât coarna; 
De te-ai coace un an şi-o vară, 
Tot eşti acră şi amară! 

leşi afară 

Ca o pară; 

Intri 'n casă 

Ca o coasă; 

Sezi în unghiu 

Ca un iunghiu... 


Ș'au mâncat, șau băut, şau cântat, până 
au adormit cu toatele pe loc. 

Când se scoală baba în zori de ziuă, ia 
nurori, dacă ai de unde. Iese afară spărietă, 
dă încolo. dă pe dincolo, şi când intră în 
bordeiu, ce să vadă? bietele nurori jăleau 
pe soacră-sa... Pene împrăştiete pe jos, făr- 
mături, blide aruncate în toate părţile, co- 
făeluţ de vin răsturnat — ticăloşie mare!... 

-— Da ce-i acolo? strigă baba înspăi- 
mântată! 

Nurorile atunci sar arse în picioare; şi 
cele mai mari încep a tremura ca varga, de 
frică, şi lasă capul în jos de rușine. lar cea 
cu peikua răspunde: 

Da bine, mämucă, nu știi c'au venit 
tătuca şi cu mămuca şi le-am făcut de mân- 
care, şi le-am scos un cofăel de vin; şi de- 
aceea ne-am chefăluit şi noi oleacă. Iaca, 
chiar "mai dineoarea s'au dus. 

— Şi m'au văzut cuscrii cum dormeam? 

— D'apoi cum să nu te vadă, mămucă? 

— Ș'apoi de ce nu m'aţi sculat? mânca- 
v'ar ciuma, să vă mănânce! 

— D'apoi dă, mămucă, fetele acestea au 
spus că d-ta vezi tot şi de aceea am gândit 
că ești mânioasă pe tătuca şi pe mămuca, 
de nu te scoli. Și ei erau aşa de mâhniţi, de 
mai nu le-a ticnit mâncarea. 

— Ei lasă, ticăloaselor, că v'oiu dob- 
zăla 1) eu de-acu "nainte. 

Și de-atunci nurorile mau mai avut zi 
bună în casă cu baba. Când îşi aducea ea 
amintea de puicile cele nadolence?) și bo- 
ghete 5), de vinişorul din cramă, de răsipa 
ce s'a făcut cu munca ei, şi că au văzut-o 
cuscrii dormind aşa lăfăiată, cum era, crăpa 
de ciudă şi rodea în nurori, cum roade ca- 
riul în lemn. 

Se lehămetisiseră până şi cele două de 
gura cea rea a babei, şi cea mai tânără găsi 
acum prilej să-i facă pe obraz şi să orându- 
iască totodată și moştenirea babei, prin o 
dieată 4) ne mai pomenită până atunci, și 
iată cum: 


1) Vă voiu veni de hac. 

) Cu pene şi fulgi la urechi. 
3) Mari de neam. 

*) Testament. 

— Cumnatelor, zise ea într'o zi, când se 
aflau singure în vie. Nu putem trăi în casa 
aceasta, de nom face toate chipurile să; 
scăpăm de hârca de babă. 

— Ei cum? 

— Să faceţi cum voiu învăţa eu şi ha- 
bar să n'aveţi. 

— Ce să facem? întrebă cea mai mare. 

— la să dăm busta în casă la babă, şi tu 
s'o iei de cânepa!) dracului şi s'o trăsneșşti 
cu capul de păretele cel despre răsărit, cât 
îi putea; tot aşa să faci şi tu cu capul babei 
de păretele cel despre apus; ş'apoi, ce i-oiu 
mai face şi eu, veţi vedea voi. 

—- D'apoi când or veni ai noştri? 

— Atunci voi să vă faceți moarte în pă- 
puşoiu, să nu spuneţi nici laie nici bălaie. 
Oiu vorbi eu şi cu dânşii, şi las' dacă va îi 
ceva. 

Se înduplecară şi cele două, intrară cu 
toatele în casă. luară pe babă de păr şi-o 
izbiră cu capul de păreţi, până i-l dogiră. 
Apoi cea mai tânără, fiind mai şugubață 
decăt cele două, trânteşte baba în mijlocul 
casei ş'o frământă cu picioarele, şi-o ghi- 
gosește °) ca pe dânsa; apoi îi scoate limba 


') Par. 
1) O bate. 


32 “Ton Creangă 


afară, i-o străpunge cu acul Şi i-o presură 
cu sare și cu piperiu, așa că limba îndată 
se umilă și biata soacră nu mai putu zice 
nici cârc! Şi slabă şi stâlcită cum era, căzu 
la pat bolnavă de moarte. Apoi nuroriie, 
după sfătuirea celei cu pricina, așezară 
baba întrun aşternut curat, ca să-şi mai 
aducă aminte de când era mireasă; şi după 
aceea începură a scoate din lada babei va- 
luri de pânză, a-și da ghiont una alteia şi a 
vorbi despre stârlici,!) toiag, năsălie, po- 
duri, paraua din mâna mortului, despre 
găinile ori oaia de dat peste groapă, despre 
strigoi şi câte alte năsdrăvănii înfiorătoare; 
incât numai aceste erau de ajuns, ba şi de 
intrecut, s'o vâre în groapă pe biata babă. 

lacă fericirea visată de mai înainte cum 
s'a împlinit. 

Pe când se petreceau aceste, iaca s'aud 
scârțâind nişte cară: bărbaţii veneau. Ne- 
vestele lor le ies întru întâmpinare și după 
sfătuirea celei mai tinere, dela poartă 
S'aruncă în gâtul bărbaţilor şi încep a-i lua 
cu vorba şi a-i desmierda, care de care mai 
măgulitor. 

— Da ce face mămuca? întrebară cu 
toţii deodată, când dejugau boii. 


') Papuci de mort. 

— Mămuca, le luă cea mai tânără vorba 
din gură, mămuca nu face bine ce face; are 
de gând să ne lese sănătate, sărmana. 

— Cum? ziseră bărbaţii înspăimântați, 
scăpând răsteele din mână. 

— Cum? la sânt vreo cinci-şese zile de 
când a fost să ducă vițeii la suhat 1) şi un 
vânt rău pe semne a dat peste Uânsa, săr- 
mana!... lelele i-au luat gura Şi picioarele. 

Fiii se răpăd atunci cu toţii în casă la 
patul mâne-sa; dar biata babă era umflată 
cât o bute şi nici nu putea bleşti 2) măcar 
din gură; simţirea însă nu şi-o pierduse 
încă de tot, şi văzându-i, își mișcă puțin 
mâna şi arătă la nora cea mare și la păre- 
tele despre răsărit, apoi arătă pe cea mijlo- 
cie și pâretele despre apus, pe urmă pe cea 
mai tânără şi jos în miilocul casei. După 
aceea de abia putu aduce puțin mâna spre 
gură şi îndată căzu într'un leșin grozav. 

Toţi plângeau şi nu se puteau dumeri 
despre semnele ce face mama lor. Atunci 
nora cea tânără zise, prefăcându-se că 
plânge și ea: 

— Dar nu înțelegeţi ce vrea mămuca? 

— Nu, ziseră ei. 


') Imaş, islaz, loc de păşune. 
2) Sutla. 


43040, — 3 


34 Ion Creangă 


— Biata mămucă lasă. cu limbă de 
moarte ca fratele cel mare să iee locul şi 
casa cea despre răsărit; cel mijlociu cea 
despre apus; iară noi, ca mezini ce sântem, 
să rămânem aici, în casa bătrânească. 

— Că bine mai zici tu, nevastă, răs- 
punse bărbatu-său. Atunci ceilalţi ne mai 
având încotro şovăi, dieata rămase bună 
făcută. 

Baba muri chiar în acea zi şi nurorile, 
despletite, o boceau de vuia satul. Apoi pe- 
ste două zile o îngropară cu cinste mare și 
toate femeile din sat şi de prin meleagu- 
rile 1) vecine vorbeau despre soacra cu trei 
nurori şi ziceau: îerice de dânsa ca murit, 
că ştiu că are cine-o boci! 


1) Imprejurimile. 


CAPRA CU TREI IEZI 


Era odată o capră, care avea trei iezi. 
ledul cel mare şi cu cel mijlociu dau prin 
băț de obraznici ce erau; iară cel mic era 
harnic şi cuminte. Vorba ceea: „sânt cinci 
degete la o mână şi nu samănă toate unul 
cu altul“. 

Intro zi, capra chiamă iezii de pe afară 
şi le zice: 

— Dragii mamei copilași, eu mă duc în 
pădure, ca să mai aduc ceva de-ale mân- 
cării. Dar voi încuieți uşa după mine, ascul- 
taţi unul de altul şi să nu cumva să deschi- 
deți până ce nu-ţi auzi glasul meu. Când 
oiu veni eu, am să vă dau de știre, ca să 
mă cunoaşteţi, șam să vă spun aşa: 


Trei iezi cucuieti, 

Usa mamei descuieţi, 
Că mama v'aduce vouă: 

Frunzen buze, 

Lapte'm tâte, 

Drob de sare 

In spinare, 

Mălâieş 

In călcăies, 

Smoc de flori 

Pe subsuori, 

— Abit-ati ce-am spus eu? 

— Da, mămucă, ziseră iezii. 

— Pot să am nădejde în voi? 

— Să mai nicio grijă, mämucă, apucară 
cu gura înainte cei mai mari. Noi sântem 
odată băieți și ce-am vorbit odată, vorbii 
rămâne. 

— Dacă-i aşa, apoi veniți să vă sărute 
mama! Dumnezeu să vă apere de cele răle 
și mai rămâneți cu bine. 

— Mergi sănătoasă, mămucă, zise ce! 
mic. cu lacrămi în ochi, şi Dumnezeu să-ţi 
ajute, ca să te întoarne cu bine şi să ne- 
aduci de mâncare. 

Apoi capra iese şi se duce în treaba ei. 
lar iezii închid ușa după dânsa și trag ză- 
vorul. Dar vorba veche: „päreții au urechi 
și fereștile ochi“. Un dușman de lup, — 
șapoi ştiţi care? — chiar cumătrul caprei, 
— care de mult pândea vreme cu prilej ca 
să pape iezii, trăgea cu urechea la păretele 
din dosul casei, când vorbea capra cu dânșii. 

— Bun! zise el în gândul său. la acu 
mi-i timpul... De i-ar împinge păcatul să-mi 
deschidă ușa, halal să-mi fie! Ştiu că i-aş 
cârnosi 1) și i-aş jumuli. 


*) A rupe în bucăţi. 

r Cum zice, şi vine la ușă; şi cum vine, şi 
începe: 


Trei iezi cucuieti, 

Mamei uşa descuieţi, 
Că mama v'aduce: vouă: 

Frunze'n buze, 

Lapten ţâţe, 

Drob de sare 

In spinare, 

Mălăieş 

In călcăieş, 

Smoc de flori 

Pe subsuori! 


— Hai! deschideţi cu fuga, dragii ma 
mei! cu fuga! 

— Ia! băieţi, zise cel mai mare, săriți şi 
deschideţi uşa că vine mama cu de mân- 
dare. 

— Sărăcuţul de mine! zise cel mic. Să 
nu cumva să faceţi pozna să deschideţi, că-i 
vai de noi! Asta nu-i mămuca. Eu o cunosc 
de pe glas; glasul ei nu-i aşa de gros şi ră- 
gușit, ci-i mai subţire şi mai frumos! 

Auzind acestea, lupul se duse la un fie- 
rar și puse să-i ascută limba şi dinţii pentru 
a-şi subţia glasul, şi-apoi întorcându-se 
începu iar: 


Trei iezi cucuieţi, 
Mamei uşa descuieţi!... 

— Ei vedeţi! zise iarăşi cel mare; dacă 
mă potrivesc eu vouă? — Nu-i mămuca, 
nu-i mămuca. — D'apoi cine-i, dacă nu-i 
ea? Că doar și eu am urechi. Mă duc să-i 
deschid. 

— Bădică! bădică! zise iarăşi cel mic, 
ascultaţi-mă și pe mine! Poate mai d'apoi 
a veni cineva şi-a zice: 


Deschide-ti uşa, 
Că vine mătuşa! 


şi atunci voi trebue numaidecât să deschi- 
deţi? D'apoi nu știți că mătuşa-i moartă de 
când lupii albi și s'a făcut oale şi ulcioare, 
sărmana? 

— Apoi dă! nu spun eu bine? zise cel 
mare. la de atunci e rău în lume, de când a 
ajuns coada să fie cap... Dacă te-i potrivi 
tu aistora, îi ţine mult şi bine pe mămuca 
afară. Eu unul mă duc să deschid. 

Atunci mezinul se vâră iute în horn, şi 
sprijinit cu picioarele de prichiciu şi cu na- 
sul de funingine, tace ca peştele şi tremură 
ca varga de frică. Dar frica-i din raiu, săr- 
mana! Asemene cel mijlociu, țuști! iute 
sub un chersin 1); se înghemueşte acolo 
cum poate, tace ca pământul, şi-i tremură 


+) Covată (albioară) scurtă şi adâncă. 

carnea pe dânsul de frică: fuga-i ruşinoasă, 
da-i sănătoasă!... Insă cel mare se dă după 
uşă, şi — să tragă, să nu tragă? In sfârșit 
trage zăvorul... Când ia!... ce să vadă» 
Ş'apoi mai are când vedea? căci lupului îi 
scăpărau ochii şi-i sfârâia gâtlejul, de îlă- 
mând ce era. Și nici una nici două, hał! pe 
ied de gât, îi rătează capul pe loc, şi-l mă- 
nâncă aşa de iute și cu aşa poftă, de-ţi pă- 
rea că nici pe-o măsea mare ce pune. Apoi 
se linge frumușel pe bot şi începe a se în- 
vârti prin casă cu neastâmpăr, zicând: 

— Nu ştiu, părerea ma amăgit, ori an 
auzit mai multe glasuri? Dar ce Dumne- 
zeu? Parcau intrat în pământ... Unde să 
fie, unde să fie? — Se ițeşte el pe colo, se 
iţeşte pe dincolo, dar pace bună! iezii nu-s 
nicăiri! Mă!... că mare minune-i şi asta... 
dar nici acasă n'am de coasă... ia să mai 
odihnesc oleacă ieste bătrânețe. 

Apoi se îndoaie de şele cam cu greu şi 
se pune pe chersin. Şi când s'a pus pe cher- 
sin, nu știu cum s'a făcut, că ori chersinul 
a crăpat, ori cumătrul a strănutat... Atunci 
iedul de sub chersin, să nu tacă? — îl păştea 
păcatul şi-l mânca spinarea, sărăcuţul! 

— Să-ţi fie de bine, nânaşule! 

— A! ghidi! ghidi! ghiduş ce ești! Aici 

mi-ai fost! Ia vină 'ncoace la nănășelul, să 
te pupe el! 

Apoi rădică chersinul binișor, înşfacă ie- 
dul de urechi şi-l flocăeşte şi-l jumuleşte şi 
pe acela, de-i merg peticile! Vorba ceea. 
„toată paserea pe limba ei piere“. 

Pe urmă se mai învârte cât se mai în- 
vârte prin casă, doar a mai găsi ceva, dar 
nu găsește nimic, căci iedul cel cuminte tä- 
cea molcum în horn, cum tace peștele în 
borş la foc. Dacă vede lupul şi vede, că nu 
mai găsește nimic, îşi pune în gând una: 
aşază cele două capete cu dinții rânjiți în 
fereşti, de ți se părea că râd; pe urmă unge 
toți păreţii cu sânge, ca să facă și mai mult 
în ciuda caprei şi-apoi iesă şi-şi caută de 
drum. 

Cum a ieşit dușmanul din casă, iedul cel 
mic se dă iute jos din horn și încuie ușa 
bine. Apoi începe a se scărmăna de cap şi 
a plânge cu amar după frăţiorii săi. 

— Drăguţii mei îrăţiori! De nu sar fi 
înduplecat, lupul nu i-ar fi mâncat! Și biata 
mamă nu ştie de astă mare urgie, ce i-a 
venit pe cap!“ 

Și boceşte el şi bocește, până îl apucă 
leşin! Dar ce era să le facă? Vina nu era a 
lui. şi ce-au căutat, pe nas le-a dat. 

Când jălea el aşa, iaca și capra venea 

cât putea, încărcată cu de-ale mâncării şi 
gâfuind. Şi cum venea, cât de colo vede 
cele două capete, cu dinţii rânjiţi în fereşti. 

— Dragii mămucuţei, dragi! Cum aş- 
teaptă ei cu bucurie şi-mi râd înainte când 
mă văd! 

Băieţii mamei, băieţi, 
Frumuşei şi cucuieţi... 

Bucuria caprei nu era proastă. Dar când 
s'apropie bine, ce să vadă? Un fior răce ca 
ghiaţa îi trece prin vine, picioarele i se taie, 
un tremur o cuprinde în tot trupul şi ochii 
i se painjinesc. Şi ce era, nu era bine!... Ea 
însă tot merge pân” la uşă, cum poate, cre- 
zând că părerea o înşeală... Şi cum ajunge, 
și începe: 


Trei iezi cucuieţi, 

Mamei uşa descuieţi, 
Că mama v'aduce vouă: 

Frunzen buze 

Lapte'n tåte, 

Drob de sare 

In spinare, 

Mălăieş 

In călcăieş, 

Smoc de flori 

Pe subsuori! 


Atunci iedul mezin — care acum era şi 
cel de 'ntâiu și cel de pe urmă — sare iute 

şi-i deschide ușa. Apoi s'aruncă în braţele 
mâne-sa, şi cu lacrămi de sânge începe a-i 
spune: 

— Mămucă, mămucă, uit-te, ce-am pă- 
tit noi! Mare foc şi potop a căzut pe capu! 
nostru! 

Capra atunci holbând ochii lung prin 
casă, o cuprinde spaima şi rămâne încre- 
menită!... Dar mai pe urmă îmbărbătân- 
du-se, şi-a mai venit puţin în fire şa în- 
trebat: 

— Da ce-a fost aici, copile? 

— Ce să fie, mămucă? la cum te-ai dus 
dumneata de-acasă, n'a trecut tocmai mult 
și iaca s'aude cineva bătând la ușă și spu- 
nând: 

Trei iezi cucuieti, 
Mamei uşa descuieţi, 

— ȘI? 

— Şi frate-meu cel mare, nătâng și ne- 
astâmpărat, cum îl ştii, fuga la uşă să des- 
chidă. 

— Ş'atunci? 

— Atunci eu mam vârit iute în horn şi 
îrate-meu cel mijlociu sub chersin, iară cel 
mare, după cum îţi spun, se dă cu nepăsare 
după ușă și trage zăvorul. 

— Ş'atunci? 

— Atunci grozăvie mare! Nânaşul no- 

stru şi prietenul d-tale, cumătrul lup, se și 
arată în prag. 

— Cine? Cumătru-meu? El care s'a ju- 
rat pe părul său că nu mi-a spărie copilașşii 
niciodată? 

— Apoi dă, mamă! Cum vezi, i-a umplut 
de spărieţi. 

— la las, că l-oiu învăţa eu! Dacă mă 
vede că-s o văduvă sărmană şi c'o casă de 
copii, apoi trebue să-şi bată joc de casa 
mea? şi pe voi să vă puie la păstramă? Nici 
o faptă fâră plată! Ticâlosul şi mangositul 1). 
Incă se rânjea la mine câteodată şi-mi fă- 
cea cu măseaua...?) Apoi doar eu nu-s de 
acelea de care crede el: n'am sărit peste 
garduri, niciodată, de când sânt. Ei, taci cu- 
metre, că te-oiu dobzăla eu! Cu mine ţi-ai 
pus boii în plug? Apoi ţine minte că ai să-i 
scoţi fără coarne! 

— Of! mămucă, oi! Mai bine taci şi la- 
să-l în plata lui Dumnezeu! că știi că este o 
vorbă: „nici pe dracul să-l vezi, da nici 
cruce să-ţi faci!“. 

— Ba nu, dragul mamei! „Că până la 
Dumnezeu, sfinții îţi ieu sufletul“. Şi-apoi 
ține tu minte, copile, ce-ţi spun eu: că de 


+) Netrebnicul, ticălosul. 
2) Râdea curtenitor. 

i-a mai da lui nasul să miroase pe-aici, apoi 
las"!... Numai tu să nu cumva să te rásufli 
cuiva, ca să prindă el de veste. 

Și de-atunci căuta ṣi ea vreme cu prilej, 
ca să facă pe obraz cumătru-său. Se pune 
ea pe gânduri şi stă în cumpene cum să 
dreagă şi ce să-i facă. 

— Aha! ia acu i-am găsit leacul, zise ea 
în gândul său. Taci! că i-oiu face eu cumă- 
trului una, de şi-a muşca labele. 

Aproape de casa ei era o groapă adâncă: 
tocmai acolo-i nădejdea caprei. 

— La cada cu dubala !) cumetre lup, că 
nu-i de chip!... la de-acu se 'ncepe fapta. 
Hai la treabă, cumătriţă, că lupul ţi-a dat 
de lucru! 

Și așa zicând, pune poalele 'n brâu, își 
suflecă mânecile, ațâță focul şi s'apucă de 
făcut bucate. Face ea sarmale, face pla- 
chie, face alivenci, face pască cu smântână 
și cu ouă, şi fel de fel de bucate. Apoi umple 
groapa cu jaratic şi cu lemne putregăioase, 
ca să ardă focul mocnit. După asta așază o 
leasă de nuiele numai înţinată şi niște frun- 
zari peste dânsa; peste îrunzari toarnă 
țărnă şi peste țărnă aşterne o rogojină. 


*) Dubală: argăseală. Cada cu dubală: albia 
de argăsit piei. 

Apoi face un scăueş de ceară anume pen- 
tru lup. Pe urmă lasă bucatele la foc să 
fiarbă şi se duce prin pădure să caute pe 
cumătru-său şi să-l poltească la praznic. 
Merge ea cât merge prin codru, până ce 
dă de o prăpastie grozavă şi întunecoasă şi 
pe o tiharac ') dă cu crucea 2) peste lup. 

— Bună vremea, cumătră. Da ce vânt 
te-a abatut pe-aici? 

— Bună să-ţi lie inima, cumetre, cum 
ti-i căutătura... Apoi dă, nu ştii d-ta că ne- 
voia te duce pe unde nu ţi-i voia? la, nu ştiu 
cine a iost pe la mine pe-acasă în lipsa 
mea, că ştiu dă mi-a facut-o bună! 

— Ce fel, cumătriță dragă? 

— la, a gasit iezii singurei, i-a ucis şi 
i-a crâmpoţit, de le-am plâns de milă! Nu- 
mai văduvă să nu mai fie cineva. 

— Da nu mai spune, cumătră! 

— Apoi de-acum ori să spun, ori să nu 
mai spun, că tot una mi-i. Ei, mititeii, s'au 
dus catra Domnul, şi datoria ne face să le 
căutăm de suflet. De aceea am făcut și eu 
un praznic, dupa puterea mea, şi am găsit 
de cuviinţă sa te poitesc şi pe d-ta, cumă- 
tre, ca să mă mai mângâi. 


1) Deal inalt şi plin de râpi. 
3) Surprinde, dă peste... 

— Bucuros, dragă cumătră, dar mai 
bucuros eram, când m’ai fi chemat la 
nuntă. 

— Te cred, cumătre, d'apoi dă! nu-i 
cum vrem noi, ci-i cum vrea Cel de sus. 

Apoi capra pornește înainte plângând şi 
lupul după dânsa, prefăcându-se și el că 
plânge. 

— Doamne, cumătre, Doamne, zise ca- 
pra suspinând, de ce ţi-i mai drag în lume, 
tocmai de-aceea n'ai parte! 

— Apoi dă, cumătră, când ar şti omul 
ce-ar păți, dinainte s'ar păzi. Nu-ţi face 
şi d-taatâta inimă rea, că odată avem să 
mergem cu toţii acolo. 

— Aşa este, cuimătre, nu-i vorbă. Dar 
sărmanii gâgâlici, +) de cruzi s'au mai dus! 

— Apoi dă, cumătră, se vede că şi lui 
Dumnezeu, îi plac tot puişori de cei mai 
tineri. 

— Apoi dacă iar fi luat Dumnezeu, ce 
mi-ar Îi? D'apoi așa? i 

— Doamne,  cumătră, Doamne? Oiu 
face şi eu ca prostul... Oare nu cumva ne- 
nea Martin a dat raita pe la d-ta pe-acasă? 
Că mi-aduc aminte că l-am întâlnit odată 
prin smeuriş, și mi-a spus că dacă ai vrea 


1) Puişori. 

d-ta să-i dai un băiet să-l înveţe cojocăria. 

Şi din vorbă ’n vorbă, din una ’n alta, 
ajung pân'acasă la cumătra. 

— Ja poftim, cumătre, zise ea luând 
scăueşul şi punându-l de-asupra groapei cu 
pricina, şezi cole şi să ospătezi oleacă, din 
ceea ce ne-a dat Dumnezeu! 

Răstoarră apoi sarmalele în strachină şi 
i le pune dinainte. 

Atunci lupul nostru începe a mânca hâl- 
pov!) — şi gogâlț, gogâlț, gogâlţ, îi mer- 
geau sarmalele întregi pe gât. 

— Dumnezeu să ierte pe cei răposaţi, 
cumătră. că bune sarmale ai mai făcut! 

Şi cum ospăta el, buf! cade fără sine în 
groapa cu jaratic, câci scăueşul de ceară 
s'a topit, şi leasa de pe groapă nu era bine 
sprijinită; nici mai bine, nici mai rău, ca 
pentru cumătru. 

Ei, ei! Acum scoate, lupe, ce-ai mâncat! 
Cu capra ţi-ai pus în cârd? Capra ţi-a ve- 
nit de hac. 

— Valeu, cumătră, talpele mele! Mă 
rog scoate-mă, că-mi arde inima în mine! 

— Ba nu. cumătre; c'aşa mi-a ars şi 
mie inima după iezișorii mei! Lui Dumne- 


) Lacom. 

zeu îi plac pui de cei mai tineri, mie însă 
imi plac și de işti mai bătrâni, numai să fie 
bine fripți; ştii cole, să treacă focul prin- 
tr'înşii. 

— Cumătră, mă pârlesc, ard de tot. 
mor, nu mă lăsa. 

— Arzi, cumătre, mori, că nici viu nu 
eşti bun! De abie i-a mai trece băiatului 
istuia de spăriet, că mult păr îmi trebuia 
dela tine ca să-l afum 1). Ți-aduci aminte, 
dihanie răutăcioasă şi spurcată, când mi 
te-ai jurat pe părul tău? Şi bine mi-ai mân- 
cat iezişorii! 

— Mă ustură inima în mine, cumătră! 
mă rog scoate-mă și nu-ți mai face atâta 
osândă cu mine! 

— Moarte pentru moarte, cumătre, ar- 
sură pentru arsură, că bine o mai plesnişi 
dinioare, cu cuvintele din scriptură. 

După aceasta capra şi cu iedul au luat 
o căpiță de fân şi-au aruncat-o peste dân- 
sul, în groapă, ca să se mai potolească fo- 
cul... Apoi la urma urmelor năpădiră asu- 
pra lui şi-i mai trântiră în cap cu bolovani 
și cu ce-au apucat până-l omorîră de tot. 

Și aşa s'a păgubit sărmana capră şi de 


') Se afumă cu păr de lup, ca să treacă 
spaima, 

cei doi iezi, da și de cumătru-său, lupul, pă- 
gubaşă a rămas, şi păgubaşă să fie. 

Și auzind caprele din vecinătate de una 
ca asta, tare le-a mai părut bine. Şi s'au 
adunat cu toatele la priveghiu, şi unde nu 
s'au așternut pe mâncate și pe băute, ve- 
selindu-se împreună... 

Și eram şi eu acolo de faţă, și'ndată după 
aceea am încălecat iute pe-o şea și-am ve- 
nit de-am spus povestea aşa; şi-am mai în- 
călecat pe-o roată şi vam spus jitiea1) 
toată; şi unde mam mai încălecat şi pe-o 
căpşună, şi v'am spus, oameni buni, o mare 
şi gogonată 2) minciună. 


1) Povestea. 
*) Rotundă şi umflată. 


PUNGUȚA CU DOI BANI: 


Era odat'o babă și un moșneag. Baba 
avea o găină și moșneagul un cucoş: Găina 
babei se oua de câte două ori pe fiecare zi, 
și baba mânca o mulţime de ouă, iar moş- 
neagului nu-i da niciunul. Moşneagul, în- 
tr'o zi, pierdu răbdarea și zise: 

— Măi babă, mănânci ca în târgul lui 
Cremene. la dă-mi şi mie niște ouă ca 
să-mi prind pofta măcar. 

— Da cum nu, zise baba, care era 
foarte sgârcită. Dacă ai poftă de ouă, bate 
și tu cucoșul tău să facă ouă, şi-i mânca; 
eu aşa am bătut găina şi iacătă-o cum se 
ouă. . 
Moşneagul, pofticios şi hapsin t), se ia 
după gura babei, și de ciudă, prinde iute şi 
de grabă cucoșul şi-i dă o bătaie bună, zi- 
când: 

— Na! ori te ouă, ori du-te dela casa 
mea, ca să nu mai stric mâncarea de 
geaba. 

Cucoşul cum scăpă din mânile moşnea- 


1) Lacom, 

gului, lugi de-acasă şi umbla pe .drumuri 
bezmetec. Şi cum mergea el pe un drum, 
numai iaca găseşte o punguţă cu doi bani. 
Şi cum o găsește, o şi ia în clonţ, şi se în- 
toarnă cu dânsa înapoi, spre casa moş- 
neagului. Pe drum, întâlneşte o trăsură 
c'un boier şi cu nişte cucoane. Boierul se 
uită cu băgare de seamă la cucoş, vede în 
clonțu-i o punguţă şi zice vezeteului: 

— Măi! ia dă-te jos şi vezi ce are cuco- 
şul cela în plisc? 

Vezeteul se dă iute jos din capra trăsu- 
rii şi, cun feliu de meşteşug, prinde cu- 
coşul şi luându-i punguţa din clonţ, o dă 
boierului. Boierul o ia, fără păsare, o pune 
în buzunar şi porneşte cu trăsura înainte. 
Cucoşul. supărat de asta, nu se lasă, ci se 
ia după trăsură, spuind neîncetat: 


Cucurigu! boieri mari, 
Daţi punguta cu doi bani! 


Boierul, înciudat, când ajunge în drep- 
tul unei fântâni, zice vezeteului: 

— MĂ, ia cucoşul ist obraznic şi-l dă în 
fântâna ceea. 

Vezeteul iarăşi se dă jos din capra tră- 
surii, prinde iarăşi cucoşul şi-l asvârle în 
fântână. Cucoşul, văzând această mare pri- 
mejdie, ce să facă? Incepe a înghiţi la apă; 

şi 'nghite, și 'nghite, până ce înghite el 
toată apa din fântână... Apoi sboară de-a- 
colo afară şi iarăşi se ia în urma trăsurii, 
zicând: 


Cucurigu! boieri mari. 
Daţi punguţa cu doi bani! 


Boierul, văzând aceasta, s'a mirat cum- 
plit şi a zis: 

— Mă! da al dracului cucoş i-aista! Ei 
las’ că ţi-oiu da eu ţie de cheltuială, măi 
crestatule și pintenatule! 

Și cum ajunge acasă, zice unei babe din 
bucătărie, să ia cucoşul, să-l asvârle întrun 
cuptior plin cu jăratic şi să puie o lespede 
la gura cuptiorului. Baba, câinoasă i) “ja 
inima, de cuvânt: face cum i-a zis stăpânu- 
äu. 

Cucoşul, cum vede şi astă mare nedrep- 
tate, începe a vărsa la apă; şi toarnă el 
toată apa cea din fântână pe jăratic, până 
ce stânge focul de tot şi se răcorește cup- 
tiorul; ba încă face şi-o apărae prin casă, 
de s'a îndrăcit de ciudă hârca dela bucă- 
tărie. Apoi dă o bleandă lespezii dela gura 
cuptiorului, iese teafăr și de acolo, și fuga 


(fi 


1) Dela câine, câinoasă: haină. 

la fereastra boierului şi începe a trânti cu 
ciocul în geamuri şi a zice: 


Cucurigu! boieri mari, 
Daţi punguţa cu doi bani! 


— Măi, că mi-am găsit beleaua cu di- 
hania asta de cucoş! zise boierul cuprins 
de mirare. Vezeteu! ia-l de pe capul meu, 
şi-l svârle în cireada boilor şi-a vacilor; 
poate vr'un buhaiu înfuriat i-a veni de hac: 
l-a lua în coarne şi-om scăpa de supărare. 
Vezeteul iarăşi ia cucoșul şi-l asvârle în ci- 
reada! Atunci bucuria cucoşului. Să-l îi vă- 
zut cum înghiţea la buhai, la boi, la vaci şi 
la viței, pân'a înghiţit el toată cireada, şi-a 
jacut un pântece mare, mare cât un munte. 
Apoi iar vine la fereastră, întinde aripile în 
dreptul soarelui, de întunecă de tot casa 
boierului şi iarăşi începe: 


Cucurigu! boieri mari, 
Daţi punguta cu doi bani! 


Boierul, când mai vede şi astă dăndă- 
nae !) crăpa de ciudă şi nu ştia ce să mai 
taca, doar va scapa de cucoş. 


') Dandana, bucluc. dracovenie. 

Mai stă boierul cât mai stă pe gânduri, 
până-i vine iarăși în cap una: 

— Am să-l dau în haznaua cu banii; 
poate va înghiți la galbeni, i-a sta vreunul 
în gât, s'a înneca ş'om scăpa de dânsul. 

Şi cum zice, umilă cucoșul de-o aripă 
și-l asvârle în haznaua cu banii; căci boie- 
rul acela, de mult bănărit ce avea, nu-i mai 
ştia numărul!... Atunci cucoşul înghite cu 
lăcomie toţi banii, şi lasă toate lăzile pustii. 
Apoi iese şi de-acolo, el ştie cum și pe unde, 
se duce la fereastra boierului şi iar începe: 


Cucurigu! boieri mari, 
Daţi punguța cu doi bani! 


Acum, după toate cele întâmplate, boje- 
rul văzând că mare ce-i face, îi asvârle 
punguța. Cucoșul o ia de jos cu bucurie, se 
duce în treaba lui şi lasă pe boier în pace. 
Atunci toate paserile din ograda boierească, 
văzând voinicia cucoşului, Sau luat după 
dânsul, de ţi se părea că-i o nuntă și nu altă 
ceva; iar boierul, întristat, se uita galiş 
cum se duceau şi paserile sale, şi zise of- 
tând: 

— Ducă-se şi cobe 1) și tot, numai bine 


t) Pasărea care meneşte a rău. Aduce nenoroc. 

că am scăpat de belea; că nici lucru curat 
ma fost aici! 

Cucoșul însă mergea țanţoş, iar paseriie 
după dânsul. Și merge el cât merge, până 
ce ajunge acasă la moșneag, și de pe la 
poartă începe a cânta: cucurigul!!! cucu- 
rigu!!! 

Moșneagul, cum aude glasul cucoşului, 
iesă din casă cu bucurie; ṣi când îşi aruncă 
ochii spre poartă, ce să vadă?! Cucoşul său 
era ceva de spăriet: elefantul ţi se părea 
purice pe lângă acest cucoş! Şi-apoi în 
urma lui veneau cârduri nenumărate de pa- 
seri, care de care mai frumoase, mai cu- 
cujete și mai boghete 1). Moșneagul văzând 
pe cucoșul său așa de mare și de greoiu și 
încunjurat de-atâta amar de galițe 2), i-a 
deschis poarta. Atunci cucoşul i-a zis: 

— Stăpâne! aşterne un ţol aici, în mij- 
locul ogrăzii. 

Moșneagul, iute ca un prâsnel, aşterne 
tolul. Cucoșul atunci se așează pe tol, scu- 
tură puternic din aripi, și îndată se umple 
ograda și livada moșneagului, pe lângă pa- 
seri şi de cirezi de vite; iară pe ţol toarnă o 
movilă de galbeni, care străluceau la soare, 
de-ţi luau ochii! Moşneagul, văzând aceste 


1) Cu pene la urechi. 
2) Găini. 

mari bogății, nu ştia ce să facă de bucurie, 
sărutând mereu cucoșul şi desmierdându-l. 

Atunci iaca şi bata venea, nu ştiu de 
unde; și când a văzut unele ca aiestea, nu- 
ma-i sclipeau răutăcioasei ochii în cap şi 
plesnea de ciudă. 

— Moşnege, zise ea, ruşinată; dă-mi și 
mie niște galbeni. 

— Ba pune-ţi poftaæn cuiu, măi babă. 
Când ţi-am cerut ouă, ştii ce mi-ai răspuns? 
— Bate acum și tu găina, să-ţi aducă gal- 
beni; “aşa am bătut eu cucoșul, știi tu din 
a cui pricină... şi iaca ce mi-a adus! 

Atunci baba se duce în poiată, găbuește!) 
găina, o apucă de coadă şi o ia la bătaie, 
de-ți venea să-i plângi de milă! Biata găină, 
cum scăpă din mâinile babei, fuge pe dru- 
muri. Şi cum mergea pe drum, găsește și 
ea o mărgică, ş'o înghite; apoi răpede se 
întoarce acasă la babă şi începe de pe la 
poartă: cot, cot, cotcodac!! — Baba iese cu 
bucurie înaintea găinii. Găina sare peste 
poartă, trece iute pe lângă babă şi se pune 
pe cuibariu. Și după un ceas de şedere sare 
de pe cuibariu cotcodăcind. Baba atunci se 
duce cu fuga să afle ce i-a făcut găina!... Și 
când se uită în cuibariu, ce să vadă? — 


1) O prinde. 

Găina se ouase o mărgică!... Baba, când 
vede că și-a bătut găina joc de dânsa, o 
prinde ş'o bate, ṣo bate, pân'o omoară în 
bătaie! Și aşa, baba cea sgârcită şi nebună 
a rămas de tot săracă, lipită pământului. 
De-acu a mai mânca şi răbdări prăjite, în 
loc de ouă; că bine şi-a făcut râs de găină, 
Şi a ucis-o fără să-i fie vinovată cu nimica, 
sărmana. 

Moșneagul însă era foarte bogat. El şi-a 
jăcut case mari și grădini frumoase, şi 
trăia foarte bine. Pe babă, de milă, a pus-o 
zăinăriță; iar pe cucoş îl purta în toate 
părţile după dânsul, cu salbă de aur la gât 
şi încălţat cu ciuboțele galbene şi cu pinteni 
la călcâie, de ţi se părea că-i un irod de cei 
frumoşi, iar nu cucoş, de făcut cu borş. 


DĂNILĂ PREPELEAC 


Erau odată într'un sat doi frați și amân- 
doi erau însurați. Cel mai mare era harnic, 
grijuliv şi chiabur, pentrucă unde punea el 
mâna, punea şi Dumnezeu mila, dar n'avea 
copii. lară cel mai mic era sărac. De multe 
ori iugea el de noroc şi norocul de dânsul, 
căci era leneş, neclintit la minte şi nechib- 
zuit la trebi și apoi mai avea şi o mulţime 
de copii! 

Nevasta acestui sărac era muncitoare și 
bună la inimă, iar a celui bogat era pestriță 
la maţe şi foarte sgârcită. Vorba veche: 
tot un bou ş'o belea. 

Fratele cel sărac — sărac să fie de pă- 
cate! — tot avea şi el o păreche de boi, dar 
colea: porumbi la păr, tineri, nalţi la trup, 
țăpoși la coarne, amândoi cudalbi, ţintaţi în 
frunte, ciolănoşi și graşi, așa cum sunt 
mai buni de înjugat la car, de ieşit cu dân- 
şii în lume, şi de făcut treabă. Dar plug, 
grapă, teleagă, sanie, car, tânjală, cârcee, 

coasă, hreapcă t), țăpoiu, greblă şi câte alte 
lucruri ce trebuesc omului gospodar, nici 
că se aflau în casa acestui om nesocotit. Și 
când avea trebuință de asemenea lucruri, 
totdeauna supăra pe alţii, iară, mai ales pe 
îrate-său, care avea de toate. Nevasta ce- 
lui bogat de multe ori făcea zile fripte bär- 
batului, ca să-l poată descotorosi?) odată 
de frate-său. Ea zicea adeseori: 

— Frate, frate, dar pila) cu bani, 
bărbate. 

— Apoi dă, măi nevastă, sângele apă nu 
se face. Dacă nu l-oiu ajuta eu, cine să-l 
ajute? 

Nevasta ne mai având încotro, tăcea și 
înghiţea noduri. — Toate ca toate, dar ca- 
rul său era de haimana. Nu treceau două- 
trei zile la mijloc și se trezea la ușa ei cu 
Dănilă, cumnatu-său, cerând să-i împru- 
mute carul: ba să-şi aducă lemne din pă- 
dure, ba făină dela moară, ba căpiţi din ţa- 
rină, ba multe de toate. 

— Măi frate, zise într'o zi cel mai mare 
istuilalt: mi-e lehamite 4) de frăţia noastră!... 


1) Un fel de greblă mică, fără coadă, colțată 
tare, 

2) Despărţi, scăpa. 

3) Pâinea. 

*) M'am săturat, m'am plictisit, 

Tu ai boi, de ce nu-ți închipuești şun car? 
Al meu l-ai hârbuit de tot. Hodorog! încolo, 
hodorog! pe dincolo: carul se strică. Ș'apoi, 
ştii vorba ceea: dă-ţi popă pintenii și bate 
iapa cu călcâiele“. 

— Apoi de, frate, zise istalalt, scărpi- 
nându-se în cap, ce să fac? 

— Ce să faci? Să te învăţ eu: boii tăi» 
sânt mari şi frumoși; ie-i şi-i du la iarma- 
roc, vinde-i și cumpără alții mai mici şi mai 
ieftini; iar cu banii rămaşi, cumpără-ţi și 
Un car, și iaca te-ai făcut gospodar. 

— Ia, ştii că nu mai învăţat rău? Așa 
am să fac. 

Zicând aceste, se duce la dânsul acasă, 
își ie boii de funie şi porneşte cu ei spre 
târg. Dar cum am spus, omul nostru era un 
om de aceia, căruia-i mâncau cânii din trai- 
stă şi toate trebile, câte le făcea, le făcea 
pe dos. Târgul era cam departe şi iarma- 
rocul pe siârşite. Dar cine poate sta împo- 
triva lui Dănilă Prepeleac? 1) Că așa îi era 
porecla, pentrucă atâta odor avea și el pe 
lângă casă, făcut de mâna lui. El tufleşte 2) 


1) Prepeleac înseamnă un par cu crengile tăiate 
scurt, aşa că poate sluji ca un cuier în ogradă, 
pe care se pun oalele. 

:) Turteşte, îndeasă. 

cuşma 1) pe cap, o îndeasă pe urechi şi 
habar mare: 


Nici nu-i pasă 
De Năstasă, 
De Nichita, 
Nici atâta! 


Mergând el cu Duman şi cu Tălăşman ai 
săi, tot înainte, spre iarmaroc, tocmai pe 
când suia un deal lung și tărăgtănat, alt om 
venea dinspre târg cu un car nou, ce şi-l 
cumpărase chiar atunci şi pe care-l trăgea 
cu mânile singur, la vale cu propele?) şi la 
deal cu opintele. 

— Stăi, prietene, zise ist cu boii, care 
se tot smunceau din funie, văzând trosco- 
tul cel fraged şi mândru de pe lângă drum. 
Stăi puţin cu carul, c'am să-ţi spun ceva. 

— Eu aş sta, dar nu prea vrea el să stee. 
Dar ce-ai să-mi spui? 

— Carul d-tale parcă merge singur. 

— D'apoi... mai singur, nu-l vezi? 

— Prietene, ştii una? 

— Ştiu, dacă mi-i spune. 

— Hai să facem treampa; 2) dă-mi ca- 
rul, și na-ţi boii. Nu vreau să le mai port 


1) Căciulă. 
2) Proptele. 
3) Schimul, afacerea. 

grija 'n spate: ba fân, ba ocol, ba să nu-i 
mănânce lupii, ba de multe de toate... Oiu 
îi eu vrednic să trag un car, mai ales dacă 
merge singur. 

— Şuguieşti, măi omule, ori ţi-i într'a- 
dins? 

— Ba nu șuguiesc, zise Dănilă. 

— Apoi dar te văd că ești bun mehen- 
giu 1), zise cel cu carul; m'ai găsit într'un 
chef bun; hai, noroc să dea Dumnezeu! 
Să-ţi aibi parte de car, şi eu de boi. 

Apoi dă carul, îşi ia boii, pleacă pe co- 
stişă, într'o parte spre pădure și se ca mai 
duce. Istalalt, adică Dănilă, zice în gândul 
său: 

— Taci, că-i cu buche?), l-am potcovit 
bine... De nu cumva Sar răsgândi; dar 
parcă nu era Ţigan să'ntoarcă. 

Apoi îşi ie și el carul şi porneşte tot în 
vale înapoi spre casă. 

— Aho! car nebun, aho! Când te-oiu în- 
cărca sdravăn cu saci dela moară, ori cu 
fân din țarină, atunci să mergi aşa! 

Și cât pe ce, cât pe ce să nu-i iee carul 
înainte. 

Dela o vreme valea s'a sfârşit, şi s'a în- 
ceput un deal. Când să-l suie la deal, suie-! 


1) Viclean, şiret. 
2) Ageamiu, nepriceput. 

dacă poţi!... Hârţi! încolo; scârţi! încolo; 
pârţi! încolo... carul da înapoi. 

— Na! Car mi-a trebuit, car am găsit! 

Apoi cu mare greu hartoeşte 1) carul în- 
tr'o parte, îl opreşte în loc, se pune pe pro- 
țap şi se aşterne pe gânduri. 

— Mă)... asta încă-i una! De-oiu fi eu 
Dănilă Prepeleac, am prăpădit boii; iar de 
n'oiu fi eu acela, apoi am găsit o căruţă! Ba 
e Prepeleac, ba nu-i el... 

Când iaca un om trecea iute spre târg, 
c'o capră de vânzare. 

— Prietene, zise Dănilă, nu mi-i da capra 
ceea, să-ţi dau carul ista? 

— Apoi... dă... capra mea nu-i de cele 
săritoare, şi-i bună de lapte. 

— Ce mai la deal, la vale: bună, ne- 
bună, na-ţi carul şi dă-mi-o! 

Cela nu se pune de pricină; dă capra și 
ia carul. Apoi aşteaptă până vin alte cară, 
de-l leagă dinapoia lor, şi se duce în treaba 
lui, spre casă, lăsând pe Dănilă gură cască 
tot pe loc. 

— Bun, zise Prepeleac. Ia pe ist cu ca- 
pra ştiu încaltea că bine l-am boit... 2) 

la apoi şi el capra şi porneşte iar spre 
târg. Dar capra tot capră: se smuncea în 


1) Cârmeşte. 
2) Vopsit; aici însă; înşelat. 

toate părţile, încât îi era acum lehamite de 
dânsa. 

— De-aş ajunge mai de grabă în târg, 
zise Prepeleac, să scap de râia asta. 

Şi mergând el mai departe, iaca se în- 
tâlneşte cun om ce venea dela târg co 
gâscă în braţe. 

— Bun întâlnişul, om bun, zise Dănilă. 

— Cu bine să dea Dumnezeu! 

— Nu vrei să facem schimb? Să-ţi dau 
capra asta și să-mi dai gâsca. 

— N'ai nimerit-o;, că nu-i gâscă, ci-i 
gânsac; l-am cumpărat de sămânță. 

— Da, dă-mi-l, dă-mi-l! că-ţi dau şi eu o 
sămânță bună... 

— De mi-i da ceva adaos, poate să ţi-i 
dau; iartă de nu, norocul gâştelor de-acasă; 
că are să facă un otrocol?) prin ele, de s'a 
duce vestea! 

In sfârşit, dur la deal, dur la vale, unui 
mai dă, altul mai lasă, şi Prepeleac mărită 
capra! Apoi înşfacă gânsacul şi pleacă tot 
înainte, spre târg; când ajunse în târg, gân- 
sacul, dorit de gâște, tipa cât îi lua gura: 
ga, ga, ga, ga! 

— N'a! c'am scăpat de dracul, şi-am dat 
peste tată-său: aista mă asurzeşte. Las'că 
te'nsor eu şi pe tine acuşi, măi buclucașule. 


1) Să dea o raită. 

Și trecând pe lângă un negustor cu pungi 
de vânzare, dă gânsacul pe-o pungă de cele 
pe talger şi cu baierile lungi, de pus în gât. 
la el punga, o suceşte, o învârteşte ş'apoi 
zice: 

— Na-ţi-o frântă, că ţi-am dres-o! Din- 
tro păreche de boi, de-a mai mare dragul 
sā te uiţi la ei, am rămas c'o pungă goală. 
Măi, măi, măi, măi! Doar ştiu că nu mi-i 
acum întâiaşi dată să merg la drum, dar 
parcă dracul mi-a luat minţile. 

Mai şede el cât mai șede, de cască gura 
prin târg, şi-apoi îşi ia tălpăşița spre casă. 
Şi ajungând în sat, se duce drept la frate- 
său, ca să-i ducă bucurie. 

— Bine vam găsit, bădiţă! 

— Bine-ai venit, frate Dănilă! Da mult 
ai zăbovit la târg! 

— Apoi dă, bădiţă; m'am pornit cu 
graba, şi m'am întâlnit cu zăbava4). 

— Ei, ce veste ne mai aduci de pe la 
târg? 

— la, nu prea bună! bieţii boişorii mei 
“au dus ca pe gura lupului. 

— Vro dihanie a dat peste dânșii, ori ţi 
i-a furat cineva? 

— Ba i-am dat eu singur, cu mâna mea, 
bădiță. 


') Intârzlerea. 


4340. — 5 

Apoi spuse din capăt toată întâmplarea, 
pe unde-a fost şi ce-a păţit; iar la urma 
urmelor zise: 

— Ş'apoi ce mai atâta vorbă lungă, 
dintr'o păreche de boi, m'am ales c'o pungă, 
ș'apoi şi asta pute-a pustiu, bădiţă dragă. 

— Mă! da drept să-ţi spun, că mare nă- 
tărău mai ești! 

— Apoi dă!... bădiţă! pân'aici toate-au 
fost cum au fost, da de-acum am prins eu 
la minte... Numai ce folos? 


Când e minte, 
Nu-i ce vinde; 


Când e brânză, 
Nu-i bărbânţă *). 


laca îţi dau şi d-tale punga asta, că eu 
mam ce face cu dânsa. Și te mai rog, de 
toţi Dumnezeii, să-mi împrumuţi măcar 
odată carul cu boii, s'aduc nişte lemne din 
pădure la nevastă şi la copii, că mau scân- 
teie de foc în vatră, sărmanii! Și-apoi, ce-a 
da Dumnezeu, cred că nu te-oiu mai su- 
păra. 

— Ptiu, mă! zise frate-său, după ce l-a 
lăsat să sfârșească. Se vede că Dumnezeu 
a umplut lumea asta cu ce-a putut. lacă-ţi 


*) Putină de brânză. l 

mai dau odată carul, dar asta ţi-a fi cea de 
pe urmă. 

Lui Dănilă atâta i-a trebuit. Ia acum ca- 
rul cu boii frăţâne-său şi porneşte. Cum 
ajunge în pădure, chiteşte un copac care 
cra mai mare şi trage carul lângă el. Şi fără 
să dejuge boii, începe a tăie copacul, să 
cadă în car deodată. Trebi de-a lui Dănilă 
Prepeleac!... Bocăneşte el cât bocăneşte, 
când prr! cade copacul peste car de-l sfarmă 
şi peste boi de-i ucide! 

— Na! că făcui pacostea şi îrăţine-meu! 
Fi, ei, acum ce-i de făcut? Eu cred, că ce-i 
bine, nu-i rău: Dănilă face, Dănilă trebue 
să desiacă. Mă duc să văd, n'olu putea 
momit) pe frate-meu, să-mi împrumute 
şi iapa, să fug apoi cu ea în lume; iar copiii 
si nevasta să-i las în ştirea Celui-de-sus. 

Aşa zicând, porneşte şi, mergând prin 
padure, s'a rătăcit: după multă trudă şi bui- 
măceală, în loc să iasă la drum, dă de un 
heleşteu şi văzând niște lişiţe pe apă, svârrr! 
cu toporul într'însele, cu chip să ucidă vro 
una şi s'o ducă peșchiş frățâne-său. Dar li- 
silile, nefiind chioare, nici moarte, au sbu- 
rat; toporul s'a cufundat şi Prepeleac a ră- 
mas bătând în buze. 


') Amăgi cu făgăduială. 

— Ma)... că rău mi-a mai mers astăzi! 
Ce zi pocită! Se vede că mi-a luat cineva 
din urmă. 

Apoi dă din umere şi porneşte. Mai 
merge el cât merge, până ce cu mare greu 
găseşte drumul. Apoi o ia la papuc și hai! 
hai! hai! hai! ajunge în sat la îrate-său, și 
pe loc cârpeşte o minciună, care se potrivea 
ca nuca în părete. 

— Frate, mai fă-mi bine şi cu iapa, să 
mân boii de călare! In pădure a plouat gro- 
zav şi s'a făcut o mâzgă 1) şi un gheţuș, de 
nu te mai poți de fel ţinea pe picioare. 

— Mă! zise îrate-său, se vede că tu ai 
fost bun de călugărit, iar nu de trăit în lume, 
să năcăjești oamenii şi să chinueşti nevasta 
și copiii! Haiti! lipseşti dinaintea mea şi 
du-te unde a dus surdul roata și mutul iapa, 
ca să nu mai aud de numele tău! 

lapa! Las pe Dănilă, că știe el unde-a 
duce-o: să-şi jee iertăciune dela boi, și ziua- 
bună dela car. Apoi iese pe ușă, pune mâna 
pe iapă și pe-o săcure, şi tunde-o! Când se 
trezeşte îrate-său: ie iapa dacă ai de unde! 
Prepeleac era tocmai la heleşteul din pă- 
dure, să caute toporul. Aici, îi trăsni în cap 
lui Dănilă, că el ar fi bun de călugăr, după 
vorbele frăține-său. 


t) Noroiu lipicios. 

— Am să durez o mănăstire pe pajiştea 
asta, de are să se ducă vestea în lume, 
zise el, 

Și deodată se și apucă. Face mai întâi o 
cruce ş'o înfige în pământ, de însamnă lo- 
cul. Apoi se duce prin pădure şi începe a 
chiti!) copacii trebuitori: ista-i bun de 
amânare, 2) cela de tălpi, ista de grinzi, ista 
de tumurugi, 3) cela de costoroabe, 4) ista 
de toacă; şi tot aşa dondănind el din gură, 
iaca se trezește dinaintea lui c'un drac, ce 
ieşise din iaz. ' 

— Ce vrei să faci aici, măi omule? 

— Da, nu vezi? 

— Stăi, mă, nu te-apuca de năzbâtii. Ia- 
zul, locul şi pădurea de pe aici sânt ale 
noastre. 

— Poate-i zice că şi rațele de pe apă 
sânt ale voastre şi toporul meu din fundul 
iazului. V'oiu învăţa eu să puneţi stăpânire 
pe lucrurile din lume, cornoraţilor. 

Dracul, neavând ce-i face, huştiuluc! în 
iaz, şi dă de ştire lui Scaraoschi, despre 


') A ochi. 

*) Bârnă in patru muchi, ce se aşează în pi- 
cioare cu un cap în talpa casei şi cu celălalt în 
costoroabe. 

*) Butuc scurt şi gros. 

t) Bârne, grinzi. 

omul lui Dumnezeu, cu năravul dracului. Ce 
să facă dracii? Se sfătuesc între dânşii şi 
Scaraoschi, căpitenia dracilor, găseşte cu 
cale să trimeată pe unul din ei cun burduf 
de bivol plin cu bani, să-l dee pustnicului Dă- 
nilă, ca să-l poată mătura de-acolo. 

— Nacţi, mă, bani! zise dracul trimes, 
şi să te cărăbăneşti de-aci, că, de nu, e rău 
de tine! 

Prepeleac se uită la cruce, se uită la drac 
și la bani... dă din umere, și-apoi zice: 

— Aveţi noroc, spurcaţilor, că-mi sânt 
mai dragi banii decât pustnicia, că v'aş 
arăta eu vouă! 

Dracul răspunde: 

— Nu te pune în poară 1), măi omule, cu 
împăratul iadului; ci mai bine i-aţi bănișşorii 
și caută-ţi de nevoi. 

Apoi lasă banii şi se întoarnă în heleșteu, 
unde găsește pe Scaraoschi tare mâhnit 
pentru pierderea unei comori aşa de mari, 
cu care ar fi putut dobândi o mulţime de 
suflete. Prepeleac în acest timp se chitea, 
cum ar face să vadă banii acasă la dânsul. 

— Bun, zise Dănilă. Nici asta nu se ia 
din drum. Tot mănăstiri să croeşti, dacă 
vrei să te bage dracii în samă, să-ţi vie cu 


1) Nu te pune de pricină. 

bani de-a gata la picioare şi să te facă 
putred de bogat. 

Pe când se îngrijea el, cum să ducă ba- 
nii acasă, iacă un alt drac din iaz i se înfă- 
țişează înainte, zicându-i: 

— Măi, omule! Stăpânu-meu s'a răs- 
gândit: el vrea mai întâi să ne cercăm pu- 
terile, ş'apoi să iei banii. 

— la acu-i acu, zise Prepeleac în gân- 
dul său, oftând. Dar este o vorbă: „tot bo- 
gatul mintios și tânărul frumos“. 

— Puterile? Ei, cum şi în ce fel? 

— lată cum: dintruntâi şi dintru'ntâi, 
care dintre noi amândoi va lua iapa ta în 
spate și va înconjura iazul de trei ori, fără 
s'o puie jos şi să se răsufle, ai aceluia să 
lie banii! 

Și cum zice, şi umflă dracul iapa în cârcă 
şi într'o clipă încunjură iazul de trei ori. 
Prepeleac, văzând atâta putere din partea 
dracului, nu-i prea veni la socoteală, dar 
tot îşi ţinu firea şi zise: 

-— Măi Michiduţă, doar eu te credeam 
mai tare decât eşti. Aşa-i că tu ai luat iapa 
în spate? Insă eu ţi-oiu lua-o numai între 
picioare. 

Și îndată se şi asvârle pe iapă şi încun- 
jură iazul de trei ori, fără să se răsuile. 

Dracul atunci se miră mult de asta şi nea- 
vând ce mai zice, iscodi alta. 

— Acum să ne întrecem din fugă, 
zise el. 

— Măi, Michiduţă! da cu mine ţi-ai gă- 
sit tu dă poţi să te întreci din fugă? 

— D’apoi cu cine? 

— Vină încoace, să-ţi arât eu cu cine! 

Apoi merge împreună cu dracul în nişte 
porumbrei, unde vede un iepure dormind şi 
i-l arată. 

— Vezi tu colo pe cineva ghemuit jos şi 
mititel? 

— Väd. 

— Acela-i copilul meu cel mai mic. Ați- 
ne-te. Și când l-oiu trezi din somn, să te ei 
după el. Ș'odată şi strigă: u! ta! na! na! nat.. 

Atunci iepurele sare, şi dracul după ei. 
Fug ei cât fug şi dela o vreme dracul pierde 
urma iepurelui. 

Până acum toţi râdeau de Prepeleac, dar 
acum a ajunssă râdă el şi de dracul. Pe 
când Dănilă se ţinea cu mâna de inimă, râ- 
zând de prostia dracului, iaca şi acesta se 
înturna gâfuind. 

— Mă! da sprinten și sprințăroiu copil 
mai ai, drept să-ţi spun! Când aproape, 
aproape să pun mâna pe dânsul, i-am pier- 
dut urma, şi să te duci, duluță! 

— Samănă tatâne-său, sireicanul, zise 
Dănilă. Ei? mai ai poftă să te întreci şi cu 
mine? 

— Ba mai pune-ţi pofta în cuiu!... Mai 
bine să ne întrecem din trântă. 

— Din trântă? Doar de-ţi e greu de 
vieață. Mă! tot am auzit din bătrâni că dra- 
cii nu-s proşti; d'apoi cum văd eu, tu numai 
nu dai în gropi, de prost ce eşti. Ascultă. 
Eu am un unchiu bătrân de 999 de ani şi 52 
de săptămâni: şi de-l vei putea trânti pe dân- 
sul, atunci să te încerci şi cu mine, dar 
cred că ţi-a da pe nas! 

Zicând acestea, porneşte înainte şi face 
semn dracului cu mâna, să vie după el. In 
fundul pădurii, sub nişte stânci, se afla o bi- 
zunie 1) de urşi, peste care dăduse Prepe- 
leac, umblând câte odată, ca pustnic ce se 
găsea, după vlăstari sălbatici şi după 
smeură. Ajungând ei aproape, Dănilă zise: 

— Iaca lăcaşul unchiului meu. Intră în 
lăuntru: ai să-l găseşti dormind în cenuşă, 
cu nasul în tăciuni. De vorbit nu poate 
vorbi, că mtăselele şi dinţii i-au căzut mai 
bine de-o mie de ani... 

Dracul. când n'are ce face, ştiţi ce face... 
Intră înlăuntru şi începe a-şi purta codița 


*) Vizuină, ascunzatoare, 

cea bârligată pe la nasul unchiaşului. Atâta 
i-a trebuit lui moş Ursilă ş'apoi las’ pe dân- 
sul! Deodată sare mânios, din bârlog, haţ! 
dracul subsuoară şi-l trânteşte cu atâta pu- 
tere, de era bietul drac să-și dee sufletul şi 
ochii i-au ieșit afară din cap, cât cepele de 
mari. 

— Na! nu cauţi ş'o găseşti, zise Dănilă, 
care privea de departe vălmășagul acesta şi 
se strica de râs. Dar nu ştiu ce face dracul, 
că face el ce face şi, cu mare greu, scapă 
din labele lui moş Ursilă. Dănilă cum vede 
pe drac scăpat, bun teafăr, se face că-l 
scoate. 

— la las, măi omule, las! nu-ţi mai face 
obraz. Dacă ai ştiut că ai un bunic aşa de 
grobian !) pentru ce m'ai îndemnat să mă 
lupt cu el? 

— Da ce? Nu ţi-a plăcut? Hai şi cu 
mine! 

— Cu tine, şi numai cu tine m'oiu în- 
trece din chiuit; şi care-a chiui mai tare, 
acela să iee banii. 

— Bun!... zise Dânilă, în gând; las că 
te-oiu chiui €u!'... Măi, Michiduţă!... Ia, 
chiuie tu întâi. să aud cum chiui. 

Atunci dracul se crăceşte cun picior la 
asfinţit şi cu unul la răsărit; s'apucă sdra- 


1) Mojic. 

vân cu mânile de torţile ceriului, cască o 
gură cât o şură şi când chiue odată se cu- 
tremură pământul, văile răsună, mările clo- 
cotesc şi peştii din ele se sparie; dracii ies 
afară din iaz câtă frunză şi iarbă! Și oleacă 
numai de nu s'a răsipit bolta ceriului. Dă- 
nilă însă şedea călare pe burduful cu banii 
ȘI ţinându-şi firea, zise: 

— Mă! da numai aşa de tare pop chiui? 
Eu mai nu te-am auzit. Mai chiuie odată! 

Dracul chiuie şi mai grozav. 

— Tot nu te-am auzit. Incă odată! 

Dracul chiuie ŞI a treia oară, aşa de tare, 
de credeai că s'a rupt ceva într'însul, 

— Acum nu te-am auzit nici atâta... 
Aşă-i ca venit şi rândul meu? 

— Mai aşa! 

— Mă Michiduţă! când oiu chiui eu, ai 
să asurzeșşti, și-au să-ţi sară creierii din cap. 
Ințeles-ai tu? Insă eu îţi priesc bine, dacă-i 
vrea să mă asculţi. 

— In ce fel? 

— la să-ţi leg ochii şi urechile c'un șter- 
gar, dacă vrei să mai trăieşti. 

— Leagă-mi ce ştii şi cu ce ştii, numai 
să nu mor! 

Atunci Dănilă leagă strâns, čun şter- 
gariu gros, de câlţi, ochii și urechile dra- 
cului, ca la „baba oarba“; apoi ia o dru- 

ghineaţă 1) groasă de stejar în mână, căci 
cât era de pusnic Dănilă tot mai mult se bi- 
zuia în drughineaţă decât în sfânta cruce, 
și pâc! la tâmpla dracului cea dreaptă una! 

— A-leu! destul! nu mai chiui. 

— Ba nu! stăi! Sarsailă, tu cum ai chiuit 
de trei ori? — Trosc şi la stânga una. 

— Va-leu! destul! 

— Ba nu-i destul. — Şi-i mai trage şi'n 
numele Tatălui, una! 

— Auleu! strigă dracul îngrozitor! 

Și cu ochii legaţi, cum era, văicărindu-se 
grozav şi svârcolindu-se ca şerpele, se 
aruncă în iaz, spunând lui Scaraosthi cele 
întâmplate, şi că nu-i de șuguit cu vrăjito- 
rul acesta!... 

Dănilă însă ofta din greu lângă burdu- 
iul cu banii şi se tot frământa cu gândul, 
ce-i de făcut? Când iaca al treilea drac i se 
înfăţişează înainte, cun buzdugan stragnic 
de mare!în mână, pe care îl trântește la pă- 
mânt şi zice: 

— Măi omule! ia acum să te văd. Cine-a 
asvârli buzduganul ista mai tare în sus, ai 
aceluia să fie banii. 

— Na! Dănilă — zise el în gândul său 
— aşa-i Cai sfeclit-o? 


1) Creangă groasă, ciomag. 

Dar vorba ceea: „nevoia învață pe că- 
răuş“. 

— lan svårle tu întâi, măi dracule! 

Atunci dracul ia buzduganul de coadă Şi 
când îl svârle, se suie aşa de tare, de nu se 
mai vede; şi abia după trei zile şi trei nopţi, 
căzând jos cu mare străjnicie, s'a cufundat 
în fundul pamântului, de s'au sguduit teme- 
liile lumii. 

— lan svârle-l și tu acum, zise dracul 
îngâmfat. 

— L-oiu svârii eu, nu te îngriji; dar 
scoate-l mai întâi la faţa pământului, cum 
a fost şi la tine. 

Dracul ascultă și-l scoate. 

— Haiti! mai răpede, mai răpede, că 
n'am timp de aşteptat. 

— Mai îngădueşte puţin, tartarule, că 
nu te trag copiii de poale. 

Dracul îngăduie, căci n'are încotro. Nu 
trecu mult şi ziua se călători. Ceriul era 
limpede şi luceferii sclipitori râdeau la stele; 
iara luna, scoțând capul de după dealuri, se 
legâna în văzduh, luminând pământul. 

—- Da nu-l mai svârli, omule? 

-= Ba am să-l svâri de-acum; dar îţi spun 
inainte, să te ştergi pe bot despre dânsul. 

- De ce? 

— Iaca de ce: vezi tu colo în lună nişte 
pete? 

— Le văd. 

— Acolo-s fraţii mei din ceea lume. Şi, 
Doamne, mare nevoie mai au de fier pentru 
potcovit caii. Uită-te bine şi vezi, cum îmi 
fac semn cu mâna, sä le dau buzduganul 
ista. 

— Ş'odată şi pune mâna pe dânsul. 

—— Stăi, nepriceputule! că buzduganul 
ista îl avem lăsat moştenire dela strămoşul 
nostru şi nu-l putem da nici pentru toată 
lumea. 

Şi odată-i și smunceşte buzduganul din 
mână şi fuga cu el în iaz, spunând lui Sca- 
raoschi ce era să păţească cu buzduganul. 
Atunci Scaravschi, îngrijit şi mânios gro- 
zav, chiamă înaintea sa toată drăcimea şi 
bătu din picior, strigând: 

— Acum în clipă să se aleagă unul din- 
tre voi, care să meargă şi să afurisească pe 
acest proclet 1) și vrăjmaș cumplit. 

Pe loc şi vine unul înaintea sa, tremu- 
rând. 

— Să trăiţi, Mârşăvia voastră! Eu mă 
duc să îndeplinesc nelegiuita voastră po- 
roncă. 


1) Blestemat, afurisit. 

— Mergi! şi dacă-i fi meșter și-i izbuti, 
să ştii cam să te fac mai mare. 

Atunci dracul pornește œo falcă'n ceriu 
şi cu una în pământ, şi într'o clipă ajunge 
la pusnicul Dănilă. 

— Măi, omule, zise dracul. Tu, cu şmi- 
cheriile tale, ai tulburat toată drăcimea; 
da acuși am să te vâr şi eu în toate grozile 
morţii. Hai să ne blăsttimăm, și care dintre 
noi amândoi a fi mai meșter, acela să ice 
banii! 

Ş'odată şi începe dracul a boscorodi 1) 
din gură şi a descânta, că nu ştiu ce face, 
de-i pocneşte lui Dănilă un ochiu din cap. 
Săracul Prepeleac! Se vede că i-a fost scris, 
tot el să răsplătească şi păcatele iepei fră- 
ține-său, ale caprei, ale gânsacului logodit 
și ale boilor ucişi în, pădure. Pe semne blă- 
stămul  gâştelor văduvite l-a ajuns, sär- 
manul. 

Doamne! multe mai are de pătimit un 
pusnic adevărat, când se depărtează de pof- 
tele lumești și se gândeşte la fapte bune!... 
Prepeleac pusnicul se stricase acum de tot 
cu dracul... Şi apoi ce este mai gingaş de- 
cât ochiul? Dănilă crăpa de durere, dar ori- 
cât îl durea de tare, el tot îşi ţinu inima cu 
dinţii şi zise: 


1) A murmura. 

— Nu mă sparii tu cu de-al de-acestea, 
demon spurcat ce eşti. Am să te fac să-ți 
muști mânile și să mă pomenești în toată 
vieaţa ta. 

— Dă, dă, nu mai dondăni atâta din 
gură şi blastămă şi tu acuma să te văd cât 
ești de meșter. 

— Ai să ei burduvul cu banii în spate 
şi-ai să mergi la casa mea, dăci blăstămu- 
rile părintești nu-s la mine. Inţeles-ai? 

Și cum zice, încalecă şi Dănilă pe bur- 
duv, iară dracu-i umilă în spate şi sboară 
iute ca gândul, taman la casa lui Dănilă 
Prepeleac. Copiii şi nevasta lui, când au vă- 
zut un bivol sburând pe sus, au ruptro de 
fugă, înspăimântați. Dănilă însă a început 
a-i striga pe nume, şi ei, cunoscând glasul 
lui, s'au oprit. 

— Dragii tatii, băieţi! Ia veniţi încoace 
și aduceţi cu voi şi blăstămurile părintești: 
ragila 1) şi pieptenii de pieptănat câlți! 

Băieţii încep a curge toţi, care dincotro, 
cu blăstămurile părinteşti în mână. li ve- 
nise acum și lui Dănilă apa la moară. 

— Puneţi mâna, copii, pe jupânul ista, 
şi începeţi a-l blăstăma cum îţi şti şi voi 
mai bine, ca să-i placă şi dumisale... 


1) Pieptene de tras fuiorul, 

Atunci, lasă pe copii, că şi dracul fuge de 
dânşii. Au tăbărît cu toţii pe dânsul şi l-au 
schingiuit după placul lui Dănilă. Şi-a în- 
ceput dracul a țipa cât îi lua gura; și scă- 
pând cu mare greutate din mânile lor, hâr- 
șcâit 1) şi stâlcit cum era, a lăsat şi bani şi 
tct şi s'a dus pe urlaţi, după ceilalți. 

Iară Dănilă Prepeleac, nemai fiind supă- 
rat de nimene și scăpând acum deasupra 
nevoii, a mâncat şi a băut și sa desfătai 
până la adânci bătrâneţe, văzându-şi pe iii 
fiilor săi împrejurul mesei sale. 


') Sgâriat, sdrobit. 

Ci-că era odată o babă şi-aun moşneag, 
moşneagul de o sută de ani şi baba de nouă- 
zeci, şi amândoi bătrânii aceștia erau albi 
ca iarna şi posomoriţi ca vremea cea rea, 
din pricină că n'aveau copii. Și Doamne! 
tare mai erau doriţi să aibă măcar unul, 
căci cât era ziulica și noaptea de mare, şe- 
deau singuri-singurei cuc, şi le ţiuiau ure- 
chile, de urît ce le era. Și-apoi pe lângă 
toate acestea, nici vro scofală mare nu era 
de dânşii: un bordeiu ca vai de el, nişte 
toale rupte aşternute pe lăiţi, și atâta era 
tot. Ba dela o vreme încoace, urîtul îi mân- 
ca şi mai tare, căci țipenie de om nu le des- 
chidea uşa; parcă erau bolnavi de ciumă, 
sărmanii! 

In una din zile, baba oftă din greu şi zise 
moşneagului: 

— Doamne,  moșnege, Doamne! De 
când suntem noi, încă nu ne-a zis nimeni 
tată şi mamă! Oare nu-i păcat de Dumne- 
zeu că mai trăim noi pe lumea asta? Căci 

la casa fără copii, nu cred că mai este vreun 
Doamne-ajută! 

— Apoi dă, măi babă, ce putem noi face 
înaintea lui Dumnezeu? 

— Aşa este, moșnege, văd bine; dar 
până la una-alta, ştii ce-am gândit eu astă- 
noapte? 

— Știu, măi babă, dacă mi-i spune. 

— la mâine dimineaţă, cum s'a amiji de 
ziuă, să te scoli şi să apuci încotro-i vedea 
cu ochii, și ce ţi-a ieşi înainte, întâiu şi 'n- 
tâiu, dar a fi om, dar a îi şerpe, dar în sfâr- 
şit orce altă jivină a fi, pune-o în traistă și-o 
adă acasă; vom creșşte-o şi noi cum vom 
putea, și acela să fie copilul nostru. 

Moşneagul, sătul și el de-atâta singură- 
tate și dorit să aibă copii, se scoală a doua 
zi des-dimineaţă, își ia traista în băț şi face 
cum i-a zis baba... Porneşte el şi se duce 
tot înainte pe nişte ponoare, până ce dă 
peste un bulhac 1). Şi numai ce iată că vede 
în bulhac o scroafă cu doisprezece purcei, 
care ședeau tologiţi în glod și se păleau la 
soare. Scroafa cum vede pe moşneag că 
vine asupra ei, îndată începe â grohăi, o 
rupe de fugă, şi purceii după dânsa. Numai 
unul, care era mai ogârjit, mai răpănos şi 


1) Băltoacă. 

* mai răpciugos, neputând ieşi din glod, ră- 
mase pe loc. 

Moșneagul de grabă îl prinde, îl bagă în 
traistă, aşa plin de glod şi de alte podoabe 
cum era, şi porneşte cu dânsul spre casă. 

— Slavă ţie, Doamne! zise moşneagul, 
că pot să duc şi babei mele o mângâiere!... 
Mai ştiu eu?... Poate ori Dumnezeu, ori 
dracul i-a dat în gând, ieri-noapte, de una 
ca asta. Și cum ajunge acasă, zice: 

— lacă, măi băbuşcă, ce odor ţi-am 
adus eu! Numai să-ţi trăiască! Un băie: 
ochios, sprâncenat şi frumuşel, de nu se mai 
poate! Iți samănă ţie, ruptă bucăţică!... 
Acum pune de lăutoare și grijește-l cum ştii 
tu că se grijesc băieţii, că, după cum vezi, îi 
cam colbăit mititelul!... 

— Moşnege, moșnege! zise baba, nu 
râde: că şi asta-i făptura lui Dumnezeu, ca 
şi noi... Ba poate... și mai nevinovat, săr- 
manul! 

Apoi, sprintenă ca o copilă, face degrabă 
leşie, pregăteşte scăldătoare, şi fiindcă ştia 
bine treaba moșşitului, luă purcelul, îl scăldă, 
îl trage frumuşel cu untură din opaiţ pe la 
toate încheieturile, îl strânge de nas și-l 
sumuţă, ca să nu se deoache odorul! Apoi 
îl piaptănă şi-l grijeşte așa de bine, că, pe- 
ste câteva zile, îl scoate din boală; şi, cu 

tărâțe, cu cojiţe, purcelul începe a se înfi- 
ripa şi a creşte văzând cu ochii, de-ţi era 
mai mare dragul să te uiţi la el... lară baba 
nu ştia ce să mai facă de bucurie, că are un 
băiet aşa de chipos, de hazliu, de gras şi în- 
vălit ca un pepene. Să-i fi zis toată lumea 
că-i urît şi obraznic, ea ţinea una și bună: 
că băiet ca băietul ei; nu mai este altul! Nu- 
mai de un lucru era baba cu inima jignită: 
că nu putea să le zică: tată şi mamă. 

Intr'una din zile, moşneagul voiește a 
merge la târg să mai cumpere câte ceva. 

— Moșnege, zise baba, nu uita să aduci 
și nişte roşcove pentru ist băiet, că tare-ar 
fi dorit mititelul! 5 

— Bine, măi babă. — Dar în gândul său: 
da mânca-l-ar brânca să-l mănânce, surlă, 
că mult mă mai înnădușşi cu dânsul! De-am 
avea pâine şi sare pentru noi, da nu să-l 
mai îndop și pe dânsul cu bunătăţi... Când 
m'aş potrivi eu babei la toate cele, apoi aş 
lua câmpii! — In sfârşit, moşneagul se 
duce la târg, târguiește el ce are de târguit 
şi, când vine acasă, baba îl întreabă, ca tot- 
deauna: 

— Ei, moşnrege, ce inai ştii de pe la târg? 

— Ce să ştiu, măi babă? Ia nu prea bune 
vești: Impăratul vrea să-şi mărite fata. 

— Şi asta-i veste rea, moşnege? 

— PD'apoi îngădueşte puţin, măi babă, 
că nu-i numai atâta: că de ce-am auzit eu, 
mi s'a suit părul în vârful capului. Şi când 
ți-oiu spune până la sfârşit, cred că ţi s'a 
încrâncina şi ţie carnea pe tine. 

— Dar de ce, moșnege? Vai de mine! 

— D'apni iaca de ce, măi babă, ascultă: 
Impăratul a dat de ştire prin crainicii săi, 
în toată lumea, că oricine s'a afla să-i facă, 
dela casa aceluia şi până la curţile împără- 
teşti, un pod de aur, pardosit cu pietre 
scumpe, şi fel de fel de copaci, pe de-o parte 
și pe alta, şi în copaci să cânte tot felul de 
păsări, care nu se mai află pe lumea asta, 
aceluia îi dă fata; ba ci-că-i mai dă şi jumă- 
tate din împărăţia lui. Iară cine s'a bizui să 
vie ca so ceară de nevastă, şi ma izbuti ca 
să facă podul, aşa cum ţi-am spus, aceluia 
pe loc îi şi taie capul. Şi ci-că, până acum, 
o mulţime de feciori de crai și de împărați, 
cine mai ştie de pe unde au venit, şi niciunul 
din ei n'a făcut nicio ispravă; şi împăratul, 
după cum s'a hotărît, pe toți i-a tăiat, fără 
cruțare, de le plânge lumea de milă! Apoi, 
măi babă, ce zic? bune veşti sunt acestea? 
Ba și împăratul ci-că “a îmbolnăvit de su- 
părare!... 

— Of! moșnege, oi! boala împăraţilor e 
ca sănătatea noastră! Nuinai despre feții de 

împărat, ce mi-ai spus, mi se rupe inima 
din mine, că mare jale şi alean or mai fi 
ducând mamele lor pentru dânşii! Mai bine 
că al nostru nu poate vorbi, şi nu-l duce 
capul, ca pe alţii la atâtea iznoave. 

— Bune-s şi acestea, măi babă; da bună 
ar fi şi aceea, când ar avea cineva un fe- 
cior, care să facă podul şi să ia pe fata îm- 
văratului, că ştiu c'ar încăleca pe nevoie şi, 
Doamne! mare slavă ar mai dobândi în 
lume! 

Când vorbeau bătrânii, purcelul şedea în 
culcuş, într'un cotloa sub vatră, cu râtul în 
sus, şi uitându-se ţintă în ochii lor, asculta 
ce spun ei şi numai pufnea din când în 
când. Și cum sfătuiau bătrânii, ei între ei, 
despre aceasta, numai iaca se aude sub va- 
tră: „Tată și mamă! eu îl fac“. Baba atunci 
a ameţit de bucurie; moşneagul însă, gân- 
dind că-i ucigă-l crucea, s'a spăriet; şi, ui- 
mit. se uită prin bordeiu în toate părţile, să 
vadă de unde a ieşit acel glas; dar nevăzând 
pe nimeni, și-a mai venit în sine. Insă go- 
dacul iar a strigat: 

— Tată, nu te înfricoşa, că eu sânt!... Ci 
trezeşte pe mama, şi du-te la împăratul 
de-i spune, că eu îi fac podul. 

Moşneagul atunci zise îngăimat: 

— PD'apoi, ai să-l poţi face, dragul tatii? 

— Despre asta mai grijă, tată, că ești 
cu mine... Numai du-te şi vestește împăra- 
tului ce-am spus eu! 

Baba atunci, venindu-și în sine, sărută 
băiatul şi-i zice: 

— Dragul mamei, drag! Nu-ţi pune ca- 
pul în primejdie! Și pe noi să ne laşi, tocmai 
acum, străini, cu inima arsă şi fără niciun 
sprijin? 

— Nu te îngriji, mămucă, de fel; că trä- 
ind şi nemurind, ai să vezi cine sunt eu. 

Atunci moșneagul, ne mai având ce zice, 
îşi piaptănă barba frumos, ia toiagul bă- 
trânețelor în mână, apoi iese din casă şi por- 
neşte spre împărăție. Şi cum ajunge la târg. 
se duce cu pieptul deschis drept la palatul 
împăratului. Un străjer. cum vede pe moş- 
neag că stă pe acolo, îl întreabă: 

— Dar ce vrei, moșule? 

— la am treabă la împăratul; feciorul 
meu se prinde că i-a face podul. 

Străjerul, ştiind porunca, nu mai lunge- 
şte vorba, ci ia moșneagul și-l duce înain- 
tea împăratului. Impăratul, văzând pe moş- 
neag, îl întrebă: 

— Ce voieşti dela mine, moşule? 

— Să trăiţi mulţi ani cu bine, luminate 
și prea puternice împărate! Fecioru-meu, 
auzind că aveţi fată de măritat, ma trimis, 

din partea lui, să aduc la cunoștința Măriei 
Voastre, — că el, ci-că, poate să vă facă 
podul. 

— Dacă poate să-l facă, facă-l, moşnege; 
şi atunci fata şi jumătate din împărăţia mea 
ale lui să fie. Iară de nu, atunci... poate-i fi 
auzit ce-au păţit alţii, mai de viță decât 
dânsul? Dacă te prinzi aşa, apoi mergi de-ţi 
adă feciorul încoace. lara de nu, caută-ţi de 
drum şi nu umbla cu gărgăuni în cap. 

Moşneagul, auzind aceste chiar din gura 
împăratului, se pleacă până la pământ; apoi 
iese şi porneşte spre casă, ca să-şi aducă 
feciorul. Şi cum ajunge acasă, spune fe- 
cioru-său ce-a zis împăratul. Purcelui 
atunci, plin de bucurie, începe a sburda prin 
bordeiu, dă un ropot pe sub lăiţi, mai răs- 
toarnă câteva oale cu râtul, şi zice: 

— Haidem, tătucă, să mă vadă împăra- 
tul! Baba atunci începe a se boci şi a zice: 

— Se vede că eu nu mai am parte în lu- 
mea astâ„de nimica! Până acum m'am chi- 
nuit de l-am crescut şi l-am scos din toată 
nevoia; şi acum... parcă văd c'am să rămân 
fără dânsul! Şi tot bocind ea, o apucă leşin 
de supărare. 

lar moşneagul, de cuvânt, pune cuşma 
pe cap, o îndeasă pe urechi, îşi ia toiagul în 
mână, iese din casă şi zice: 

— Hai cu tata, băiete, s'aducem noră 
mâne-ta! 

Purcelul atunci, de bucurie, mai dă un 
ropot pe sub lăiţi, apoi se ia după moşneag 
și cât colea, mergea în urma lui, grohăind 
şi mușluind pe jos, cum e treaba porcului. 
Abia ajung ei la porţile palatului împărătesc, 
şi străjerii, cum îl văd, încep a se uita unu! 
la altul şi a buini de râs. 

— Da ce-i acesta, moşule? zise unul 
din ei. 

— D'apoi acesta mi-i feciorul, care se 
prinde c'a face podul împăratului. 

— Doamne,  moşule, Doamne! multă 
minte îți mai trebue, zise un străjer bătrân; 
se vede că ţi-ai urit zilele! 

— Apoi dă, ceea ce-i scris omului, în 
irunte-i este pus; şi tot de-o moarte are să 
moară cineva. 

— Dumneta, moşule, cum vedem noi, 
cauţi pricină, ziua-miaza mare, cu lumâna- 
rea, ziseră străjerii. 

— D'apoi asta nu vă privește pe d-voa- 
stră; ia mai bine păziţi-vă gura şi daţi de 
ştire împăratului c'am venit noi, răspunse 
moşneagul. 

Străjerii atunci se uită lung unul la altul, 
și strâng din umere;... apoi unul din ei ve- 
stește împăratului despre venirea noilor pe- 

titori, moşneagul cu purcelul său!... Atunci 
împăratul îi chiamă înaintea sa. Moşneagul, 
cum intră, se pleacă până la pământ și stă la 
uşă, smerit. Iară purcelul calcă înainte pe 
covoare, grohăind, şi începu a mușlui prin 
casă. 

Atunci împăratul, văzând aşa mare o- 
brăznicie, pe de o parte i-a venit a râde, iară 
pe de alta se tulbură grozav şi zise: 

— Dar bine, moşnege, când ai venit în 
cela rând, parcă erai în toată mintea; dar 
acum unde te visezi de umbli cu porci după 
tine? Şi cine te-a pus la cale să mă iei, toc- 
mai pe mine, în bătaie de joc? 

— Ferească Dumnezeu! înălțate împă- 
rate, să cuget eu, om bătrân, la una ca asta! 
D'apoi să avem iertare, Luminarea Voa- 
stră, că acesta mi-i flăcăul despre care v'am 
spus, mai dăunăzi, că m'a trimis la Măria 
Voastră, dacă vă mai aduceţi aminte. 

— Şi el are să-mi facă podul?! 

— D'apoi aşa nădăjduim în Dumnezeu, 
că chiar el, Măria Ta! 

— Hai! ia-ţi porcul de-aci și ieşi afară. 
Şi dacă până mâne dimineaţă n'a îi podul 
gata, moşnege, are să-ţi stee capul unde-ţi 
stau talpele. Ințelesu-m'ai! 

— Milostiv este Cel de sus, Măria Voa- 
stră! Iară dacă s'a întâmpla, — să nu bă- 

nuiți, puternice împărate, — după dorința 
Luminării Voastre, apoi atunci să ne trimi- 
teļi copila acasă. Și zicând aceste, se pleacă 
după obiceiu, îşi ia purcelul, iese şi pornește 
spre casă, urmat de câţiva ostaşi, în paza 
cărora l-a dat împăratul până a doua zi, ca 
să vadă ce poate fi una ca asta?... Căci 
multă vorbă, mult râs şi mare nedumerire 
se mai făcuse la palat şi în toate părţile 
despre o astfel de batjocură nemaipome- 
nită. 

Și către sară, ajungând moşneagul şi cu 
purcelul acasă, pe babă o şi apucă un tre- 
mur, de spaimă, și începu a se văicăra şi a 
zice: a : 

— Vai de mine, moșnege! da ce foc 
mi-ai adus la casă?! Mie ostaşi îmi tre- 
buiesc? 

— Incă mai ai gură să întrebi? Acestea-s 
faptele tale: m'am luat după capul tău cel 
sec; și m'am dus pe coclauri să-ţi aduc, san- 
chi 1), copil de suflet. Şi acum iaca în ce chi- 
chion am intrat! Că n'am adus eu ostaşii, ci 
ci m'au adus pe mine. Și capul meu, se vede 
că până mâne dimineaţă i-a fost scris, să 
mai stee unde stă! 

Purcelul însă, umbla muşluind prin casă, 


*) Pe semne, cum s'ar Zice., 

după mâncare şi nici grijă mavea de 
încurcala ce făcuse. Moşnegii s'au ciondă- 
nit cât s'au mai ciondănit şi, cât erau de în- 
grijiţi, despre ziuă au adormit. Iară purcelul 
atunci s'a suit binişor pe laiță, a spart o fe- 
reastră de bârdăhan, şi suflând odată din 
nări s'au făcut ca două suluri de foc, dela 
bordeiul moşneagului, care acum nu mai 
era bordeiu, şi până la palatul împăratului. 
Și podul, cu toate cele poruncite, era acum 
vata. Iară bordeiul moșneagului se prefă- 
cuse într'un palat mult mai strălucitor de- 
cât al împăratului! Și deodată baba şi moş- 
neagul se trezesc îmbrăcaţi în porfiră îm- 
părătească, şi toate bunătăţile de pe lume 
erau acum în palaturile lor. Iară purcelul 
sburda şi se tologea numai pe covoare, în 
toate părţile. 

Tot în acea vreme, şi la împărăție straş- 
nică svoană s'a făcut, și însuşi împăratul cu 
sfetnicii săi, văzând această mare minune, 
grozav s'au spăriet! Şi temându-se împăra- 
tul să nu i se întâmple ceva de rău, a făcut 
sfat şi a găsit cu cale să dee fata după fe- 
ciorul moşneagului, şi de îndată a şi tri- 
mis-o. Căci şi împăratul, cât era de împărat, 
le dăduse acum toate pe una, şi nici măcar 
aceea nu era bună: frica! 

Nuntă n'a mai făcut, căci cu cine era s'o 

facă? Fata împăratului, cum a ajuns la casa 
mirelui, i-au plăcut palaturile și socrii. lar 
când a dat cu ochii de mire, pe loc a în- 
cremenit! dar mai pe urmă, strângând ea 
din umere, a zis în inima sa: 

— Dacă așa au vrut cu mine părinţii şi 
Dumnezeu, apoi așa să rămâe! Și sa şi 
apucat de gospodărie. 

Purcelul toată ziua muşluia prin casă, 
duplă obiceiul său; iară noaptea, la culcare, 
lepăda pielea cea de porc, și rămânea un fe- 
cior de împărat foarte frumos! Şi n'a trecut 
mult, şi nevasta lui s'a deprins cu dânsul, 
de nu-i mai era acum aşa de urît, ca dintâiu. 

La vreo săptămână-două, tânăra împără- 
teasă, cuprinsă de dor, s'a dus să-şi mai 
vadă părinţii; iară pe bărbat l-a lăsat acasă, 
căci nu-i da mâna să iasă cu dânsul... Pă- 
rinții, cum au văzut-o, s'au bucurat cu bu- 
curie mare; şi întrebând-o despre gospodă- 
rie şi bărbat, ea a spus tot ce ştia. Atunci 
împăratul a început s'o sfătuiască, zicând: 

— Draga tatii! Să nu cumva să te îm- 
pingă păcatul, să-i faci vreun neajuns, ca 
să nu păţeşti vreo nenorocire! Căci după 
cum văd eu, omul acesta, sau ce-a îi el, are 
mare putere. Și trebue să fie ceva de neîn- 
teles de mintea noastră, de vreme ce a fä- 
cut lucruri peste puterea omenească! 

După aceasta, au ieşit amândouă împă- 
rătesele în grădină, ca să se plimbe. Şi aici, 
mama sfătui pe fată să facă cu totul altfel: 

— Draga mamei, ce fel de vieaţă ai să 
mai duci tu, dacă nu poţi ieși în lume cu 
bărbatul tău? Eu te sfătuesc aşa: să potri- 
veşti totdeauna să fie foc sdravăn în sobă; 
și când a adormi bărbatu-tău, să iei pielea 
cea de porc şi s'o dai în foc, ca să ardă, şi 
atunci ai să te mântui de dânsa! 

— Că bine zici, mamă; iaca mie nu mi-a 
venit în cap una ca asta... 

Și cum s'a întors împărăteasa cea tânără 
acasă, a şi poruncit să-i facă un foc bun în 
sobă. Şi când dormea bărbatu-său mai bine, 
ea a luat pielea cea de porc, de unde o pu- 
nea el, şi a dat-o pe foc! Atunci perii de pe 
dânsa au început a pârii şi a sfârii, prefă- 
cându-se în cioric ars şi apoi în scrum. Şi 
s'a făcut în casă o duhoare aşa de grozavă, 
încât bărbatul pe loc s'a trezit înspăimântat, 
a sărit drept în picioare şi s'a uitat cu jale 
în sobă! Şi când a văzut această mare ne- 
norocire, a lăcrimat, zicând: 

— Alei! femee nepricepută! Ce-ai făcut? 
De te-a învăţat cineva, rău ţi-a priit; iară 
de-ai făcut-o din capul tău, rău cap ai avut! 

Atunci ea deodată s'a văzut încinsă cu 

un cerc sdravăn de fier, peste mijloc. lar 
bărbatu-său i-a zis: 

— Când voiu pune eu mâna mea cea 
dreaptă pe mijlocul tău, atunci să pleznea- 
scă cercul acesta, și numai atunci să se na- 
sclă pruncul din tine, pentrucă ai ascultat de 
siaturile altora, de ai nenorocit şi căzătu- 
rile ieste de bătrâni, mai nenorocit şi pe 
mine şi pe tine deodată! Și dacă vei avea 
cândva nevoie de mine, atunci să ştii, că 
mă chiamă Făt-Frumos, şi să mă cauţi la 
Mănăstirea-de-Tămâie. 

Cum a sfârșit de zis aceste, deodată s'a 
stârnit un vânt năpraznic şi, venind un vâr- 
tej înfricoşat, a ridicat pe ginerele împăra- 
tului în sus, şi s'a făcut nevăzut. Atunci 
podul cel minunat îndată s'a stricat și s'a 
mistuit, de nu se ştie ce s'a făcut; iară pa- 
latul în care ședeau moșşnegii și cu nora, cu 
toate bogăţiile și podoabele din el, s'a schim- 
bat iarăşi în sărăcăciosul bordeiu al moş- 
neagului de mai înainte. Atunci bătrânii, 
văzând astă mare nenorocire şi pe nora lor 
în aşa hal, au început a o mustra, cu lacră- 
mile în ochi, și a-i zice cu asprime, să se 
ducă unde știe, că ei mau cu ce s'o ţie. 

Ea, văzându-se acum aşa de nenorocită 
şi horopsită, ce să facă și încotro s'apuce? să 
se ducă la părinţi? — se temea de asprimea 

tată-său și de şugubața defăimare a oame- 
nilor; să rămâie pe loc? — nu avea cele tre- 
buitoare şi-i era lehamite de mustrările so- 
erilor. In sfârșit, sa hotăgit a se duce în 
toată lumea să-și caute bărbatul. 

Şi hotărîndu-se astiel, a zis: Doamne- 
ajută! şi a pornit încotro a văzut cu ochii. 
Și a mers ea, a mers tot înainte, prin pus- 
tiuri, un an de zile, până ce-a ajuns într'un 
loc sălbatic şi cu totul necunoscut. Şi aici 
văzând o căsuţă tupilată şi acoperită cu 
mușchiu, care mărturisea despre vechimea 
ei, a bătut la poartă. Atunci se aude dină- 
untru un glas subțire de femeie bătrână, zi- 
când: 

— Cine-i acolo? 

— Eu sunt, un drumeţ rătăcit. 

— De eşti om bun, apropie-te de chi- 
lioara mea; iară de eşti om rău, departe de 
pe locurile acestea, că am o căţea cu dinții 
de oţel, şi de i-oiu da drumul, te face mii şi 
fărâme. 

— Om bun, măicuţă! 

Atunci i se deschide poarta și drumeaţa 
intră înăuntru. 

— Da ce vânt te-a adus şi cum ai putut 
răzbate prin aceste locuri, femeie-hăi?! Că 
pasăre măiastră nu vine pe aici, necum om 
pământean. 

Atunci drumeaţa a oftat din greu Şi a zis: 

— la păcatele mele m'au adus, măicuţă. 
Caut Mânăstirea-de-Tămâie, şi nu ştiu în 
care parte a lumii se află! 

— Se vede că tot mai ai oleacă de no- 
roc, de-ai nimerit tocmai la mine. Eu sunt 
sfânta Miercuri, de-i îi auzit de numele meu. 

— De nume am auzit, măicuţă, dar că 
ie afli în lumea asta, nici prin cap nu mi-a 
trecut vreodată. 

— Vezi? Tot de noroc să se plângă 
omul! 

Apoi sfânta Miercuri a strigat odată cu 
glas puternic, şi pe loc s'au adunat toate 
jivinele din împărăţia sa; şi întrebându-le 
despre  Mânăstirea-de-Tămâie, au răspuns 
toate deodată, că nici mau auzit măcar po- 
menindu-se de numele ei. Sfânta Miercuri, 
auzind aceasta, s'a arătat cu mare părere 
de rău; dar neavând nicio putere, a dat dru- 
meţei un corn de prescură şi un păhăruţ de 
vin, ca să-i fie pentru hrană, la drum: si i-a 
mai dat încă o furcă de aur, care torcea sin- 
gură, şi i-a zis cu binișorul: 

— Păstreaz'o că ţi-a prinde bine la ne- 
voie. 

Apoi a îndreptat-o la soră-sa cea mal 
mare, la sfânta Vineri. 

Şi drumeaţa, pornind, a mers iar un an 

de zile, tot prin locuri sălbatice și necu- 
noscute, până ce cu mare greu ajunse la 
sfânta Vineri. Și aici i s'a întâmplat ca şi 
la sfânta Miercuri; numai că sfânta Vineri 
i-a mai dat şi ea un corn de prescură, un 
păhăruț de vin si o vârtelniță de aur, care 
depăna singură; si a îndreptat-o și ea, cu 
multă bunătate și blândeță, la soră-sa cea 
mai mare, la sfânta Duminică. 

Și de-acolea, drumeaţa pornind chiar în 
acea zi, a mers iarăși un an de zile, prin 
niște pustietăți și mai grozave, decât cele de 
până aici. Și fiind însărcinată pe al treilea 
an, cu mare greutate a putut să ajungă şi 
până la sfânta Duminică. Și sfânta Dumi- 
nică a primit-o cu aceeași rânduială şi tot 
aşa de bine, ca și surorile sale. Şi făcân- 
du-i-se milă de această nenorocită și sdrun- 
cinată ființă, a strigat şi sfânta Duminică 
odată din răsputeri, și îndată sau adunat 
toate vietățile: cele din ape, cele de pe uscat 
şi cele sburătoare. Şi atunci ea le-a întrebat 
cu tot dinadinsul, dacă știe vreuna din ele, 
în care parte a lumii se află Mănăstirea-de- 
Tămâie? Şi toate au răspuns ca dintr'o sin- 
gură gură, că null s'a întâmplat să audă 
măcar vorbindu-se vreodată despre aceasta. 
Atunci sfânta Duminică a oftaţ din adâncul 

inimii, sa uitat galiş la nenorocita dru- 
meață şi i-a zis: 

— Se vede că vreun blăstăm al lui Dum- 
nezeu sau altceva aşa trebue să fie, de nu 
ai parte de ceea ce cauţi, fiica mea! Că aici 
este capătul unei lumi necunoscute încă și 
de mine; şi oricât ai voi tu și oricare altul să 
mai meargă înainte de aici, este cu nepu- 
tință! > 

Și atunci numai iaca un ciocârlan șchiop 
se vede viind, cât ce putea; ȘI, şovâlc, ṣo- 
vâlc, şovâle! se înlăţoșează înaintea sfintei 
Duminici. Atunci ea îl întrebă şi pe acesta: 

— Tu, ciocârlane, nu cumva știi unde se 
află Mănăstirea-de-Tămâie? 

— Da cum să nu ştiu, stăpână? Că doar 
pe acolo ma purtat dorul, de mi-am frânt 
piciorul. 

— Dacă-i așa, apoi acum îndată, ia pe 
această femeie, du-o numaidecât acolo, cum 
ii ști tu, şi povăţuieşte-o cum a fi mai bine. 

Atunci ciocârlanul, oftând, a răspuns cu 
smerenie: 

— Mă supun cu toată inima la slujba 
Măriei-Voastre, stăpână; deși este foarte a- 
nevoie de mers până acolo. 

Apoi sfânta Duminică a dat şi ea drume- 
tei un corn de prescură şi un păhăruț de 
vin, ca să-i fie pentru hrană până la Mănă- 

<tirea-de-Tămâie; și i-a mai dat o tipsie 
mare de aur, și o cloșcă tot de aur, bătută 
cu pietre scumpe, şi cu puii tot de aur, ca 
să-i prindă bine la nevoie, şi apoi a dat-o pe 
seama ciocârlanului, care îndată a și por- 
nit, șovâlcâind 1). 

Și câmd ciocârlanul pe jos, când dru- 
meața pe sus; când ea pe jos, când el pe 
sus. Și când biata drumeaţă nu mai putea 
nici pe sus, nici pe jos, atunci îndată cio- 
cârlanul o lua pe aripioarele sale şi o ducea. 
Și tot așa mergând ei încă un an de zile, cu 
mare greutate și sdruncin, au trecut peste 
nenumărate ţări şi mări, și prin codri şi 
pustietăți aşa de îngrozitoare, în care foj- 
găiau bălauri, aspide veninoase, vasiliscul 
cel cu ochi fărmăcători, vidre câte cu două- 
reci şi patru de capete şi altă mulţime ne- 
numărată de gângănii şi jigănii înspăimân- 
tătoare, care stăteau cu gurile căscate, nu- 
nai şi numai să-i înghită; despre a cărora lä- 
comie, viclenie și răutate, nu-i cu putinţă să 
povestească limba omenească! 

Și în sfârşit, după atâta amar de trudă și 
primejdii, cu mare ce au izbutit să ajungă 
la gura unei peşteri. Aici călătoarea s'a suit 
iarăşi pe aripele ciocârlanului, din care abia 


1) A merge şchiopătând, 

mai putea fâlfâi, și el şi-a dat drumul cu 
dânsa pe o altă lume, unde era un raiu şi 
nu altceva! 

— Iaca Mănăstirea-de-Tămâie! zice cio- 
cârlanul. Acolea se află Făt-Frumos, pe ca- 
re-l cauţi tu de atâta amar de vreme. Nu 
cumva ti-i cunoscut ceva pe aici?» 

Atunci ea, deși îi fugeau ochii de atâtea 
străluciri, se uită mai cu băgare de seamă 
și îndată cunoaște podul cel minunat din 
ceea lume, şi palatul în care trăise ea cu 
Făt-Frumos așa de puţin, şi îndată i se um- 
plură ochii de lacrămi de bucurie. 

— Mai stăi! şi nu te bucura aşa de gra- 
bă; că încă ești nemernică pe aceste locuri, 
şi tot n'ai scăpat de primejdii, zise ciocâr- 
lanul. 

li arătă apoi o fântână, unde trebuia să 
se ducă trei zile de-a rândul; îi spune cu 
cine are să se întâlnească și ce să vorbea- 
scă; o povăţuiește ce să facă, rând pe rând, 
cu furca, cu vârtelnița, cu tipsia şi cu cloșca 
cu puii de aur, dăruite ei de cele trei surori: 
sfânta Miercuri, sfânta Vineri și sfânta Du- 
minică. 

Apoi, luându-și ziua bună dela călătoa- 
rea încredințată lui, iute se întoarnă înapoi, 
sburând neîncetat, de frică să nu-i mai rupă 
cineva şi celălalt picior, lară nemernica 

drumeaţă lăcrămând, îl petrecea cu ochii în 
sbor, mergând spre fântâna ce-i arătase el. 

Și cum ajunge la fântână, scoate mai 
intâiu furca, de unde o avea strânsă, şi apoi 
se pune jos să odihnească. Nu trece mult şi 
venind o slujnică să ia apă, cum vede o fe- 
meie necunoscută şi furca cea minunată 
torcând singură fire de aur, de mii de ori 
mai subţiri ca părul din cap, fuga la stăpâ- 
nâ-sa și-i dă de veste. 

Stăpâna acestei slujnice era viespea care 
inălbise pe dracul, îngrijitoarea dela palatul 
lui Făt-Frumos; o vrajitoare straşnică, care 
inchega apa şi care ştia toate drăcăriile de 
pe lume. Dar numai un lucru nu ştia hârca: 
gândul omului. Talpa iadului, cum aude 
despre această minunăţie, trimite slujnica 
de grabă să-i cheme femeia cea străină la 
palat; şi cum vine o întrebă: 

— Am auzit că ai o furcă de aur, care 
toarce singură. Nu ţi-e de vânzare, şi cât 
mi-i cere pe dânsa, iemeie hăi? 

— la să mă laşi să stau într'o noapte în 
odaia unde doarme impăratul. 

— De ce nu? Dă turca incoace şi rămâi 
aici până la noapte, când s'o înturna împă- 
ratul dela vânătoare. 

Atunci drumeața dă furca şi rămâne. 
Ştirba-baba-cloanţa, ştiind că împăratul are 

obiceiu a bea în toată sara o cupă de lapte 
dulce, i-a pregătit acum una, ca să doarmă 
dus până a doua zi dimineaţă. Și cum a ve- 
nit împăratul dela vânătoare şi s'a pus în 
așternut, hârca i-a şi trimis laptele; şi cum 
l-a băut împăratul, pe loc a adormit, ca 
mort. Atunci talpa iadului a chemat pe ne- 
cunoscuta drumeață în odaia împăratului, 
după cum avusese tocmală, şi a lăsat-o 
acolo, zicându-i încetişor: 

— Şezi aici până despre ziuă, că am să 
vin atunci tot eu să te iau. 

Hârca, nu doar că şoptea şi umbla căti- 
nel ca să n'o audă împăratul, ci avea grijă 
să n'o audă, din odaia de alăturea, un cre- 
dincios al împăratului, care în toate zilele 
umbla cu dânsul la vânat. 

Și cum s'a depărtat băboiul de acolo, ne- 
norocita drumeaţă a îngenunchiat lângă 
patul soţului ei şi a început a plânge cu 
amar şi a zice: 

— Făt-Frumos! Făt-Frumos!  Intinde 
mâna ta cea dreaptă peste mijlocul meu, ca 
să plesnească cercul ist afurisit şi să se na- 
scă pruncul tău! 

Şi sărmana, s'a chinuit aşa până despre 
ziuă, dar în zadar, căci împăratul parcă era 

dus pe ceea lume! Despre ziuă, tălpoiul a 
venit posomorîtă, a scos pe necunoscuta de 
acolo şi i-a zis cu ciudă, să iasă din ogradă 
şi să meargă unde ştie. Şi nenorocita ieşind 
cu nepus în masă şi necăjită ca vai de ea, 
“a dus iarăşi la fântână şi a scos acum 
vârtelnița. Și viind iarăşi slujnica la apă, şi 
văzând şi această mare minune, fuga la 
stăpână-sa și-i spune, că femeia cea de ieri 
are acum o vârtelniţă de aur, care deapănă 
singură, şi care-i mult mai minunată decât 
furca ce i-a dat. Atunci pohoanţa de babă o 
chiamă iarăşi la dânsa prin slujnică, pune 
mâna şi pe vârtelniţă, tot cu acelaşi vicle- 
sug, și a dona-zi, des-dimineaţă, o scoate 
iarăşi din odaia împăratului şi din ogradă. 

Insă, în această noapte, credinciosul îm- 
păratului simțind ce s'a peţrecut, și făcân- 
du-i-se milă de nenorocita străină, şi-a pus 
în gând să descopere vicleşugul babei. Şi 
cum s'a sculat împăratul şi s'a pornit la 
vânătoare, credinciosul i-a spus cu deamă- 
runtul ce se petrecuse în odaia lui, în cele 
două nopţi din urmă. Şi împăratul cum a 
auzit aceasta. pe loc a tresărit, de parcă i-a 
dat inima dintr'însul. Apoi a plecat ochii 
în jos şi a începuta lăcrima. Și pe când 
din ochii lui Făt-Frumos se scurgeau şiroaie 
de lacrami, la fântâna ştiută, urgisita şi sbu- 

ciumata lui soţie scoase acum pe tipsie și 
cloșca cu puii de aur, cea mai de pe urmă 
a ei nădejde! Și cum sta ea în preajma fân- 
tânii, numai ce iaca pe slujnica Ştiută iarăşi 
o aducea Dumnezeu la fântână; şi când 
mai vede și această mare minunăţie, nici nu 
mai așteaptă să iee apă, ci fuga la stăpâ- 
nă-sa şi-i spune. 

— Doamne, stăpână, Doamne! Ce-am 
văzut eu! Femeia ceea are acum o tipsie de 
aur și o cloșcă de aur, cu puii tot de aur, 
așa de frumoși, de-ţi fug ochii pe dânșii. 

Băborniţa, cum aude aceasta, pe loc tri- 
mite s'o cheme, zicând în gândul său: 

— După ce umblă ea, nu se mănâncă... 

Și cum vine străina, hoanghina pune 
mâna şi pe tablaua cea de aur şi pe cloșca 
de aur cu puii de aur, tot cu același vicle- 
Șug. 

Dar împăratul, când a venit în astăsară 
dela vânat, şi când i s'a adus laptele, a zis 
în gândul său. 

— Acest lapte nu se mai bea; — şi cum 
a zis, l-a şi aruncat pe furiș undeva, şi pe 
loc s'a făcut că doarme dus. 

După ce hârca s'a încredinţat că împăra- 
tul doarme, bizuindu-se ea şi acum în pu- 
terea băuturii sale, a adus iarăşi pe străină 
în odaia lui, tot cu aceeași rânduială, ca ȘI 

în nopţile trecute; şi lăsând-o acolo, s'a de- 
părtat. Atunci sbuciumata drumeaţă, că- 
zând iarăşi în genunchi lângă patul soţului 
ei, se înneca în lacrămi, spunând iarăşi cu- 
vintele acestea: 

— Făt-Frumos! Făt-Frumos! Fie-ţi milă 
de două suflete nevinovate care se chinuesc 
de patru ani, cu osânda cea mai cumplită! 
Și întinde mâna ta cea dreaptă peste mijlo- 
cul meu, să plesnească cercul şi să se nască 
pruncul tău, că nu mai pot duce această ne- 
suferita sarcină! 

Şi când a sfârşit de zis acestea, Făt-Fru- 
mos a întins mâna ca prin somn, şi când s'a 
atins de mijlocul ei, dang! a plesnit cercul, 
şi ea îndată a născut pruncul, fără a simţi 
câtuşi de puţin durerile facerii. După acea- 
sta împărăteasa povesteşte soțului său câte 
a pătimit ea, de când s'a făcut el nevăzut. 

Atunci împăratul, chiar în puterea nop- 
ţii, se scoală, ridică toată curtea în picioare 
şi poruncește să-i aducă pe hârca de babă 
înaintea sa, dimpreună cu toate odoarele 
luate cu vicleșug dela împărăteasa lui. Apoi 
mai porunceşte să-i aducă o iapă sireapă şi 
un sac plin cu nuci, şi să lege sacul cu nu- 
cile şi pe hărcă de coada iepei, şi să-i dee 
drumul. Şi aşa s'a făcut. Şi când a început 
iapa a fugi, unde pica nuca, pica şi din 

talpa iadului bucăţica; şi când a picat sa- 
cul, i-a picat şi hârcii capul. 

Hârca aceasta de babă era scroafa cu 
purceii, din bulhacul peste care v'am spus 
că dăduse moșneagul, crescătorul lui Făt- 
Frumos. Ea, prin drăcăriile ei, preiăcuse 
atunci pe stăpânul său Făt-Frumos în pur- 
celul cel ocârjit, răpciugos şi răpănos, ca 
chip să-l poată face mai pe urmă, ca să iee 
vreo fată de-ale ei, din cele unsprezece, ce 
avea, şi care fugise după dânsa din bulhac. 
laca dar, pentru ce Făt-Frumos a pedepsit-o 
aşa de grozav. lară pe credincios cu mari 
daruri l-au dăruit împăratul și împărăteasa, 
și pe lângă dânşii l-au ţinut până la sfârși- 
tul vieţii lui, 

Acum, aduceţi-vă aminte, oameni buni, 
că Făt-Frumos nu făcuse nuntă, când sa 
însurat. Dar acum a făcut şi nunta, şi cu- 
metria totodată, cum nu s'a mai pomenit şi 
nici nu cred că s'a mai pomeni una ca asta 
undeva... Și numai cât a gândit Făt-Fru- 
mos, şi îndată au şi fost de faţă părinţii îm- 
părătesei lui şi crescătorii săi, baba şi moş- 
neagul, îmbrăcaţi iarăși în poriiră împără- 
tească, pe care i-a pus în capul mesei. Și s'a 
adunat lumea de pe lume la această mare 
şi bogată nuntă, şi a ţinut veselia trei zile și 
trei nopţi şi mai ţine şi astăzi, dacă nu cum- 
va s'a Îi sfârșit. 


POVESTEA LUI STAN PĂŢITUL 


Era odată un flăcău stătut, pe care-l 
chema Stan. Și îlăcăul acela din copilăria 
lui se trezise prin străini, fără să cunoască 
tată şi mamă, și fără nici-o rudă care să-l 
ocrotească şi să-l ajute. 

Şi ca băiet străin ce se găsea, nemerni- 
cind el de colo până colo pe la uşile oame- 
nilor, de unde până unde, s'a oploşit dela o 
vreme întrun sat mare şi frumos. 

Și aici, slujind cu credinţă ba la unul, ba 
la altul, până la vârsta de treizeci şi mai 
bine de ani, şi-a sclipuit puţine parale, cå- 
teva oi, un car cu boi şi o văcuşoară cii 
lapte. Mai pe urmă şi-a înjghebat şi o că- 
suţă şi apoi s'a statornicit în satul acela 
pentru totdeauna, trăgându-se la casa lui şi 
muncind ca pentru dânsul. Vorba ceea: şi 
piatra prinde muşchiu, dacă șede mult în- 
tr'un loc. 

Şi cum s'a văzut flăcăul cu casă şi avere 
hunicică, nu mai sta locului, cum nu stă 
apa pe pietre, şi mai nu-l prindea somnul de 

harnic ce era. Dintr'o parte venea cu carul, 
in alta se ducea şi toate trebile şi le punea 
ia cale singurel. Nu-i vorbă, că de greu, 
greu îi era; pentrucă în lipsa lui mavea cine 
să îngrijească de casă şi de vitişoare, cum 
trebue. Numai dă! ce să facă bietul om? 
Cum era să se întindă mai mult, că deabia 
acum se prinsese şi el cu mânile de vatră; Și 
câte a tras, până s'a văzut la casa lui, numai 
unul Dumnezeu ştie. De aceea alerga sin- 
gur zi şi noapte în toate părţile, cum putea 
şi muncea în dreapta și în stânga, că doar- 
doar a încăleca pe nevoie, Şi-apoi atunci — 
văzând şi făcând. 

Toate ca toate, dar. uritul îi venea de 
hac. In zile de lucru, calea-valea: se lua cu 
treaba şi uita de urit. Dar în nopţile cele 
mari, când era câte o givorniță 1) cumplită 
și se mai întâmpla să jie și sărbători la mij- 
loc, nu mai ştia ce să facă şi încotro să 
apuce, vorba cântecului: 


De urît mă duc de-acasă, 
Şi urîtul nu mă lasă; 
De urit să fug în lume, 
Uritul fuge cu mine. 


Se vede lucru că așa e făcut omul, să nu 
fie singur. De multe ori i-a venit îlăcăului în 


1) vitor. 

cap să se însoare, dar când își aducea 
aminte uneori de câte i-au spus că au păti- 
mit unii şi alții dela femeile lor, se lua pe 
gânduri și amâna, din zi în zi şi de Joi până 
mai de-apoi, această poznaşă trebușoară și 
gingașă în multe privinţi, după cum o nu- 
mea el, gândindu-se mereu la multe de toa- 
te... Unii zic așa, că femeia-i sac fără fund. 
Ce-a mai fi şi asta? Alţii, — că să te ferea- 
scă Dumnezeu de femeia leneșă, mârșavă și 
risipitoare. Alţii — alte năstrușnicii, încât 
nu ştii ce să crezi şi ce să nu crezi? Numa, 
nu-i vorbă, că am văzut eu şi destui bărbaţi 
mult mai ticăiţi și mai chitcăiţi decât cea 
mai bicisnică femeie. Și așa, trezindu-se el 
în multe rânduri vorbind singur ca nebunii, 
sta în cumpene: să se însoare... să nu se în- 
soare... 


Și, ba s'a însura la toamnă, ba la iarnă, 
ba la primăvară, ba la vară, ba iar la 
toamnă, ba vremea trece, flăcăul începe și 
el a se trece, mergând tot înainte cu burlă- 
cia și însurătoarea rămânea baltă. Ş'apoi 
este o vorbă: că până la 20 de ani se însoară 
cineva singur: dela 20—25 îl însoară alţii; 
dela 25—30 îl însoară o babă, iar dela 30 
ani înainte numai dracu-i vine de hac. 

Tocmai aşa s'a întâmplat şi cu flăcău! 
acesta, că până la vremea asta nici el dela 

sine, nici prietenii, nici babele — câtu-s ele 
de-a dracului, de prefäcute şi iscoditoare, — 
tot nu l-au putut face să se însoare. 

Stan era om tăcut în felul său, dar și 
când da câte-o vorbă dintr'însul, vorba era 
vorbă, la locul ei, şi nu-l putea răpune te 
mieri cine. 

Mulţi trăgeau nădejdea să-l iee de ginere, 
dar flăcăul era chitit la capul său și nu se 
da cu una, cu două. Și așa, dela o vreme şi 
babele şi prietenii, lehămetindu-se, l-au dat 
în burduful dracului și l-au lăsat pe sama lui 
să facă deacum înainte ce-a şti el cu dân- 
sul, că ei şi-au luat toată nădejdea. 

Amu, într'una din zile, îlăcăul se scoală 
de noapte, face mămăligă îmbrânzită şi ce-a 
mai dat Dumnezeu, pune mâncarea în trai- 
stă, înjugă boii la car, zice Doamne-ajută și 
se duce la pădure să-şi aducă un car de 
temne. Și ajungând el în pădure, pe când se 
amijea de ziuă, a tăiet lemne, a încărcat 
carul sdravăn şi l-a cetluit 1) bine, şi pân'or 
mai mânca boii, sa pus să mănânce şi e! 
ceva. Și după ce a mâncat cât i-a trebuit, i-a 
mai rămas o bucăţică de mămăligă îmbrân- 
zită şi, făcând-o boţ, a zis: „Ce s'o mai duc 
pe-acasă? ia s'o pun ici pe teşitura 2) asta, 


1) l-a legat strâns. 
2) Trunchiu de copac tăiat pieziş. 

că poata a găsi-o vreo lighioaie ceva, a 
mânca-o şi ea, şi-a zice bogda-proste“. Şi 
punând mămăliga pe teșitură, înjugă boii, 
zice iar un Doamne-ajută, şi pe la prânzi- 
şor porneşte spre casă. Şi cum a pornit el 
din pădure, pe loc s'a şi stârnit un vifor 
cumplit — cu lapoviţă în două — de nu ve- 
deai nici înainte, nici înapoi. Mânia lui 
Dumnezeu, ce era afară: %ă nu scoţi câne 
din casă, dar încă om! Insă dracul nu caută 
mai bine; la aşa vreme te face să pierzi 
răbdarea şi. fără să vrei, te vâră în păcat. 

In acea zi, Scaraoschi, căpetenia draci- 
lor, vroind a-şi face mendrele cum ştie el, a 
dat poruncă tuturor slugilor sale, ca să 
apuce care încotro a vedea cu ochii, şi pre- 
tutindene — pe mare şi pe uscat — să vâre 
vraiba între oameni şi să le facă pacoste. 

Atunci dracii s'au împrăştiet iute ca ful- 
gerul în toate părţile. Unul din ei apucă spre 
păduri, să vadă de n'a putea trebălui ceva şi 
pe-acolo, doar a face pe vreun om să bâr- 
cască împotriva lul Dumnezeu, pe altul 
să-şi chinuiască boii, altuia să-i rupă vreun 
capăt sau altceva dela car, altuia să-i schi- 
logcască vreun bou. pe alții să-i facă să se 
bată până s'or ucide, şi câte alte bazaconii 
şi nazbâtii de care iscodeşte şi vrăjeşte dra- 
cul. 

Ce-or fi isprăvit ceilalți draci, nu știm, 
dar acestui dela pădure nu i-a mers bine în 
acea zi. S'a pus el, nu-i vorbă luntre şi pun- 
te, ca să-și vâre codița cea bârligată un- 
deva, dar degeaba i-a fost, că pe unde se 
ducea, tot în gol umbla. 


Şi tot mai cercând el ba ici, ba colea, în- 
spre sară numai ce dă de-o pârtie. Atunci 
se ie tiptil, tiptil pe urma ei şi se duce toc- 
mai la locul de unde Stan încărcase lem- 
nele. Și când colo, găsește numai locul; pen- 
trucă flăcăul, după cum am spus, de mult 
ieşise din pădure și se dusese în treaba lui. 

Văzând el dracul că şi aici ma izbutit ni- 
mica, crâșca din măsele şi crăpa de ciudă, 
pentrucă era îngrijit cu ce obraz să se în- 
fățoşeze înaintea lui Scaraoschi. Ş'apoi, 
afară de asta, era buimac de cap și hămesit 
de foame, de atâta umblat. 

Și cum sta el pe gânduri, posomorit şi 
besmetic, numai iaca ce vede pe o teșitură 
un bot de mămăligă. Atunci bucuria dracu- 
lui: odat'o şi haleşte și nu zice nimica. Apoi, 
ne mai având ce face, își ie coada între vine 
și se întoarce la stăpânu-său, și cum ajunge 
în iad, Scaraoschi îl întreabă: 

— Ei, copile, ce ispravă ai făcut? Câte 
suflete mi-ai arvonit? Dă-ţi solia! 

— la mai nimica, stăpâne, răspunse dra- 

cul ruşinat şi tremurând ca varga de frică; 
se vede c'am pornit într'un ceas rău. Vre- 
mea a iost prea dimpotrivă, cum ştiţi, şi 
numai un om a venit azi în pădure; dar şi 
acela a scăpat de mine, căci am dat în urma 
lui târziu, tocmai când se dusese. Noroc 
numai cam găsit pe-o teşitură un boţ de 
mámáligá de am mâncat, căci îmi gârâiau 
maţele de foame. Alta nu mai ştiu nimica, 
Intunecimea Voastră. 

— Ei bine, smârdoare urîcioasă ce eşti, 
de mâncat ai mâncat boţul cel de mămă- 
ligă, dar ce-a zis omul acela, când a pus 
măámäliga pe teşitură, ai tu la ştiinţă? 

— Ba de asta nu ştiu nimica, stăpâne. 

— Apoi ce păzeşti tu alta, dacă nu ştii 
nici măcar ceea ce vorbesc muritorii? Să-ţi 
spun eu dară, deşi n'am fost în pădure ca 
tine. A zis: „Cine a mânca boţul cel de mă- 
măligă, să zică bogda-proste“. Zis-ai tu ceva 
când ai mâncat-o? 

— Ba n'am zis nimica, stăpâne. 

— Aşa? în loc să-ţi dai osteneală ca să 
afli până şi gândul oamenilor, tu nu ştii nici 
macar ceea ce vorbesc ei? Mai pot eu să 
am nadejde în voi?2... Ei lasă, că-ţi găsesc 
cu acuş leacul! Te-i învăţa tu minte de aldă- 
dată... Hai, porneşte acum, de grabă, la 
omul acela şi să-l slujeşti taman trei ani de 

zile cu credinţă, la ce te-a pune el! Sim- 
brie în bani să nu primeşti dela dânsul, ci 
să faci tocmală că, după ce ti-i împlini anii, 
să ai a lua din casa lui, ce-i vrea tu; şi aceea 
are să fie de trebuinţă la talpa iadului, că 
au început a putrezi căpătâiele... Ia să ve- 
dem, ţi-a veni în cap ce ai să iei? Hai, gata 
ești? le-ți tălpăşiţa! 

— Gata stăpâne, iaca pornesc! 

Atunci dracul dă o raită pe la talpa iadu- 
lui, să vadă ce lipseşte, şi apoi iese iute ca 
scânteia şi se tot duce înainte la slujbă, 
după porunca lui Scaraoschi. Şi când pe- 
aproape de casa lui Stan, dracul s'a preiă- 
cut într'un băiet ca de opt ani, îmbrăcat cu 
straie nemţeşti, şi umbla sgribulind pe la 
poartă. Stan era acasă şi chiar atunci luase 
ceaunul de pe foc, să mestece mămăliga; şi 
numai iaca ce vede că se răpăd cânii să rupă 
omul, nu altceva. Și când se uită mai bine, 
ce să vadă? Vede un băiet că se acăţăra pe 
stâlpul porţii, de teama cânilor. Atunci Stan 
aleargă la poartă, zicând: 

— Ţibă! Hormuz; na! Balan; nea! Zur- 
zan; daţi-vă în lături, cotarle!... Da de unde 
ești tu, măi țâcă? şi ce cauţi pe aici, spaima 
cânilor? 

— De unde să fiu, bădică? la sânt şi eu 

un băiet sărman, din toată lumea, fără tată 
şi mamă, şi vreu să intru la stăpân. 

— Să intri la stăpân?! D'apoi tu nici de 
păscut gâștele nu eşti bun... Cam de câţi 
ani îi fi tu? 

— la poate să am vreo treisprezece ani. 

— Ce spui tu, măi?... Apoi dar bine-a 
zis, cine-a zis, că vrabia-i tot puiu, dar nu- 
mai dracul o ştie de când îi... Eu de-abia -aṣ 
fi dat șepte, mult opt ani. Dar ce, Doamne 
iartă-mă; pe semne că și straiele acestea 
pocite fac să arăţi așa de sirijit şi închircit. 
Am mai văzut dăunăzi umblând pe-aici prin 
sat un cioflingar de-alde tine, dar acela era 
oleacă mai chipos şi altiel îmbrăcat: 


„Cu-antereu de canavaţă 
Ce se ţinea numa'mn aţă; 
Şi cu nădragi de anglie, 
Petece pe ei o mie“. 


Și când mergea pe drum, nădragii mer- 
geau alăturea cu drumul; ci-că umbla după 
strâns pielcele, şi cum trecea pe la poarta 
mea, deabia l-am scos din gura lui Zurzan; 
l-a pieptănat de i-au mers petecele. Vorba 
ceea: „Aş veni deseară la voi, dar mi-e ru- 
şine de câni“. Şi acum parcă-l văd cât era 
de ferfeniţos şi cum își culegea boarfele de 
pe jos. Oleacă de mai păţit şi tu ca dânsul. 
Şi cum te chiamă pe tine? 

— Tot Chirică mă chiamă. 

— Măi parpalecule, nu cumva eşti bote- 
dat de Sfântul Chirică Şchiopu, care ţine 
dracii de păr? 

— Nu-l ştiu pe acela, dar Chirică mă 
chiamă. 

— Apoi despre: mine, fie oricine ţi-a fi 
rănaş, dar ştiu c'a nemerit-o bine, de ţi-a 
pus numele Chirică: pentrucă eşti un fel de 
vrăbioiu închircit 1). 

— Apoi dă, bade, închircit, vrăbioiu, 
cum mă vezi, aista sânt. Am văzut eu şi 
hoituri mari şi nici de-o lume. La treabă se 
vede omul ce poate. Las’ să mă cheme, cum 
nva chema; ce ai dumneata de-acolor —- 
Da pe dumneata cum te chiamă? 

— Tot Stan mă chiamă; dar dela o boală 
ce-am avut, când eram mic, mi-au schim- 
bat numele din Stan în Ipate, şi de-atunci 
am rămas cu două nume. 

— D'apoi ai la ştiinţă, bade, că şi d-ta 
ai cântec? 


Ipate, care dă oca pe spate, 
Şi face cu mâna să-i mai aducă una. 


— Dar ştii că m'ai plesnit în pălărie, măi 
Chirică? A dracului băiet! Parcă eşti cel de 


1) pipernicit. 

pe comoară, măi, de ştii toate cele. De trup 
ești mărunțel, nu-i vorbă, dar la fire ești 
mare. la să te vedem dacă mi-i gâci tu ci- 
militura aceasta: 


Lată — peste lată, peste lată — îmbuiorată, 
peste îmbujorată — crăcănată, peste crăcănată — 
măciulie, peste  măciulie — limpezeală, peste 


limpezeală — gălbeneală şi peste gălbeneală — 
huduleţ. 


Chirică, începe a zâmbi şi zice: 

—- De-oiu gâci, mi-i da şi mie o hrincă 
dintr' însa? 

— D'apoi ştiu eu ce crezi tu că-i aceea? 
Gâcește întâi, să vedem. 

== Ce să fie, zise Chimica [a fata casei, 
vatra. focul, pirostiile, ciaunul, apa dintr'în- 
ul, făina și culeşerul sau melesteul. 

— Bun, măi Chirică, ia acum văd şi eu 
că nu eşti prost. Hai! cât să-ţi dau pe an, ca 
să te tocmeşti la mine? 

— Apoi eu... nu mă tocmesc cu anul. 

— Dar cum te tocmeşti tu? 

— Eu mă tocmesc pe trei ani odată, pen- 
trucă nu-s deprins a umbla cu croşna în 
spate, din stăpân în stăpân, şi vreu să cu- 
nosc ceva, când oiu ieşi dela dumneta. 

— Despre mine, cu atâta mai bine, măi 
Chirică. Şi ce mi-i cere tu pentru trei ani? . 

— Ce să-ţi cer? la să-mi dai de mâncare 
și de purtat cât mi-a trebui, iar când mi s'o 
împlini anii, să am a lua din casa dumitale 
ce voiu vrea eu. 

— Ce fel de vortbă-i asta? Poate că tu 
îi bărăni atunci să-mi iei sufletul din mine, 
ori mai ştiu eu ce dracul ţi-a veni în cap să 
ceri? 

— Ba nu, bade Ipate, n'aibi grijă, nu 
ți-oiu mai cere vrun lucru mare până pe- 
acolo. Şi apoi ce ţi-oiu lua eu din casă, nu-ți 
face trebuinţă d-tale. 

— Apoi na, zise lpate. Măsură-i vorba 
cu îmblăciul 1). Balan să-ţi aleagă din gură 
ce spui, dacă nu vorbeşti desluşit. 

— Apoi dă, bade Ipate, unde-i vorbă nu-i 
mânie: mai bine să te tocmești întâiu decât 
pe urmă. 

— Apoi ia asta îţi spun şi eu, măi ciotul 
dracului; desleagă odată calul dela gard, să 
știu eu atunci — de-oiu ajunge cu sănătate 
— ce-i al tău şi ce-i al meu. 

— la lasă, bade Ipate, lasă; nu te mai 
pune dumneta atâta pentru te mieri ce şi 
mai nimica, că doar m'are să fie un cap de 
țară. 

— Măi Chirică, ştii una? rămâi la mine, 


1) Băţ cu care se bat cerealele, cânepa sau 
fasolea. 

şi ne-om împăca noi atunci. Te văd că eşti 
un băiet isteţ şi mai ştii păcatul? poate şi 
harnic; sameni a îi ştiind de unde să iei lu- 
crul şi unde să-l pui. 

— Despre asta n'aibi grijă, bade, zise 
Chirică, nu căuta că-s mic, dar trebile care 
ți le-oiu face eu, nu le-a face altul, macar 
să fie cu stea în frunte. 

— Mai ştii? Bine-a? fi, măi Chirică, 
dac'ar îi toate cu lapte câte le spui. Dar tu 
curat că ai dat peste un stăpân, ca pânea 
cea bună; numai să avem vorbă dinainte, să 
nu fii rău de gură, c'apoi mi-i să nu mă scoţi 
din sărite şi să mă faci câteodată să-mi ies 
din răbuş afară. 

— Nici despre asta nu mă tem că-i bă- 
nui, bade Ipate. 

— Vra să zică, ne-am înţeles. De-acu 
vină de-i mânca şi tu ceva. laca nişte bulu- 
ghine 1) cu mujdeiu 2) şi cu mămăligă. — 
Hai, dă-le colb 3) şi apoi te-apucă de treabă. 

Băictul se pune ciobăneşte, într'un ge- 
nunchiu, îmbucă repede ce îmbucă şi apoi 
se duce după trebi. Şi aşa era Chirică de li- 
niştit şi de harnic la trebile lui, că parcă era 
de-acolo, de când l-a făcut mă-sa. Şi Ipate 


') Cartofi. 
2) Usturoiu pisat. 
3) Mănâncă repede. 

se îndemna cu dânsul, uitase acu de urît Şi 
huzurea de bine. Şi din ziua în care s'a toc- 
mit Chirică la Ipate, norocul îi curgea gârlă 
din toate părţile şi nu mai ştia ce are la 
casa lui. 

Ce garduri streşinite cu spini, de mai 
nici vântul nu putea răzbate printre ele! Ce 
șuri şi ocoale pentru boi şi vaci, perdea pen- 
tru oi, poieţi pentru păsări, coteţe pentru 
porci, sâsâiac 1) pentru păpuşoiu, hambare 
pentru grâu şi câte alte lucruri de gospodă- 
rie, făcute de mâna lui Chirică cât ai bate 
din palme! Să nu spun minciuni, dar Ipate 
se îmbogăţise însutit şi înmiit, de când a 
venit Chirică în slujbă la dânsul. Acum vă- 
use Ipate ce poate Chirică şi-i era drag ca 
ochii din cap. 

Trecuse vreo doi ani la mijloc, şi în una 
din zile Chirică zice stăpânului său: 

— Ştăpâne, să nu bănueşti, da am să zic 
şi eu o vorbă: de ce nu te însori? Ca mâne, 
poimâne, te-i trezi că ai îmbătrânit şi nu-ţi 
rămâne niciun urmaș. După vieaţă este şi 
moarte. De unde ştii ce se întâmplă, ferea- 
scă Duinnezeu! şi-atunci cui rămâne atâta 
avere? 

— Ce vorbeşti tu, măi Chirică? Dacă nu 


1) hambar. 

mam însurat eu, când am fost de însurat; 
apoi la vremea asta ţi-ai găsit să mă însor? 
Pe semne vrei să-şi facă dracul râs de mine.. 
Nu vezi că a trecut soarele de-ameazi; sunt 
mai bătrân decât tânăr. 

— Da ia lasă-mă la pârdalnicul, stăpâne, 
că-i spărie oamenii cu vorbele dumitale. Nu 
te mai face așa de bătrân, că doar nu ţi-i 
vremea trecută. Eu cred că tocmai acum 
eşti bun de însurat; pentrucă ai cu ce să-ţi 
lii nevasta și copiii. Slavă Domnului! mulţi 
ar dori să aibă ceea ce ai d-ta. 

— Ţi-ai găsit, zise Ipate. Parcă eşti nu 
știu cum, măi Chirică; vorbeşti şi tu ia aşa 
în dodii1) câteodată. Am eu sămănături? 
am eu toate cele trebuincioase pentru casă? 
Tu crezi că numai așa se ţine femeia... 
Vorba ceea: „Când se "'nsoară, nu-i de 


ce 


moară“. 

— De asta te plângi, stăpâne? 

— D'apoi de care alta, măi Chirică? Nu 
stii tu că gura înainte de toate şi apoi cele- 
lalte? 

— Stăpâne, dacă-i numai atâta, apoi las 
că te fac eu cu grâu, să ai de unde face 
pâne şi colaci pentru nuntă, ba şi pentru 
cumlătrie, dacă vrei. 


') a vorbi fără rost, 

— De unde, măi Chirică? 

— Vezi dumneta, colo departe nişte la- 
riuri frumoase de grâu, care dau în copt? 

— Le văd. 

— Du-te chiar acum la stăpânul moșiei, 
şi spune-i că te prinzi să-i dai în girezi tot 
grâul cât îl are sămănat. Și dacă te-a în- 
treba cât să-ți dee pentru această osteni- 
cioasă treabă, spune-i că nu primeşti bani, 
ci numai atâta grâu, cu paie cu tot, cât îi 
putea duce dumneta în spate şi cu un băiet 
al dumitale. 

— Cum asta, mă Chirică? Parcă vor- 
bești de pe ceea lume. Crezi tu că vom pu- 
tea noi singuri secera și strânge atâta amar 
de grâu, că doar sute şi mii de braţe trebue 
acolo, nu șagă. Și-apoi numai pentru două 
sarcine de grâu? Ce nebun ai crede tu c'ar 
Îi acela? 

— Stăpâne, ca să cunoşti cine sunt eu și 
cât pot, ascultă-mă și du-te la boier de-i 
spune cum te-am învăţat. 

Ipate cu un gând să se ducă şi cu zece 
nu. În sfârșit îşi ie inima în dinţi şi se duce 
la curte să vadă ce are să fie. Și cum 
ajunge, se înfățișează înaintea boierului și 
zice: 

— Să nu vă supăraţi, cucoane! Nu cum- 
va aveţi trebuinţă de secerători? 

— Ba încă mare nevoie am, om bun! 
Parcă Dumnezeu te-a adus. Căci grâul îi 
copt, nu mai poate suferi întârziere. 

— Apoi, cucoane, mă prind eu să ţi-l 
secer. 

— Cum, singur? 

— Asta-i treaba mea, cucoane. Fe mă 
prind să ţi-l dau în girezi. Nu-i cuvânt gos- 
podăresc? 

— Cum văd, te bizueşti în braţe multe. 

— Multe, cucoane, puţine cucoane. cå- 
te-a da Dumnezeu; numai treaba s'o fac. 

—  Ş'apoi ce mi-i cere, aşa cu hurta? 

— Ce să cer, cucoane, ia când ți-oiu da 
grâul în girezi, să am voie a lua numai atâta 
grâu, cu paie cu tot. cât oiu putea duce în 
spate eu şi cu un băietan al meu. 

— Măi omule, vorbeşti înadins, ori vrei 
să şugueşti? 

— Ba ferească Dumnezeu, cucoane; 
vorbesc înadins. 


Boicrul a crezut că Ipate e nebun şi voia 
să se mântuie de dânsul, zicând: 

— Da-i aşa, om bun, du-te mâni di- 
mineaţă şi te-apucă de lucru; oiu vede cu ce 
treabă-i face şi ne-om împăca noi. 


— Impăcarea cum ţi-am spus, cucoane. 
— Ei, du-te, du-te şi las'să vedem! 

Atunci Ipate se întoarnă acasă şi Chirică 
îl întreabă: 

— Ei stăpâne, cum a rămas cu boierul? 

— Cum să rămâie, măi Chirică! la m'am 
prins hăt şi bine să-i dau grâul în girezi, 
după cum ai zis. Dar m'a luat groaza, când 
am trecut pe lângă lan și l-am văzut câtu-i 
de mare. Asta-i o treabă foarte grea și 
mare lucru să fie, ca s'o putem noi scoate 
la capăt. Știu eu tare bine că boierul m'a 
luat de nebun, dar nici cuminte nu sunt, 
după cât văd eu acu. Dracul ştie ce avem 
să facem! 

— N'ai grijă, stăpâne, că doar ești cu 
mine... zise Chirică. 

— la mai bine să luăm cele trebuitoare 
si haidem acolo chiar în astă sară, ca mâne 
dimineaţă să ni se facă ziuă pe lan. 

Și așa se ieu ei amândoi şi se duc. Şi 
cum ajung acolo, cam pe înserate, Ipate 
zice: 

— Vezi tu, măi Chirică? asta nu-i șagă; 
mi se pare că noi avem să dăm peste dra- 
cul! 

— Stăpâne, ştii ce? Culcă-te și te odih- 
nește și mâne-dimineaţă vom vorbi amân- 
doi. 

Ipate, ca cel cu grija 'n spate, se fră- 
mântă-e! cu mintea cât se mai frământă, şi 

obosit fiind, se läsă oleacă jos pe iarbă şi 
adormi dus. Chirică atunci — el ştie ce face 
şi cum face! că într'o clipă adună toată dră- 
cimea şi o pune la lucru pe câmp. Unii sece- 
rau, alţii legau snopi, alţii făceau clăi Şi su- 
flau cu nările să se usuce, alţii cărau, alţii 
durau girezi, — mă rog, claca dracului era, 
ce să spun mai mult? 

Când se trezeşte Ipate, în zori de ziuă, 
se sparie ce vede! Totul era mântuit. In lo- 
cul grâului de pe câmp, vede acum o gi- 
readă mare şi două mai mici, aşezate pe cul- 
mea dealului, iară pe Chirică nu-l vede ni- 
câiri. Atunci lui Ipate i s'a suit tot părul în 
vâriul capului, de frica Si A început a 
căuta pe Chirică în toate părţile. Şi când 
colo, numai iată că-l văzu dormind pe vâr- 
ful unei girezi, şi atunci îşi mai veni puţin în 
lire. Feciorii boiereşti se sculară cu noaptea 
în cap, cum îi treaba lor, şi veniră pe la- 
nuri, să vadă ce mai este. Şi când văzură ei 
una ca aceasta, îi cuprinse spaima, și fuga 
la boier de-i vestiră. Boierul atunci se scoală 
iute, se asvârie pe-un cal Și ţine numai o 
fugă, până pe lanuri. Şi când colo, vede şi el 
ceea ce nu se mai văzuse și nu se mai au- 
zise de când lumea şi pământul! 


— Ei, cucoane, am mântuit trebuşoara, 
zise Ipate. Bine că aţi apucat a veni şi dum- 

meavoastră, ca să fiţi de faţă când ne-om 
lua dreptul. 

Atunci Chirică, niciuna, nici două, scoate 
o funie cu care era încins, leagă bine gi- 
reada cea mare, cum ştie el, o ia în spate 
și pe ici ţi-e drumul. Iară boierul, mai văzând 
şi aceasta, a încremenit cu mânile subsuori, 
ultându-se la dânsul cum se ducea. Şi cre- 
zând că de-acum şi Ipate are să iee cele 
două girezi mici, şi-l caliceşte de tot, crăpa 
de necaz, dar n'avea încotro. Și neștiind ce 
să facă, zise lui Ipate cu binişorul: 

— Om bun, na-ţi bani în locul grâului 
ce mai ai a lua şi lasă-mă în pace. N'am 
crezut că am aface cu dracul. 

— Ferească Dumnezeu, cucoane. Cruce 
de aur cu noi în casă! 1) Departe de pe locu- 
rile aceste! Ba zău, am muncit de-a dat 
inima din noi... 

— la lasă-mă încolo, măi omule; pe 
semne tu ai să mă înveţi pe mine ce-i plu- 
găria? Că doar nu samăn eu grâu de ieri 
de-alaltăieri, să nu îi mai avut a face cu se- 
cerători. Şi chiar de nu-i fi tu ucigă-l cru- 
cea, tot n'aţi umblat cu lucru curat; însă ce 
am eu cu sufletul vostru? Voi aveţi a da 
samă. Primeşte bani, cum ţi-am spus, şi 


1) Expresie cu care se alungă dracul. 

„ai duceți-vă şi la altă casă, că eu unul ştiu 
cam păţit-o bună. 

Ipate, auzind aceasta, părerea lui de bine. 
la bani cu cât se învoeşte şi se duce și el 
după Chirică. Şi când ajunse acasă, Chi- 
rică treierase, vânturase, măcinase, în sfâr- 
şit, pusese toate trebile la cale. Și Ipate, 
când a mai văzut şi asta, nu mai ştia ce să 
zică. Mai că-i venea a crede că și el are 
aface cu dracul. 

— Măi Chirică, d'apoi ştii că și boierul, 
câtu-i de boier, a pus-o de mămăligă. Iaca 
mi-a dat şi bani de am adus acasă. 

— Şi aceştia-s buni, stăpâne; pune-i la 
chimiriu și taci molcom. Am știut eu dina- 
inte că are să ne iasă şi de cheltuială. 

A doua zi după asta, Chirică zise lui 
Ipate: : 

— Ei, stăpâne, de-acum cred că n'ai ce 
mai zice: ca mâne, poimâne mi se 'mplinesc 
anii şi rămâi făr'de mine. Mai înainte ca- 
lea-valea, erai deprins a trăi singur, dar 
acu are să-ți cadă greu, mai ales că ti s'a 
ngreuiet şi gospodăria. Hai, ce zici, te 
'nsori, ori ba? 

— Apoi dă, măi Chirică, ştiu eu ce să 
fac? Parcă tot m'aş însura; când aş da pe- 
ste o parte bună, aş face poate Şi eu pasul 
ista. Dar tare mă tem, nu cumva să-mi ieu 

pe dracul după cap, să-l aduc cu lăutari în 
casă, şi pe urmă să nu-l pot scoate nici cu 
o mie de popi; c'apoi atunci lehamite şi de 
însurat şi de avere şi de tot! 

— De asta ţi-i acu în grijă, stăpâne? 
Dac'a rămas treaba până la atâta, apoi las 
pe mine că te-oiu face eu să iei un drăguţ 
de femeie care nu se mai află! Căci eu şed 
călare în inima lor şi, nu că mă laud, dar 
știu toate măruntaiele dintr'însele. Despre 
asta nu mi-e ruşine; pot să-ţi aleg una și 
noaptea pe întuneric. Pentru altul maș fa- 
ce-o, să ştiu că mi-ar da lumea de pe lume, 
dar pe dumneta vreu numaidecât să te văd 
cm ca toţi oamenii, în rând cu lumea. Nu 
vezi că cei mai mulţi de teapa dumitale se 
(in cu nasul pe sus, numai din pricina asta? 
Ca şi cum parcă dumneta n'ai fi vrednic să 
ţii o femeie? 

— Măi Chirică, tare mai ești și tu nu 
ştiu cum. Scoţi omul din minţi cu vorbele 
tale. Bîin staroste mi-am găsit. Nu ştiu cine 
te-a îndreptat la casa mea, că ştiu că eşti 
berechet bun. Ş'apoi mult stau eu câte- 
odată şi mă gândesc în mintea mea, de unde 
ai tu atâta putere. Mai că-mi vine să zic şi 
eu ca boierul cela: nu știu, nălucă să fii, om 
să fii, dracul să fii, dar nici lucru curat nu 
eşti. Numai, fii ce-i îi, asta nu mă privește: 


L 

mie unuia ştiu că mi-ai priit bine, n'am ce 
zice! Ei, ia spune, cum zici tu că mi-i alege 
femeie? 

— Ia în duminica viitoare, stăpâne, să 
mergem în sat la horă. Eu oiu sta de-o parte 
cu băieţii, iar dumneta să te prinzi în joc 
lâng'o fată, care ţi-a plăcea. Eu atunci mi- 
oiu târîi piciorul pe lângă dumneta, oiu 
ochi-o bine şi apoi ţi-oiu spune eu ce zace 
într'însa. 

— Da ştii cai chitit-o bine, măi Chirică? 
Tot cu draci ești tu, bine zic eu. . 

— Apoi dă, stăpâne, în ziua de azi, dacă 
nu-i fi şi cu draci oleacă, apoi ci-că te fură 
sfinții, și iar nu-i bine. 

In sfârșit, ce spun ei, ce nu mai spun, 
cum vine duminica, Ipate şi cu Chirică se 
ieu şi se duc la horă în sat. Chirică, cum îi 
treaba băieţilor, se acățăra pe cele garduri 
şi se hlizea !) cu ceilalți băieţi. Iar Ipate, de 
cuvânt: se prinde în joc lângă o fată, care 
chiteşte că i-ar cam veni la socoteală; în- 
cepe el a o măsura cu ochii de sus până jos 
şi de jos până sus şi, cum se învârtea hora, 
ba o strângea pe fată de mână, ba o călca 
pe picior, ba... cum îi treaba flăcăilor. Şi 
tropai-tropai, ropai-ropai. i se aprind lui 


1) chicotea. râdea 

Ipate al nostru câlcâele. Chirică era și el pe- 
acolo şi cum se lasă Ipate din joc, spiridu- 
șul dracului îi zice: 

— Ei stăpâne, parcă te-ai cam aburit la 
faţă, nu știu cum. Ce zici, așa-i că-ți vine la 
socoteală? 

— Apoi dă, nu știu cum să mai zic şi eu; 
pe semne păcatele mi te-au scos înainte, 
măi Chirică. Eu gândesc s'o pornesc pe 
treabă; fata-i hazulie și ma fărmăcat de- 
acu, 

— Ba nu, stăpâne, dacă-i vrea să mă 
asculți, eu te sfătuesc să n'o iei pe asta. Si 
focu-i hazuliu, dar tare rău te pârjolește câ- 
teodată. Fetișoara asta, o vezi dumneta cât 
e de scumpă la râs? Parcă ti-ar veni a crede 
că-i de cele cu crucea 'm sân. Dar ia, una 
de aceste a înălbit odată, numai într'o sin- 
gură noapte, pe moșu-meu, în fântână. 

— Cum asta, măi Chirică? 

— Da, ia! nu mai ști şi dumneta cum, 
stăpâne. 

— lan auzi-l, mai degrabă i-ai putea 
strâmba fălcile, decât vorba. Măi Chirică, 
eu gândesc că s'a da după mine şi s'a face 
şi ea bună. 

— I.. hî! da cum nu? Eu însă îţi spun 
prieteneșşte, că fetişoara asta are trei coaste 

de drac într'însa; şi chiar şi cea mai bună 
dintre femei, încă tot mai are una. Să te 
mai lași, stâpăne, pân'om da macar peste 
una de acelea, şi-apoi ţi-oiu mai spune eu 
ce este de făcut. 

— Apoi dă, mă Chirică, tu m'ai tot 
cihăit 1) de cap până acum, să mă 'nsor, să 
mă "nsor, de mi-ai aprins pofta de însurat, 
și apoi acu tot tu o şurubuești şi-o întorci, 
cum îţi vine ţie la socoteală. 

— Stăpâne, ştii că eu nu-ţi voiesc răul; 
ascultă-mă, că m'ai să greşești. 

[pate auzind aşa, se dă după Chirică şi 
se întoarnă ei sara acasă, tot cum s'au 
dus. Insă cum ajunge acasă, parcă nu era 
acela. Muncea el, nu muncea, dar ştiu că 
se îrământa cu gândurile, și deabia aştepta 
să vie duminica viitoare. 

Duminica vine. şi ei iară se duc la horă, 
în alt sat. Chirică, după obiceiul său, se ia 
cu băieții, iar Ipate se prinde în joc lângă o 
fată, care o chitește el. Joacă cât joacă şi 
lângă aceea şi intrând în vorbă cu dânsa, 
fata bună mehenghe 2), îi întoarce capul, şi 
Ipate vede că nu-i de lepădat. Dar Chirică 
era şi el pe-acolo, şi cum se lasă Ipate din 
joc, îi zite: 


2) mi-ai tot bătut capul, 


*) sireată, i 

— Ei stăpâne, cum văd eu, nici de asta 
nu te-ai da în lături; așa-i că ţi-a căzut cu 
tronc la inimă? 

— Mai aşa, măi Chirică! 

— Apoi îți spun eu, stăpâne, că nici asta 
nu-i de noi. O vezi cât e de pâșină 1), dar și 
asta are două coaste de drac într'însa. Să 
te mai laşi, stăpâne, cum ţi-am spus eu. 

— Apoi dă, măi Chirică; în ziua de azi, 
nu Ştiu zău care-a mai fi cu crucea ’n sân, 
cum cauţi tu. Fu gândesc că tot om alege, 
pân 'om culege. j 

— Ba nu, stăpâne, las pe mine, că ştiu 
eu ce fac. 

Ipate iar se lasă după cum zice Chirică, 
gi se întoarnă ei sara acasă, tot cum s'au 
dus. Dar Ipate acum nici de treabă nu-şi 
mai căuta, nici mâncarea nu se mai prindea 
de dânsul, nici somnul nu-l fura, era cum e 
mai rău. Dă, ce să-i zici? dăduse şi el în 
pârpăra însuratului. Ş'apoi știți că este-o 
vorbă: când îi omul în doi peri, să te fe- 
reşti de dânsul, c'atunci-i cum îi mai rău. 
Vorba ceea: „arde focu 'n paie ude“. Aşa 
și Ipate, tot sughiţa, tot ofta din greu și de- 
abia aştepta să vie duminica. > 

Duminica iar vine și ei acuma se ieu și 


1) smerită. 

se duc la joc în alt sat. Și cum ajung acolo, 
Ipate se şi prinde în joc lângă un puișor de 
iată, căreia îi jucau ochii în cap ca la o 
șerpoaică. Se învățase și el şiretul, a le 
alege așa pe deasupra, dar numai Chirică, 
băietul, ştia ce zace în inima lor și cât le 
poate calul. Că ce-i mai greu de ales, decât 
omul? Dar Chirică era și el pe-acolo. Şi 
ce-a făcut el, ce-a dres, că fetei și lui Ipate 
au început a le sfârâi inima unul după altul. 
Boldul Satanei se vede că-i înghimpase. Şi 
„cum se lasă Ipate din joc, Chirică îl trage 
de o parte şi-l întrebă: 

— Ei stăpâne, cum ţi se pare? 

— Cum să mi se pară, măi Chirică? Ia 
parcă îmi vine so sorb cu ochii, de dragă 
ce mi-e; dacă n'a mai fi şi asta, apoi nu 
mă mai însor niciodată, că destul mi-ai tul- 
burat minţile pâm'acu. 

— Asta-i bună, stăpâne, zise Chirică. 
Nu-i vorbă că toi are şi ea o coastă de drac: 
dar trăind și nemurind, i-om scoate-o noi și 
pe-aceea. 

Atunci bucuria lui Ipate! Incepe a se ți- 
nea de fată, ca scaiul de oaie. Și unde nu 
ţi-o înşiacă pe sus și se ieu ei ba din tâlcuri, 
ba din cimilituri, ba din pâcâlit, ba din una, 
ba din alta, şi de colea până colea, şi-au 
plăcut unul altuia. Şi Ipate, ne mai având 

răbdare, se şi duce la tată-său şi la mă-sa 
de-o cere. Vorba ceea: 


Vin’ la mama de mă cere: 
De ma da, de nu m'a da, 
Peste noapte mi-i fura. 


Părinţii fetei, când aud asta, au de bucu- 
rie că le-a picat un om așa de bun și o dau 
cu mânici largi. Peste câteva zile nunta se 
face şi ipate își ia femeia cu zestre cu tot, 
o duce acasă la dânsul și pace bună! Şi 
așa trăiau ei de bine şi se iubeau unul pe 
altul, ca niște hulubași 1). Și Ipate, fiind 
foarte mulţămit de asta, zise într'o zi: 

— Doamne, măi Chirică, bun suflet de 
femeie mai am! Bine mi-am ales-o. 

— Bună, stăpâne, nu-i cuvânt, dar ştii 
că este o vorbă; când nu gândești, atunci 
te trânteşte, la să vedem. la, adă-ţi 
aminte, ce ţi-am spus odată, că şi asta, cât 
îi de bună și blajină, tot are o coastă de 
drac într'însa, care trebue scoasă numai- 
decât, dacă ţi-i voia să ai femeie cum tre- 
bue și s'o duci cu dânsa până la adânci bă- 
trâneţe. 

— Apoi dă, nu ştiu cine ţi-a mai putea 
intra și ţie în voie, măi Chirică. Câte ştii tu, 
numai dracu cred că poate să-ţi dee de fund. 


1) porumbei. 

Dar nu se împlineşte bine anul și fe- 
meia lui Ipate face un băiet. La vre-o două- 
trei luni după asta, Ipate se trezește într'o 
zi cu socrul său, că vine și-l chiamă la 
nunta unui frate al femeii sale. Chirică, 
simțind toate, cum îi dracul, trage pe stă- 
pânul său la o parte şi-i zice: 

— Stăpâne, lasă să se ducă numai ne- 
vasta dumitale cu copilul, iar dumneta 
spune că de-i avea vreme să te duci mai 
pe urmă, bine-de-bine, iară de nu, să te 
ierte. Şi după asta, ți-oiu mai spune eu ce-i 
de făcut. 

Ipate, deprins a asculta pe Chirică, zice 
socrului său: 

— Tată, eu n'oiu putea merge, că după 
cum vezi, am tare multe trebi pe capul 
meu şi numai cu un argățel ce-l am, de- 
abia le pot dovedi. Nevasta mea însă poate 
să meargă și de m'a ierta vremea să pot 
veni şi eu mai pe urmă bine-de-bine, iară 
de nu, te rog să mă ierți! 

Socru-său atunci ne mai având ce zice, 
ia pe nevasta lui Ipate cu copil cu tot și se 
cam mai duce. In ziua de uncrop t), Chi- 
rică zice lui Ipate: 


1 Ziua când ies oamenii dela nuntă, dela masa 
cea mare, şi merg cu toată nunta la crâşmă, unde 
beau rachiu, 

— Stăpâne, ia acum a venit vremea, ca 
să scoatem coasta cea de drac din femeia 
dumitale. Hai, încalecă iute pe cal şi te du 
la nuntă. Dar să ştii dela mine ce ai să faci 
când vei ajunge acolo: alăture cu casa so- 
cru-tău este o căsuță tupilată, în care şede 
un tălpoiu de babă, meșteșugoasă la trebile 
sale, cum îi siredelul dracului. Du-te de 
trage în gazdă la dânsa şi fă-te că eşti un 
drumeţ străin. Pune-te apoi pe lângă ea 
luntre şi punte și jurueşte-i cerul şi pămân- 
tui, ca să-ți smomească pe nevasta dumi- 
tale şi- să ţi-o aducă acolo. Şi atunci să vezi 
ce pot babele și cât îi de credincioasă fe- 
meia. 

— Să... ra! măi Chirică, ce spui tu? 
parcă despre asta mi-aş pune capul ia 
mijloc. 

— Ba nu fii așa de darnic, stăpâne. Mai 
bine cruță-ţi capul, că poate ţi-a mai trebui. 

— Dar oare nu m'or cunoaște, măi Chi- 
rică? 

— N'aibi grijă, stapâne, poţi să te duci 
şi pe la nuntă, că am făcut eu ce știu eu și 
nimeni nare să te cunoască. 

Ipate, voind să se încredinţeze şi despre 
asta, ascultă pe Chirică şi se duce. Și cum 
ajunge în sat, trage în gazdă la babă, o ia 
cam pe departe şi-i spune ca să-i aducă de 

zarā pe nevasta lui Stan din satul cutare, la 
dânsul. A 

Baba, când aude asta, pune mâna la 
gură, clatină din cap și zice: 

— Doamne, om bun, cum crezi dum- 
meta că aș face eu una ca asta, mai ales că 
femeia are bărbat bun, frumos și bogat, și 
nu-i de-acele de care gândești dumneata? 

Atunci Ipate scoate plosca dela oblânc, 
dă babei vreo câteva gâturi de rachiu Și 
apoi îi mai întinde şi o pungă toșcă de bani, 
zicând: 

— Mătuşă, de mi-i face acest bine, 
atunci să ştii că ai să ai şi mai mult dela 
mine. Fii bine încredinţată, că mare să ne 
ştie nici pământul. 

Baba deodată stă pe gânduri; parcă n'ar 
fi prea voit nici treaba s'o facă, dar nici 
punga s'o lese. In sfârşit, mai șede ea pe 
gânduri cât mai şede, apoi ia punga şi zice: 

— Om bun, mânca-te-ar puricii să te 
mănânce!... Eu ştiu ce vra să zică durerea 
de inimă, bat-o pârdalnica s'o bată!... Nu 
ştiu zău, cum a sta şi asta; îmi plesneşte 
obrazul de ruşine, când gândesc cum să mä 
înfățoşez înaintea femeii celeia cu vorbe de- 
acestea... Mă duc şi eu într'un noroc să ve- 
dem, şi de-oiu putea face ceva, bine-de- 
bine, iară de nu, mi-i crede Și dumneta, că 

ştii cum se fac de greu trebile acestea şi rar 
le scoatem în capăt. 

— Crede; și dumneta mătușă, că de-i face 
pe treabă, mare să-ți fie degeaba. 

Atunci baba zice: 

— Să vedem; întrebarea mare greş. Mai 
ştii de unde sare iepurele? Mai ales că băr- 
batu-său nu este aici. 

Apoi, cam în spre sară, lasă pe drumeţ, 
singur în casă, şi se duce alăturea la nuntă, 
şi cum ajunge, trage pe nevasta lui Ipate de 
o parte, îi spune codoșca câte și mai multe, 
ş'o face pe femeie să se alunece cu mintea. 

— Mătușă, zice nevasta, dapoi oare cum 
om face noi, ca să fie mai bine? 

— Acesta nu-i vreun lucru pân'pe-acolo, 
copilă hăi, zise baba. Ia, du-te în casă, tre- 
zeşte-ţi copilul din somn şi el atunci are să 
înceapă a plânge; pe urmă pișcă-l tot câte- 
oleacă și el are să înceapă a ţipa. Şi atunci 
tatu-tău, cum îi el supărăcios, are să zică 
dela o vreme să iei băietu şi să-l dai — ia, 
încolo, la baba cea de-alăturea. Tu, cum îi 
auzi asta, să iei băietu cu albie cu tot şi să 
vii cu dânsul la mine. Și apoi atunci... 

Femeia lui Ipate ascultă de babă, face 
cum i-a zis ea, şi pe înserate şi vine la dân- 
sa cu copilul în braţe; și cum intră în casă, 
începe a se chicoti şi a spune dela nuntă 

multe şi mărunte, fără să cunoască pe băr- 
hatu-său. 

Atunci Ipate le dă de băut, până le ame- 
țește pe amândouă, apoi își fură copilul din 
covățică, după cum îl învățase Chirică, şi 
fuge cu dânsul acasă. Chirică, cum îl vede 
viind, îi iese înainte de pe la poartă, şi zice: 

— Ei, stăpâne, minciuni ţi-am spus eu, 
ori ba? 

— Ba nu, măi Chirică; acum văd eu ce 
poate femeia. De-acum nu mai trăiesc nici- 
un ceas cu dânsa; am s'o dau dracului de 
pomană, soiu rău ce este ea! 

— Ba nu, stăpâne, să nu faci una ca 
asta, că femeia dumitale e una dintre cele 
mai bune femei. Da ştiu eu cine-i de vină 
aici. Las'o întâiu să vie acasă, să-i scoatem 
costița ceea, care ţi-am spus eu, şi atunci 
îi vedea dumneta ce lucru de femeie are să 
iasă dintr'însa. 


Acum, să ne întoarcem iar din urmă. 

Femeia lui Ipate şi cu baba, când se tre- 
zesc din ameţală, nici tu drumeţ, nici tu co- 
pil, nici tu nimica! Atunci odată încep ele 
a se boci înnăduşit şi a se bate cu pumnii 
peste cap, însă fără niciun folos! Mai isco- 
deşte ea hârca pe ici, pe colea, să vadă n'a 

putea afla ceva despre copil, dar copuul 
parcă intrase în pământ. 

— Ei, ei! Acu-i acu. Vai de mine, neva- 
stă hăi, zise baba; ce păcat mi-am găsit cu 
tine! Dracul știe ce să fac! 

Și cum sta baba împietrită, dracul îi şi 
dă în gând una: 

— Nevastă-hăi! alta nu-i de făcut, decât 
să înșomoltăcim motanul ista al meu cu ni- 
şte petece, să-l punem în albiuţă şi apoi să 
dăm foc casei pe dinlăuntru, iar noi să ieşim 
afară. Și când s'a aprinde mai tare, noi să 
începem a ne boci în gura mare și a striga: 
foc! foc! Şi pân'or sări oamenii dela nuntă, 
până nu știu ce, casa are să se topească. Și 
când or găsi motanul scrum, au să creadă 
că a ars copilul, și poate s'o tămăduim. 

— Că bine zici dumneta, mătuşă; asta 
so facem. 

— S'o facem, so facem. Dar eu ce fac 
tocmai acum la bătrâneţe, fără leac de adă- 
post? 

— Nu te îngriji de asta, mătușă dragă, 
că am să te jeu cu mine şi-i trăi pe lângă 
noi, ca banul cel bun. Bărbatu-meu e cum 
îi pânea cea bună şi te-om avea curat ca 
pe-o mamă. 

Atunci baba se înduplecă, căci mare în- 
cotro, dau ele foc casei, şi până când sar 

oamenii, până nu ştiu ce, şi casă şi motan şi 
tot se făcuse scrum. lară ele plângeau de 
udau pământul. 

— Vai de noi şi de noi, copilaşul nostru, 
cum au ars! 

Oamenii, văzându-le sbuciumându-se -aşa, 
au început care dincotro să le mângâie. Şi 
a doua zi tatăl femeii lui Ipate trimite pe un 
argat al său cu carul cu boi, să ducă șkppe 
babă și pe fiică-sa la bărbatu-său acasă, 
arătându-se cu mare părere de rău pentru 
astă cumplită nenorocire. Pe drum femeia 
lui Ipate zice babei: 

— Mătuşică, vâră-te ici în sacul acesta 
și, când vom ajunge acasă, întâiu am să 
spun bărbatu-meu că aici sunt nişte buci 1) 
dela mămuca, pentru făcut saci. Și aceasta 
numai până s'o duce dela noi un ticălos de 
argat care-l avem, că chiar azi i se împli- 
nește. 

Baba ascultă şi se vâră în sac. Și cum 
ajung acasă și trag carul în ogradă, neva- 
sta lui Ipate lasă toate cele în car şi se 
duce de-atireptul în casă plângând să găsea- 
scă pe bărbatu-său şi să-i spună cele întâm- 
plate. Insă, când colo, nici Ipate, nici Chi- 
rică nu erau acasă. Atunci femeia lui Ipate 


') câlți scărmănați în pieptene, 

și cu argatul tătâne-său tăbârcesc sacul, 
cum pot, îl pun într'o căsoaie, pe cuptior, 
după horn, și apoi ea dă drumul argatului să 
se ducă înapoi. Și cum porneşte acesta, 
Ipate și pică în loc. Femeia lui, cum îl vede, 
începe a boci şi a zice: 

— Vai de mine şi de mine, bărbate, 
ce-am pățit!... Copilașul nostru nu mai este! 
Şi-i spune toată întâmplarea, după cum se 
înțelesese cu baba. Ipate atunci îi zice: 

— Lasă, măi femeie, că de-om trăi, vom 
fi noi harnici să mai facem copii. Dă, cu 
cine să te sfădești! pe semne așa a fost să 
fie dela Dumnezeu! 

Și cum vorbeau ei, numai iaca intră şi 
Chirică pe uşă, cu un ciocan, c'o daltă şi c'o 
păreche de clești în mână. Femeia lui Ipate, 
cum îl vede, începe a i se tângui şi lui. Dar 
Chirică după ce-o ascultă, zice: 

— O crezi, stăpâne, ce spune? Nu te mai 
uita în gura ei. Ia mai bine s'o cinătuim 1). 
Pune-o jos și să-i scoatem costiţa ceea. 

Atunci Ipate odată mi ţi-o înșfacă de 
cozi, o trânteşte la pământ și o ţine bine. 
Iară Chirică începe a-i număra coastele din 
stânga, zicând: una, două, trei; și când la a 
patra, pune dalta, trânteşte cu ciocanul, o 


1) s*o facem curată. 

apucă cu cleștele și-o dă afară. Apoi așează 
pielea la loc, pune el ce pune la rană şi pe 
loc se tămăduește. După aceasta zice: 

— Stăpâne, ia, de-acum ai femeie cum- 
secade; numai so cam ţii din frâu, şi să-i 
rătezi unghiile din când în când, ca nu cum- 
va să-ţi pună coarne. 

Şi-odată se duce Chirică la casa de-ală- 
turea şi aduce copilul. Femeia lui Ipate, 
când a mai văzut și asta, numai i s'a încleş- 
tat gura și a îngheţat de frică. 

Atunci Chirică sărută mâna lui Ipate și 
Ace: 

— Ei, stăpâne, iaca chiar azi mi s'au 
împlinit anii de slujbă. Rămâi de-acu sănă- 
tos, că eu mă duc de unde am venit. Dar să 
ştii dela mine și să spui și altora, că te-a 
slujit un drac, trei ani de zile, numai pentru 
un bot de mămăligă de pe teşitura din pă- 
dure şi pentru un putregaiu de căpătâiu, ce 
îmi trebueşte sub talpa iadului. 

Și atunci odată şi înşfacă Chirică sacul 
cel de după horn cu babă cu tot şi se face 
nevăzut. Femeia lui Ipate începe atunci a” 
tipa grozav şi a zice: 

— Aleargă după dânsul, bărbate, şi nu-l 
lăsa! Câlţii dela mamuca mi i-a luat... Din 
ce să mai facem noi saci? 

Ipate însă nu avea acum grijile aceste, 

El era mâhnit pentru pierderea lui Chirică, 
care era bunătate de băiet, și nu ştia unde 
l-ar găsi, ca să-i mulțămească pentru atâtea 
binefaceri ce primise dela dânsul. 

Dar Chirică era acum tocmai în iad ȘI 
se desfăta în sânul lui Scaraoschi, iară co- 
doșca de babă gemea sub talpa iadului și 
numai motanul ei cel din ceea lume îi plân- 
gea de milă, pentrucă l-a cocolit aşa de bine. 

Și iaca așa, oameni buni, s'a izbăvit Ipate 
şi de dracul şi de babă, trăind în pace cu ne- 
vasta și cu copiii săi. 

Și după aceea, când îi spunea cumva ci- 
neva câte ceva de pe undeva, care era cam 
aşa și nu așa, Ipate flutura din cap şi zicea: 

— Ia păziţi-vă mai bine treaba, şi nu-mi 
tot spuneţi -cai verzi pe păreţi, că eu sânj, 
Stan Păţitul. 


POVESTEA LUI HARAP ALB 


Amu ci-că era odată într'o ţară un craiu, 
care avea trei feciori. Și craiul acela mai 
avea un frate mai mare, care era împărat 
într'o altă țară mai depărtată. Și împăratui, 
fratele craiului, se numea Verde împărat; şi 
împăratul Verde nu avea feciori, ci numai 
fete. Mulţi ani trecuse la mijloc, de când 
aceşti frați nu mai avusese prilej a se în- 
tâlni amândoi. lară verii, adică feciorii cra- 
iului şi fetele împăratului, nu se văzuse nicl- 
odată, de când erau ei. Şi așa veni împreju- 
rarea, de nici împăratul Verde nu cunoștea 
nepoţii săi, nici craiul nepoatele sale; pen- 
trucă ţara, în care împărățea fratele cel mai 
mare era tocmai la o margine a pământului, 
şi crăiia istuilalt la altă margine. Și apoi, pe 
vremile acele, mai toate țările erau bântuite 
de războaie grozave, drumurile pe apă şi 
pe uscat erau puţin cunoscute şi foarte 
încurcate, şi de aceea nu se putea călători 
aşa de uşor și fără primejdii, ca în ziua de 
astăzi. Şi cine apuca a se duce pe atunci 

intr'o parte a lumii, adeseori dus rămânea 
până la moarte. 

Dar ia să nu ne depărtăm cu vorba Şi 
să încep a depăna firul poveștii. 

Amu ci-că împăratul acela, aproape de 
bătrâneţe, căzând la zăcare, a“scris o carte 
frăține-său craiului să-i trimită grabnic pe 
cel mai vrednic dintre nepoții săi, ca să-l 
lase împărat în locul său, după moartea sa. 
Craiul, primind cartea, îndată chemă tus- 
irei feciorii înaintea sa și le zise: 

— Iaca ce-mi serie frate-meu Și moşul 
vostru. Care dintre voi se simte destoinic a 
impărăţi peste o ţară aşa de mare Și bogată 
ca aceea, are voie din partea mea să se 
ducă, ca să împlinească voința cea mai de 
pe urmă a moșului vostru. 

Atunci feciorul cel mai mare ia îndrăs- 
neală şi zice: 

— Tată, eu cred că mie mi se cuvine 
această cinste, pentrucă sânt cel mai mare 
dintre frați; de aceea te rog să-mi dai bani 
de cheltuială, straie de primineală, arme și 
cal de călărie, ca să și pornesc, fără zăbavă. 

— Bine, dragul tatii, dacă te bizuești că-i 
putea răzbate până acolo şi crezi că eşti în 
stare a cârmui și pe alţii, alege-ţi un cal din 
herghelie, care-i vrea tu, ie-ţi bani, cât ţi-or 
trebui, haine care ţi-or plăcea, arme care-i 

crede că-ţi vin la socoteală şi mergi cu bine, 
fătul meu. 

Atunci feciorul craiului îşi ie cele trebui- 
toare, sărută mâna tătâne-său, primind 
carte dela dânsul către împăratul, zice ră- 
mas bun fraţilor săi şi apoi încalecă şi por- 
nește cu bucurie spre împărăție. 

Craiul însă, vrând să-l ispitească, tace 
mnolcom şi, pe înserate, se îmbracă pe as- 
cuns într'o piele de urs, apoi încalecă pe cal, 
iese înaintea fecioru-său pe altă cale şi se 
bagă sub un pod. Şi când să treacă îiu-său 
pe acolo, numai iaca la capătul podului îl și 
întâmpină un urs mormăind. Atunci calul 
fiului de craiu începe a sări în două picioare, 
sflorâind şi cât pe ce să izbească pe stăpânu- 
său. Și fiul craiului, ne mai putând struni 
calul şi neîndrăsnind a -mai merge înainte, 
se întoarnă ruşinat înapoi la tatu-său. Până 
să ajungă el, craiul pe de altă parte şi ajun- 
sese acasă, dăduse drumul calului, îndosise 
pielea cea de urs şi aștepta acum să vie 
fecioru-său. Și numai iaca îl vede viind ră- 
pede, dar nu aşa după cum se dusese. 

— Da ce-ai uitat, dragul tatii, de te-ai 
întors înapoi? zise craiul cu mirare. Aista 
nu-i semn bun, după cât ştiu eu. 

— De uitat, n'am uitat nimica, tată, dar 
ia, prin dreptul unui pod, mi-a ieşit înainte 


150 Ton Creangă 


un urs grozav, care ma vârit în toţi spa- 
rieţii. Şi cu-mare ce 1) scăpând din labele lui, 
am găsit cu cale să mă întorc la d-ta acasă, 
decât să fiu pradă fiarelor sălbatice. Și de- 
acum înainte ducă-se din partea mea cine 
ştie, că mie unuia nu-mi trebue nici împără- 
ție, nici nimica; doar mam a trăi cât lumea, 
ca să moştenesc pământul. 

— Despre aceasta bine ai chitit-o, dra- 
gul tatii. Se vede lucrul că nici tu nu eşti de 
împărat, nici împărăţia pentru tine; și decât 
să încurci numai aşa lumea, mai bine să 
şezi deoparte cum zici, căci din mila Dorm- 
nului, „lac de-ar fi, broaște sânt destule“. 
Numai aş vrea să știu, cum rămâne cu 
moşu-tău? Aşa-i că ne-am încurcat în slăbă- 
ciune? 

— Tată, zise atunci feciorul cel mijlociu, 
să mă duc eu, dacă vrei. 

— Ai toată voia dela mine, fătul meu, 
dar mare lucru să fie, de nu ți sor tăia şi 
ție cărările. Mai ştii păcatul, poate să-ţi iasă 
înainte vrun iepure, ceva... şi popâc! m'oiu 
trezi cu tine acasă, ca și cu îrate-tău, ș'apoi 
atunci rușinea ta n'a fi proastă. Dar dă, 
cearcă şi tu, să vezi cum ţi-a sluji norocul. 
Vorba ceea: „fiecare pentru sine, croitor de 


1) Şi foarte greu. Anevoie. 

pâne“f. De-i izbuti, bine de tine, iară de nu, 
au mai păţit și alți voinici ca tine... 

Atunci feciorul cel mijlociu, pregătin- 
du-și cele trebuitoare și primind şi el carte 
din mâna tată-său către împăratul, își ie 
ziua bună dela fraţi şi a doua zi porneşte şi 
el. Şi merge și merge, până ce înnoptează 
bine. Și când prin dreptul podului numai 
iaca și ursul: mor! mor! mor! — Calul fiu- 
lui de craiu începe atunci a sforăi, a sări în 
două picioare şi a da înapoi. Și fiul craiului, 
văzând că nu-i lucru de șagă 1), se lasă şi el 
de împărăție, şi cu ruşinea lui se întoarse 
la tată-său acasă. Craiul, cum îl vede, zice: 

— Ei, dragul tatii, aşa-i că sa împlinit 
vorba ceea: „apără-mă de găini, că de câni 
nu mă tem“. 

— Ce fel de vorbă-i asta, tată, zise liu- 
său ruşinat; la d-ta urșii se chiamă găini? 
— Ba ia acum cred eu frăţine-meu, că aşa 
urs oștirea întreagă este în stare să o 
sdruncine... Încă nu mă mier cum am scăpat 
cu vieață; lehamite 2) şi de împărăție şi de 
tot, că doar, slava Domnului, am ce mânca 
la casa d-tale. 

— Ce mânca văd eu bine că ai, despre 

- 0 
') De glumă. 7 2 
2) Lipsă, mă lepăd. 

asta nu e vorbă, fătul meu, zise craiul poso- 
moriît, dar ia spunetți-mi, rușinea unde-o pu- 
rieţi? Din trei feciori, câţi are tata, niciunul 
să nu fie bun de nimica! Apoi drept să vă 
spun, că atunci de geaba mai stricaţi mân- 
carea, dragii mei... Să umblați numai așa 
frunza îrăsinelului toată vieața voastră ŞI 
să vă lăudaţi că sunteţi feciori de craiu, 
asta nu miroasă a nas de om... Cum văd eu, 
frate-meu se poate culca pe-o ureche din 
partea voastră; la Sfântul Așteaptă s'a îm- 
plini dorința lui. Halal de nepoți ce are! 
Vorba ceea: 


La plăcinte, 
înainte 

Şi la războiu 
înapoi. 


Fiul craiului cel mai mic, făcându-se 
atunci roş cum îi gotca!), iese afară în 
grădină și începe a plânge în inima sa, lovit 
fiind în adâncul sufletului de apăsătoarele 
cuvinte ale părintelui său. 

Și cum sta el pe gânduri şi nu se dume- 
rea ce să facă pentru a scăpa de ruşine, 
numai iaca se trezește dinaintea lui cu o 
babă gârbovă de bătrâneţe, care umbla după 
milostenie. 


+) Găină sălbatecă, cu pene roşii, 

— Da ce stai aşa pe gânduri, luminate 
crăişor, zise baba; alungă mâhnirea din 
inima ta, căci norocul îți râde din toate 
părţile și nu ai de ce fi supărat. la mai bine 
miluește baba cu ceva. 

— la lasă-mă ’ncolo, mătuşă, nu mă 
supăra, zise fiul craiului, acum am altele 
la capul meu. 

— Fecior de craiu, vedea-te-aş împărat! 
Spune-i babei ce te chinueşte; că, de unde 
ştii, poate să-ţi ajute şi ea ceva. 

— Mătuşă, ştii ce? Una-i una şi două-s 
mai multe; lasă-mă ’n pace, că nu-mi văd 
lumea înaintea ochilor de năcaz. 

— Luminate crăişor, să nu bănuiești, 
dar nu te iuți aşa de tare, că nu știi de 
unde-ţi poate veni ajutor. 

— Ce vorbeşti în dodii 1), mătuşă? Toc- 
mai dela una ca dumneta ţi-ai găsit să aştept 
eu ajutor? 

— Poate ţi-i deșanţ?) de una ca acea- 
sta? zise baba. Hei, luminate crăișor! Cel- 
de-sus varsă darul său şi peste cei neputin- 
cioşi; se vede că aşa place Sfinţiei Sale. Nu 
căuta că mă vezi gârbovă şi stremţuroasă; 
dar, prin puterea ce-mi este dată, știu dina- 
inte ceea ce au de gând să izvodească puter- 


1) Intr'aiurea. 
2) Mirare. 

nicii pământului şi adeseori râd cu hohot de 
nepriceperea şi slăbiciunea lor. Aşa-i că 
nu-ți vine a crede, dar să te ferească 
Dumnezeu de ispită! Căci multe au văzut 
ochii mei, de atâta amar de veacuri câte 
port pe umerele acestea. Of! crăișorule, cre- 
de-mă că să aibi tu puterea mea, ai vântura 
țările și mările, pământul l-ai da de-a-dura, 
lumea aceasta ai purta-o uite aşa, pe de- 
gete, şi toate ar îi după gândul tău. Dar uită 
ce vorbeşte gârbova şi neputincioasa! Iar- 
tă-mă, Doamne, că nu ştiu ce mi-a ieșit din 
gură! Luminate crăişor, milueşte baba cu 
ceva! 

Fiul craiului, fărmăcat de vorbele babei, 
scoate atunci un ban și zice: 

— Ține, mătușă, dela mine mai puţin şi 
dela Dumnezeu mult. 

— De unde dai, milostivul Dumnezeu 
să-ţi deie, zise baba, şi mult să te înzilea- 
scă, 1) luminate crăișor, că mare norocire te 
așteaptă. Puțin mai este şi ai să ajungi 
împărat, care ma mai stat altul pe fața pă- 
mântului, așa de iubit, de slăvit și de pu- 
ternic. — Acum, luminate crăișor, ca să vezi 
cât poate să-ți ajute milostenia, stai liniștit, 
uită-te drept în ochii mei şi ascultă cu luare 


1) Să-ţi dea zile. 

aminte ce ţi-oiu spune: du-te la tată-tău și 
cere să-ţi dee calul, armele și hainele cu care 
a fost el mire, şi atunci ai să te poți duce 
unde mau putut merge frații tăi, pentrucă 
ție a fost scris de sus să-ți fie dată această 
cinste. Tată-tău s'a împotrivi și ma vrea să 
te lase, dar tu stărueşte pe lângă dânsul cu 
rugăminte, că ai să-l îndupleci. Hainele des- 
pre care am vorbit sânt vechi şi ponosite 
şi armele ruginite, iară calul ai să-l poți 
alege punând în mijlocul hergheliei o tavă 
plină cu jăratic; şi care dintre cai a veni la 
jăratic să mănânce, acela are să te ducă la 
împărăție şi are să te scape din multe pri- 
mejdii. Ţine minte ce-ţi spun eu, că poate 
să ne mai întâlnim la vrun capăt de lume; 
căci deal cu deal se ajunge, dar încă om cu 
om! 

Și pe când vorbea baba aceste, o vede în- 
văluită într'un hobot t) alb râdicându-se în 
văzduh, apoi înălțându-se tot mai sus, şi 
după aceea n'o mai zări de fel. Atunci o în- 
fiorare cuprinde pe fiul craiului, rămânând 
uimit de spaimă și mirare; dar pe urmă ve- 
nindu-i inima la loc şi plin de încredere în 
sine că va izbuti la ceea ce gândea, se înfă- 
țoşează înaintea tatălui său, zicând: 


5 Văl, 

— Dă-mi voie ca să mă duc şi eu pe 
urma fraților mei; nu de altă, dar ca să-mi 
încerc norocul. Şi ori oiu putea izbuti ori 
nu, dar îţi făgăduiesc dinainte că, odată por- 
nit din casa d-tale, înapoi nu m'oiu mai în- 
toarce, să ştiu de bine că m'oiu întâlni şi 
cu moartea în cale. 

— Lucru negândit, dragul tatii, să aud 
așa vorbe tocmai din gura ta, zise craiul. 
Fraţii tăi au dovedit că nu au inimă într'în- 
şili și din partea lor mi-am luat toată nădej- 
dea. Doar tu să fii mai viteaz, dar parcă tot 
nu-mi vine a crede. Insă, dacă vrei și vrei 
numai decât să te duci, eu nu te opresc, dar 
mi-i nu cumva să te întâlneşti cu scârba în 
drum și să dai și tu cinstea pe ruşine, c'apoi 
atunci curat îţi spun dă nu mai ai ce căuta 
la casa mea. 

— Apoi dă, tată, omul e dator să încerce. 
Am să pornesc și eu întrun noroc, și cum 
a da Dumnezeu. Numai te rog, dă-mi calul, 
armele și hainele cu care ai fost dumneta 
mire, ca să mă pot dice. 

Craiul, auzind acestea, parcă nu i-a prea 
venit la socoteală şi încrețind din sprâncene, 
a zis: 

— Hei, hei! dragul tatii, cu vorba acea- 
sta mi-ai adus aminte de cântecul cela: 

Voinic tânăr, cal bătrân, 
Greu se 'ngădue la drum. 


D'apoi calul meu de pe atunci, cine mai 
stie unde i-or fi putrezind ciolanele! Că 
doar nu era să trăiască un veac de om. Cine 
ţi-a vârit în cap şi una ca aceasta, acela în- 
că-i unul... Ori, vorba ceea: pe semne um- 
bli după cai morți, să le iei potcoavele. 

— Tată, atâta cer şi eu dela d-ta Acum 
ori c'a îi trăind calul, ori că n'a fi trăind, 
aceasta mă privește pe mine; numai vreau 
să știu dacă mi-l dai ori ba. 

— Din partea mea dat să-ţi-fie, dragul 
tatii, dar mi-i de-a mirarea, de unde ai să-l 
iei, dacă n'are ființă pe lume. 

— Despre aceasta nu mă plâng eu, tată, 
bine că mi l-ai dat! De unde-a fi, de unde 
n'a fi, dacă l-oiu găsi, al meu să fie. 

Și atunci odată se sue în pod şi coboară 
de acolo un căpăstru, un frâu, un biciu şi o 
șea, toate colbăite, 1) sfarogite 2) şi vechi ca 
pământul. Apoi mai scoate dintr'un gher- 
ghiriu 3) niște straie 4) foarte vechi, un arc, 
niște săgeți, un paloș şi un buzdugan. toata 


1) Prăfuite. 

2) Uscate foarte tare, 
5) Un fel de dulap. 
*) Haine, vestminte. 

pline de rugină și se apucă să le îngrijească 
bine și le pune de o parte. Pe urmă umple o 
tavă cu jăratic, se duce cu dânsa la herghe- 
lie și o pune jos între cai. Şi atunci numai 
iaca ce iese: din mijlocul hergheliei o răp- 
ciugă de cal grebänos t), dupuros 2?) și slab 
de-i numărai coastele; şi venind de-a-dreptul 
la tavă, apucă o gură de jăratic. Fiul craiu- 
lui îi trage atunci cu frâul în cap, zicând: 

— Ghijoagă 3) urîcioasă ce eşti, din toţi 
caii tocmai tu te-ai găsit să mănânci jăra- 
tic? De te-a împinge păcatul să mai vii 
odată, vai de steaua ta are să fie. 

Apoi începe a purta caii încolo şi încoace 
și numai iaca slăbătura cea de cal iar se 
răpede și apucă o gură de jăratic. Fiul craiu- 
lui îi mai trage şi atunci un frâu în cap, cât 
ce poate şi apoi iar începe a. purta caii de 
colo până colo, să vadă nu cumva a veni alt 
cal să mănânce jăratic. Şi numai iaca și a 
treia oară tot gloaba cea de cal vine şi în- 
cepe a mânca la jăratic, de n'a mai rămas. 
Atunci fiul craiului, mânios, îi mai trage un 
frâu, iar cât ce poate, apoi îl prinde în că- 
păstru şi, puindu-i frâul în cap, zice în gân- 
dul său: 


1) Ghebos, cocoşat. 
2) Cu părul mare ici, colea. 
>) Rablă, căzătură. 


Poveşti 159 


— Să-l iau, ori să-i dau drumul; mă tem 
că m'oiu face de râs. Decât cu aşa cal, mai 
bine pedestru 1). 

Şi cum sta el în cumpene să-l iee, să nu-i 
ice, calul se și scutură de trei ori şi îndată 
rămâne cu părul lins-prelins și tânăr ca un 
tretin 2), de nu era alt mânzoc mai frumos 
in toată herghelia. Şi apoi uitându-se ţintă 
în ochii fiului de craiu, zice: 

— Sui pe mine, stăpâne, și ţine-te bine. 

Fiul craiului, punându-i zăbala în gură, 
încalecă şi atunci calul odată sboară cu dân- 
sul până la nouri și apoi se lasă în jos ca o 
săgeată. După aceea mai sboară încă odată 
până la lună și iar se lasă în jos mai iute 
decât fulgerul. Și unde nu mai sboară și a 
treia oară până la soare şi, când se lasă jos, 
întreabă: 

— Ei, stăpâne, cum ţi se pare? Gân- 
dit-ai vrodată că ai să ajungi: 


Soarele 
Cu picioarele, 
Luna 
Cu mâna 
Şi prin nouri să cauţi cununa?... 


— Cum să mi se pară, dragul meu to- 


1) Drumar pe jos. 
?) Cal de trei ani. i 

varăş? la mai băgat în toate grozile morţii, 
căci, cuprins de ameţală, nu mai ştiam unde 
mă găsesc și cât pe ce erai să mă prăpă- 
deşti. 

— la așa am ameţit şi eu, stăpâne, când 
mi-ai dat cu îrâul în cap, să mă prăpădeşti, 
şi cu asta am vrut să-mi răstore-cele trei 
lovituri. Vorba ceea: una pentru alta. 
Acum cred că mă cunoşti şi de urit şi de 
frumos, şi de bătrân şi de tânăr, şi de slab 
și de puternic: de aceea mă fac iar cum 
m'ai văzut în herghelie şi de-acum înainte 
sânt gata să te întovărăşesc ori unde mi-i 
porunci, stăpâne. Numai să-mi spui dinainte 
cum să te duc, ca vântul ori ca gândul? 

— De mi-i duce ca gândul, tu mi-i pră- 
pădi, iar de mi-i duce ca vântul, tu mi-i fo- 
iosi, căluţul meu, zise fiul craiului. 

— Bine, stăpâne. Acum sui pe mine fără 
grijă şi hai să te duc unde vrei. 

Fiul craiului, încălecând, îl netezește pe 
coamă și zice: 

— Hai, căluțul meu! 

Atunci calul sboară lin ca vântul şi când 
vântul a aburit, iaca şi ei la craiul în ogradă 
au sosit. 

— Bun sosit la noi, voinice, zise craiul, 
cam cu jumătate de gură. Dar aista cal ţi 
l-ai ales?... 

— Apoi dă, tată, cum a da târgul şi no- 
rocul; am de trecut prin multe locuri şi nu 
vreu să mă iee oamenii la ochi. M'oiu duce 
şi eu cât călare, cât pe jos, cum oiu putea. 
Și zicând aceste pune tarniţa 1) pe cal, anină 
armele la oblânc, îşi ie merinde şi bani de 
ajuns, schimburi în desagi şi o ploscă plină 
cu apă. Apoi sărută mâna tată-său, primind 
carte -dela dânsul către împăratul, zice rä- 
mas bun fraților săi şi a treia zi către sară 
porneşte şi el, mergând în pasul calului. Și 
merge el şi merge până ce înnoptează bine. 
Şi când prin dreptul podului, numai iaca îi 
iesă şi lui ursul înainte, mornăind înfricoşat. 
Calul atunci dă năvală asupra ursului şi fiul 
craiului rădicând buzduganul să dee, numai 
iată ce aude un glas de om zicând: 

— Dragul tatii, nu da, că eu sânt. 

Atunci fiul craiului descalecă şi tată-său, 
cuprinzându-l în braţe, îl sărută şi-i zise: 

— Fatul meu, bun tovarăș ţi-ai ales; de 
te-a învăţat cineva, bine ţi-a priit, iară de-ai 
facut-o din capul tău, bun cap ai avut. 
Mergi de acum tot înainte, că tu eşti vred- 
nic de împărat. Numai ţine minte sfatul 
ce-ţi dau; în călătoria ta ai să ai trebuinţă 
şi de râi SPde buni, dar să te fereşti de omul 


') Şea de lemn. 


4540. — | 


162 Ion Creangă 


roş, iară mai ales de cel spân, cât îi putea; 
să mai de-a-face cu dânşii, căci sânt foarte 
șugubeţi 1). Şi la toată întâmplarea calul, to- 
varășul tău, te-a mai sfătui şi el ce ai să 
faci, că de multe primejdii m'a scăpat și pe 
mine în tinereţele mele! N'aţi acum și pie- 
lea asta de urs, că ţi-a prinde bine vreo- 
dată. 

Apoi desmierdând calul, îi mai sărută de 
câteva ori pe amândoi și le zice: 

— Mergeţi în pace, dragii mei. Deacum 
înainte, Dumnezeu știe când ne-om mai 
vedea. 

Fiul craiului atunci încalecă şi calul, scu- 
turându-se, mai arată-se odată tânăr cum 
îi plăcea craiului, apoi face o săritură îna- 
poi şi una înainte și: 


Se cam mai duc la 'mpărăţie, 
Dumnezeu să ne ţie, 

Ca cuvântul din poveste, 
Inainte mult mai este. 


Și merg ei o zi și merg două şi merg pa- 
truzeci şi nouă, până ce dela o vreme le in- 
tră calea în codru și atunci numai iacă ce le 
iesă înainte un om spân şi zice cu îndrăs- 
neală fiului de craiu: 


1) Glumeţi (aici: buclucaşi). 

— Bun întâlnişul, voinice! Nu ai tre- 
buinţă de slugă la drum? Prin locurile iestea 
e cam greu de călătorit singur; nu cumva 
să-ți iasă vreo dihanie ceva înainte şi să-ți 
scurteze cărările. Eu cunosc bine pe aici și 
poate mai încolo să ai nevoie de unul ca 
mine. 

— Poate să am, poate să n'am, zise fiul 
craiului, uitându-se țintă în ochii spânului, 
dar acum deodată mă las în voia întâmplă- 
rii. 

Şi apoi dând pinteni calului, porneşte. 
Mai merge el înainte prin codru cât merge 
si. la o strâmtoare, numai iaca ce spânul iar 
îi iesă înainte, prefăcut în alte straie şi zice 
cu glas subțiratic şi necunoscut: 

— Bună cale, drumetțule. 

— Bună să-ţi fie inima, cum ţi-i cătă- 
tura, zise fiul craiului. 

— Cât despre inima mea, s'o dea Dum- 
nezeu oricui, zise spânul, oftând... Numai 
ce folos? Omul bun mare noroc; asta-i 
ştiută. Rogu-te să nu-ţi fie cu supărare, dru- 
meţule, dar fiindcă a venit vorba de-aşa, îţi 
spun ca la un frate, că din cruda copilărie 
spujesc prin străini, şi, încaltea nu mi-ar îi 
ciudă, când n'aş vrea să mă dau la treabă, 
căci cu munca m'am trezit. Dar aşa, mun- 
cesc, muncesc şi nu s'alege nimica de mine; 

pentrucă tot de stăpâni calici mi-am avut 
parte. Și vorba ceea: la calic slujeşti, calie 
ămâi. Când aş da odată peste un stăpân 
cum gândesc eu, maş şti ce să-i fac să nu-l 
smintesc. Nu cumva ai trebuinţă de slugă, 
voinice? Cum te văd, sameni a avea său la 
rărunchi 1). De ce te scumpeşti pentru ni- 
mica toată și nu-ţi iei o slugă vrednică, ca 
să-ți fie mână de ajutor la drum? Locurile 
acestea sânt șugubețe; de unde ştii cum 
vine întâmplarea, şi, Doamne fereşte, să 
nu-ți cadă greu singur. . 

— Acum, deodată, încă tot nu, zise fiul 
craiului cu mâna pe buzdugan, :m'oiu siuji 
și eu singur, cum oiu putea. 

Și dând iar pinteni calului, pornește mai 
repede. Şi mergând el tot înainte prin co- 
dri întunecoşi, dela un loc se închide calea 
și începe a i se încurca cărările, încât nu se 
mai pricepe fiul craiului acum, încotro să 
apuce şi pe unde să meargă. 

— Ptiu, drace, iaca în ce încurcătură 
am intrat. Asta-i mai rău decât poftim la 
masă, zise el. Nici tu sat, nici tu târg, nici 
tu nimica. De ce mergi înainte numai peste 
pustietăţi dai: parcă a pierit sămânța ome- 
nească de pe fața pământului. Imi pare rău 


1) Pari chiabur, înstărit, 


a 

că n'am luat măcar spânul cel de-al doilea 
cu mine. Dacă sa aruncat în partea mâ- 
ne-sa, ce-i vinovat el? Tata aşa a zis, însă, 
la mare nevoie, ce-l de făcut? Vorba ceea: 
rău-i cu rău, dar e mai rău fär’ de rău Şi 
tot horhăind 1) el când pe o cărare, când pe 
un dreim părâsit, numai iaca ce iar îi iese 
spânul înainte, îmbrăcat altfel şi călare pe 
un cal frumos, şi prefăcându-și glasul, în- 
cepe a căina pe fiul craiului, zicând: 

— Sărmane omule, rău drum ai apucat. 
Se vede că esti străin și nu cunoşti locurile 
pe aici. Ai avut mare noroc de mine, de 
mai apucat a coborî priporul ista, că erai 
prăpădit. Ia colo de vale, în înfundătura 
ceea, un taur grozav la mulți bezmetici le-a 
curmat zilele. Şi eu, mai dăunăzi, cât mă 
vezi de voinic, de abia am scăpat de dânsul, 
ca prin urechile acului. Intoarce-te înapoi, 
ori dacă ai de dus înainte, ie-ţi în ajutor pe 
cineva. Chiar și eu m'aş tocmi la dumneta, 
dacă ţi-a fi cu plăcere. 

— Aşa ar trebui să urmez, om bun, zise 
fiul craiului, dar ţi-oiu spune drept: tata 
mi-a dat în grijă, când am pornit de-acasă, 
ca să mă feresc de omul roș, iară mai ales 
de cel spân, cât oiu putea; să n'am de-a-face 


*) Umblând în neştire, rătăcind. 

cu dânșii nici în clin, nici în mânecă; şi dacă 
mai fi spân, bucuros te-aș tocmi. 

— Hei, hei, călătorule, dacă ţi-i vorba 
de-așa, ai să-ți rupi ciochinele 1) -umblând 
și tot mai să găsești slugă, cum cauţi dum- 
neta, că pe aici sânt numai oameni spâni. 
Ş'apoi, când este la adicălea, te-aş întreba 
ca ce fel de zăticneală 2) ai putea să întâm- 
pini din pricina asta? Pe semne că n'ai au- 
zit vorba ceea că, de păr şi de coate goale 
nu se plânge nimene. Și când nu sânt ochi 
negri, săruţi şi albaștri! Așa și dumneta: 
mulțămeşte lui Dumnezeu că m'ai găsit şi 
tocmeşte-mă. Şi dacă-i apuca a te deprinde 
cu mine, ştiu bine că m'arm să pot scăpa ușor 
de dumneta, căci așa sânt eu în felul meu, 
știu una și bùnă: să-mi slujesc stăpânul cu 
dreptate. Hai, nu mai sta la îndoială, că 
mă tem să nu ne-apuce noaptea pe aici. Și 
când ai avea încaltea un ca! bun, calea- 
val=a, dar cu smârţogul 3) ista îţi duc ver- 
gile 4). 

— Apoi dă, spânule, nu știu cum să fac, 
zise fiul craiului. Din copilăria mea sânt de- 
prins a asculta de tată și tocmindu-te pe 


1) A se osteni degeaba. 

2) Piedică, nemulţumire. 

3) Mârtoagă. 
-€) Ai îi frică să nu i se întâmple ceva rău 

tine, parcă-mi vine nu ştiu cum. Dar fiindcă 
mi-au mai ieşit până acum înainte încă doi 
spâni şi cu tine al treilea, apoi mai îmi vine 
a crede că aiasta-i țara spânilor, şi n'am în- 
cotro; mort copt, trebue să te iau cu mine, 
dacă zici că ştii bine locurile pe aici. Şi din 
două vorbe fiul craiului îl tocmește şi după 
aceea pornesc împreună să iasă la drum, 
pe unde arată spânul. Și mergând ei o bu- 
cată bună, spânul se preiace că-i e sete şi 
cere plosca cu apă dela stăpânu-său. Fiul 
craiului i-o dă și spânul cum o pune la gură, 
pe loc o şi ia oțerîndu-se,i) și varsă toată 
apa dintr'însa. Fiul craiului zise atunci su- 
pärat: 

— Dar bine, spânule, de ce te apuci? 
Nu vezi că pe-aici e mare lipsă de apă? Şi 
pe arşița asta o să ne uscăm de sete. 

— Să avem iertare, stăpâne! Apa era 
bâhlită 2) şi ne-am fi putut bolnăvi. Cât de- 
spre apă bună, nu vă îngrijiţi; acuşi avem 
să dăm peste o fântână cu apă dulce şi rece 
ca ghiaţa. Acolo vom poposi puţin, oiu clă- 
tări plosca bine ş'oiu umple-o cu apă proas- 
pătă, ca să avem la drum, căci mai încolo 
nu prea sânt fântâni, şi din partea apei mi 
se pare că i-om duce dorul. 


') Strâmbându-se de neplăcere. 
2) Stătută şi cu miros. 

Și cârnind pe-o cărare, mai merg ei 
oleacă înainte, până ce ajung într'o poiană, 
şi numai iaca ce dau de-o fântână cu ghiz- 
delele de stejar şi cu un capac deschis în 
lături. Fântâna era adâncă şi nu avea nici 
roată nici cumpănă, ci numai o scară de 
coborit până la apă. 

„— Ei, ei!  spânule, acum să te văd cât 
eşti de vrednic, zise fiul craiului. Spânul 
atunci zâmbește puţin şi, coborîndu-se în 
fântână, umple întâi plosca şi-o pune la 
şold. Apoi, mai stând acolo în fund pe scară, 
aproape de fața apei zice: 

— Ei! da ce răcoare aici, 


Chima-râului 
Pe malul pârâului! 


Imi vine să nu mai ies afară. Dumnezeu 
să uşureze păcatele celui cu fântâna, că bun 
lucru a mai făcut. Pe arşiţele ieste o răco- 
reală că asta mult plăteşte! 

Mai şede el acolo puţin şi apoi iese afară, 
zicând: 

— Doamne, stăpâne, nu ştii cât mă sim- 
tesc de ușor, parcă îmi vine să sbor, nu alt- 
ceva. la vâră-te şi dumneta oleacă, să vezi 
cum ai să te răcorești: aşa are să-ţi vie de 
îndemână după asta, de are să ţi se pară 
că ești ușor cum îi pana... 

Fiul craiului, boboc în felul său la trebi 
de aiestea, se potriveşte spânului şi se bagă 
în fântână, fără să-i trăsnească prin minte 
ce i se poate întâmpla. Și cum sta el acolo 
de se răcorea, spânul face tranc! capacul pe 
gura fântânii, apoi se suie de-asupra lui şi 
zice cu glas răutăcios: 

— Alelei! fecior de om viclean, ce te gă- 
seşti, tocmai de ceea ce te-ai păzit, n'ai scă- 
pat. Ei, bine mi te-am căptușit! Acum să-mi 
spui tu cine ești, de unde vii, şi încotro te 
duci, că de nu acolo îţi putrezesc ciolanele! 

Fiul craiului ce era să facă? [i spune toa- 
te cu de-amănuntul, căci dă, care om nu ține 
la vieaţă înainte de toate? 

— Bine; atâta am vrut să aflu din gura 
ta, puiu de viperă ce mi-ai fost, zice atunci 
spânul; numai caută să fie aşa, că de te-oiu 
prinde cu oca mică t), greu are să-ţi cada. 
Chiar acum aş putea să te omor în voia cea 
bună, dar mi-i milă de tinereţele tale... Dacă 
vrei să mai vezi soarele cu ochii şi să mai 
calci pe iarba verde, atunci jură-mi-te pe 
ascuţişul paloşului tău, că mi-i da ascultare 
şi supunere întru toate, chiar şi'n foc de 
ți-aş zice să te arunci. Şi de azi înainte, eu 
să fiu în locul tău nepotul împăratului de- 


1) Cu şarlatanie, cu minciună. 

spre care mi-ai vorbit, iară tu sluga mea; 
şi atâta vreme sä ai a mă sluji, până când 
îi muri şi iar îi învia. Şi oriunde vei merg? 
cu mine, nu cumva să bleșteşti 1) din gură 
către cineva, despre ceea ce a urmat între 
noi, că te-am şters de pe fața pământului. 
li place așa să mai trăieşti, bine de bine! 
iară de nu, spune-mi verde în ochi, ca să 
știu ce leac trebue să-ţi fac... 

Fiul craiului, văzându-se prins în cleşte 
şi fără nicio putere, îi jură credinţă şi supu- 
rere întru toate, lăsându-se în ştirea lui 
Dumnezeu, cum.a vrea el să facă. Atunci 
spânul pune mâna pe cartea, pe banii şi pe 
armele fiului de craiu și le ia la sine, apoi 
îl scoate din fântână și-i dă paloşul să-l să- 
rute, ca semn de pecetluirea jurământului, 
zicând: 

— De-acum înainte să ştii că te chiariă 
Harap Alb; aista ţi-i numele şi altul nu. 

După aceasta încalecă fiecare pa calui 
său și pornesc, spânul înainte ca stăpân, 
Harap Alb în urmă, ca slugă, mergând spre 
împărăție. Dumnezeu să ne ţie, ca cuvântul 
din poveste, înainte mult mai este. 

Și merg eiși merg cale lungă să le-ajun- 
gă, trecând peste nouă mări, peste nouă 


+) Palavrageşti, îngăima, îndruga. 

țări şi peste nouă ape mari, şi într'o târzie 
vreme ajung la împărăție. 

Şi cum ajung, spânul se înfăţoşează îna- 
intea împăratului, cu cartea din partea cra- 
iului. Și Impăratul Verde cetind cartea, sare 
de bucurie că i-a venit nepotul, şi pe dată îl 
face cunoscut curţii şi fetelor sale, care îl 
primesc cu toată cinstea cuvenită unui fiu 
de craiu și moştenitor al împăratului 

Atunci spânul;, văzând că i s'au prins 
minciunile de bune, chiamă la sine pe Ha- 
rap Alb și-i zice cu asprime: 

— Tu şezi la grajd, nedesiipit, şi să în- 
grijeşti de calul meu ca de ochii din cap, că 
de-oiu veni pe-acolo și moiu găsi trebile fä- 
cute pe plac, vai de pielea ta are să fie. 
Dar până atunci na-ți o palmă, “ca să tii 
minte ce ţi-am spus. Băgat-ai în cap vor- 
bele rnele? 

— Da, stăpâne, zise Harap Aib, lăsând 
ochii în jos... Şi ieşind, porneşte la grajd. 

Cu asta a voit spânul să-şi arate arama 
şi să facă pe Harap Alb ca să-i iee şi mai 
mult frica. 

Fetele împăratului, întâraplându-se de 
față când a lovit spânul pe Harap Alb, li 
“au făcut milă de dânsul și au zis spânului 
cu binişorul: 

— Vere, nu faci bine ceea ce faci. Dacă 

este că a lăsat Dumnezeu să fim mai mari 
peste alții, ar trebui să avem miia pentru 
dânşii, că şi ei, sărmanii, sânt oameni! 

— Hei, dragele mele vere, zise spânui 
cu viclenia lui obişnuită; d-voasită încă nu 
Ştiţi ce-i pe lume. Dacă dobitoacele irar fi 
fest înfrânate, dederiuit ar fi sfâşiet pe oin 
Şi trebue să ştiţi ca şi între oameni, cea mai 
ware parte sânt dobitoace, cate trebuesc 
ţinuţi din frâu, dacă ţi-i voia să faci treabă 
cu dânşii. 

Fi apoi... zi dă nu-i lumea de-apoi. Să te 
ferească Dumnezeu, când prinde mămăliga 
coajă 1). — Vorba ceea: 


Dă-mi, Doamne, ce n'am avut, 
“Să mă mier ce ma găsit. 

Fetele atunci au luat altă vorbă, dar din 
inima lor nu s'a şters purtarea necuviin- 
cioasă a spânului,, cu toate îndreptările şi 
înrudirea lui, pentrucă bunătatea nu are de- 
aiace cu răutatea. Vorba ceea: 


“Viţa de vie, tot învie, 
lar vița de boz tot răgoz. 
„ Şi din ceasul acela au început a vorbi ele 
în de ele, că spânul de îel nu samănă în par- 


1) Când ajunge moiicul stăpân. 

tea lor, nici la chip, nici la bunătate; şi câ 
Harap Alb, sluga lui, are o înfăţişare mult 
mai plăcută şi samănă a fi mult mai ome- 
nos. Pe semne inima le spunea, câ spânul 
nu le este văr şi de aceea nu-l puteau mi- 
stui. Aşa îl urîse ele de tare acum, că dacă 
ar îi fost în banii lor t), s'ar fi lepădat de 
spân ca de Ucigă-l Crucea. Dar nu aveau 
ce se face de împăratul, ca -să nu-i aduca 
supărare. 

Amu, într'una din zile, cum şedea spânul 
la ospăț împreună cu moşu-său, cu verele 
sale și cu alţii, câţi se întâmplase, li s'au 
adus mai la urmă în masă şi nişte sălaţi 
foarte minunate. Atunci împăratul zise spâ- 
nului: 

— Nepoate, mai mâncat-ai sâlăți de 
acestea de când eşti? 

— Ba nu, moşule, zice spânul; tocmai 
eram să vă întreb de unde le aveţi, că ta- 
re-s bune!... O haraba?) întreagă aş fi în 
stare să mănânc şi parcă tot nu maş så- 
tura. 

— Te crede moșul, nepoate, dar când ai 
şti tu cu ce greutate se capătă! Pentrucă 
numai în grădina ursului, dacă-ai fi auzit 


1) După voia lor; de le-ar fi stat în putere. 
2) Car mare. 

de dânsa, se află sălăţi de aceste, şi mai rar 
om ca să poată lua dintr'iînsele şi să scape 
cu vieaţă. Intre toți oamenii din împărăţia 
mea numai un pădurariu se bizueşte la 
treaba asia. Şi acela, el ştie ce face, ce 
drege, de-mi aduce din când în când, aşa 
câte puţine, de poită. 

Spânul voind să piardă acum pe Harap 
Alb cu orice preţ, zise împăratului: 

— Doamne, moşule, de nu mi-a aduce 
sluga mea sălăţi de aceste și din piatră 
seacă, mare lucru sá fie. 

— Ce vorbeşti, nepoate, zise împăratul; 
unul ca dânsul, şi încă necunoscător de 
locurile aceste, cum crezi că ar putea face 
această slujbă? Doar de ţi-i greu de vieaţa 
lui. 

— la las, moşule, nu-i duce grija! pun 
rămăşag că are să-mi aducă sălăţi întocmai 
ca aceste şi încă multe, că ştiu eu ce 
poate el. 

Ș'odată chiamă spânul pe Harap Alb şi-i 
zice răstit: 

— Acum de grabă să te duci cum îi şti 
tu şi să-mi aduci sălăți de aceste din gră- 
dina ursului. Hai ieşi răpede şi porneşte, că 
nu-i vreme de pierdut. Dar nu cumva să 
faci de altfel, că nici în borta şoarecelui nu 
ești scăpat de mine. 


agp 

Harap Alb iese mâhnit, se duce în grajd 
si începe a-şi netezi calul pe coamă, zicând: 

— Ei, căluţul meu, când ai şti tu În ce 
năcaz am intrat! Sfânt să fie rostul t) tä- 
tâne-meu, că bine m'a învăţat! Aşă-i ca 
dacă n'am ţinut samă de vorbele lui, am 
ajuns slugă la dârloagă ?) şi acum, vrând 
nevrând, trebue să ascult, că mi-i capul în 
primejdie. 

—  Stăpâne, zise atunci calul, de acum 
înainte ori cu capul de piatră, ori cu pia- 
tra de cap, tot atâta-i; fii odată bărbat şi 
nu-ţi face voie rea. Incalecă pe mine și hai! 
Știu eu unde te-oiu duce şi mare-i Dumne- 
zeu, ne-a scăpa el și din aceasta! 

Harap Alb, mai prinzând oleacă de inimă, 
încălecă şi se lăsă în voia calului, unde a 
vrea el să-l ducă. 

Atunci calul porneşte la pas, până ce iese 
mai încolo, ca să nu-i vadă nimene. Apoi 
îşi arată puterile sale, zicând: 

— Stăpâne, ţine-te bine pe mine că: 


Am să sbor lin ca vântul 
Să cutreerăm pământul. 


Mare-i Dumnezeu şi meşter îi dracul. 


2 Rostirea, ceea ce a spus. 
) Mârțoagă. Aci cu înţelesul de om de rând. 

Helbet! Vom putea veni de hac şi spânului 
celuia; nu-i e vremea trecută. 

Și odată sboară calul lui Harap Alb până 
ta IN: apoi o ia de-a-ctirmezişul pămân- 
ului: 


Pe deasupra codrilor, 
Peste vâriul munţilor, 
Peste apa mărilor. 


Și după aceea se lasă încet-încet, într'un 
ostrov 1) mândru din mijlocul unei mări, 
lângă o căsuță singuratică, pe care era 
crescut nişte muşchiu pletos, de o pudină ?) 
de gros, moale ca mătasa şi verde ca bu- 
ratecul. 

Atunci Harap Alb descalecă și, spre mai 
mare mirarea lui, numai iaca-l întâmpină 
în pragul ușii cerșitoarea căreia îi căduse el 
un ban de pomană, înainte de pornirea lui de 
acasă. ; : 

— Ei, Harap Alb, aşa-i că ai venit ia 
vorbele mele, că deal cu deal se ajunge, 
dar încă om cu om? Află acum că eu sunt 
sfânta Duminică și ştiu ce nevoie te-a adus 
pe la mine. Stăpânul vrea să-ţi răpue capul 
cu orice chip și de aceea te-a trimes să-i 


*) insulă. 
*) Claie de fân. 

aduci sălăţi din grădina ursului; dar i-or da 
ele odată pe nas... Rămâi aici în astă-noapte, 
ca să văd ce-i de făcut. 

Harap Alb rămâne bucuros, mulțămind 
sfintei Duminici pentru buna găzduire şi 
îngrijirea ce are de el. 

— Fii încredințat că nu eu, ci puterea 
milosteniei și inima ta cea bună te ajută, 
Harap Alb, zice sfânta Duminică, ieșind şi 
lăsându-l în pace să se liniştească. 

Şi cum iese sfânta Duminică afară, odată 
şi pornește desculță prin rouă, de culege o 
pcală de somnoroasă, pe care o fierbe la un 
loc cu o vadră de lapte dulce și cu una de 
miere şi apoi ia mursa!) aceea și iute se 
duce şi o toarnă în fântâna din grădina ur- 
sului, care fântână era plină de apă până în 
gură. Şi mai stând sfânta Duminică oleacă 
în preajma fântânii, numai iaca ce vede că 
vine ursul, cu o falcă în ceriu şi cu una în 
pământ, mornăind înfricoșat. Şi cum ajunge 
la fântână. începe a bea lacom apă şi a-şi 
linge buzele de dulceaţa și bunătatea ei. Și 
mai. stă din băut şi iar începe a mornăi; şi 
iar mai bea câte un răstimp și iar mornăie- 
şte, până ce dela o vreme încep a-l slăbi pu- 
terile şi cuprins de ameţală, pe loc cade 


1) Zeama dulce. 

jos şi adoarme mort, de puteai să tai lemne 
pe dânsul. 

Atunci sfânta Duminică, văzându-l aşa, 
într'o clipă se duce și deşteptând pe Harap 
Alb, chiar în miezul nopții, îi zice: 

— Imbracă-te iute în pielea cea de urs, 
care o ai dela tată-tău, apucă pe ici tot îna- 
inte, şi cum îi ajunge în răscrucile drumu- 
lui, ai să şi dai de grădina ursului. Atunci 
sai răpede înlăuntru, de-ţi ia sălăţi într'ales 
şi câte-i vrea de multe, căci pe urs l-am pus 
eu la cale. Dar la toată întâmplarea, de-i 
vedea şi-i vedea că s'a trezit şi năvăleşte la 
tine, svârle-i pielea de urs şi apoi fugi în- 
coace spre mine, cât îi putea. 

Harap Alb face cum îi zice sfânta Du- 
minică. Și cum ajunge în grădină, odată 
începe a smulge la sălăți într'ales şi leagă o 
sarcină mare, mare, cât pe ce să n'o poată 
râdica în spinare. Și când să iasă cu dânsa 
din grădină, iaca ursul se trezeşte şi după 
dânsul, Gavrile! Harap Alb, dacă vede 
reaua, i-aruncă pielea cea de urs şi apoi 
fuge cât ce poate cu sarcina în spate, tot 
înainte la sfânta Duminică, scăpând cu 
obraz curat. 

După aceasta, Harap Alb, muițămind 
sfintei Duminici pentru binele ce i-a făcut, 
îi sărută mâna, apoi își ia sălăţile şi încăle- 

când porneşte spre împărăție, Dumnezeu 
să ne ţie, ca cuvântul din poveste, înainte 
mult mai este. E 

i mergând tot cum sa dus, deia o 
vreme ajunge la împărăție și dă sălâţile in 
mâna spânului. 

Impăratul şi fetele sale văzând aceasta, 
le-a fost de-a mirarea. Atunci spânul zice 
îngâmiat: 

— Ei, moşule, ce mai zici? 

— Ce să zic, nepoate? la când aş avea 
eu o slugă ca aceasta, nu i-aş trece pe di- 
nainte. 

— D'apoi de ce mi l-a dat tata de-acasă? 
numai de vrednicia lui zise spânul, căci alt- 
fel nu-l mai luam după mine, ca să-mi în- 
curce zilele. 

La vreo câteva zile după aceasta, împi- 
ratul arată spânului nişte pietre scumpe, zi- 
când: 

— Nepoate, mai văzut-ai pietre nesti- 
mate aşa de mari și de frumoase ca ace- 
stea, de când eşti? 

— Am văzut eu, moşule, felurite pietre 
scumpe, dar ca aceste, drept să-ţi spun, 
n'am văzut. Oare pe unde se pot găsi aşa 
pietre? 

— la pe unde să se găsească, nepoate! 
la în pădurea Cerbului. Şi cerbul acela este 

bătut tot cu pietre scumpe, mult mai mari 
și mai frumoase decât aceste. Mai întâi 
ci-că are una în frunte, de strălucește ca uri 
soare. Dar nu se poate apropia nimeni de 
cerb; căci este solomonit 1) şi niciun fel de 
armă nu-l prinde; însă el, pe care l-a zări, 
nu mai scapă cu vieață. De aceea fuge lu- 
mea de dânsul de-şi scoate ochii; şi nu nu- 
mai atâta, dar chiar când se uită la cineva, 
fie om sau orice dihanie a fi, pe loc rămâne 
moartă. Și ci-că o mulțime de oameni şi de 
sălbătăciuni zac fără suflare în pădurea lui, 
numai din astă pricină. Se vede că este so- 
lomonit, întors dela ţâţă sau dracul mai ştie 
ce are de-i așa de primejdios. Dar cu toate 
aceste trebue să ştii, nepoate, că unii oa- 
meni îs mai a dracului decât dracul; nu se 
astâmpără nici în ruptul capului; măcar că 
au păţit multe, tot cearcă prin pădurea lui, 
să vadă nu l-or putea găbui 2) cumva? Și 
care din ei are îndrăsneala mare şi noroc şi 
mai mare, umblând pe acolo, găseşte din 
întâmplare câte o piatră de aceste, picată 
de pe cerb, când se scutură el la șepte ani 
odată, şi apoi acelui om nu-i trebue altă 
negustorie mai bună. Aduce piatra la mine 


1) Vrăiit, fermecat. 
*) Prinde. 

şi o plătesc cât nu face; ba încă sunt bucu- 
ros că o pot căpăta. ŞI ailă, nepoate, că ase- 
mine pietre fac podoaba împărăției, şi de 
aceea s'a dus vestea despre ele în toata lu- 
mea. Mulţi împărați şi crai înadins vin sa 
le vadă şi li-i de-a mirarea de unde le am. 

— Doamne, moșule, zise atunci spânui, 
să nu te superi, dar nu ştiu ce fel de oameni 
îricoşi aveţi pe aici. Eu pun rămăşag pe ce 
vrei, că sluga mea are să-mi aducă pielea 
cerbului aceluia, cu cap cu tot, aşa împodo- 
bit cum este. 

Şi-odată chiamă spânul pe Harap Alb 
şi-i zice: 

— Du-te în pădurea cerbului, cum îi şti 
tu, şi măcar fá pe dracul în patru sau ori- 
ce-i face, dar numaidecât să-mi aduci pielea 
cerbului cu cap cu tot, aşa bătute cu pietre 
scumpe, cum se găsesc. Şi doar te-a îm- 
pinge păcatul să clinteşti vreo piatră din lo- 
cul său, iară mai ales acea mare din îrun- 
tca cerbului, “apoi atâta ţi-i leacul. Hai, 
porneşte iute, că nu-i vreme de pierdut. 

Harap Alb vede el bine unde merge trea- 
ba, că doar nu era din butuci; dar neavând 
încotro, iese mâhnit, se duce iar în grajd 
la cal şi netezindu-l pe coamă, îi zice: 

— Dragul meu căluţ, la grea belea ma 
vârît iar spânul. De-oiu mai scăpa şi din 

asta cu vieaţă, apoi tot mai am zile de trait. 
Dar nu ştiu, zău, la cât mi-a sta norocul. 

— Nu-i nimica, stăpâne, zise calul. Ca- 
pul de-ar fi sănătos, că belelele curg gârlă. 
Poate ai primit poroncă să jupeşti piatra 
morii și să aduci pielea la împărăție? 

— Ba nu, căiuţul meu; alta şi mai îniri- 
coşată, zise Harap Alb. 

— Vorbă să fie, stăpâne, că tocmala-i 
gata, zise calul. Nu te teme, ştiu eu, năz- 
drăvănii de ale spânului; şi să îi vrut, dede- 
mult i-aş fi făcut pe obraz, dar lasă-l sa-şi 
mai joace calul. Ce gândeşti? Şi unii ca ace- 
ştia sânt trebuitori pe lume câteodată, pen- 
trucă fac pe oameni să prindă la minte... Zi 
Şi d-ta că ai avut să tragi un păcat strămo- 
șesc. Vorba ceea: „părinţii mănâncă agu- 
ridå şi fiilor li se strepezesc dinţii“. Hai, nu 
mai sta la gânduri; încalecă pe mine şi pu- 
ne-ţi nădejdea în Dumnezeu, că mate-i pu- 
terea lui; nu ne-a lăsa el să suferim înde- 
lung. Cum vrei? Ce-i e scris omuiui, în 
frunte-i e pus! Dar mare-i Cel-de-sus! S'or 
sfârşi ele şi aceste dela o vreme. 

Harap Alb atunci încalecă şi calul por- 
neşte la pas, până ce iese mai încoio de- 
parte, ca să nu-i iee lumea la ochi. Și apoi 
încordându-se şi scuturându-se odată voini- 
ceşte, iară-şi arată puterile sale, zicând; 

— Ţine-te zdravăn, stăpâne, că iar am 
să sbor: 


In înaltul ceriului, 
Văzduhul pământului: 
Pe de-asupra codrilor, 
Peste vârful munţilor, 
Prin ceața măgurilor, 
Spre noianul mărilor, 
La crăiasa zânelor. 
Minunea minunilor 
Din ostrovul florilor. 


Şi zicând aceste, odată şi sboară cu Ha- 
rap Alb. 


in înaltul ceriului, 
Văzduhul pământului; 


şi o ie de-a-curmeziş: 


Dela nouri, către soare, 
Printre lună şi luceieri, 
Stele mândre lucitoare, 


şi apoi se lasă lin ca vântul: 


In ostrovul florilor, 
La crăiasa zânelor, 
Minunea minunilor. 


Şi când vântul au aburit, iaca şi ei la 
sfânta Duminică iar au sosit. Sfânta Dumi- 
nică era acasă şi, cum a văzut pe Harap 

Alb poposind la ușa ei, pe loc l-a întâripi- 
nat cu blândeţe: 

— Ei, Harap Alb, aşă-i că iar te-a ajuns 
nevoia de mine? 

— Așa este, măicuţă, răspunse Harap 
Alb, cufundat în gânduri şi galbăn la fată, 
de parcă-i luase pânza de pe obraz 1). Spânul 
vrea să-mi răpuie capul cu orice preț. Şi 
de-aş muri mai de grabă, să scap odată de 
sbucium; decât aşa vieață, mai bine moarte 
de o mie de ori. 

— Vai de mine și de mine, Harap Alb, 
zise sfânta Duminică, parcă nu te-aş fi cre- 
zut așa slab de înger, dar după cât văd, 
ești mai fricos decât o femeie. Hai, nu mai 
sta ca o găină plouată. Rămâi la mine în 
astă noapte și ţi-oiu da eu vrun ajutor. Ma- 
re-i Dumnezeu! N'a mai fi el după gândul 
spânului. Insă mai rabdă și tu, fătul meu, că 
mult ai avut de răbdat și puţin mai ai. Pân- 
acum ţi-a fost mai greu, dar deacum îna- 
inte tot așa are să-ţi fie, până ce-i ieși din 
slujba spânului, dela care ai să tragi încă 
multe năcazuri, dar ai să scapi din toate cu 
capul teafăr, pentrucă norocul te ajută. 

— Poate aşa să fie, măicuţă, zise Harap 


1) De parcă era mort, 

Alb, dar prea multe s'au îngrămădit deo- 
dată pe capu! meu. 

— Câte a dat Dumnezeu, Harap Alb, 
zise sfânta Duminică; aşa a trebuit sa se 
întâmple și mai cui bănui, pentrucă nu-i 
după cum gândeşte omul, ci-i dupa cum 
vrea Domnul. Când vei ajunge şi tu odată 
mare şi tare, îi căuta să judeci lucrurile 
de-a fir-a-păr şi vei crede celor asupriţi şi 
năcăjiţi; pentrucă ştii acum cum e năcazul. 
Dar până atunci mai rabdă, Harap Alb, 
căci cu răbdarea îi îrigi pielea... 

Harap Alb, nemai având ce zice, mul- 
țămeşte lui Dumnezeu şi de bine şi de râu, 
şi sfintei Duminici pentru buna găzduire şi 
ajutorul făgăduit. 

— Ia, acum mai vii de-acasă, fătul meu. 
Zică cine-a zice şi cum a vre J zica, dar 
când este să dai peste păcat, dacă-i înainte 
te silești să-l ajungi, iar dacă-i în urmă stai 
şi-l aștepți. Mă rog, ce mai la deal la vale? 
aşa e lumea asta, şi de-ai face, ce-ai face, 
rămâne cum este ea; nu poţi s'o întorci cu 
umărul, măcar să te pui în ruptul capului. 
Dar ia să lăsăm toate la o parte, şi până la 
una-alta, hai să vedem ce-i de făcut cu cer- 
bul, că spânul te-a fi așteptând cu nerăb- 
dare. Și dă! stăpân nu-i? Trebue să-l asculţi. 

Vorba ceea: „leagă calul unde zice stă- 
pânul“. 

Și odată scoate sfânta Duminică obrăza- 
rul!) și sabia lui Statu-Palmă-Barbă-Cot, 
de unde le avea, Și dându-le lui Harap Alb, 
zice: 

— Ține aceste, că au să-ţi fie de mare 
irebuinţă, unde mergem. Și chiar haidem, 
cu ajutorul Domnului, să isprăvim odată şi 
trebuşoara asta. 

Și pe la cântatul cocoșilor, se ie sfânta 
Duminică împreună cu Harap Alb şi se duc 
în pădurea Cerbului. Și cum ajung în pă- 
dure, sapă o groapă adâncă de un stat de 
om, lângă un izvor, unde în fiecare zi, pe la 
amiază, venea cerbul să bea apă, apoi se 
culca acolo pe loc şi dormea cât un beiu 2) 
până ce asfințea soarele. Și după aceea, 
sculându-se, o lua în porneală şi nu mai da 
pe la izvor, iar până a doua zi pe la amiază. 

— Ei, ei! acum groapa este gata, zise 
sfânta Duminică. Tu, Harap Alb, rămâi 
aici într'însa toată ziua şi iaca ce ai de fă- 
cut: pune-ţi obrăzarul cum se pune iară sa- 
bia să n'o slăbești din mână; şi de-amiază, 
când a veni cerbul aici la izvor să bee apă, 


1) Masca. 
2) Guvernator (turc). 


De Á SP 

si s'a culca şa adormi cu ochii deschişi, 
cum i-i feliușagul 1), tu, îndată ce li-i auzi 
horăind, să ieşi încetişor şi să potriveşti aşa, 
ca să-i sbori capul dintro singură lovitură 
de sabie, și apoi răpede să te arunci în 
eroapă şi să şezi acolo într'însa până după 
asfinţitul soarelui. Capul cerbului are să te 
strige până atunci mereu pe nume, ca să te 
vadă, dar nu cumva să te îndupleci de ru- 
gămintea lui şi să te ițeşti*) la dânsul, că 
are un ochiu otrăvit şi când l-a pironi spre 
tine, nu mai trăiești. Insă cum a astinți soa- 
rele, să ştii că a murit cerbul. Și atunci să 
ieşi fără frică, să-i jupuiești pielea, iară 
capul să-l iei așa întreg, cum se găsește, şi 
apoi să vii pe la mine. 

Și așa sfânta Duminică se ie şi se în- 
toarnă singură acasă, iar Harap Alb ră- 
mâne de pândă în groapă. Și când pe la 
amiazi, numai iaca ce aude Harap Alb un 
muget înnădușit: cerbul venea boncăluind şi 
ajungând la izvor, odată şi începe a bea 
hâlpav 3) la apă rece; apoi mai boncălue- 
şte4) şi iar mai be, câte un răstimp şi iar 
mai boncălueşte şi iar mai be, până ce nu 


1) Felul, obiceiul. 

2) Să te arăţi pe furiș. 
Fă, Lacom. 

) Mugeşte, rage. 


188 Ion Creangă 


mai poate. După aceea începe a-şi arunca 
țărnă după cap, ca buhaiul!), şi apoi 
scurmând de trei ori cu piciorul în pămâni 
se tologeşte jos pe pajiște, acolo pe loc; 
mai rumegă şi pe urmă se aşterne pe somn 
şi unde nu începe a mâna porcii la jir 2). 

Harap Alb, cum îl aude horăind, iese 
afară încetișor şi când îl croieşte odată cu 
sabia pe la mijlocul gâtului, îi şi sboară 
capul cât colo dela trup, și apoi Harap 
Aib se aruncă fără sine în groapă, după 
cum îl povăţuise sfânta Duminică. Atunci 
sângele cerbului odată a şi început a curge 
gâlgâind şi a se răspândi în toate părţile, 
îndreptându-se și naboind 3) în groapă peste 
Harap Alb, de cât pe ce era să-l înnece. 
lară capul cerbului, svârcolindu-se dureros, 
striga cu jale, zicând: 

— Harap Alb, Harap Alb! De nume 
(i-am auzit, dar de văzut nu te-am văzut. 
leși numai oleacă, să te văd încaltea, vred- 
nic eşti de comoara ce ţi-o las, şi apoi să 
moriu cu plăcere, dragul meu. 

Dar Harap Alb tăcea molcum și de abia 
își putea descleșta picioarele din sângele 


1) A sforăi, 
3) Taurul. 
3) Năvălind. 

închegat, care era mai-mai să umple 
groapa. 

In sfârşit, mai strigă el, capul cerbului, 
cât mai strigă, însă Harap Alb nici nu răs- 
punse, nici nu se arătă şi dela o vreme se 
face tăcere. Şi aşa, după asfinţitul soarelui, 
Harap Alb iese din groapă, jupeşte pielea 
cerbului cu băgare de seamă, să nu smin- 
tcască vreo piatră din locul ei, apoi ie capul 
intreg aşa cum se găsea şi se duce la sfânta 
Duminică. 

— Ei, Harap Alb, zise sfânta Duminică, 
aşa-i că am scos-o la capăt şi asta? 

„— Aşa; cu ajutorul lui Dumnezeu şi cu 
al Sfinţiei-voastre, răspunse Harap Alb, am 
izbutit, mâicuță, să facem şi acum pe cheful 
<nânului, râmânere-aş păgubaş de dânsul să 
rămân şi să-l văd când mi-oiu vedea ceafa; 
atunci şi nici atunci, că tare mi-i negru îna- 
intea ochilor. 

— Lasă-l, Harap Alb, în plata lui Dum- 
nezeu, că ş'a da el spânul peste om vrodată; 
pentrucă nu-i nicio faptă fără plată, zise 
sfânta Duminicâ. Mergi de i le du şi ace- 
stea, că i-or rămânea ele de cap odată. 

Atunci Harap Alb, mulțămind sfintei Du- 
minici, îi sărută mâna. apoi încalecă pe cal 
şi porneşte tot cum a venit, mergând spre 
împărăție, Dumnezeu să ne ţie, ca cuvântul 

din poveste, înainte mult mai este... Şi pe 
unde trecea, lumea din toate părţile îl în- 
ghesuia, pentrucă piatra cea mare din capul 
cerbului strălucea, de se părea că Harap 
Alb soarele cu el îl ducea. 

Mulţi crai și împărați ieșeau înaintea lui 
Harap Alb, şi care dincotro îl ruga, unui 
să-i dee bănărit, cât a cere el; altul să-i dee 
fata şi împărăţia întreagă pentru asemenea 
odoare; dar Harap Alb ca de foc se ferea, 
și urmându-și calea înainte, la stăpânul său 
le ducea. 

Și într'una din seri, cum şedea spânul 
împreună cu moșu-său și cu verele sale, 
sus, într'un foișor, numai iaca ce zăresc în 
depărtare un sul de raze scânteietoare, care 
venea în spre dânşii; şi de ce se apropia, 
de ce lumina mai tare, de le fura vederile. 
Și deodată toată suflarea s'a pus în miş- 
care; lumea de pe lume fiind în mare nedu- 
merire, alerga să vadă ce minune poate să 
lie? — Și când colo cine era? — Harap Alb, 
care venea în pasul calului, aducând cu sine 
pielea și capul cerbului, pe care le-a și dat 
în mâna spânului. 

La vederea acestei minunăţii, toţi au ră- 
mas încremeniţi și uitându-se unii la alţii 
nu ştiau ce să zică. Pentrucă în adevăr era 
şi lucra de mirare! 

Dar spânul, cu viclenia sa obişnuită, 
nu-şi pierde cumpătul şi luând vorbă, zice 
împăratului: 

— Ei, moșule, ce mai zici? Adeveritu- 
s'au vorbele mele? 

— Ce să mai zic, nepoate, răspunse îm- 
păratul uimit. la să am eu o slugă aşa de 
vrednică şi credincioasă ca Harap Alb, aş 
pune-o la masă cu mine, că mult preţuieşte 
omul acesta. 

— Ba să-şi puie pofta 'n cuiu, răspunse 
spânul cu glas răutăcios. Asta maş face-o 
eu, de-ar mai fi el pe cât este; doar nu-i 
frate cu mama, să-l pun în capul cinstei. Eu 
știu, moşule, că sluga-i slugă şi stăpânu-i 
stăpân; s'a mântuit vorba. Na, na, na! 
d'apoi pentru vrednicia lui mi l-a dat tata, 
căci altfel de ce l-aș fi mai luat cu mine? 
Hei, hei! nu știți dumnevoastră ce poam'a 
dracului e Harap Alb aista. Până l-am dai 
la brazdă, mi-am stupit sufletul cu dânsul. 
Numai eu îi vin de hac. Vorba ceea: frica 
păzeşte bostănăria. Alt stăpân în locul meu 
nu mai face brânză cu Harap Alb, cât îi lu- 
mea şi pământul. Ce te potriveşti, moșule? 
Cum văd eu, d-ta prea intri în voia supuşi- 
lor. De aceea nu-ţi dau cerbii pietre scum- 
pe şi urşii sălăți. Mie unuia ştiu că nu-mi 
suflă nimene în borş; când văd că mâţa 

face mărazuri!) po strâng de coadă, de 
mănâncă şi mere pădureţe, căci mare înco- 
tro... Dacă ţi-a ajuta Dumnezeu să mă rân- 
duieșii mai de grabă în locul dumitale, îi 
vede moșşule dragă, ce prefacere are să iè 
împărăția; mor mai şedea lucrurile tot aşa 
moarte, cum sânt. Pentrucă ştii vorba ceea: 
omul siințeşte locul... Fost-ai şi d-ta la ti- 
nerețe, nu zic, dar acum îţi cred; dă, bătrâ- 
nețe nu-s? Cum mor sta trebile baltă! 

In. sfârșit spânului îi mergea gura ca 
pupăza, de-a ameţit pe împăratul, încât a 
uitat şi de Harap Alb şi de cerb şi de tot. 

Fetele împăratului însă priveau la veri- 
şor, cum priveşte cânele pe mâță şi le era 
drag ca sarea ’n ochi, pentrucă le spunea 
inima, ce fel de om fără de lege este spânui. 
Dar, cum erau să iasă ele cu vorba înaintea 
tatălui lor? Spânul n'avea de cine... Vorba 
ceea: găsise un sat fără câni şi se plimba 
fără băț, că altă ce pot să zic? 

La vro câteva zile după asta, împăratul 
făcu un ospăț foarte mare în cinstea nepo- 
tu-său, la care ospăț au fost poftiți cei mai 
străluciți oaspeți: împărați, crai, voievozi, 
căpitanii oștirilor, mai marii oraşelor și alte 
feţe cinstite. 


1) Moituri, 

In ziua de ospăț, fetele împăratului s'au 
pus cu rugăminte pe lângă spân, să dee voie 
lui Harap Alb, ca să slujească şi el la masă. 
Spânul, neputându-le strica hatârul, chiamă 
pe Harap Alb de faţă cu dânsele şi-i învoi 
aceasta, însă cu tocmală ca în tot timpul 
ospăţului să stee numai la spatele stăpânu- 
său, şi nici măcar să-şi râdice ochii la cei- 
lalţi meseni „că de l-oiu vedea obiăznicin- 
du-se cumva, acolo pe loc îi şi tai capul“. 

— Auzit-ai ce am spus, slugă netreb- 
nică? zise spânul arătând lui Harap Alb tă- 
iuşul paloșului, pe care jurase credinţă și 
supunere spânului la ieşirea din fântână. 

— Da, stăpâne, răspunse Harap Alb cu 
umilinţă; sânt gata la poronca Luminării 
Voastre. 

Fetele împăratului au mulţămit spânului 
şi pentru atâta. 

Amu, tocmai pe când era temeiul mesei 
şi oaspeţii, tot gustând vinul de bun, înce- 
puse a se chiurchiului 1) câte oleacă, numai 
iaca o pasere măiastră se vede bătând la 
fereastră şi zicând cu glas muieratic: 

— Mâncaţi, beţi şi vă veseliţi, dar. de 
fata Impăratului Roș nici nu vă gândiţi! 

Atunci deodată tuturor mesenilor pe loc 


1) Imbăta, chercheli. 
43010. 13 

li s'a stricat cheiul şi au început 'a vorbi, 
care ce ştia şi cum îi ducea capul: unii spu- 
neau că Impăratul Roş, având inimă haină 
nu se mai satură de a vărsa sânge ome- 
nesc; alţii spuneau că fata lui este o farma- 
zoană 1) cumplită şi că din pricina ei se fac 
atâtea jertfe; alţii întăreau spusele celor- 
lalți, zicând că chiar ea ar îi venit în chip 
de pasere de a bătut acum la fereastră, ca să 
nu lese şi aici lumea în pace. Alţii ziceau că 
oricum ar fi, dar paserea aceasta nu-i lucru 
curat şi că trebue să fie un trimis de un- 
deva, numai pentru a iscodi 2) casele oame- 
nilor. Alţii, mai fricoși, îşi stupeau în sân, 
menind-o ca să se întoarcă pe capul ace- 
luia care a trimis-o. In sfârşit unii, spuneau 
într'un fel, alți în altfel și multe se ziceau 
pe sama fetei împăratului Roş, dar nu se 
ştia care din toate acele vorbe este cea ade- 
vărată. 

Spânul, după ce-i ascultă pe toţi cu luare- 
aminte, clătină din cap şi zise: 

— Rău e când ai aface tot cu oameni 
care se tem de umbra lor. D-voastră, cin- 
stiļi oaspeţi, se vede că pașteţi boboci, de nu 
vă pricepeţi al cui fapt e acesta. 


1) Vrăjitoare. 
Spiona. 

Și atunci spânul răpede își aţinteşte pri- 
virile asupra lui Harap Alb şi nu știu cum 
îl prinde zâmbind. 

— Aşa... slugă vicleană, ce-mi eşti? Vra- 
să-zică tu ai ştiinţă de asta și nu mi-ai spus? 
Acum degrabă să-mi aduci pe fata Impăra- 
tului Roș, de unde știi și cum îi şti tu. Hai, 
porneşte! Și nu cumva să faci de altfel, că 
te-ai dus de pe fața pământului. 

Atunci Harap Alb, ieșind plin de mâh- 
nire, se duce în grajd la cal și netezindu-l 
pe coamă și sărutându-l, zice: 

— Dragul meu tovarăș, la grea nevoie 
ma băgat iar spânul. Amu a scornit alta: 
ci-că să-i aduc pe fata împăratului Roş, de 
unde oiu ști. Asta-i curat vorba ceea: 


Poftim pungă la masă, 
Dacă ţi-ai adus de-acasă, 


Se vede că mi s'a apropiet funia de 
par 1). Cine știe ce mi sa mai întâmpla! 
Cu spânul tot am dus-o, cum am dus-o, câ- 
nește, până acum. Dar cu omul roş nu ştiu 
zău la cât mi-a sta capul. Ș'apoi unde s'o 
îi găsind acel împărat Roş şi fata lui, care 
ci-că este o farmazoană cumplită, numai 


1) S'a sfârşit cu zilele mele. 

cel de pe comoară o fi ştiind 1). Parcă dra- 
cul vrăjeşte, de n'apuc a scăpa de una şi 
dau peste alta. Se vede că m'a născut mama 
întrun ceas rău, sau nu ştiu cum să mai 
zic, ca să nu greșesc înaintea lui Dumne- 
zeu. Mă pricep eu tare bine, ce-ar trebui să 
fac, ca să se curme odată toate aceste. Dar 
m'am deprins a târî după mine o vieaţă ti- 
căloasă. Vorba ceea: să nu dea Dumnezeu 
omului, cât poate el suferi. 

— Stăpâne, zise atunci calul, nechezând 
cu înfocare; nu te mai olicăi2) atâta. După 
vreme rea, a fi el vrodată și senin. Dac'ar 
sta cineva să-și facă samă de toate cele, 
cum chiteşti3) dumneta, apoi atunci ar tre- 
bui să vezi tot oameni morţi pe toate cără- 
riie... Nu fii așa de nerăbdător! De unde 
ştii că nu s'or schimba lucrurile în bine si 
pentru d-ta? Omul e dator să se lupte cât a 
putea cu valurile vieții, căci ştii că este o 
vorbă: nu aduce anul, ce aduce ceasul. 
Când sânt zile şi noroc, treci prin apă și 
prin foc şi din toate scăpi nevătămat. Vor- 
ba cântecului: 


Fâ-mă, mamă, cu noroc. 
Și macar m'aruncă'n foc. 


1) Văita, 
”) Cuzgeţi, gândeşti. A 

Las” pe mine, stăpâne, că ştiu eu pe unde 
te-oiu duce la împăratul Roş: pentrucă 
m'au mai purtat odată păcatele pe acolo, 
cu tată-tău, în tinereţele lui. Hai, încalecă 
pe mine şi ţine-te bine, că acum am să-mi 
arăt puterile chiar de aici de pe loc, în ciuda 
spânului, ca să-i punem venin la inimă. 

Harap Alb atunci încalecă și calul, ne- 
chezând odată puternic, sboară cu dânsul: 


In înaltul ceriului, 
Văzduhul pământului. 


şi o iè de-a-curmeziș: 


Dela nouri cătră soare, 
Printre lună şi luceferi, 
Stele mândre lucitoare. 


Și apoi dela o vreme începe a se lăsa lin 
ca vântul şi luând de-a-lungul pământului, 
merg spre împărăție, Dumnezeu să ne ție, 
ca cuvântul din poveste, înainte mult mai 
este. 

Dar ia să vedem ce se mai petrece la 
masă, după ducerea lui Harap Alb? 

-— Hei, hei! zise spânul în sine, tremu- 
rând de ciudă: nu te-am ştiut eu că-mi eşti 
de aceştia, că de mult îţi făceam felul!... 
Dar trăind şi nemurind, te-oiu sluji eu, măi 
badeo!... Paloşul ista are să-ţi ştie de ştire... 

Ei, vedeţi, moșule şi cinstiți meseni, cum 
hrănești pe dracul, fără ca să ştii cu cine ai 
de-a-face? Dacă nu-s şi eu un puișor de om 
în felul meu, dar tot m'a tras pe șioară! 
Bine-a zis, cine-a zis, că unde-i cetatea mai 
tare, acolo bate dracul războiu mai puternic. 

In sfârşit împăratul, fetele sale și toţi 
oaspeţii rămaseră încremeniţi. Spânul, bo- 
drogănind din gură, nu ştia cum să-şi 
ascundă ura, iară Harap Alb, îngrijit de ce 
i s'ar mai putea întâmpla în urmă, mergea 
tot înainte prin locuri pustii şi cu greu de 
străbătut. 

Şi când să treacă un pod peste o apă 
mare, iaca o nuntă de furnici trecea și ea 
tocmai atunci podul. Ce să facă Harap Alb? 
Stă el oleacă și se sfătuiește cu gândul: „să 
trec peste dânsele, omor o mulțime, să dau 
prin apă, mă tem că m'oiu înneca cu cal cu 
tot. Dar tot mai bine să dau prin apă, cum 
a da Dumnezeu, decât să curm vieaţa atâ- 
tor gâzulițe nevinovate“. Și zicând Doamne- 
ajută, se aruncă cu calul în, apă, o trece 
înnot dincolo la cela mal fără primejdie și 
apoi își ie drumul înainte. Şi cum mergea 
el, numai iaca i se înfăţoşează o furnică 
sburătoare, zicând: 

— Harap Alb, fiindcă eşti aşa de bun de 
ţi-a fost milă de vieața noastră, când tre- 

ceam pe pod și nu ne-ai stricat veselia, 
vreau să-ţi fac şi eu un bine: mațļi aripa 
asta şi, când îi avea vrodată nevoie de 
mine, să dai foc aripei şi atunci eu, îm- 
preună cu tot neamul meu, avem să-ți ve- 
nim întru ajutor. 

Harap Aib, strângând. aripa cu îngrijire, 
mulțămește furnicii pentru ajutorul făgă- 
duit şi apoi porneşte tot înainte. 

Şi mai merge el cât merge, și numai 
iaca ce aude o bâzâitură înnădușită 1). Se 
uită el în dreapta, nu vede nimica; se uită 
în stânga, nici atâta; şi când se uită în sus, 
ce să vadă? Un roiu de albine se învârteau 
în sbor pe deasupra capului său şi umblau 
bezmetice de colo până colo, neavând loc 
unde să se aşeze. Harap Alb, văzându-le 
aşa, i se face milă de dânsele, și luându-și 
pălăria din cap o pune pe iarbă la pământ, 
cu gura ’n sus, și apoi el se dă într'o parte. 
Atunci bucuria albinelor; se lasă jos cu toa- 
tele şi se adună ciotcă ?) în pălărie. Harap 
Alb, aflându-se cu părere de bine despre 
asta, aleargă în dreapta şi în stânga şi nu 
se lasă până ce nu găseşte un buștihan 3) 


1) Innăbuşită. 
2) Grămadă. 
*) Buştean. l 

putregăios, îl scobeşte cu ce poate şi-i face 
urdiliş 1), după aceea aşază nişte țepuşi în- 
tr'însul, îl freacă pe dinlăuntrul cu cătuş- 
nică 2); cu 'sulcină 3); cu mătăciune 4); cu 
poala sântă-Măriei și alte buruiene mirosi- 
toare şi prielnice albinelor, şi apoi, luân- 
du-l pe umăr, se duce la roiu, răstoarnă al- 
binele frumuşel din pălărie în buştihan, îl 
întoarce binişor cu gura în jos, îi pune 
deasupra nişte căptălani 5), ca să nu răz- 
bată soarele şi ploaia înlăuntru și apoi, lă- 
sându-l acolo pe câmp între flori, își caută 
de drum. 

Și cum mergea el, mulțămit în sine pen- 
tru această facere de bine, numai iaca i se 
înfățoşșază înainte crăiasa albinelor, zicân- 
du-i: 

— Harap Alb, pentrucă eşti aşa de bun 
şi te-ai ostenit de ne-ai făcut adăpost, vreu 
să-ţi fac şi eu bine în viața mea: m’ați aripa 
asta și, când îi avea vreodată nevoie de 
mine, aprinde-o şi eu îndată am să-ţi vin 
întru ajutor. 


1) Locul de intrare a albinelor în stiubeiu. 

“) O plantă cu care se curăță ştiubeiele îna- 
inte de a se aşeza albinele în ele. 

3) Plantă. 

4) Plantă mirositoare, plăcută albinelor. 

*) O plantă medicală cu frunze mari, ce creşte 
pe marginea râurilor. 


Th — 

Harap Alb, luând aripa cu bucurie, o 
strânge cu îngrijire; apoi, mulţămind cră- 
iesei, pentru ajutorul făgăduit, porneşte, Ur- 
mându-și calea tot înainte. 

Mai merge el cât merge şi, când la poa- 
lele unui codru, numai iaca ce vede o di- 
hanie de om, care se pârpălea pe lângă un 
foc de douăzeci şi patru de stânjeni de 
lemne şi tot atunci striga cât îi lua gura, 
cá moare de frig. Ş'apoi afară de aceasta, 
omul acela era ceva de spăriet: avea nişte 
urechi clăpăuge 1) și nişte buzoaie groase 
şi debălăzate 2). Și când sufla cu dânsele, 
cea de deasupra se răsfrângea în sus peste 
scăfârlia 3) capului, iar cea dedesubt atârna 
în jos, de-i acoperea pântecele. Şi ori pe ce 
se oprea suflarea lui, se punea promoroaca 
mai groasă de-o palmă. Nu era chip să te 
apropii de dânsul, că așa tremura de tare, 
de parcă-l sghihuia 4) dracul. Şi dacă ar fi 
tremurat numai el, ce ţi-ar fi fost? Dar 
toată suflarea şi făptura de prinprejur îi ți- 
neau hangul 5): vântul gemea ca un nebun, 
copacii din pădure se văicăreau, pietrele ți- 


1) Mari şi blegi. 

2) Groase şi răsfrânte. 
3) Teasta. 

* M sgâlţâia. 

5) Tovărăşie. 

pau, vreascurile ţiuiau şi chiar lemnele de 
pe foc pocneau de ger. Iară veveriţele, gă- 
vozdite :) una peste alta în scorburi de co- 
paci, suflau în unghii şi plângeau în pumni, 
blăstămându-şi ceasul în care s'au născut. 
Mă rog, foc de ger era; ce să vă spun mai 
mult? Harap Alb, numai o ţâră 2) cât a stat 
de s'a uitat, a făcut ţurţuri la gură și, nepu- 
tându-şi stăpâni râsul, zise cu mirare: 

— Multe mai vede omul acesta cât tră- 
iește! Măi tartorule, nu mânca haram 3) și 
spune drept, tu ești Gerilă? Aşa-i că taci? 
Tu trebue să fii: pentrucă şi focul înghiaţă 
lângă tine, de arzuliu ce eşti. 

— Râzi tu, râzi, Harap Alb, zise atunci 
Gerilă tremurând, dar unde mergi, fără de 
mine mai să poţi face nimica. 

— Hai şi tu cu mine, dacă vrei, zise Ha- 
rap Alb; de abia te-i mai încălzi mergând 
la drum, căci nu e bine, când stai locului. 

Gerilă atunci se ie cu Harap Alb și por- 
nesc împreună. Şi mergând ei o bucată îna- 
inte, Harap Alb vede altă drăcărie şi mai 
mare: o namilă de om mânca brazdele de 
pe urma a 24 de pluguri și tot atunci striga 
în gura mare că crapă de foame. 


4. Ingrămădite. 
59 Un pic, oleacă, puțin. 
) Nu spune minciuni. 

— Ei apoi, să nu buineşti de râs? zise 
Harap Alb. Măi, măi, măi! că multe-ţi mai 
văd ochii. Pe semne c'aista-i Flămânzilă, 
foametea, sac fără fund, sau cine mai știe 
ce pricopseală a fi, de nu-l mai poate sătura 
nici pământul. 

— Râzi tu, râzi Harap Alb, zice atunci 
Flămânzilă, dar unde mergeţi voi, lără de 
mine n'aveţi să puteţi face nicio ispravă. 

— Dacă-i aşa, hai şi tu cu noi, zise Ha- 
rap Alb, că doară n'am a te duce în spi- 
nare. 

Flămânzilă atunci se iè după Harap Alb 
şi pornesc tustrei înainte. Şi mai mergând 
ei o postată 1), numai iaca Harap Alb vede 
altă minunăţie şi mai mare: o arătare de 
om băuse apa dela 24 de iazuri şi o gârlă, 
pe care umblau numai 500 de mori, şi tot 
atunci striga în gura mare că se usucă de 
sete. 

— Măi! da al dracului onânie 2) de om 
e şi acesta, zise Harap Alb. Grozav burdă- 
han şi nesăţios gâtlej, de nu pot să-i poto- 
lească setea nici izvoarele pământului; mare 
ghiol 5) de apă trebue să fie în maţele lui! 


3 O bucată de drum. 
) Jivină, spurcăciune. 
+%) Lac, baltă. 


` 

Se vede că acesta-i prăpădenia apelor, ve- 
stitul Setilă, fiul secetei, născut în zodia ra- 
telor şi împodobit cu darui suptului. 

— Râzi tu, râzi, Harap Alb, zise atunci 
Setilă, căruia începu a-i ţâşni apa pe nări 
şi pe urechi, ca pe nişte lăptoace 1) de mori; 
dar unde vă duceţi voi, fără mine degeaba 
vă duceţi. 

— Hai şi tu cu noi, dacă vrei, zise Ha- 
rap Alb. De abia nu te-i mai linciuri 2) atâta 
în cele ape; îi scăpa de blăstămul broaşte- 
lor şi-i da răgaz morilor să umble, că destul 
ţi-ai făcut mendrele3) până acum. Ce, 
Doamne iartă-mă! îi face broaşte în pân- 
tece de atâta apă. 

Setilă atunci se ie după Harap Alb şi por- 
nesc tuspatru înainte. Şi mai mergând ei o 
bucată, numai iaca ce vede Harap Alb altă 
rminunăție și mai minunată: o schimonosi- 
tură de om avea în frunte numai un ochiu, 
mare cât o sită, şi când îl deschidea, nu ve- 
dea nimica; da chior peste ce apuca. Iară 
când îl ţinea închis, dar fie zi, dar fie 
noapte, spunea că vede cu dânsul și în mă- 
runtaele pământului. 


1) Scocuri. 
2) Scălda, bălăci. 
?) Poftele, chefurile. 

— Iaca, începu el a răcni ca un smintit: 
toate lucrurile mi se arată găurite ca sitişca 
şi străvezii ca apa cea limpede; deasupra 
capului meu vâd o mulţime nenumărată de 
văzute şi nevăzute; văd iarba cum creşte 
din pământ; văd cum se răstogoleşte soa- 
rele după deal, luna şi stelele cufundate în 
mare, copacii cu vâriul în jos, vitele cu pl- 
cioarele în sus şi oamenii umblând cu capul 
între umere; văd în sfârşit ceea ce n'aş mai 
dori să vadă nimene, pentru a-şi osteni ve- 
derea, văd nişte guri căscate, uitându-se la 
mine şi nu-mi pot da seama, de ce vă mi- 
raţi aşa, miraţi-vă de... îrumuseţe-vă. 

Harap Alb atunci se bate cu mâna peste 
gură şi zice: 

— Doamne fereşte de omul nebun, că 
tare-i de jălit, sărmanul! Pe de o parte-ți 
vine a râde şi pe de alta îți vine a-l plânge. 
Dar se vede că aşa l-a lăsat Dumnezeu. 
Poate că acesta-i vestitul Ochilă, frate cu 
Orbilă, văr primar cu Chiorâlă, nepot de 
soră lui Pândilă, din sat dela Cnitilă, peste 
drum de Nimerilă; ori din târg dela Să-l- 
caji, megieş cu Căutaţi şi de urmă nu-i mai 
daţi. Mă rog, unu-i Ochilă pe fața pămân- 
tului, care vede toate şi pe toţi, altfel de 
cum vede lumea cealaltă, numai pe sine nu 
se vede cât e de frumuşel. Parcă-i un boţ- 

chilimboţ-boţit :) în frunte cu un ochiu, nu- 
mai să nu-i fie de deochiul 

— Râzi tu, râzi, Harap Alb, zice atunci 
Ochilă, uitându-se închiorchioşat 2), dar unde 
te duci, fără mine rău are să-ţi cadă. Fata 
împăratului Roş nu se capătă aşa de lesne, 
cum crezi tu. Din gardul Oancei ţi-a da-o 
împăratul, dacă n'oiu fi şi eu pe acolo. 

— Hai şi tu cu noi, dacă vrei, zise Harap 
Alb, că doar n'avem să te ducem de mână, 
ca pe un orb. 

Ochilă atunci se iè după Harap Alb, şi 
pornesc tuscinci înainte. Şi mai mergând 
ei o bucată, numai iaca ce vede Harap Alb 
altă bâzdâganie 3) şi mai şi: o pocitanie de 
om umbla cu arcul după vânat paseri. Ş'a- 
poi chitiţi că numai în arc se încheia tot 
meşteşugul şi puterea omului aceluia? Ţi-ai 
găsit! Avea un meşteșug mai drăcos Şi o 
putere mai pe sus, decât îşi poate dracul 
închipui: când voia, aşa se lăţea de tare, de 
cuprindea pământul în braţe. Şi altădată 
așa se deşira şi se lungea de grozav, de 
ajungea cu mâna la lună, la stele, la soare 
și cât voia de sus. Şi dacă se întâmpla să 
nu nimerească paserile cu săgeata, ele tot 


') Ceva fără nicio formă. 
> Strâmb şi încruntat 
*) Năsdrăvănie, pocitanie. 

nu scăpau de dânsul; ţi le prindea cu mâna 
din sbor, le răsucea gâtul cu ciudă şi apoi 
le mânca aşa crude, cu pene cu tot. Chiar 
atunci avea un vrav de paseri dinainte și 
ospăta dintr'însele cu lăcomie, ca un vul- 
tan +) hămisit 2). 

Harap Alb, cuprins de mirare zise: 

— Dar oare pe acesta cum mama dra- 
cului l-a fi mai chemând? 

— Zi-i pe nume să ţi-l spun, răspunse 
atunci Ochilă, zâmbind pe sub musteţe. 

— Dar te mai duce capul, ca să-l botezi? 
Să-i zici Păsărilă... nu greşești; să-i zici Lă- 
țilă... nici atâta; să-i zici Lungilă, mi se 
pare că e mai potrivit cu năravul şi apucă- 
turile lui, zise Harap Alb, înduioşat de mila 
bietelor paseri. Se vede că acesta-i vestitul 
Păsări-Lăţi-Lungilă, fiul săgetătorului și ne- 
potul arcaşului, brâul pământului şi scara 
ceriului, ciuma sburătoarelor şi spaima oa- 
menilor, că altfel nu te pricepi cum să-i mai 
zici. 

— Râzi tu de mine, râzi, Harap Alb, zise 
atunci Păsări-Lăţi-Lungilă, dar mai bine ar 
fi să râzi de tine, căci nu ştii ce păcat te 
paşte. Chiteşti că fata împăratului Roş nu- 


1) Vultur. 
) Istovit de flămând. 

mai așa se capătă? Poate mai ştiinţă ce 
vidmă 1) de fată e aceea: când vrea, se face 
pasere măiastră, își arată coada, şi ie-i urma 
dacă poți. De n'a îi şi unul ca mine pe- 
acolo, de geaba vă mai bateţi picioarele du- 
cându-vă. 

— Hai şi tu cu noi, dacă vrei, zise atunci 
Harap Alb: de abia mi-i lua pe Gerilă de ţu- 
luc 2) şi li-i purta cu nasul pe la soare, doar 
s'a încălzi câtuși decât şi n'a mai clănțăni 
atâta din măsele, ca un cocostâre de cei 
bătrânicioși, că parcă mă strânge în spate 
când îl văd aşa. 

Păsări-Lăţi-Lungilă se ie atunci după Ha- 
rap Alb și pornesc ei tusşese înainte. Și pe 
unde treceau, pârjol 3), făceau; Gerilă poto- 
pea pădurile prin ardere; Flămânzilă mânca 
lut și pământ amestecat cu humă 4), şi tot 
striga că moare de foame; Setilă sorbea apa 
de prin bălți și iazuri, de se sbăteau peştii 
pe uscat și ţipa șerpele în gura broaştei, de 
secetă mare ce era pe acolo; Ochilă vedea 
toate cele, ca dracul, şi numai îngheţai ce 
da dintr'însul: 


1) Drac. 

2) Mot, smoc de păr. 
2) Prăpăd. 

1) Pământ argilos. 


— 7 

Că e laie, 
Că-i bălaie; 
Că e ciută, 
Că-i cornută. 
Mă rog, nebunii de-a lui: 


Câte 'n lună şi în stele, 

„ De-ţi venea să fugi de ele, 
Sau să râzi ca un nebun; 
Credeţi-mă ce vă spun. 


In sfârşit, Păsări-Lăţi-Lungilă ademe- 
nea sburătoarele, —. şi jumulite, nejumu- 
lite, ţi le păpa pe rudă, pe sămânță, de nu 
se mai stăvea !) nimene cu păseri pe lângă 
casă, de răul lui. 

Numai Harap Alb nu aducea nicio supă- 
rare. Insă, ca tovarăș, era părtaş la toate, 
şi la pagubă şi la câştig şi prietenos cu fie- 
care, pentrucă avea nevoie de dânşii în că- 
lătoria sa la împăratul Roș, care ci-că era 
un om pâclisit 2) şi răutăcios la culme; nu 
avea milă de om, nici cât de un câne. Dar 
vorba ceea: la unul fără suflet, trebue unul 
fără de lege. Şi gândesc eu că din cinci ne- 
spălaţi, câţi merg cu Harap Alb, i-a veni el 
vreunul de hac; şa mai da împăratul Roş 
şi peste oameni, nu tot peste butuci, ca până 


1) Statornicea. rămânea. 
”) Indrăcit. 

atunci. Dar iar mă întore şi zic: mai ştii 
cum vine vremea? 


Lumea asta e pe dos 
Toate merg cu capu ’n jos; 
Puţini suie, mulţi coboară, 
Unul macină la moară. 


Ş'apoi acel unul are atunci în mână Şi 
pânea și cuțitul şi taie de unde vrea şi cât 
îi place, tu te uiţi şi n'ai ce-i face. Vorba 
ceea: cine poate, oase roade; cine nu, nici 
carne moale. Aşa şi cu Harap Alb Şi cu ai 
săi; poate-or izbuti să iee fata împăratului 
Roş, poate nu: dar acum deodată ei se tot 
duc înainte, şi mai la urmă cum le-a fi no- 
rocul. Ce-mi pasă mie? Eu sânt dator să 
spun povestea şi vă rog s'ascultaţi: 

Amu Harap Alb şi cu ai săi mai merg ei 
cât merg şi într'o târzie vreme ajung la 
împărăție, Dumnezeu să ne ție, ca cuvântul 
din poveste, înainte mult mai este. Și cum 
ajung, odată intră buluc 1) în ogradă tusşe- 
se; Harap Alb înainte şi ceilalți în urmă, 
care de care mai chipos și mai îmbrăcat, 
de se târâiau aţele şi curgeau oghelele 2) 
după dânşii, parcă era oastea lui Papuc Ho- 
gea Hogegarul. 


1) Grămadă. 
”) Sdrenţele. 

Şi-atunci Harap Alb se îniăţoşează înain- 
tea împăratului Roş spunându-i de unde, 
cum, cine şi pentru ce anume au venit. im- 
parătului i-a fost de-a mirarea, văzând că 
mişte golani au asemenea îndrăsneală, de 
vin cu neruşinare să-i ceară fata, fie din 
partea oricui ar îi. Dar nevoind a le strica 
inima, nu le spunea nici da, nici ba, ci le dă 
răspuns, ca să rămâie peste noapte acolo, 
şi până mâni-dimineaţă s'a mai gândi el ce 
trebue să facă. Şi pe de altă parte împăra- 
tul odată chiamă în taină pe un credincios 
al sau, şi-i dă poruncă să-i culce în casa 
cea de aramă îniocată, ca să doarmă pen- 
tru veşnicie, după cum păţise şi alţi peţitori, 
poate mai ceva decât aceştia. 

Atunci credinciosul împăratului se duce 
rapede şi dă foc casei celei de aramă pe de- 
desubt, cu 24 de stânjeni de lemne, de se 
face casa roşă cum e jăraticul. Apoi, cum 
înserează, vine şi polteşte pe oaspeţi la cul- 
care. Gerilă atunci, năzdrăvan cum era el, 
chiamă pe tovarăşii săi de-o-parte şi le zice 
încetişor: 

— Măi, nu cumva să vă împingă Miti- 
telul t) să intraţi înaintea mea, unde ne-a 
duce omul ţapului celui roş, că nu mai aiun- 


') Aghiută. 

geţi să vedeţi ziua de mâne. Doar unu-i îm- 
paratui Roş, vestit prin meleagurile 1) aceste 
pentru bunatatea iu cea nepomenita și mi- 
lostivirea lui cea neauzită. ıl ştiu eu cât e 
de prutor *) şi de darnıc la spatele altora. 
Numai de nu i-ar muri mulţi înainte; să tră- 
iască trei zile cu cea de alaltăieri. D'apoi îe- 
tişoara lui... a zis dracul şi s'a făcut bucă- 
țică ruptă tată-său în picioare, ba încă și 
mai şi... Vorba ceea: capra sare masa, şi 
iada sare casa. Dar las’ că şi-au găsit ei 
omul... De nu le-oiu veni eu de hac în astă 
noapte, nici mama dracului nu le mai vine. 

— Aşa gândesc şi eu, zise Flămânzilă; 
ş'a pus el împăratul Roş boii în cârd cu dra- 
cul, dar are să-i scoată fără coarne. 

— Ba mi se pare, c'a da el şi teleagă 3) şi 
plug și otic 4) și tot, numai să scape de noi, 
zise Ochilă. 

— la ascultați, măi! zise Gerilă: vorba 
lungă, sărăcia omului. Mai bine haidem la 
culcare, că ne așteaptă omul împăratului cu 
masa întinsă, făcliile aprinse şi cu braţele 
deschise. Hai! ascuţiți-vă dinţii, şi porniţi 
după mine. 


1) "Ținuturile. 

2) Care primeşte, care face bine altuia. 
5) Trăsurică. 

t) Fierul plugului. 

Şi-odată pornesc ei, teleap, teleap, te- 
leap! Şi cum ajung în dreptul uşii, se opresc 
puţin. Atunci Gerilă suflă de trei ori cu bu- 
zişoarele sale cele iscusite şi casa rămâne 
nici fierbinte, nici rece, cum e mai bine de 
dormit într'însa. Apoi intră cu toţii înlăun- 
tru, se tologește care unde apucă, şi... tac 
mă chiamă. lară credinciosul împăratului, 
încuind uşa pedinaiară, cu răpegiune, le zice 
cu răutate. 

— Las” că v'am găsit eu ac de cojoc. 
De acum dormiţi, dormirea-ţi somnul cel 
de veci, că v'am aşternut eu bine. Vă veţi 
face scrum, până mâne-dimineaţă. 

Apoi îi lasă acolo şi el se duce în treaba 
lui. Dar Harap Alb şi cu ai săi nici nu bin- 
diseau +) de asta; ei cum au dat de căldură, 
pe loc li sau muiat ciolanele şi au început 
a se întinde şi a se hârjoni 2), în ciuda fetei 
împăratului Roş. Ba încă Gerilă se întindea 
de căldură de-i treceau genunchele de gură. 
Și hojma 2) morocănea pe ceilalţi zicând: 

— Numai din pricina voastră am răcit 
casa, căci pentru mine era numai bună, cum 
era. Dar aşa păţeşti, dacă te iei cu nişte 


D) Nu se sinchiseau, nu le păsa. 
l A glumi. 
) Mereu, într'una. 

bicisnici. Las'că va mai păli el berechetul 
acesta de altădată. Ştii că are haz şi asta! 
Voi să vă lăfăiți și să huzuriţi de căldură, 
iară eu să crăp de frig. Buuună treabă! 
Să-mi dau eu liniştea mea pentru hatârul 
nu ştiu cui! Acuşi vă târnâese prin casă, 
pe rudă, pe sămânță; încaltea să nu s'aleagă 
nimica nici de somnul meu, dar nici de al 
vostru. 

— la tacă-ţi gura, măi Gerilă, ziseră cei- 
lalți. Acuşi se face ziuă şi tu nu mai stin- 
chești cu braşoave de ale tale. A dracului 
lighioaie mai eşti! Destul acum, că ne-ai fă- 
cut capul călindar. Cine-a mai dori să facă 
tovărăşie cu tine, aibă-şi partea şi poarte-ţi 
portul, că pe noi ştiu că ne-ai ameţit. Are 
cineva cap să se liniştească de răul tău? la 
auzi-l-ăi; parcă-i o moară hodorogită. Numai 
gura lui se aude în toate părţile. Hojma to- 
locâneşte 1) pentru nimica toată, curat ca un 
nebun. Tu, măi, eşti bun de trăit numai în 
pădure cu lupii şi cu urşii, dar nu în case 
împărăteşti şi între niște oameni cum se 
cade. 

— la ascultați măi! dar, de când aţi pus 
voi stăpânire pe mine? zise Gerilă. Apoi nu 
mă faceţi din cal măgar, că vă veţi găsi 


1) Vorbeşte vrute şi nevrute, trăncăneşte. 

mantaua cu mine. Eu îs bun, cât îs bun, 
dar. şi când m'o scoate cineva din răbdare 
apoi nu-i trebue nici ţigan de laie împotriva 
mea. 

— Zău, nu şugueşti, măi Buzilă? Da 
amarnic mai eşti la vieaţă; când te mânii, 
faci sânge 'n baligă, zise Flămânzilă. Ta- 
re-mi eşti drag! Te-aș vâri în sân, dar nu 
încapi de urechi... la mai bine ogoieşte-te 1) 
oleacă, și mai strânge-ţi buzişoarele acasă; 
nu de altă, dar să nu-ţi pară rău mai pe 
urmă, că doar nu eşti numai tu în casa asta. 

— Ei apoi vorba ceea! fă bine, să-ţi auzi 
rău, zise Gerilă. Dacă nu v'am lăsat să in- 
traţi înaintea mea, aşa mi se cade: ba încă 
şi mai rău decât aşa. Cine-a face de altădată 
ca mine, ca mine să pățească. 

— Ai dreptate, măi Gerilă, numai nu te 
cauţi zise Ochilă. Dar cu prujituri 2) de-a 
tale, ia acuşi se duce noaptea şi vai de 
odihna noastră. Măcar tu să fi acela, ce-ai 
zice când ţi-ar strica cineva somnul? Ba 
încă ai dat peste nişte oameni ai lui Dum- 
nezeu. dar să fi fost cu alţii, hei! mâncai pă- 
para până acum. 

— Dar nu mai tăceți, măi? Că la acuşi 


e! Linisteste-te. 
) Motturi. palavre. minctuni. 

trec cu picioarele prin păreţi și ies afară cu 
acoperământul în cap, zise Lăţi-Lungilă. 
Pare că nu îaceţi a bine, de nu vă mai as- 
tâmpără dracul nici la vremea asta. Măi 
Buzilă, mi se pare că tu ești toată pricina 
gâlcevei dintre noi. 

— Ba bine că nu, zise Ochilă. Are el no- 
roc de ce are, dar știu eu ce i-ar trebui. 

— Ia să-i faci chica topor, spinarea dobă 
şi pântecele cobză, zise Setilă, căci altmin- 
trelea nici nu e chip s'o scoţi la capăt cu 
buclucaşul acesta. 

Gerilă, văzând că toţi îi stau împotrivă, 
se mânie atunci și unde nu trânteşte o bru- 
mă pe păreţi, de trei palme de groasă, de 
au început a clănţăni și ceilalţi de frig, de 
sărea cămeșa de pe dânşii. 

— Na! încaltea, v'am făcut şi eu pe o- 
braz. De-acum înainte spuneţi ce vă place, 
că nu mi-a fi ciudă, zise Gerilă, râzând cu 
hohot. Ei, apoi ci-că să nu te strici de râs!... 
De Harap Alb, nu zic, dar voi mangosiţilor 
și farfasiţilor 1) de câte ori îţi fi dormit în 
stroh 2) și pe târnomată 3) să am eu acuma 
atâția bani în pungă, nu mi-ar mai trebui 
altă! Oare nu cumva v'aţi face și voi niște 


1) Netrebnicilor şi mofturoşilor. 
2) Paie. 
3) Torişte (ce rămâne dela mâncarea vitelor). 

feciori de ghindă, fătaţi în tindă, că sânteţi 
obraze subţiri? 

__— Iar cauţi sămânță de vorbă, mă Bu- 
zilă? ziseră ceilalţi. Al dracului să fii cu tot 
neamul tău, în vecii vecilor amin! 

— De asta şi eu mă anin şi mă închin la 
cinstita faţa voastră, ca la un codru verde, 
cu un poloboc de vin şi cu unul de pelin, 
zise Gerilă. Şi hai de-acum să dormim, mai 
acuși să ne trezim, într'un gând să ne unim, 
pe Harap Alb să-l slujim şi tot prieteni să 
fim; căci cu vrajbă şi urgie, raiul n'o să-l 
dobândim. 

In sfârşit, ce or mai fi dondănit ei, şi cât 
or fi mai dondănit, că numai iaca se face 
ziuă!... Şi atunci credinciosul împăratului, 
crezând că s'a curăţit de oaspeţi, vine cu 
gândul să măture scrumul afară, după rân- 
duială. Și când ajunge mai aproape, ce să 
vadă? Casa cea de aramă, infocată aşa de 
straşnic de cu sară, era acum toată numai 
un sloju de ghiaţă, şi nu se mai cunoșteau 
pe dinafară nici uşă, nici uşori, nici gratii, 
nici obloane la ferești, nici nimica; iar în- 
lăuntru se auzea un tărăboi grozav; toţi bo- 
căneau la ușă, cât ce puteau și strigau, cât 
le lua gura, zicând: 

— Nu ştiu ce fel de împărat e acesta, de 
ne lasă fără scânteie de foc, în vatră, să 

degerăm aicea. Aşa sărăcie de lemne, nu 
s'a văzut nici la bordeiul cel mai sărăcăcios. 
Vai de noi şi de noi, că ne-a îngheţat limba 
în gură şi măduva în ciolane de frig... 
Credinciosul împăratului auzind aceste, 
pe de o parte l-a cuprins spaima, iară pe de 
alta s'a îndrăcit de ciudă. Şi dă el să des- 
chidă uşa, nu poate; dă s'o desprindă, nici 
atâta. Pe urmă, ce să facă? Aleargă şi ves- 
teşte împăratului despre cele întâmplate. 
Atunci vine împăratul cu o mulţime de 
oameni, cu cazmale ascuţite şi cu cazane 
pline de uncrop 1). Şi unii tăiau ghiaţa cu 
cazmalele, alţii aruncau cu uncrop pe la 
țâțânile uşii şi în borta cheii şi, după multă 
trudă, cu mare ce?) hălăduesc 3) de deschid 
ușa şi scot pe oaspeţi afară. Şi când colo, 
ce să vezi? Toţi erau cu părul, cu barba şi 
cu mustețele pline de promoroacă, de nu-i 
cunoşteai, oameni sânt, draci sânt, ori alte 
arătări. Şi aşa tremurau de tare, de le dâr- 
dâiau dinții în gură. lară mai ales pe Gerilă, 
parcă-l sghihuiau 4) toţi dracii; pozne făcea 
cu buzișoarele sale, încât s'a îngrozit Şi îm- 
păratul Roș, când l-a văzut aşa de frumușel. 


1) Apă clocotită. 

Cu mare ce: foarte greu. 
*) Isbutesc. 
°) Scuturau. 

Atunci Harap Alb, ieșind dintre dânșii, 
se înfățoşeazi cuviincios înaintea împăratu- 
lui, zicând: 

— Prea înălțate împărate! Luminarea sa, 
nepotul prea puternicului Verde împărat, 
m'a fi așteptând cu nerăbdare... De-acum 
înainte cred că mi-ţi da fata, ca să vă lăsăm 
în pace şi să ne ducem în treaba noastră. 

— Bine, voinice, zise împăratul uitându- 
se la dânșii, cam acru oarecum: a veni ea 
și vremea aceea... Dar acum deodată, ia să 
ospătaţi ceva, ca să nu ziceți că ați ieşit din 
casa mea ca dela o casă pustie. 

— Parcă v'a ieşit un sfânt din gură, lu- 
minate împărate, zise atunci Flămânzilă, că 
ne chiorăesc matele de foame. 

— Poate ni-ţi da și ceva udeală, Măria 
Ta, zise Setilă, că ne sfârâie gâtlejul de sete. 

— Ia lăsaţi măi, zise Ochilă, clipocind 
mereu din gene, că Luminarea Sa știe ce 
ne trebue. 

— Aşa cred şi eu, zise Păsărilă: doar d'a 
putere-a-hi am căzut la casă împărătească; 
şi nu vă temeți, că are Inălțimea Sa atâta 
purtare de grijă, ca să nu fim chinuiți cu 
trig, cu foame şi cu sete. 

— Mai rămâne îndoială despre asta? zise 
Gerilă, tremurând cumplit. Dar n'aveţi 
ştiinţă că Inălțimea Sa este tata flămânzilor 

și al însetaţilor? Şi tocmai de asta mă bu- 
cur şi eu, că de abia m'oiu mai încălzi o- 
leacă, bând sângele Domnului. 

— Ei, tacă-vă gura de-acum, zise Flä- 
mânzilă. Destul e o măciucă la un car de 
oale. Nu tot cetärați t) pe Măria Sa, că om 
e dumnealui... Pentru nişte sărăcuţi ca noi 
e greu de făcut trebi de acestea. Dar la o 
împărăție, ca cum te-ar pișca un purice, nu 
se mai bagă în samă. 

— Din partea mea, mâncarea-i numai o 
zăbavă 2); băuturica mai este ce este, zise 
Setilă; și aş ruga pe Luminarea Sa, că dacă 
are de gând a ne ospăta, după cum s'a ho- 
tărît. apoi să ne îndesească mai mult cu 
udeală, pentrucă acolo stă toată puterea și 
îndrăsneala. Vorba ceea] dă-i cu cinstea, 
să piară ruşinea. Dar mi se pare, că ne-am 
prea întins cu vorba și Luminarea Sa nu 
știe cum să ne mai între în voie. 

— Acum de ne-ar da odată, ce ne-ar da, 
zise Flămânzilă, căci mă roade la inimă, de 
foame ce mi-e. 

— Ia mai îngăduiţi oleacă, măi! zise O- 
chilă, că doar nu v’au mas?) şoarecii în 


') Nu-i bate-ţi capul. 
2) Pierdere de vreme. 
3) Stat, adăpostit. 

pântece. Acuşi stor aduce bucatele şi vinul, 
şi numai de-ați avea pântece unde să le pu- 
neți. 

— Indată vi s'a aduce şi de mâncare și 
de băutură, zise împăratul, numai de-aţi pu- 
tea dovedi, cât vă voiu da eu; că de nu-ți fi 
mâncători şi băutori buni, v'aţi găsit beleaua 
cu mine... nu vă pară lucru de şagă. 

— De ne-ar da Dumnezeu tot atâta su- 
părare. Luminarea Voastră, zise atunci Flă- 
mânzilă, ţinându-se cu mâinile de pântece. 

— Si Inălţimii Voastre gând bun și mână 
slobodă, ca să ne dați cât se poate mai 
multă mâncare și băuturică, zise Setilă. că- 
ruia îi lăsa gura apă; că din mâncare și bău- 
tură las” dacă ne-a întrece cineva; numai 
la treabă nu ne prea punem cu toţi nebunii. 

Impăratul tăcea la toate aceste, îi asculta 
cu desgust și numai înghiţea noduri. Dar în 
gândul său: 

— Bine, bine; cercaţi voi marea cu dege- 
tul, dar ia să vedem cum îţi da de fund? Vă 
vor ieși ele toate aceste pe nas. 

După aceea îi lasă şi se duce în casă. 

In sfârsit, nu trece mult la mijloc și nu- 
mai iaca li se aduc 12 harabale cu pâne, 12 
ialovițe 1) fripte și 12 buţi pline cu vin de cel 


t) Vaci mari şi grase. 

hränit, de care cum bei câte oledcă, pe loc 
ți se taie picioarele, îți steclesc1) ochii în 
cap, ţi se încleie limba în gură, şi începi a 
bolborisi turcește, fără să știi bechiu 2) mă- 
car. Flămânzilă şi Setilă ziseră atunci ce- 
lorlaţi: 

— Măi, mâncaţi voi întâi şi beţi cât veți 
putea, dar nu cumva să vă puneţi mintea cu 
toată mâncarea şi băutura, c'apoi al vostru 
e dracul! 

Atunci Harap Alb, Gerilă, Ochilă şi Pă- 
sări-Lăţi-Lungilă se pun ei de ospătează şi 
beau, "cât le trebue. Dar ce are aface? Par- 
că nici nu se cunoştea, de unde au mâncat 
şi au băut, că doar mâncare şi băutură era 
acolo, nu șagă: dă! —- ca la o împărăție... 

— Hai, ia daţi-vă deoparte, măi păcăto- 
șilor, că numai ați crâmpoțit3) mâncarea, 
ziseră atunci Flămânzilă şi Setilă, care a- 
şteptau cu neastâmpăr, fiind rupți în coş 4) 
de foame şi de sete. 

Și atunci, unde nu începe Flămânzilă a 
cărăbăni deodată în gură câte o haraba de 
pâne şi câte o ialoviță întreagă, și răpede 
mi ţi le-a înfulicat şi le-a forfăcat, de parcă 


1) Sticlesc, scântee. 
2) Boabă, de fel. 
*) A rupe în bucăţi. 
“) Coşul trupului. 

mau mai fost. Iară Setilă, dând fundurile a- 
iară la câte o bute, horp! ţi-o sugea din- 
tro singură sorbitură; şi răpede-răpede, mi 
ți le-a supt pe toate de-a-rândul, de n'a mai 
rămas nici măcar picătură de vin pe doage. 

După aceea, Flămânzilă a început a stri- 
ga în gura mare, că moare de foame şi a 
svârli cu ciolane în oamenii împărăteşti, 
care erau acolo de față. 

lar Setilă striga și el, cât ce putea, că 
crapă de sete şi asvârlea cu doage şi cu 
iunduri de poloboc în toate părţile, ca un 
nebun. 

Impăratul atunci, auzind vuiet tocmai din 
casă, iese afară şi când vede aceste, îşi 
pune mâinile în cap de necaz. 

— Măi, măi, măi! aceştia-s curat sărăcie 
trimisă dela Dumnezeu pe capul meu! zise 
impăratul în sine, plin de amărăciune. Mi 
se pare că ia acum mi-am dat şi eu peste 
oameni. 

Harap Alb iese atunci din mijlocul celor- 
lalţi și iar se înfățoşează înaintea împăratu- 
lui, zicând: 

— Să trăiţi, luminate împărate! De acum 
cred că mi-aţi da fata ca să vă lăsăm în 
pace şi să ne ducem în treaba noastră, căci 


nepotul împăratului Verde ne-a fi aşteptând 
cu nerăbdare. 

— A veni ea şi vremea aceea, voinice, 
zise împăratul cam cu jumătate de gură. 
Dar ia mai aveţi puţină răbdare, căci fata 
nu-i de cele de pe drumuri, s'o luaţi numai 
aşa cum s'ar întâmpla. la să mai vedem, 
cam cum ar veni trebuşoara asta? Nu-i 
vorbă, de mâncat aţi mâncat şi de băut aţi 
băut fiecare cât șeptesprezece, însă de acum 
înainte mai aveţi şi ceva treabă de făcut: 
iaca vă dau o merţă t) de sămânță de mac 
amestecată cu una de nisip mărunţel, și 
până mâne-dimineaţă să-mi alegeţi macul de 
o parte, fir cu fir, şi nisipul de altă parte. 
Nu cumva să găsesc vreun fir de mac prin- 
tre nisip sau vreunul de nisip printre mac, 
căci atunci am stricat pacea. Şi dacă-ţi pu- 
tea scoate la capăt trebuşoara asta, atunci 
oiu mai vedea eu... lară de nu, — veţi plăti 
cu capul obrăznicia ce a-ţi întrebuințat față 
de mine, ca să prindă şi alţi la minte, vă- 
zând de patima?) voastră. 

Și apoi, ducându-se împăratul în treaba 
lui, i-a lăsat să-și bată capul, cum vor ști. 

Atunci Harap Alb și cu ai săi au înce- 
put a strânge din umere, nepricepându-se 
-ce-i de făcut. 


1) Zece baniţe. 
2) Ce veţi păţi, îndura. 

— Ei apoi, şagiă vă pare? Cu chiţibuşuri 1) 
de aceste să ne zăbăvim noi? Pâciişit 2) om 
e împăratul Roş, se vede el — zise atunci 
Ochilă. Eu, nu-i vorbă, măcar că e aşa de 
întuneric, deosebesc tare bine firele de mac 
din cele de nisip, dar numai iuţală și gură 
de furnică ar trebui să aibi, ca să poţi apuca, 
alege şi culege nişte flecuşteţe ca aceste, în 
așa scurtă vreme. Bine-a zis, cine-a zis, ca 
să te fereşti de omul roş, căci e liştai3) 
dracul în picioare, acum văd eu. 

Harap Alb îşi aduce atunci aminte de 
aripa cea de furnică, o scoate de unde o 
avea strânsă, apoi scapără şi-i dă foc cu o 
bucăţică de iască aprinsă. Și atunci minune 
mare! numai iaca au și început a curge 
furnicile cu droaia, câtă pulbere şi spuză, 
câtă frunză și iarbă: unele pe sub pământ, 
altele pe deasupra pământului şi altele în 
sbor, de nu se mai curmau viind. Şi într'un 
buc +) au și ales nisipul de o parte și macul 
de altă parte. Să fi dat mii de mii de lei, nu 
gaseai fir de mac printre nisip sau fir de 
nisip printre mac. Şi apoi, în zori de ziuă, 
când somnul e mai dulce, de doarme şi pă- 


1) Fleacuri, nimicuri. 


*) Inchis la inimă, avar. 
#) Aidoma. 
*) Clipă. 

mântul sub om, o mulţime de furnici de 
cele mărunţele au străbătut înlăuntrul pala- 
tului şi au început a pişca din somn pe îm- 
păratul, de-l îrigeau, nu altceva. Şi văzân- 
du-se el cuprins de aşa usturime, s'a sculat 
cu nepus în masă, căci nu mai era chip să 
doarmă, cum dormea alte dăţi, până pe la 
amiază, nesupărat de nimeni. Şi cum s'a 
sculat, a şi început a căuta cu deamăruntul 
prin aşternut, să vadă ce poate să fie? Dar 
a găsit nimica toată, căci furnicile parcă in- 
trase în pământ; s'au mistuit, de nu se ştie 
ce s'a mai făcut. 

— A dracului treabă! Uite, ce blândă 1) 
mi-a ieşit pe trup. Să fi fost nimica... parcă 
nu-mi vine a crede. Insă mai ştiu eu?... Ori 
părerea mă înşală ori s'a strica vremea, zise 
împăratul; din două una trebue să fie nu- 
maidecât. Dar până una-alta, ia să mă duc 
să văd, ales-au nisipul din mac acei nespă- 
laţi, care-mi rod urechile să le dau fata? 

Și când se duce împăratul şi vede cum se 
împlinise de bine poronca lui, se umple de 
bucurie... Şi ne mai având ce pricină să le 
mai caute, rămâne pe gânduri. 

Atunci Harap Alb iar iese din mijlocul 


1) Pată roşie. B 

celorlalţi şi se înfăţoşează înaintea împăra- 
tului, zicând: 

— Prea înălțate împărate, de-acum cred 
că mi-ţi da fata, ca să vă lăsăm în pace şi 
să ne ducem de unde am venit. 

— A veni ea şi vremea aceea, voinice, 
zise împăratul, îngânând vorba printre dinți, 
dar până atunci mai este încă treabă; iaca 
ce aveţi de făcut: fata mea are să se culce 
deseară, unde se culcă totdeauna, iar voi să 
mi-o străjuiţi toată noaptea. Şi dacă mâne 
dimineaţa s'a afla tot acolo, atunci poate să 
ti-o dau; iară de nu, ce-i păți, cu mine nu-i 
împărți... Inţeles-aţi? 

— Să trăiţi, luminate împărate, răspunse 
Harap Alb, numai de mar fi mai multă în- 
târziere; căci stăpânul mă așteaptă şi gro- 
zavă urgie poate să cadă pe capul meu, din 
astă pricină. 

— Stăpânu-tău, ca stăpânu-tău; ce ţi-a 
face el, asta-i deosebit de başca 1), zise îm- 
păratul, uitându-se chiorâş la dânşii. leie-vă 
măcar şi pielea de pe cap, ce am eu de a- 
colo? Insă pe mine căutaţi să nu mă smin- 
tiţi: fata și ochii din cap, căci atâta vi-i lea- 
cul; v'ați dus pe copcă, cu toată şmichiria 
voastră. 


1) Deosebit, altceva. 


228 Ion Creangă 


După aceasta, împăratul îi lăsă încurcați 
şi se duce la ale sale. 

— Aici încă trebue să fie un drac la mij- 
loc, zise Gerilă clătinând din cap. 

— Ba încă de cei bătrâni, săgeata de 
noapte şi dracul cel de amiază-zi, răspunse 
Ochilă. Dar nu şi-a juca el mendrele înde- 
lung, așa cred eu. 

In sfârşit durai-vurai, sara vine, fata se 
culcă și Harap Alb se pune de strajă chiar 
la uşa ei, iară ceilalţi se înşiră tot câte 
unul-unul până la poartă, după poroncă. 

Și când pe aproape de miezul nopţii, fata 
împăratului se preface într'o păsărică şi 
sboară nevăzută printre cinci străji. Dar 
când ajunge pe la străjerul Ochilă, el sirei- 
canul 1) mi ţi-o vede şi dă de ştire lui Păsă- 
rilă, zicând: i 

— Măi, fetişoara împăratului ne-a tras 
butucul 2). A dracului sgâtie 3) de fată: s'a 
prefăcut în păsărică, a sburat ca săgeata pe 
lângă ceilalţi şi ei habar n'au despre asta. 
Ei, apoi? Lasă-te în sama lor, dacă vrei să 
rămâi fär’ de cap. De-acum numai noi o pu- 
tem găsi și aduce la urma ei. Taci molcum 
1) Sireacul. 

2) Ne-a păcălit, 
3) Vicleană, 

şi haidem după dânsa. Ea ţi-oiu arăta-o, pe 
unde se ascunde, iar tu să mi-o prinzi, cum 
ti-i meșteșugul, şi să-i strâmbi gâtul oleacă, 
să se învețe ea de altădată a mai purta 
lumea pe degete. 

Și atunci odată și pornesc ei după dânsa, 
și nu merg tocmai mult şi Ochilă zice: 

— Măi Păsărilă, iacătă-o, ia! colo, în do- 
sul pământului, tupilată supt umbra iepure-. 
lui; pune mâna pe dânsa şi n'o lăsa. 

Păsărilă atunci se lățește, cât ce poate, 
începe a bojbăi prin toate buruienele şi, 
când să pună mâna pe dânsa, sbrr! pe vâr- 
ful unui munte, și se ascunde după o stâncă. 

— lacătă-oi, măi colo, în vârful mun- 
telui. după stânca ceea, zise Ochilă. 

Păsărilă atunci se înalță puţin şi începe 
a cotrobăi pe după stânci; şi când să pună 
mâna pe dânsa, sbrr... şi de acolo, şi se duce 
de se ascunde tocmai după lună. 

— Măi Păsărilă, iacătă-oi, ia! colo după 
lună, zise Ochilă; căci nu pot eu s'o ajung, 
să-i dau o scărmănătură bună. 

Atunci Păsărilă se deşiră odată şi se 
înalță până la lună. Apoi cuprinzând luna în 
braţe, găbuieşte 1) păsărica, mi ti-o înşfacă 
de coadă şi, cât pe ce să-i sucească gâtul. 


1) Dibueşte, prinde, 

Ea atunci se preface în fată și strigă înspăi- 
mântată: 

— Dăruiește-mi vieața, Păsărilă, că te-oiu 
dărui şi eu cu milă și cu daruri împărăteşti, 
așa să trăieşti! 

— Ba că chiar că erai să ne dăruiești cu 
milă şi cu daruri împărătești, dacă nu te 
vedeam când ai paşlit-o 1), farmazoană 2) ce 
eşti! zise Ochilă. Știu că am tras o durdu- 
ră 3) bună, căutându-te. Ia, mai bine hai la 
culcuș, că se face ziuă acuş. Ş'apoi ce-a 
mai fi, a mai fi. 

Și odată mi ţi-o înşfacă ei, unul de-o 
mână şi altul de cealaltă şi hai, hai!... hai, 
hai! în zori de ziuă ajung la palat şi trecând 
cu dânsa printre străji, o silesc să intre în 
odaia ei, tot cum a ieşit. 

— Ei, Harap Alb, zise atunci Ochită, 
dacă nu eram eu și cu Păsărilă, ce făceaţi 
voi acum? Iaca aşa, tot omul are un dar şi 
un amar; şi unde prisoseşte darul, nu se 
mai bagă în samă amarul. 


Amar era să fie de voi, 
De nu eram noi amândoi, 
Și cu străjuirea voastră 
Era vai de pielea noastră! 


1) Ai stes-o pe furiş. 
2) Vrăjitoare. 
3) Frică, 


———————2p .—. == 

Harap Alb şi ceilalţi, ne mai având ce 
zice, pleacă capul ruşinaţi, mulţămind lui 
Păsărilă și vestitului Ochilă, că li-au fost 
ca nişte fraţi. 

Şi atunci numai iaca şi împăratul vine ca 
un leu-paraleu, să-şi iee fata pe samă ȘI, 
când o găseşte sub strajă, după cum nu se 
aștepta el, numa-i scânteiau ochii în cap 
de ciudă, dar nu avu ce face. 

Atunci Harap Alb iar se înfăţoşează îna- 
intea împăratului, zicând: 

— Luminate împărate, de acum cred că 
mi-ți da fata, ca să vă lăsăm în pace şi să 
ne ducem în treaba noastră. 

— Bine, voinice, zise împăratul posomo- 
rît, a veni şi vremea aceea. Insă eu mai am 
o fată luată de suflet, tot de o vârstă cu 
fata mea şi nu e deosebire între dânsele nici 
la îrumuseţă nici la stat, nici la purtat. Hai, 
și dacă-i cunoaşte-o care-i a mea adevărată, 
ieți-o şi duceţi-vă de pe capul meu, că mi-aţi 
scos peri albi, de când aţi venit. Iaca mă 
duc să le pregătesc, zise împăratul. Tu vină 
după mine, şi dacă-i gâci-o, ferice de tine 
a fi! Iară de nu, luaţi-vă catrafusele 1) şi în- 
cepeți a vă cărăbăni 2) dela casa mea, căci 
nu vă mai pot suferi. 


1) Calabalâcurile. 
Să se care, să plece. 

Și ducându-se împăratul, pune de piaptă: 
nă şi îmbracă la fel pe amândouă fetele şi 
apoi dă poruncă să vie Harap Alb, şi să 
gâcească, care-i fata împăratului. 

Harap Alb, văzându-se pus în încurcală, 
nu mai ştia ce să facă şi încotro s'o dee, 
ca să nu greşească tocmai acum la dică t). 
Și mai stând el pe gânduri oleacă, cum e 
omul tulburat, îşi aduce aminte de aripa cea 
de albină şi, scoțând-o de unde-o avea strân- 
să, scapără și-i dă foc cu o bucăţică de 
iască aprinsă. Şi atunci, numai iaca se po- 
meneşte cu crăiasa albinelor. 

— Ce nevoie te-a ajuns de mine, Harap 
Alb? zise ea sburând pe umărul său. Spu- 
ne-mi, căci sânt gata să te slujesc. 

Atunci Harap Alb începe a-i spune toate 
cu de-amănuntul şi o roagă de toţi Dumne- 
zeii, ca să-i dee ajutor. 

— N'ai grijă, Harap Alb, zise crăiasa 
albinelor; las” că te fac eu s'o cunoşti și 
dintr'o mie. Hai, intră în casă cu îndrăs- 
neală, căci am să fiu şi eu pe-acolo. Și cum 
îi intra, stai puţin și te uită-la fete; care-i 
vedea-o că se apără cu năframa 2) să ştii că 
aceea e fata împăratului. 


1) La urmă. 
2?) Batistă, basma. 

Atunci Harap Alb intră, cu albina pe u- 
măr, în odaia unde era împăratul şi cu fe- 
tele, apoi stă puţin de-o parte şi începe a se 
uita când la una când la alta. Și cum sta 
el drept ca lumânarea şi le privea cu bă- 
gare de seamă, crăiasa albinelor sboară pe 
obrazul fetei împăratului. Atunci ea, tresă- 
rind, odată începe a țipa şi a se apăra cu 
năframa, ca de un duşman. Lui Harap Alb 
atâta i-a trebuit: îndată face câțiva paşi spre 
dânsa, o apucă frumuşel de mână și zice 
împăratului: 

— Luminarea Voastră, de acum cred 
că nu mi-ți mai face nicio împiedecare, 
pentrucă am adus întru îndeplinire tot ceea 
ce ne-ati poruncit. 

— Din partea mea poţi s'o iei de acum, 
Harav Atb, zise împăratul, ovilitt) şi sarbăd 
la față de supărare si ruşine; dacă m'a fost 
ea vrednică să vă răpue capul, fii măcar tu 
vrednic s'o stăpânești, căci acum to dau cu 
toată inima. 

Harap Alb multămeşte atunci împăra- 
tului, si apoi zise fetei: 

— De-acum putem să mergem, căci stă- 
pânu-meu. Luminarea Sa nepotul împăra- 
tului Verde, a fi îmbătrânit, aşteptându-mă 


') Ofilit, 

— Ia mai Îngăduește puţin, nerăbdăto- 
rule, zise fata împăratului, luând o turtu- 
rică în brațe, spunându-i nu ştiu ce la ure- 
che și sărutând-o cu drag; nu te grăbi aşa, 
Harap Allb, că te-i pripi! Stăi, că mai ai şi 
cu mine oleacă de vorbă; înainte de pornire, 
trebue să meargă calul tău şi cu turturica 
mea, să-mi aducă trei smicele 1) de măr 
dulce și apă vie şi apă moartă, de unde se 
bat munții în capete. Si de-a veni turturica 
mea înainte cu smicelele şi apa, ie-ți nă- 
dejdea despre mine, căci nu merg, ferească 
Dumnezeu! Iară de-i avea moros, şi-a veni 
calul tău mai întâi, şi mi-a aduce cele po- 
runcite, să știi că merg cu tine ori unde 
mi-i duce; s'a mântuit socoteala. 

Și atunci odată pornesc şi turturica și 
calul, fugând pe întrecute, când pe sus, când 
pe jos, după cum cerea trebuinţa. 

Dar turturica, fiind mai uşoară, ajunge 
mai înainte; și pândind tocmai când era soa- 
rele în cruce, de se odihneau munții numal 
pentru o clipă, se răpede ca prin foc şi ia 
trei smicele de măr dulce şi apă vie și apă 
moartă; şi apoi ca fulgerul se întoarce îna- 
poi. Și când pe la poarta munţilor, calul îi 


1) Vlăstare. 

iese înainte, o oprește în cale şi o ia cu 
măgulele 1), zicându-i: 

— Turturică-rică, dragă păsărică, adă la 
mine cele trei smicele de măr dulce, apa cea 
vie şi cea moartă, și tu du-te înapoi de-ţi ia 
altele şi mi-i ajunge pe drum, căci eşti mai 
sprintenă decât mine, Hai, nu mai sta la 
îndoială și dă-mi-le, căci atunci are să fie 
bine şi de stăpânu-meu şi de stăpână-ta, şi 
de mine şi de tine; iară de nu mi-le-i da, 
stăpânul meu, Harap Alb, este în primejdie, 
şi de noi încă n'are să fie bine... 

Turturica parcă n'ar fi voit, dar calul n'o 
mai întreabă de ce-i e cojocul; se răpede şi-i 
ia apa și smicelele cu hapca și apoi fuge cu 
dânsele la fata împăratului şi i le dă, de aţă 
cu Harap Alb. Atunci lui Harap Alb i s'a 
umplut inima de bucurie. 

Vine ea și turturica mai pe urmă, dar 
ce ţi-e bună? 

— Alei, ţolină 2) ce-mi eşti, zise fata îm- 
paratului, da bine m'ai vândut. Dacă e aşa, 
hai porneşte chiar acum la împăratul Verde 
şi vesteşte-i că venim şi noi în urmă, 

Atunci turturica porneşte, iară fata îm- 


9 Vorbe de măgulire. 
) Femeie înşelătoare. 

păratului îngenunche dinaintea tătâne-său şi 
zice: 

— Binecuvântează-mă, tată şi rămâi să- 
nătos! Se vede că aşa mi-a fost sortit şi 
n'am ce face; trebue să merg cu Harap Alb 
şi pace bună! 

După aceasta, îşi iè cele trebuitoare la 
drum, apoi încalecă și ea pe un cal năzdră- 
van, și stă gata de pornire. lară Harap Alb, 
luându-și oamenii săi, încalecă şi el şi por- 
nesc spre împărăție, Dumnezeu să ne ţie, ca 
cuvântul din poveste, înainte mult mai este. 

Mers-au ei şi zi şi noapte, nu se ştie cât 
au mers, şi dela un loc Gerilă, Flămânzilă, 
Setilă, Păsări-Lăţi-Lungilă şi năzdrăvanul 
Ochilă 


Se opresc cu toţi 'n cale, 
Se opresc şi zic cu jale: 
— Harap Alb, mergi sănătos! 
De-am îost răi, tu ni-i ierta, 
Căci şi răul câteodată 
Prinde bine la ceva. 

Harap Alb le mulţumeşte, 
Ş'apoi pleacă liniştit. 

Faţa vesel îi zâmbeşte, 

Luna 'm ceriu a asfințit: 

Dar în pieptul lor răsare... 
— Ce răsare? la un dor: 
Soare mândru, luminos 

Şi în sine arzător, pt 
Ce se naşte din scânteia 
Unui ochiu fermecător! 


Şi mai merg ei, cât mai merg, şi de ce 
mergeau înainte, de ce lui Harap Alb i se 
turburau minţile, uitându-se la față şi vă- 
zând-o cât era de tânără, de frumoasă şi 
plină de vină 'ncoace. 

Sălăţile din grădina ursului, pielea şi 
capul cerbului le-a dus la stăpânu-său cu 
toată inima, dar pe iata împăratului Roș 
mai nu-i venea s'o ducă, fiind nebun de dra- 
gostea ei, căci era boboc de trandafir. din 
luna lui Mai, scăldat în roua dimineţii, des- 
mierdat de cele dintâi raze ale soarelui, le- 
gănat de adierea vântului şi neatins de ochii 
iluturilor. Sau cum s'ar mai zice la noi, în 
țărâneşte, era frumoasă de mama focului; 
la soare te puteai uita, iar la dânsa ba. Şi 
de aceea Harap Alb o prăpădea din ochi, de 
dragă ce-i era. Nu-i vorbă, şi ea fura cu 
ochii din când în când pe Harap Alb, şi în 
inima ei parcă se petrecea nu ştiu ce... poate 
vreun dor ascuns, care nu-i venea a-l spune. 
Vorba cântecului: 


Fugi de-acole, vină'ncoace! 
Şezi binişor, nu-mi da paceļ 


238 lon Creangă 


sau mai ştiu eu cum să zic, ca să nu gre- 
şesc? Dar știu atâta, că ei mergeau, fără a 
simți că merg, părându-li-se calea scurtă 
şi vremea şi mai scurtă, ziua ceas şi ceasul 
clipă; dă, cum e omul, când merge la drum 
cu dragostea alăturea. 

Nu ştia sărmanul Harap Alb ce-l aşteaptă 
acasă, căci nu s'ar îi mai gândit la de-al de 
acestea. 

Insă vorba cântecului: 


De-ar şti omul ce-ar păţi, 
Dinainte s'ar păzi! 


Dar iaca ce m'am apucat de spus. Mai 
bine vă spuneam, că turturica ajunsese la 
împăratul Verde şi-l înștiinţase că vine și 
Harap Alb cu fata împăratului Roşu. 

Atunci împăratul Verde a şi început a 
face pregătire, ca pentru o fată de împărat, 
dând şi poruncă să li iasă întru întâmpina- 
re. [Iară Spânul icnea în sine și se gândea 
numai la răzbunare. 

In sfârşit, mai merge Harap Alb cu fata 
împăratului, cât mai merge, şi dela o vreme 
ajung şi ei la împărăție. 

Și când colo, numai iacă ce le iese îna- 
inte împăratul Verde, fetele sale, spânul şi 
toată curtea împărătească, ca să-i pri- 
mească. Și văzând spânul cât e de irumoasă 

fata împăratului Roş, odată se răpede s'o 
iee în braţe de pe cal; dar fata îi pune 
atunci mâna în piept, îl brânceşte cât colo 
şi zice: 

— Lipseşti dinaintea mea, spânule! Doar 
n'am venit pentru tine, ş'am venit pentru 
Harap Alb, căci el este adevăratul nepot al 
împăratului Verde. 

Atunci impăratul Verde şi fetele sale au 
rămas încremeniţi de ceea ce au auzit. Iară 
spânul, văzând că i s'a dat vicleşugul pe 
fată, se răpede ca un câne turbat la Harap 
Alb şi-i sboară capul dintr'o singură lovitură 
de paloş, zicând: 

— Na! așa trebue să păţească, cine calcă 
jurământul! 

Dar calul lui Harap Alb îndată se răpede 
şi el la spân, şi-i zice: 

— Pân' aici, spânule! Şi odată mi ţi-l în- 
şfacă cu dinţii de cap, sboară cu dânsul în 
înaltul cerului şi apoi, dându-i drumul de 
acolo, se face spânul până jos praf şi 
pulbere. 

lară fata împăratului Roş, în vălmăşagul 
acesta, râpede pune capul lui Harap Alb la 
loc, îl înconjura de trei ori cu cele trei smi- 
cele de măr dulce, toarnă apă moartă să stee 
sângele şi să se prindă pielea, apoi îl stro- 
peşte cu apă vie şi atunci Harap Alb îndată 


240 Ion Creangă 


învie şi ştergându-se cu mâna pe la ochi, 
zice suspinând: 

— Ei, da din greu mai adormisem! 

— Dormeai tu mult şi bine, Harap Alb, 
de nu eram eu, zise fata împăratului Roș, 
sărutându-l cu drag şi dându-i iar paloşul 
în stăpânire. 

Și apoi, învenunchind amândoi dinaintea 
împăratului Verde, îşi jură credință unul al- 
tuia, primind binecuvântre dela dânsul şi 
împărăția totodată... 

După aceasta se începe nunta, ş'apoi dă 
Doamne bine! 


Lumea de pe lume s'a strâns de privea: 
Soarele şi luna din cer le râdea. 


Ș'apoi fost-au fost poftiți încă: 


Crăiasa furnicilor, 
Crăiasa albinelor 

Şi crăiasa zânelor, 
Minunea minunilor. 
Din ostrovul florilor. 


Și mai fost-au poftiți încă: 


Crai, crăiese si 'mnărați, 

Oameni în samă băgati. 

S'un păcat de novestariu 

Fără bani în buzunariu. 

Veselie mare între toți era, 
Chiar şi sărăcimea ospăta şi bea, 

Și a ţinut veselia ani întregi, şi-acum 
mai ţine încă. Cine se duce acolo, bea şi 
mănâncă. lar pe la noi, cine are bani, bea 
şi mănâncă, iară cine nu, se uită şi rabdă. 


FATA BABEI ŞI FATA MOȘNEAGULUI 


Era odată un moşneag ş'o babă; şi moş- 
neagul avea o fată, şi baba iar o fată. Fata 
babei era slută, leneşă, ţâînoasă şi rea la 
inimă; dar, pentrucă era ffata babei“, se 
alinta cum se alintă cioara ’n laţ, lăsând tot 
greul pe fata moșneagului. Fata moşneagu- 
lui însă era frumoasă, harnică, ascultătoare 
şi bună la inimă. Dumnezeu o împodobise cu 
toate darurile cele bune şi frumoase. Dar 
această fată bună era horopsită şi de sora 
cea de scoarță și de mama cea vitregă. No- 
roc dela Dumnezeu că era o fată robace şi 
răbdătoare; căci altfel ar fi fost vai şi amar 
de pielea ei. 

Fata moşneagului la deal, fata moșnea- 
gului la vale; ea după găteje prin pădure, 
ea cu tăbuețul 1) în spate la moară, ea în 
sfârşit, în toate părţile după treabă. Cât 
era ziulica de mare, nu-şi mai strângea pi- 
cioarele; dintr'o parte venea şi 'n alta se 
ducea. Ș-apoi baba şi cu odorul de fiică-sa 
tot cârtitoare și nemulţumitoare erau. Pen- 


1) Săculețul, 

tru babă, fata moşneagului era piatră de 
moară în casă; iar fata ei, busuioc de pus 
la icoane. 

Când se duceau amândouă fetele în sat 
la șezătoare, seara, iata moşneagului nu se 
încurca, ci torcea câte-un ciur plin de fuse, 
iar iata babei îndruga şi ea cu marc-ce câte 
un fus; ș'apoi, când veneau amândouă fe- 
tele acasă, noaptea târziu, fata babei sărea 
iute peste pârleaz şi zicea fetei moşneagu- 
lui, să-i dee ciurul cu fusele, ca să-l ţie, 
până va sări şi ea. Atunci fata babei, vi- 
cleană cum era, lua ciurul şi fuga în casă la 
babă şi la moșneag, spuind că ea a tors 
acele fuse. In zadar fata moșneagului spu- 
nea în urmă că acela este lucrul mâinilor 
sale, căci îndată o apucau de obraz baba şi 
cu fiica-sa şi trebuia numaidecât să rămâie 
pe-a lor. Când venea Dumineca şi sărbăto- 
rile, fata babei era împopoțonată şi netezită 
pe cap, de parc'o linsese viţeii. Nu era joc, 
nu era clacă în sat, la care să nu se ducă 
fata babei, iar iata moșneagului era oprită 
cu asprime dela toate aceste. Ş'apoi când 
venea moşneagul, de pe unde era dus, gura 
babei umbla, cum umblă meliţa: că fata lui 
nu ascultă că-i uşernică, că-i leneşă, că-i soiu 
râu... că-i laie, că-i bălaie, şi... că s'o alunge 
dela casă, s'o trimeată la slujbă, unde ştie, 

că nu-i de chip s'o mai ție, pentrucă poate 
să înnărăvească şi pe fata ei. 

Moşneagul fiind un gură-cască, sau cum 
îți vrea să-i ziceţi, se uta în coarnele ei și 
ce-i spunea ea, sfânt era. Din inimă bietul 
moşneag poate c'ar fi mai zis câte ceva; dar 
acum apucase a cânta găina la casa lui şi 
cucoşul nu mai avea nicio trecere; ş'apoi 
ia să-l fi pus păcatul să se întreacă cu de- 
deochiul, căci baba şi cu fiică-sa îl umpleau 
de bogdaprosti. 

Intr'una din zile moșneagul, fiind foarte 
amărît de câte-i spunea baba, chemă fata 
și-i zice: 

— Draga tatii, iaca ce-mi tot spune mă-ta 
de tine: că mo asculţi, că eşti ră de gură 
și înnărăvită și că nu este de chip să mai 
stai la casa mea; de aceea du-te şi tu în- 
cotro te-a îndrepta Dumnezeu, ca să nu 
se mai facă atâta gâlceavă la casa asta, din 
pricina ta. Dar te sfătuesc ca un tată ce-ţi 
sânt, că ori şi unde te-i duce, să fii supusă, 
blajină și harnică; căci la casa mea tot ai 
dus-o, cum ai dus-o; c'a mai fost şi mila 
părintească la mijloc... dar prin străini Dum- 
nezeu ştie peste ce soiu de sămânță de oa- 
meni. îi da; și nu ţi-or putea răbda, câte 
ţi-am răbdat noi. 

Atunci biata fată, văzând că baba Şi cu 

fiică-sa voiesc cu orice chip s'o alunge, să- 
rută mâna tată-său şi, cu lacrămi în ochi, 
porneşte în toată lumea, depărtându-se de 
casa părintească fără nicio nădejde de în- 
toarcere! 

Şi merse ea cât merse pe-un drum, până 
ce din întâmplare îi ieşi înainte o căţeluşă 
bolnavă ca vai de capul ei, şi slabă de-i nu- 
mărai coastele; şi cum văzu pe fată, îi zise: 

— Fată frumoasă şi harnică, fie-ți milă 
de mine şi mă grijeşte, că ţi-oiu prinde şi 
eu bine vreodată. Atunci fetei i se făcu milă; 
şi luând cațeluşa o spălă şi-o griji foarte 
bine. Apoi o lăsă acolo şi-şi căută de drum, 
mulțumită fiind în suflet că a putut săvârşi 
o faptă bună. 

Nu merse ea tocmai mult şi numai iaca 
ce vede un păr frumos şi înflorit, dar plin 
de omizi în toate părţile. Părul, cum vede 
pe fată, zice: 

— Fată frumoasă şi harnică, grijeşte-mă 
şi curâţă-mă de omizi, că ţi-oiu prinde şi eu 
bine vreodată. 
< Fata, harnică cum era, curăţi părul de 
uscături şi de omizi cu mare îngrijire şi 
apoi se tot duce înainte să-şi caute stăpân. 
Şi mergând ea mai departe, numai ia ce 
vede o fântână mâlită şi părăsită. Fântâna 
atunci zice: 

— Fată frumoasă şi harnică, grijeşte-mă, 
că ți-oiu prinde şi eu bine vreodată. 

Fata râneşte fântâna şi o grijeşte foarte 
bine; apoi o lasă şi-şi cată de drum. Şi tot 
mergând mai departe, numai iaca ce dă 
de-un cuptior nelipit şi mai să se risipească. 
Cuptiorul, cum vede pe fată, zice: 

— Fată frumoasă şi harnică, lipeşte-mă 
şi grijeşte-mă, că poate ţi-oiu prinde şi eu 
bine vreodată. 

Fata, care ştia că de făcut treabă nu mai 
cade coada nimărui, îşi suilecă mânicele, 
călcă lut și lipi cuptiorul, îl humui şi griji, 
de-ți era mai mare dragul să-l priveşti. 
Apoi îşi spălă frumuşel mânile de lut şi 
porni iarăşi la drum. 

Și mergând ea acum şi zi şi noapte, nu 
ştiu ce făcu, că se rătăci. Cu toate acestea 
nu-și pierdu nădejdea în Dumnezeu, ci merse 
tot înainte, până ce într'una din zile des- 
dimineaţă, trecând printr'un codru întune- 
cos, dă de-o poiană foarte frumoasă, şi în 
poiană vede o căsuță umbrită de nişte lozii 
pletoase. Şi când se apropie de acea casă, 
numai iaca o babă întâmpină pe fată cu 
blândeţe şi-i zice: 

— Da ce cauţi prin aceste locuri, copilă, 
şi cine eşti? : 

— Cine să fiu, mătuşă? Ia o fată săracă, 

fără mamă şi fără tată, pot zice; şi numai 
Cel de sus ştie câte am tras, de când mama 
care m'a făcut a pus mânile pe piept! — 
Stăpân caut; şi necunoscând pe nime şi um- 
blând din loc în loc. m'am rătăcit. Dumne- 
zeu însă m'a povățuit de-am nimerit la casa 
d-tale şi te rog să-mi dai sălăşluire! 

— Sărmana fată! zise bătrâna, cu ade- 
vărat numai Dumnezeu te-a îndreptat la 
* mine şi te-a scăpat de primejdii. Eu sunt 
sfânta Duminică. Slujeşte la mine astăzi şi 
fii încredințată că mâne n'ai să ieşi cu mâ- 
nile goale dela casa mea. 

— Bine, măicuță, dar nu ştiu ce trebi am 
să fac. 

— la să-mi lai copilaşii, care dorm a- 
"um, şi să-i hrăneşti; apoi să-mi faci bucate: 
şi când m'oiu întoarce eu dela biserică. să 
le găsesc nici reci. nici fierbinți, ci cum îs 
mai bune de mâncat. Şi cum zice. bătrâna 
porneşte la biserică. iară fata suflecă mâni- 
cile şi sapucă de treabă. Intâiu şi 'ntâiu 
face lăutoare; apoi iese afară şi începe a 
striga: 

— Copii. copii. copii! veniţi la mama să 
vă lee. 

Şi când se uită fata, ce să vadă? Ograda 
se umpluse şi pădurea fojgăia de-o mulțime 
de balauri și de tot soiul de jivine mici şi 

mari; însă tare în credinţă şi cu nădejdea 
la Dumnezeu, fata nu se sparie, ci le ia 
pe câte una şi le lă și le îngrijeşte, cât nu 
se poate mai bine. Apoi s'apucă de făcut 
bucate, şi când a venit sfânta Duminică dela 
biserică şi a văzut copiii lăuţi frumos şi 
și toate trebile bine făcute, s'a umplut de 
bucurie. Şi după ce-a șezut la masă, a zis 
fetei să se suie în pod şi să-și aleagă de- 
acolo o ladă care-a vrea ea şi să şi-o ie ca 
simbrie; dar să n'o deschidă pân'acasă la 
tată-său. Fata se suie în pod şi vede acolo 
o mulțime de lăzi; unele mai vechi şi mai 
urîte, altele mai noui şi mai frumoase. Ea 
însă, nefiind lacomă, şi-alege pe cea mai 
veche şi mai urîtă dintre toate. Şi când se 
dă cu dânsa jos, sfânta Duminică cam în- 
crețeşte din sprincene, dar mare încotro, ci 
binecuvântează pe fată, care îşi ia lada în 
spate și se întoarnă spre casa părintească 
cu bucurie, tot pe drumul pe care venise. 

Când pe drum, iaca cuptorul grijit de 
dânsa era plin de plăcinte crescute şi rume- 
nite... Si mănâncă fata la plăcinte şi mă- 
nâncă, hăt bine, apoi îşi mai ia câteva la 
drum și porneste. 

Când mai încolo, numai iaca fântâna gri- 
jită de dânsa era plină 'n gură cu apă lim- 
pede cum îi lacrima, dulce şi rece cum îi 


Poveşti 249 


ghiaţa. Şi pe colacul fântânii erau două pa- 
hare de-argint, cu care a băut la apă până 
s'a răcorit. Apoi a luat paharele cu sine şi 
a pornit înainte. 2 i 

Și mergând mai departe, iaca părul gri- 
jit de dânsa era încărcat de pere galbene 
ca ceara, de coapte ce erau, şi dulci ca 
mierea. Părul, văzând pe fată şi-a plecat 
crengile în jos și ea a mâncat la pere şi 
şi-a luat la drum câte i-a trebuit. 

De-acolo, mergând mai departe, iaca se 
întâlnește şi cu căţeluşa, care acum era voi- 
nică și frumoasă, iară la gât purta o salbă 
de galbeni, pe care a dat-o fetei ca mulţă- 
mită, pentrucă a căutat-o la boală. 

Și de aici fata, tot mergând înainte, a 
ajuns acasă la tată-său. Moșneagul, când 
a văzut-o, i s'au umplut ochii de lacrămi şi 
inima de bucurie. Fata atunci scoate salba 
şi paharele cele de argint și le dă tătâne- 
său; apoi, deschizând lada împreună, ne- 
numărate herghelii de cai, cirezi de vite 
şi turme de oi ies din ea, încât moşneagul 
pe loc a întinerit, văzând atâtea bogății! 
lară baba a rămas opărită şi nu ştia ce să 
facă de ciudă. Fata babei atunci şi-a luat 
inima în dinți și a zis: 

— Lasă, mamă, că nu-i prădată lumea 
de bogății; mă duc să-ţi aduc eu şi mai 

multe. Și cum zice, porneşte cu ciudă. trăz- 
nind şi pleznind. Merge şi ea cât merge, 
tot pe acel drum, pe unde fusese fata moş- 
neagului; se întâlneşte și ea cu căţelușa cea 
slabă și bolnavă; dă şi ea de părul cel tic- 
sit de omide, de fântâna cea mâlită Şi seacă 
și părăsită, de cuptiorul cel nelipit şi aproape 
să se risipească; dar când o roagă şi căţe- 
lușa, și părul, şi fântâna și cuptiorul, ea le 
răspundea cu ciudă şi în bătaie de joc: 

— Da cum nu! că nu mi-oiu feşteli eu 
mănuțele tătucuţii şi a mămucuţii! Multe 
slugi aţi avut ca mine? 

Atunci cu toatele ştiind, că mai uşor ar 
putea căpăta cineva lapte dela o vacă stear- 
pă, decât să te îndatorească o fată alintată 
şi leneşă, au lăsat-o să-şi urmeze drumul în 
pace şi n'au mai cerut dela dânsa niciun 
ajutor. Și mergând ea tot înainte a ajuns 
apoi şi ea la sfânța Duminică; dar și aici 
s'a purtat tot hursuz, cu obrăznicie și pro- 
steşte. In loc să facă bucatele bune Și po- 
trivite și să să lee copiii sfintei Duminici, 
cum i-a lăuat fata moșneagului de bine, ea 
i-a opărit pe toți, de ţipau și fugeau nebuni 
de usturime şi de durere. Apoi bucatele le-a 
făcut afumate, arse şi sleite, de nu mai era 
de chip să le poată lua cineva în gură... Și 
când a venit sfânta Duminică dela biserică 

şi-a pus mânile în cap de ceea ce a găsit 
acasă. Dar sfânta Duminică, blândă şi îngă- 
duitoare, n'a vrut să-şi puie mintea c'o stur- 
lubatică şi c'o leneşă de fată ca aceasta; 
ci i-a spus să se suie în pod să-și aleagă 
de acolo o ladă, care i-a plăcea şi să se 
ducă în plata lui Dumnezeu. Fata atunci s'a 
suit şi şi-a ales lada cea mai nouă și mai 
frumoasă, căci îi plăcea să iee cât de mult 
şi ce-i mai bun, și mai frumos, dar să facă 
slujbă bună nu-i plăcea. Apoi, cum se dă 
jos cu lada din pod, nu se mai duce să-și 
iee ziua bună şi binecuvântare dela sfânta 
Duminică, ci porneşte ca dela o casă pustie 
şi se tot duce înainte. Şi mergea de-i pâ- 
râiau călcâele de frică să nu se răsgândească 
sfânta Duminică, să pornească după dânsa. 
s'o ajungă şi să-i ia lada. 

Şi când ajunge la cuptior. frumoase plă- 
cinte erau într'însul!' Dar când s'apropie să 
ice dintr'insele și să-şi prindă pofta, focul 
o arde şi nu poate lua. La fântână aşijderea 
pâhâruțele de argint. nu-? vorbă, erau, şi 
fântâna plină cu apă până 'n gură; dar când 
a vrut fata să puie mâna pe pahar şi să ia 
apă, paharele pe loc s'au cufundat, apa din 
fântână într'o clipă a secat şi fata de sete 
sa uscat! . Când prin dreptul părului, nu-i 
vorbă, că parcă era bătut cu lopata de pere 

multe ce avea; dar credeţi c'a avut fata 
parte să guste vreuna? Nu, căci părul s'a 
făcut de-o mie de ori mai înalt de cum era, 
de-i ajunsese crengile în nouri. Ș'atunci... 
scobeşte-te fata babei în dinţi! Mergând 
mai înainte, cu căţelușa încă s'a întâlnit; 
salbă de galbeni avea şi acum la pât: dar 
când a vrut fata să i-o iee, cățeluşa a muş- 
cat-o de i-a rupt degetele și n'a lăsat-o să 
puie mâna pe dânsa. Işi mușca fata acum 
degețelele mămucuţii şi ale tătucuţii de ciu- 
dă şi de ruşine, dar n'avea ce face. In sfâr- 
şit, cu mare-ce a ajuns ea şi acasă la mă-sa, 
dar şi aici nu le-au tisnit bogăția, căci, des- 
chizând lada, o mulţime de bălauri au ieşit 
dintr'însa și pe loc au mâncat pe babă cu 
fată cu tot, de parcă n'au mai fost pe lumea 
asta, și apoi s'au făcut bălaurii nevăzuţi cu 
ladă cu tot. 

Iar moşneagul a rămas linistit din par- 
tea babei şi avea nenumărate bocăţii. El a 
măritat pe fiică-sa după un om bun şi har- 
nic. Cucoșii cântau acum pe stâlpii porti- 
lor, în prag și în toate părțile; iar găinile nu 
mai cântau cucoseşte la casa mosneacului, 
să mai facă a rău; c'anoi atunci nici zile 
multe nu mai aveau. Numai atâta că mos- 
neacul a rămas pleșuv şi spetit, de mult ce-l 
netezise baba pe can şi de cercat în spatele 
lui cu cociorva, dacă-i copt mălaiul. 

IVAN TURBINCĂ 


Amu, ci-că era odată un Rus, pe care îl 
chema Ivan. Și Rusul acela, din copilărie, se 
trezise în oaste. Și slujind el câteva soroace 
de-a rândul, acuma era bătrân. Si mai marii 
lui văzându-l, că și-a făcut datoria de ostaș, 
l-au -slobozit din oaste cu arme cu tot, să 
se duce unde-a vrea, dându-i şi două căr- 
boave de cheltuială. 

Ivan atunci mulțămi mai marilor săi, și 
apoi luându-și rămas bun dela tovarășii lui de 
oaste, cu care mai trase câte-o dusșcă două 
de rachiu, pornește la drum cântând. - 

Și -cum mergea Ivan şovăind, când la o 
margine de drum, când la alta, fără să ştie 
unde se duce, puțin mai înaintea lui mer- 
geau, din întâmplare, pe o cărare lătural- 
nică, Dumnezeu și cu sfântul Petre, vor- 
bind ei stiu ce. Sfântul Petre auzind pe 
cineva cântând din urmă, se uită înapoi, și 
când colo vede un ostaş mătăhăind pe drum 
în toate părțile. 

— Doamne, zise atunci Sfântul Petre, 
spăriet, ori hai să ne grăbim, ori să ne dăm 
într'o parte, nu curva ostaşul cela să aibă 

harţag şi să ne găsim beleaua cu dânsul. 
Ştii cam mai mâncat eu odată dela unul ca 
acesta o chelfăneală. 

— N'ai grijă Petre, zise Dumnezeu. De 
drumeţul care cântă, să nu te temi: ostaşul 
acesta e un om bun la inimă și milostiv. 
Vezi-l-ăi? Are numai două carboave la su- 
fletul său; și drept cercare, hai fă-te tu cer- 
şitor la capătul ist de pod, şi eu la celalalt. 
și să vezi cum are să ne dee amândouă 
carboavele de pomană, bietul om! Adu-ţi 
aminte, Petre, de câte ori ţi-am spus, că 
unii ca aceștia au să moștenească împără- 
ţia cerurilor. 

Atunci sfântul Petre se pune jos la un 
capăt de pod, iară Dumnezeu la celalalt, și 
încep a cere de pomană. 

Ivan, cum ajunge în dreptul podului, 
scoate cele două carboave, de unde le avea 
strânse, şi dă una lui sfântul Petru și una 
lui Dumnezeu, zicând: 

— Dar din dar se face raiul. Na-vă! 
Dumnezeu mi-a dat, eu dau şi Dumnezeu 
iar mi-a da, că are de unde. Şi apoi Ivan 
începe iar a cânta şi se tot duce înainte. 

Atunci sfântul Petre zice cu mirare: 

— "Doamne, cu adevărat bun suflet de 
om e acesta, şi n'ar trebui să meargă ne- 
răsplătit dela faţa Ta. 

— Dar, Petre, las'că am eu purtare de 
grijă pentru dânsul. : 

Apoi Dumnezeu porneşte cu sfântul Pe- 
tre şi cât ici, cât colè, ajung pe Ivan, care 
o ducea tot într'un cântec, de parcă era 
toată lumea a lui. 

— Bună calea, Ivane, zise Dumnezeu. 
Dar cânţi, cânţi, nu te 'ncurci. 

— Mulţțămesc d-voastră, zise Ivan tre- 
sărind. Dar de unde ştii aşa de bine că 
mă chiamă Ivan? 

D'apoi dacă n'oiu şti eu, cine altul are 
să ştie? răspunse Dumnezeu. 

— Dar cine ești tu, zise Ivan cam sbor- 
șit:1), de te lauzi că ştii toate? 

— Eu sunt cerşitorul pe care l-ai miluit 
colo la pod, Ivane. Şi cine dă săracilor, îm- 
prumută pe Dumnezeu, zice Scriptura. 
N'aţi împrumutul înapoi, căci noi n'avem 
trebuinţă de bani. la numai am vrut să 
dovedesc lui Petre cât eşti de milostiv. Află 
acum, Ivane, că eu sunt Dumnezeu și pot 
să-ți dau orice-i cere dela mine; pentrucă 
şi tu eşti om cu dreptate şi darnic. 

Ivan atunci, cuprins de fiori, pe loc s'a 
desmeţit, a căzut în genunchi dinaintea lui 
Dumnezeu ş| a zis: i 


*) Mânios, 


256 lon Creangă 


— Doamne, dacă tu eşti cu adevărat 
Dumnezeu, cum zici, rogu-te blagoslove- 
şte-mi turbinca asta, ca ori pe cine oiu vrea 
eu, să-l vâr într'însa; şi apoi să nu poată 
ieşi de aici fără învoirea mea. 

Dumnezeu atunci, zâmbind, blagoslovi 
turbinca, după dorința lui Ivan, şi apoi zise: 

— Ivane, când te-i sătura tu de umblat 
prin lume, atunci să vii să slujeşti și la 
poarta mea, căci nu ţi-a fi rău. 

„— Cu toată bucuria, Doamne; am să 
vin numaidecât, zise Ivan. Dar acum deo- 
dată mă duc să văd, nu mi-a pica ceva la 
turbincă? Şi zicând aceste, apucă peste 
-aâmpi de-a-dreptul spre nişte curţi mari, 
care de abia se zăreau înaintea lui, pe cul- 
mea unui deal. Şi merge Ivan şi merge, şi 
merge, până când pe înserat ajunge la curți- 
le cele. Și cum ajunge, intră în ogradă, se 
înfăţoșează înaintea boierului şi cere găz- 
duire. Boierul cela ci-că era cam sgârcit, 
dar văzând că Ivan este om împărătesc, 
m'are ce să facă. Și vrând-nevrând, poron- 
cește unei slugi, să-i dee lui Ivan ceva de 
mâncare, și apoi să-l culce în nişte case ne- 
locuite, unde culca pe toţi musafirii care 
veneau, așa nitam, nisam.. Sluga, ascul- 
tând porunca stăpânului, ia pe Ivan, îi dă 

ceva de mâncare, şi apoi îl duce la locul 
hotărît să se culce. 

— Las’ dacă nu i-a da odihna pe nas, 
zise boierul în gândul său, după ce orândui 
cele de cuviinţă. Știu că are să aibă de lucru 
la noapte. Acum să vedem care pe care? 
Ori el pe draci, ori dracii pe dânsul. 

Căci trebue să vă spun că boieru acela 
avea o păreche de case, mai de o parte, 
în care se zice că locuia necuratul. Și toc- 
mai acolo poronci să culce şi pe Ivan. 

Ivan însă habar n'avea de asta. El, cum 
a intrat în odaia unde l-a dus omul boie- 
rului, şi-a pus armele în rânduială, s'a to- 
logit :) aşa îmbrăcat, cum era, pe un divan 
moale ca bumbacul, punându-și turbinca cu 
cele două carboave sub căpătâiu şi aşter- 
nându-se pe somn, căci de abia îl ţineau pi- 
cioarele de trudit ce era. 

Dar poate bietul să se odihnească? Căci 
cum a stins lumânarea, odată se trezeşte 
că-i smunceşte cineva perna de sub cap, și 
i-o aruncă cât colo! Ivan atunci, puind mâna 
pe sabie, se scoală repede, aprinde lumâ- 
narea și începe a căuta prin casă în toate 
părţile, dar nu găsește pe nimene. 

— Măi! dar acest păcat? Ori casa asta 


1) Tolănit. 
43040. — 17 

nu-i curată, ori s'a cutremurat pământul, de 
mi-a sărit perna de sub cap; şi eu umblu 
bădădăind +) ca un nebun. Ce-or mai fi şi 
cutremurile ieste, zise Ivan, mai făcând câ- 
teva cruci până la pământ şi apoi iar se 
culcă. Dar când să aţipească, deodată se aud 
prin casă o mulţime de glasuri, care de care 
mai uricioase; unele miorlăiau ca mâţa, al- 
tele coviţau ca porcul, unele orăcăiau ca 
broasca, altele mornăiau ca ursul, mă rog 
fel de fel de glasuri schimonosite se auzeau 
de nu se mai știa ce mama dracului să fie 
acolo. Ivan atunci se cam pricepe ce-ar fi 
asta. 

— Apăi stăi dar! că are Chira socoteală, 
cum văd eu, Şi îndată începe a striga pu- 
ternic: 

— Pașol! na turbinca, ciorti! 2). 

Atunci diavolii odată încep a se cără- 
băni unul peste altul în turbincă, de parcă-i 
aducea vântul. Și după ce intră ei cu toţii 
înăuntru, Ivan începe ai ghigosi 3) muscă- 
leşte. După aceea leagă turbinca strâns la 
gură, o pune sub cap, mai trântindu-le prin 
turbincă nişte ghionturi ruseşti, colea cum 


1) Bădădăi: a se legăna. clătina. 
*) Mars la sac, dracilor! (pe rusește), 
*) A-i Fate înfundat. 

ştia el, de da inima din draci. Apoi se culcă 
cu capul pe dânşii, şi nemai fiind supărat 
de nimeni, trage Ivan un somn de cele po- 
peşti... Dar când pe aproape de cântători, 
Scaraoschi, căpetenia dracilor, văzând că 
„parte din slugile lui se zăboveau, pornește 
cu grăbire la locul ştiut, să le caute. Și a- 
jungând într'o clipă, se vâră, el ştie cum și 
pe unde, în odaie la Ivan, și-i șterge o palmă 
prin somn, cât ce poate. Ivan atunci sare 
ars, şi odată strigă: 

— Paşol na turbinca! 

Scaraoschi atunci intră şi el fără vorbă, 
şi se înghesuește peste ceilalţi dimoni, căci 
mare încotro. 

— Ei, las” că vă judec eu acuşi, necura- 
tilor, voiu scoate incult) din voi, zise Ivan 
tulburat. Cu mine v'aţi găsit de jucat? Am 
să vă muştruluesc, de au să râdă şi cânii 
de voi. 

Și odată se îmbracă şi se înarmează 
Ivan cu toate ale lui și, ieşind afară, începe 
a face un tărăboiu, de s'a sculat toată o- 
grada în gura lui. 

— Dar ce-ai păţit, mă pahonţule, de te-ai 
sculat cu noaptea ’n cap, și faci aşa larmă, 
ziseră oamenii boierului, care dau chiori 


') Neastâmpărul, pofta de joc. 

unul peste altul, de parcă aveau orbul găi- 
nilor. 

— Ce să păţesc, zise Ivan dârz, ia! am 
căptuşit nişte iepuroi, și am de gând să-i 
jumulesc. 

Boierul, în sgomotul ista se scoală și el 
și întreabă: ce vuet e acolo prin ogradă? 

— la mai toată noaptea nu ne-am putut 
odihni din pricina Rusului celuia. Dracul 
ştie ce are; ci-că a prins niste iepuroi. si 
vrea să-i iumulească, să iertati d-voastră! 

In vorbele aceste. numai iaca ce se în- 
făţoșează si Ivan înaintea boierului. cu tur- 
binca plină de draci, care se shăteau ca 
peștii în vârşă 1). 

— laca. gospodin, cu cine m'am vân jolit 
toată noaptea..., dar încaltea ţi-am curătit 
și eu casa de draci, si vi-i aduc plocon des- 
dimineață. Poronceşte să-mi aducă niște 
palce 2), că am să-i bat la stroiu 3), să po- 
menească ei cât 'or trăi. că au dat peste 
Ivan, robul lui Dumnezeu. 

Boierul, văzând aceasta, pe de o parte 
l-a cuprins spaima, iar pe de alta nu mai 


') Instrument (un fel le cursă în care, dacă 
intră peştii, nu mai pot ieşi). 

>) Nuiele subţiri. 

%) La tălpi, 

ştia ce să facă de bucurie; căci multe sărin- 
dare mai dăduse el până atunci pe la popi 
în toate părțile, ca să-i poată izgoni dracii 
dela casă, şi nici că fusese chip. Dar se vede 
că până acum le-a fost şi lor veleatul. Cu 
Ivan şi-au găsit popa. 

— Bine, Ivane, zise boierul cu mulțămire. 
Să-ţi aducă palce câte vrei, şi fă-ţi datoria 
cum ştii; c'apoi om oiu fi şi eu, helbet! 

In sfârșit nu trece mult la mijloc, iaca se 
pomenește Ivan cu un car pliri de palce cum 
îi plăcea lui. Le ia el şi le leagă la un loc, 
tot câte două-trei, după cum își ştia mește- 
șugul. 

Dar până la vremea asta, se adunase 
imprejurul lui Ivan tot satul, ca să vadă de 
patima dracilor. Căci lucru de mirare era 
acesta, nu şagă! Atunci Ivan deslegă tur- 
binca în fața tuturor, numai cât poate să 
încapă mâna. şi luând câte pe un drăcuşor 
de corniţe, mi ţi-l ardea cu palcele, de-i 
crăpa pielea. Și după ce-l răfuia bine, îi da 
drumul cu tocmală să nu mai vie pe acolo 
altădată. 

_— N'oiu mai veni, Ivane, câte zilişoare- 
oiu avea eu, zicea Ucigă-l Crucea, cuprins 
de usturime şi se tot ducea împuşcat. Iară 
oamenii ce priveau, şi mai ales băieţii, le- 
şinau de râs. 

Dar mai la urma-urmelor, Ivan scoate 
de barbă şi pe Scaraoschi, şi-i trage un 
frecuş de cele muschiceşti 1), de-i fugea su- 
hetul. 

— Poftim! după bucluc umbli, peste bu- 
cluc ai dat, măi jupâne Scaraoschi. Să te 
înveți tu de altădată a mai bântui oamenii, 
Sarsailă, spurcat ce eşti! Şi-apoi dându-i 
drumul, na! fuge şi Scaraoschi după cei- 
lalţi ca tăunul cu paiul... 

— Dumnezeu să te înzilească, zise a- 
tunci boierul, cuprinzând pe Ivan în braţe 
şi sărutându-l. De-acum rămâi la mine. 
Ivane și pentrucă mi-ai curățit casa de 
draci, am să te țin ca pe palmă. 

— Ba nu, gospodin, zise Ivan. Mă duc 
să slujesc lui Dumnezeu, împăratul tuturor. 
Și zicând aceste, se încinge cu sabia, pune 
turbinca la șold, își iè raniţa în spate, şi 
pușca de-a umăr, şi pornind, se tot duce 
înainte la Dumnezeu. lar privitorii, cu că- 
ciulile în mână, îi urau drum bun, ori în- 
cotro s'a întoarce. 

— Călătorie sprâncenată, zise boierul; de 
rămâneai, îmi erai ca un frate; iară de nu, 
îmi ești ca doi. 

Mi se pare mie, că şi boierul, cât era de 


') Muscăleşti (propriu zis: moscovit). 

boier, luase frica turbincăi, de nu-i păru așa 
de rău după Ivan, care-i făcuse atâta bine. 

Ivan însă nici nu se gândea la asta; el 
își căuta acum de drum, întrebând din om 
în om, unde şede Dumnezeu. Dar toţi, pe 
câţi îi întreba, dădeau din umere, neștiind 
ce să răspundă la aşa întrebare ciudată. 

— Numai sfântul Nicolai trebue să ştie 
asta, zise Ivan, scoțând o iconiţă din sân 
și sărutând-o pe dos și pe faţă. Şi atunci, 
ca prin minune, se şi trezeşte Ivan la poarta 
raiului! Şi nici una, nici două, odată începe 
a bate în poartă cât ce putea. Atunci sfân- 
tul Petre întrebă dinlăuntru: 

— Cine-i acolo? 


— Eu. 
— Cine eu? 
— Eu, Ivan 


— Şi ce vrei? 
— Tabacioc este? 


— Nu-i. 

— Votchi este? 
— Nu-i. 

— Femei sânt? 
— Ba, 


— Lăutari sânt? 
— Nu-s Ivane, ce mă tot cihăeşti !) - de 
cap? A 


1) Ce-mi tot baţi capul. 

— Dar unde se găsesc de aceste? 

— La iad, Ivane, nu aici. 

— Măi! Dar ce sărăcie lucie pe aici pe 
la raiu, zise Ivan. Şi ne mai lungind vorba, 
îndată și pornește la iad. Şi el știe pe unde 
cotigește 2), că nu umblă tocmai mult și 
numai ce dă şi de poarta iadului. Şi atunci 
odată începe a bate în poartă, strigând: 

— Ei! Tabacioc este? 

— Este, răspunse cineva dinlăuntru. 

— Votchi este? 

— Este. 

— Femei sânt? 

— Dar cum să nu fie? 

— Läutari sunt? 

— Ho, ho! Câţi poiteșşti. 

— A! haraşo, haraşo! 2). Aici e de mine! 
Deschideţi iute, zise Ivan, tropăind şi fre- 
cându-și mânile. 

Dracul dela poarlă, gândind că e un muş- 
teriu vechiu de-al lor, deschide. Şi atunci 
numai iaca ce se trezește pe neaşteptate cu 
Ivan Turbincă! 

—- Vai de noi și de noi! ziseră atunci 
dracii, scărmănându-se de cap în toate păr- 
țile; așa-i cam piăţit-o? Ivan însă poron- 


1) Coteşte. 
) Bravo. 

ceşte să-i aducă mai degrabă votchi, ta- 
bacioc, lăutari şi femei frumoase, că are 
gust să facă un guleaiu 1). f 
Se uită dracii unii la alții, şi văzând că 
nu-i de chip de stat împotriva lui Ivan, în- 
cep a-i aduce care dincotro rachiu, tutun, 
lăutari și tot ce-i poftea lui Ivan sufletul. 
Umblau dracii în toate părțile, iute ca prâs- 
nelul, și-i intrau lui Ivan în voie cu toate 
cele, căci se temeau de turbincă, ca de nu 
știu ce, poate mai rău decât de sfânta cruce. 
Dela o vreme se chefăluește Ivan cumse- 
cade, şi unde nu începe a chiui prin iad și 
a juca horodinca şi cazacinca, luând și pe 
draci și pe drăcoaice la joc, cu nepus în 
masă; şi în vârtejul cela, răsturna tărăbi şi 
toate cele în toate părțile, de-ţi venea să te 
strici de râs de iznoavele 2) lui Ivan. Amu, 
ce să facă dracii ca să-l urnească de acolo? 
Gândesc ei, se sucesc ei, se frământă ei cu 
mintea fel și chip, dar niciunuia nu-i vine ’n 
cap, ce să facă. Talpa iadului însă, mai 
ajunsă de cap decât toţi dracii, zise atunci 
lui Scaraoschi: 
„=~ Haram de capul vostru; de maș fi eu 
aici, aţi păţi voi şi mai rău decât aşa. Adu- 


') Chef. 
*) Glume, 

ceți-mi de grabă o putină, o piele de câne 
și două bețe, să fac o jucărică cum ştiu eu, 
și acuși vi-l mătur de aici. Şi atunci îndată 
i se aduc cele cerute, şi tălpoiul face iute o 
darabană; și apoi furișându-se de Ivan, iese 
cu dânsa afară şi începe a o bate ca de răz- 
boiu: br... br... 

Ivan atunci își vine în simțire şi într'un 
buc t) iese afară cu puşca la umăr, să vadă 
ce este? 

Talpa iadului atunci face țuşti! înăuntru, 
și dracii tronc! închid poarta după Ivan, 
și puind zăvoarele bine, bucuria lor că au 
scăpat de turbincă. Bate el, Ivan, în poartă, 
cât ce poate, se răcăduieşte 2) el cu pușca, 
dar au prins acu dracii la minte. 

— Ei las, cornorațţilor! de mi-ţi mai pica 
vreodată în mână, turbinca are să vă ştie de 
știre. 

Dracii însă nu răspundeau nimica din- 
lăuntru. 

Văzând Ivan că porţile iadului sânt fere- 
cate în toate părţile şi că dracii mau gând 
să-i deschidă, se lehămeseşte el acum şi de 
lăutari și de tabacioc, şi de votchi şi de tot, 


-) Intro clipă. 
”) Se repede răstindu-se. 

și porneşte iar la raiu, să slujească pe Dum- 
nezeu. 

Și cum ajunge la poarta raiului, dina- 
fară, se şi pune acolo de strajă şi stă ne- 
adormit zi și noapte, tot într'una, fără să 
se clintească din loc. 

Și nu mult după aceasta, numai iaca ce 
vine şi Moartea şi vrea numaidecât să intre 
la Dumnezeu, ca să primească poronci. 

Ivan atunci îi pune spanga în piept și 
zice: 

— Ștoti, vidma !), unde vrei să te duci? 

— La Dumnezeu, Ivane, să vedem ce 
mi-a mai poronci. 

— Nu-i voie, zise Ivan; las' că mă duc 
eu să-ți aduc răspuns. 

— Ba nu, Ivane, trebue să mă duc eu. 

Ivan atunci, văzând că Moartea dă 
chioară peste dânsul, se stropeșeşte la ea zi- 
când: 

— Paşol, vidma, na turbinca! 

Moartea atunci, neavând încotro, se 
bagă în turbincă, şi acu icneşte, acuş sus- 
pină, de-ți venea să-i plângi de milă. lară 
Ivan leagă turbinca la gură, cu nepăsare, 
$o0 anina întrun copac. Apoi începe a bate 


') Ce este, sgripțuroaico? 

în poartă. Sfântul Petre atunci dschide, şi 
când colo se trezeşte cu Ivan. 

— Ei, Ivane, doar te-ai săturat acum de 
umblat, prin lume, după crancalâcuri. 

— M'am săturat şi m'am prea săturat 
sfinte Petre. 

— Ei, şi ce vrei acum? 

— la vreau să mă duc la Dumnezeu să-i 
spun ceva. 

— Bine, Ivane, du-te; nu ţi-i oprită ca- 
lea. De-a putere-a fi, acum eşti de casa 
noastră. 

Ivan atunci se duce de-adreptul înaintea 
lui Dumnezeu şi zice: 

— Doamne, nu ştiu dacă ai la ştiinţă ori 
ba, dar eu slujesc la poarta raiului de multă 
vreme. Şi acum vine Moartea şi întreabă 
ce mai poronciţi! 

— Spune-i Ivane, din partea mea, că po- 
roncesc să moară trei ani de zile de-a-rân- 
dul numai oameni bătrâni, aşa ca tine..,, 
zise Dumnezeu zâmbind cu bunătate. 

— Bine Doamne, zise Ivan, uitându-se 
cam lung la Dumnezeu. Mă duc să-i spun 
cum ai poroncit. 

Și ducându-se el, scoate Moartea dela 
închisoare, şi-i zice: 

— Dumnezeu a poroncit ca să mănânci 
trei ani de zile de-a-rândul numai pădure 

bătrână; de acea tânără să nu te atingi! 
inţeles-ai? Hai porneşte şi-ţi fă datoria! 

Moartea atunci porneşte prin codri, su- 
părată ca va. de ea, şi incepe a roade la 
copaci batrâni, ae-i pocneau iâlcile. f 

Şi după ce se impiinesc trei anı în capăt, 
iar porneşte la Dumnezeu, sâ primească 
poronci. Dar când ştia ca are să dee peste 
Ivan, i se tiau picioarele şo strângea în 
spate de frică. 

— Turbinca! Alurisita de turbincă mă 
vâra în toate boalele, zicea Moartea, sus- 
pinând. Decât n'am incotro, trebue să mă 
duc, zise oitând. 

In siârşit merge ea, nu merge, şi dela o 
vreme ajunge la poarta raiului. Dar când 
colo, da iar cu ochii de Ivan! 

— Tot aici eşti Ivane, tot 2 

— Ba bine că nu, zise Ivan, făcând 
stânga 'mprejur şi puindu-se drept în calea 
Morţii. Dar unde gândeai să fiu, când asta 
mi-e slujba? 

- Gândeam că te-ai fi mai dus prin lume 
dupa berbantlâcuri de-a tale. 

- Da că doar de lume am fugit; o ştiu 
eu cât e de dulce şi de amară, bat-o pustia 
so bată. Lui Ivan i-s roase urechile de 
dânsa. Dar ce-ai slăbit aşa, Vidmă? 

— De bunătăţile tale, Ivane. Acum cred 
că nu ţi-i mai face blăstem cu mine, mi-i 
da drumul să intru la Dumnezeu, ca. tare 
mare treabă mai am. 

— Da cum nu; ia mai puneţi pofta la o 
parte, că doar nu piere lumea... nu cumva 
ai poiti oare să te pui la taifasuri cu Dum- 
nezeu? 

— Dar ştii că te prea întreci cu şaga, 
Ivane. 

— Aşa ţi-i treaba? Incă mă iei la trei 
parale? Paşol na turbinca, Vidma! 

Moartea atunci se vâra în turbincă, și 
Ivan o pune la pastramă, zicând: 

— Şopârcai !) cu cine şopârcai, dar cu 
Ivan nu şopârcai. 

Dumnezeu însă știa de toate acestea, 
dar voia să mai facă şi pe cheful lui Ivan, 
nu tot pe-a Morţii; căci multe bunătăţi mai 
lăcuse și ea în vieaţa ei! 

— la deschide, sfinte Petre, zise Ivan, 
bătând apoi la poartă. 

Siântul Petre deschide şi Ivan se duce 
iar de se înfățoşează înaintea lui Dumnezeu . 
Şi zice: 

— Doamne, Moartea întreabă ce mai 
poronciţi? Și să nu vă supăraţi, dar tare-i 


1) A face glume. 

neastâmpărată și avană, drept să vă spun; 
șede ca pe spini, și vrea numaidecât să-i 
daţi răspuns. 4 

— Du-i răspuns, Ivane, că poroncesc să 
moară deacum înainte trei ani de zile, de-a 
rândul, numai oameni tineri şi alţi trei ani 
de zile, să moară numai copii obraznici. 

— Bine, Doamne, zise Ivan, închinân- 
du-se până la pământ. Mă duc să-i spun, 
cum ai poroncit. 

Și cum ajunge Ivan din afară de poartă, 
scoate Moartea din turbincă, şi-i zice: 

— Dumnezeu a poroncit, ca de-acum 
înainte să mănânci trei ani de zile de-a- 
rândul numai pădure tânără: şi alți trei ani 
de zile numai vlăstări fragede: răchiţică, 
7micele 1). nuiele şi altele de sama acestora; 
de pădurea cea bătrână să nu te atingi, că-i 
poznă! Auzit-ai. vidmă? Hai porneşte până 
te văd, şi-ţi fă datoria cu sfinţenie. 

Moartea atunci, înghițind noduri, por- 
neste prin durnbrăvi. lunci şi huceaguri, su- 
părată ca vai de capul ei. Şi de voie, de 
nevoie. începe când a roade copaci tineri, 
când a forfăca smicele si nuele de-i pâriiau 
maselele și o dureau şelele şi grumajii, în- 
tinzându-se pe sus, la plopii cei înalți, şi 


') Rămurele, 

plecându-se atâta pe la rădăcinile celor tu- 
fari, după mlădiţe fragede. Se zămorea 1) 
și ea sărmana, cum putea. In sfârşit, s'a 
chinuit Moartea aşa trei ani de zile de-a- 
rândul și încă alţi trei ani și după ce i se 
împlinesc cei şase ani de osândă, iar por- 
nește la Dumnezeu, să vadă ce poronci i-a 
mai da. Nu-i vorbă, că ştia vidma ce-o aş- 
teaptă, dar ce era să facă? 

— Turbinca! mânca-o-ar focul s'o mă- 
nânce, zicea Moartea, ducându-se la raiu, 
ca şi cum ar fi mers la spânzurătoare. Nu 
știu ce să mai zic şi despre Dumnezeu, ca 
să nu greşesc. Pe semne c'a ajuns și e! în 
mintea copiilor, Doamne iartă-mă, de i-a 
dat lui Ivan cel nebun atâta putere asu- 
pra mea. Bine mi-ar părea să-l văd şi pe 
Dumnezeu într'o zi, cât e de mare Şi pu- 
ternic, în turbinca lui Ivan; ori de nu, ma- 
car pe sfântul Petrea, numai atunci mi-ar 
crede mie. 

Și mergând ea tot bodrogănind vrute și 
nevrute, aiunge la poarta raiului; şi când 
dă iar de Ivan, i se întunecă lumea înain- 
tea ochilor, şi zice oftând: 

— Dar bine Ivane, iar ai de gând să mă 
chinuești cu turbinca ceea a ta? 


1) Işi ținea zilele. 


Poveşti 273 


— Ba dac'aş avea mai multă putere, 
ti-o spun drept, că ţi-aș scoate ochii ca la 
dracul şi te-aş frige pe frigare, zise Ivan 
cu ciudă, că din pricina ta s'a prăpădit atâta 
amar de lume, dela Adam şi până astăzi. 
Pașol na turbinca, vidma! Şi deacum nici 
mai spun lui Dumnezeu despre tine, haon- 
ghină bătrână ce eşti! Tu şi cu talpa ladu- 
lui sunteţi potrivită pereche. Imi vine să vă 
rup cu dinţii de bunișoare ce sânteți Am să 
te țin la pastramă, hăt şi bine. Deacum în 
turbincă au să-ţi putrezească ciolanele. Hä! 
hă! hă! 

Suspină ea Moartea, dar pace bună; Ivan 
parcă nici n'o vede, nici n'o aude. In sfâr- 
şit trece'ea aşa o bucată de vreme, cât a fi 
trecut, şi într'una din zile vine Dumnezeu 
la poartă, să vadă ce năzbâtii mai face Ivan 
cu turbinca ceea. 

— Ei, Ivane, ce mai direguești? Moartea 
n'a mai venit pe aici? 

Ivan atunci lasă capul în jos, şi tăcând 
începe a face fețe-fețe. Iară Moartea răs- 
punde înnăduşit din turbincă: 

„— lată-mă-s, Doamne, pusă la opreală; 
m ai lăsat de râsul unui şuiu t) ca Ivan, ne- 
norocita de mine! 


') Zăpăciţ. 

Dumnezeu atunci deslegă turbinca, dă 
drumul Morţii şi zice lui Ivan: 

— Ei, Ivane, destul de-acum: ti-ai trăit 
traiul și ţi-ai mâncat malaiul. De milostiv. 
milostiv ești: de bun la inimă. bun ai fost. 
nu-i vorbă: dar dela o vreme încoace, cam 
de pe când ţi-am blagoslovit turbinca acea- 
sta, te-ai făcut prea nu stiu cum., Cu dracii 
dela boierul cela ai făcut hara-para; la iad 
ai tras un guleaiu de ti s'a dus vestea ca de 
popă tuns. Cu Moartea te-am lăsat până 
acum de ti-ai făcut mendrele, cum ai vrut: 
mai ce zice. Dar toate-s până la o vreme, 
fătul meu. De-acum ţi-a venit şi ție rândul 
să mori; mam ce-ţi face. Trebue să dăm 
fiecăruia ce este al său, căci şi Moartea are 
socoteala ei; nu-i lăsată numai așa de 
geaba, cum crezi tu. 

Ivan atunci văzând că s'a trecut de şagă, 
se pune în genunchi dinaintea lui Dumne- 
zeu şi-l roagă cu lacrimi, zicând: 

— Doamne! Rogu-te, să fiu îngăduit ma- 
car trei zile, în care să-mi grijesc sufletul, 
să-mi lucrez racla 1) cu mâna mea asta slă- 
bănoagă, și să mă așez singurel într'însa. 
Și după acestea, Moartea ce va voi cu 


t)  Coșciug, 

mine, căci văd eu bine, că mi s'a strâns fu- 
nia la par; încep a slábi văzând cu ochii. ) 

Dumnezeu îi învoeşte cererea aceasta și 
apoi luându-i turbinca din stapânire, îl da 
pe seama vidmei, ca după trei zile sa-i iee 
sufletul. 

ivan acum, rămâind singur, suparat ca 
vai de el, pe deoparte că i-a luat Dumnezeu 
turbinca, pe de alta că are să moară, sa 
pus pe gânduri. 

— Ma rog, ia să stau şi să-mi lac soco- 
teală, cu ce m'am ales eu, cât am trăit pe 
lumea asta, zise İvan în gândul său. Ín 
oaste am lost numai de sbucium: hăis ha- 
rain, cea aram! De atunci încoace am um- 
blat, ia aşa, teleleu Tanasă. M'am dus la 
raiu, dela raiu la iad, şi dela iad la raiu. Şi 
tocmai acum la dică !), n'am nicio mânga- 
ere! Raiu mi-a trebuit mie la vremea asta? 
la aşa pațeşti dacă te strici cu dracul; aici 
la sărăcăciosul ist de raiu, vorba ceea: „fală 
goală, traistă uşoară“; şezi cu banii în pun- 
ga şi duci dorul la toate cele. Mai mare pe- 
deapsă decât asta, nici că se mai poate! 
Votchi nu-i, tabacioc nu-i, lăutari nu-i, gu- 
leaiu nu-i, nimica nu-i! Mai am numai trei 
zile de trăit, şi te-a...aai dus, Ivane, de pe 


") La sfârşitul trebii (când la dică. nu-i nimică). 

fața pământului! Oare nu-i de făcut vreo 
șmichirie, până mai este încă vreme? 

In sfârşit, mai stă el Ivan oleacă, așa, cu 
iruntea răzămată pe mână, şi-i şi trăzneşte 
în gând una: 

— Taci! că i-am dat de meşteşug. In- 
caltea ce-a fi, a fi; dar degeaba n'are să 
fie. Văd eu bine, că tot de una mi-i acum. 

Și odată se duce Ivan repede cu cele 
carboave, el ştie unde, și cumpără unelte 
de teslărie, două lătunoi 1) groase, patru 
balamale, câteva piroane, două belciuge şi 
un lăcătoiu sdravăn, şi se aruncă de-și face 
el singur o drăguță de raclă, să poată şedea 
și împăratul într'însa: 

— Iaca Ivane şi casa de veci, zise el. 
Trei coți de pământ, atâta-i al tău! Vezi 
în ce se încheie toată scofala de pe lumea 
asta? 

Dar m'apucă Ivan a sfârşi bine vorba din 
urmă, și numai iaca se şi trezeşte cu Moar- 
tea în spate: 

— Ei, Ivane, gata ești? 

— Gata, răspunse el, zâmbind, 

— Dacă ești gata, hai! aşează-te mai re- 
pede în raclă, că n'am vreme de pierdut. 


1) Scânduri,. 

Poate mă mai aşteaptă şi alții să le dau ră- 
vaş de drum. 

Ivan atunci se pune în raclă cu fața în 
bile 
Nu aşa, Ivane, zise Moartea. 

— Dar cum? 

__ Pune-te cum trebue să şadă mortul. 
wii se pune într’o rână şi lăsă picioarele 
spânzurate afară. 

— Dar bine, Ivane, una-i vorba, alta-i 
treaba; mult ai să mă ţii? d aja măi 
frate bine, cum se pune! 

Ivan atunci se întoarce iar cu fața "n 
jos, cu capul bălălău într'o parte şi iar cu 
picioarele afară. 

— A...ra...ca de mine şi de mine! Dar 
nici atâta lucru nu ştii? Se vede că numai 
de blăstămăţii ai fost bun, în lumea asta. la 
fugi de acolo, să-ţi arăt eu, nebunule ce 
eşti. 

Ivan atunci iese din raclă, şi stă în pi- 
cioare umilit. lară Moartea, având bună- 
tate a dăscăli pe Ivan, se pune în raclă cu 
fața în sus, cu picioarele întinse, cu mânile 
pe piept şi cu ochii închişi, zicând: 

— laca așa, Ivane, să te aşezi. 

Ivan atunci nu pierde vremea şi face 
tranc! capacul deasupra, încue lacăta şi cu 
toată rugămintea Morţii, umilă racla în 

spate şi se duce de-i dă drumul pe o apă 
mare curgătoare, zicând: 

— Na! că ţi-am făcut coneţul +). De-a- 
cum du-te pe apa Sâmbetei. Şi să ieși din 
raclă când te-a scoate bunica din groapă. 
Mi-a luat el Dumnezeu turbinca din pricina 
ta, dar încaltea ţi-am făcut-o bună şi eu. 

— Ei, ei Doamne, zise apostolul Petru, 
vezi de ce s'a mai apucat Ivan al Siinţiei- 
Tale? Bine-a mai zis cine-a zis: dacă dai 
nas lui Ivan, el se sue pe Divan. 

Dumnezeu, atunci, văzând până unde 
merge îndrăzneala lui Ivan, a început a se 
cam lua şi el de gânduri de năzdravăniile 
lui! Şi aşa a zis Dumnezeu să se desfacă 
sicriul ocolo unde era, şi să iasă Moartea 
la liman, ca să-și răzbune şi ea acum pe 
Ivan. Și îndată s'a făcut aşa, şi, când nici 
nu visa Ivan că are să mai dea vreodată 
ochii cu Moartea, numai iaca ce se tre- 
zeşte cu dânsa faţă ’n faţă, zicându-i: 

— Dar bine, Ivane, aşa ne-a fost vorba? 

Ivan atunci a rămas încremenit, fără să 
mai poată zice un cuvânt macar. 

— Incă te faci niznai? Ei, Ivane, Ivane! 
Numai răbdarea şi bunătatea lui Dumnezeu 
cea fără de margini poate să precovâr- 


1) Sfârşitul, ? 

şească fără-de-legile şi îndărătnicia ta. De 
mult erai tu mătrăşit din lumea asta şi a- 
juns de batjocura dracilor, dacă nu-ţi intra 
Dumnezeu în voie, mai mult decât însuși 
Fiului său. Să ştii, Ivane, că de-acum îna- 
inte ai să fii bucuros să mori, şi ai să te 
târîi în brânci după mine, rugându-mă să-ţi 
ieu sufletul, dar eu am să mă fac că te-am 
uitat și am să te las să trăieşti cât zidul Go- 
liei și Cetatea Neamţului, ca să vezi tu cât 
e de nesuferită vieața la așa de adânci bä- 
trâneţe! 
Şi l-a lăsat moartea de izbelişte să trä- 

iască: 

Cât e lumea şi pământul, 

Pe cuptior nu bate vântul. 


Și aşa, văzând Ivan că nu mai moare, 
zise în sine: 

— Oare nu cumva deacum mi-oiu da cu 
paru 'n cap de răul vidmei? Ba zău nici nu 
gândesc. Dee-şi ea, dacă vrea. 

Și ci-că atunci, unde nu s'a apucat şi el, 
în ciuda Morţii, de tras la mahorcă 1) şi de 
e ?) la ţuică şi holercă, de parc'o mistuia 
ocul. 


' Un fel de tutun. 
*) De băut (de pilit), - 

— Guleai peste guleai, Ivane; căci altfel 
înebunești de urît, zicea el. 

Dă, ce era să facă bietul om, când Moar- 
tea-i chioară şi nu-l vede?... 

Și aşa, a trăit Ivan cel fără de moarte 
veacuri nenumărate. Şi poate că şi acum a 
mai fi trăind, dacă n'a fi murit. 


FAT-FRUMOS, FIUL IEPEI 


Amu, ci-că era odată un om, care avea 
o iapă. Şi într'o zi vroia omul să bage iapa 
în ocol şi ea nu vrea nici în ruptul capului. 
Și inciudându-se omul pe dânsa, începu ao 
bate. Atunci iapa a sărit peste gardul de 
răzlogi t) şi a fugit într'o pădure depărtată. 
lapa era a făta, şi peste noapte a fatat un 
băiet, în loc de mânz, care băiet sa che- 
mat Făt-Frumos, fiul iepei. Şi băiet ca acela 
nici că mai era altul prin meleagurile ace- 
lea: era frumos şi creştea ca din apă; cât 
creştea el într'o zi, altul creştea într'un an. 
Și când a împlinit anul, socotind băietul în 
gândul său că-i destul de voinic, s'a dus 
prin codru şi a chitit un stejar care era mai 
gros, pe care a vrut să-l smulgă din pă- 
mânt, dar n'a putut. 

Văzând el că s'a încurcat în slăbăciune, 
s'a întors plin de mâhnire la mă-sa și a 
rugat-o ca să-i mai deie încă un an de zile 
țâță. Maă-sa l-a mai lăsat un an de zile să 
sugă, şi la anul, ducându-se băietul iar în 


1) Nuiele. 

codru, la stejarul cu pricina şi umilându-l 
în braţe, l-a smuls din pământ ca pe o bu- 
ruiană şi l-a svârlit într'o tihărae 1), ca pe-o 
surcică. Apoi îndată s'a dus la mă-sa ȘI i-a 
zis: 

— Mamă, de-acum înainte mă duc să-mi 
caut niște tovarăși după gândul meu, ca să 
iac și eu v'o ispravă în lume. 

Și cum a zis, a şi pornit. Şi mergând el 
prin codri, de năduh ce era şi de osteneală, 
a însătat și nu găsea nicăiri apă să beie; dar 
tot horhăind 2) el încoace şi încolea, dela o 
vreme a dat peste un pârău grozav de tul- 
bure. 

— Dar aist păcat! Oare ce să fie de vine 
apa cu mâl în două, pe așa secetă mare. 
zise Făt-Frumos. 

Și mergând el pe scursura : pârăului, tot 
în susul apei, ca să afle care-i pricina, nu- 
mai iaca ce vede un om care năruia munții, 
sarma bolovani în mână, de-i făcea țărână 
și apoi îi arunca în pârău. Făt-Frumos, vă- 
zând că omul acesta tulbură apa, s'apropie 
de dânsul şi-l întrebă răstit: 

— Mă, da cu asta ț'ai găsit de jucat? 
Pentru ce năruieşti munţii şi turburi apele? 

1) Râpă. 

2) Rătăcind. 

— Iaca vorbă! da te ai tu! Aista-i me- 
~ şteşugul meu; nu ştii că mă chiamă Sfarmă 
Piatră? Și nu cumva să mai bleşteşti ceva 
din gură, c'acuşi te sfărm şi pe tine. A 

— Pe mine? Pe semne tu n'ai auzit încă 
de Făt-Frumos, fiul iepei? 

— N'am auzit nici de tretinul iepei, da- 
de-cum de fiul iepei? 

— Incă te faci a râde? Las că te fac eu 
acuşi de râzi mânzeşte. Hai la luptă, fâr- 
tate, să-ți arăt eu cine-i fiul iepei. 

— Bucuros, da din ce vrei? Din luptă 
să ne luptăm, ori dim săbii să ne tăiem? 

— Ba din luptă, că-i mai dreaptă, zise 
Fiul lepei. 

Atunci Sfarmă-Piatră, umflând pe Fiul 
lepei în brațe, l-a izbit. în pământ de-a intrat 
până 'n genunchi. Fiul lepei se scoală de 
jos, înşfacă şi el pe Sfarmă-Piatră şi când 
il trântește odată, îl cufundă până'n brâu. 
Starmă-Piatră se scoală de jos mânios şi 
când mai apucă odată pe Fiul lepei în 
brațe, îl trânteşte. de se cufundă până ’n 
subsuori. Atunci Fiul lepei se scoală şi el 
de jos înfuriat şi când mai trânteşte și el 
odată pe Sfarmă-Piatră. îl cufundă până ’n 
gât. iute îi ie paloşul şi vre să-i reteze 
capul. Sfarmă-Piatră. văzându-se atunci în 
primejdie, se roagă de iertare şi zice că se 

prinde frate de cruce cu Fiul lepei şi-i va 
da ascultare la tot ce i-a poronci. Făt-Fru- 
mos îl iartă și scoțându-l din pământ, îi dă 
paloşul să-l sărute și apoi pornesc împreu- 
nă. Şi mergând ei câteva zile tot prin co- 
dru, Fiul lepei a băgat de seamă, pe unde 
mai mersese el, că copacii care erau atunci 
drepți, acum sunt strâmbi şi cei strâmbi 
drepți. Văzând el asta, zice către Sfarmă- 
Piatră: 

— Mă, da oare ce dracul să fie, de co- 
pacii aiștia din drepţi se fac strâmbi şi din 
strâmbi drepţi? 

— Ştiu eu ce bâzdâganie să mai fie şi 
asta, zise Sfarmă-Piatră! 

Și mergând ei înainte tot mirându-se de 
asta, numai iacă ce văd un om, care toc- 
mai atunci apucase un copac mare, de vâri 
și-l strâmba, ca să facă din el cujbă de pus 
ceaunul. Fiul lepei îl întrebă: 

— Mă, de ce te-ai apucat tu de sluţit 
copacii? 

— Da’ ce ai tu de asta? Acesta-i mes- 
teșugul meu. Nu ştii că mă chiamă Strâm- 
bă-Lemne, şi de-i mai crâcni ceva, acuși te 
strâmb şi pe tine. 

— Ce-ai zis, să mă strâmbi? D'apoi se 
vede că tu n'ai auzit încă de Fiul lepei, Făt- 
Frumos? 

— Nici n'am auzit şi nici nu vreau s'aud, 
zise Strâmbă-Lemne, îndârjindu-se. È 

— Apoi dacă m'ai auzit, hai la luptă, să 
te fac eu ca s'auzi! 

— Bucuros! asta așteptam și eu! Hai, 
din luptă să ne luptăm, ori din săbii să ne 
tăiem? 

— Ba din luptă, că-i mai dreaptă, zise 
Făt-Frumos. 

Atunci Strâmbă-Lemne apucă pe Fiul Ie- 
pei în brațe şi-l trântește, de se scufundă 
până 'n glesne. Fiul lepei, ridicându-se de 
jos, apucă și el pe Strâmbă-Lemne şi când 
îl trântește, se cufundă până 'n genunchi. 
Strâmbă-Lemne se râdică mânios și apu- 
când pe Făt-Frumos, îl izbeşte de se cu- 
fundă până *'n brâu. Atunci Fiul lepei se rå- 
dică şi el furios şi când apucă pe Strâmbă- 
Lemne, îl trânteşte, de se cufundă până în 
gât, scoate iute paloşul şi vre să-i reteze 
capul. Dar Strâmbă-Lemne, văzându-se în 
primejdie, se roagă de iertare, zicând că se 
prinde şi el frate de cruce cu Făt-Frumos, 
şi-i va da ascultare la tot ce-i va poronci. 
Lui Făt-Frumos făcându-i-se milă. l-a iertat 
şi pe acesta, l-a scos din pământ, i-a dat pa- 
loșul să-l sărute şi apoi a pornit şi s'a dus 
împreună cu dânşii la mă-sa, şi cum a a- 
juns i-a zis: 

— Mamă, de-acum înainte rămâi sănă- 
toasă, că eu mi-am găsit tovarăși şi mă duc 
cu dânșii în lumea lui Dumnezeu. Iaca-ți 
dan năframa asta şi când îi vede trei pică- 
turi de sânge pe dânsa, să ştii că atunci am 
murit şi să vii să mă cauţi. 

Şi cum a zis aceste, a și pornit cu tova- 
răzii săi. 

Și tot mergând ei zi și noapte prin pă- 
duri şi codrii pustii, într'o târzie vreme au 
dat de nişte curți foarte mari și frumoase. 
Și ducându-se ei acolo şi intrând înlăuntru, 
n'au văzut pe nimene, ci numai o masă în- 
linsă, plină cu fel de fel de bucate, și fiind 
ei grozav de flămânzi, s'au pus să mănânce. 
Bucatele erau foarte bune si gustoase, dar 
nu se pricepeau ei cine să le fi făcut, căci. 
după cum vă spui, nu văzuse acolo pe ni- 
mine. După ce s'au săturat ei bine, au por- 
nit la vânat, și apoi în toate zilele. pe vre- 
mea aceea, veneau de mâncau domneşte 
Şi iar se duceau la vânat. 

Dar dela o vreme încoace au băgat ei 
de samă că bucatele nu mai sunt aşa de 
bune ca mai înainte şi se mirau ce să fie 
oare? Și stând ei pe gânduri, Făt-Frumos 
zise: 

— Fraților, mie mi se pare că bucatele 
aiestea-s pripite, și trebue să fie ceva la 

mijloc. Ia să rămâi tu, măi Strâmbă-Lem- 
ne, şi să vezi, care-i pricina? Că noi ne du- 
cem la vânat şi mâne, când ne-om întoarce, 
să ne dai răspuns. 

Și cum pornesc ei, Strâmbă-Lemne se 
face o surcică şi se pune sub laiţă. Nu trece 
multă vreme la mijloc şi numai iaca ce 
vede el o pocitură intrând pe uşă: la stat de 
o palmă şi cu barba de un cot; cu capul cât 
nuca, cu ochii cât talgerile, cu mânile cât 
lusele, cu picioarele cât drugii şi cu şezu- 
tul cât o față de arie. Acesta era Statu- 
palmă-barba-cot, urieșul zmeilor. Şi cum 
intră pe uşă, odată ie un topor şi se duce 
drept ia surcică ş'o buchisează bine cu mu- 
chea toporului. Pe urmă se aşează la masă 
şi într'o clipă linge tot ce era pus pe dânsa. 
Apoi iese şi se duce, el ştie unde. 

Cum s'a dus zmeul, numai iaca se sco- 
boară din pod printr'un loc tainic, trei zâne 
foarte frumoase şi răpede fac alte bucate, 
le pun pe masă şi apoi zânele se fac ne- 
văzute. 

Strâmbă-Lemne, stâlcit cum era, vede 
de sub laiţă tot ce se petrece, dar îl luase 
frica și nu mai avea nicio putere. Nu mult 
dupa aceasta, iaca vin şi Făt-Frumos cu 
Stlarmă-Piatra dela vânat. Şi intrând în casa 
încep a striga: 

— Unde ești, măi Strâmbă-Lemne? 

— la aici sânt şi eu. 

Și stâlcit ca vai de el, ieşind de sub laiţă, 
începu să le povestească ce i s'a întâmplat. 

Văzând Făt-Frumos, că Strâmbă-Lemne 
n'a făcut nicio ispravă, a hotărît ca să rä- 
mâie de pândă Sfarmă-Piatră, iară el şi cu 
Strâmbă-Lemne au pornit la vânat. Şi cum 
sau dus ei, Siarmă-Piatră se făcu o pietri- 
cică și se puse sub laiță şi nu trecu mult 
și numai iaca vede intrând pe uşă pocitura 
de Statu-palmă-barbă-cot, care ie toporul, 
se duce de-a-dreptul la pietricică şi după ce 
o buchisează și pe dânsa bine, apoi se pune 
la masă şi mănâncă. După ce s'a săturat, a 
ieşit şi s'a dus în treaba lui. Iaca zânele 
iar se scoboară, fac iute alte bucate, le 
așează pe masă și apoi iarăşi se fac nevă- 
zute. 

Când se întorc Făt-Frumos şi Strâmbă- 
Lemne dela vânat, găsesc şi pe Siarmă- 
Piatră stâlcit ca vai de el! Il întreabă ce-a 
văzut? Dar n'a spus nici el mai mult decât 
tot ceea ce spusese şi Strâmbă-Lemne. 

— Măi! da’ ticăiţi mai sânteţi, zise Fiul 
lepei. Degeaba vă mai lăudaţi voi cu strâm- 
batul lemnelor şi cu sfărâmatul pietrelor, 
dacă mați putut prinde o onânie ca ceea 
și nişte femei. la să rămân eu acum și du- 

ceţi-vă voi la vânat, să vedem ce are să fie? 

Atunci tovarășii lui pornesc, iar Făt-Fru- 
mos se face un paloș şi se pune în cuiu 
după ușă. Nu trece milt la mijloc şi iaca 
Statu-palmă-barbă-cot vine cu o falcă în 
ceriu şi cu una în pământ, şi cum intră pe 
ușă, Făt-Frumos sare iute din cuiu, apucă 
pe Statu-palmă de barbă și scoțându-l afară 
îl duce la un copac gros, pe care crăpându-l 
de-a-lungul cu paloşul, bagă pe Statu-palmă 
cu barba în crăpătură şi apoi, scoțând pa- 
loşul, copacul se strânse la loc şi pocitura 
ramase prins cu barba în copac. Apoi Făt- 
Frumos, întorcându-se în casă, se sui prin 
locul tainic, ca să prindă zânele. Ele, cum 
l-au văzut, au vrut să fugă, dar mau avut 
când, căci Făt-Frumos ca fulgerul a fost 
lângă ele şi le-a şi prins. Tocmai atunci iaca 
intră şi tovarăşii lui. 

— Ei, ei, măi fraților, iaca cine ne fä- 
cea noua bucate, ș'apoi încă să vedeţi, cine 
mânca pe cele bune... Să stăm mai întâi la 
masa, și apoi vă voiu arăta eu ce face fru- 
muşelul de oaspete. 

Se pun cu toți la masă şi după ce ospă- 
tează în ticnă, apoi se scoală şi se duc la 
copac. Dar când colo, văd că copacul era 
smuls din pământ! Se uită ei în toate păr- 
tile și numai iaca Fiul lepei zăreşte pe Sca- 
43040. — 19 

raoschi suindu-se în văzduh cu copacul a- 
târnat de barbă... 

— Ei las, că oiu pune eu vr'odată mâna 
pe tine, strigă Făt-Frumos înfuriat. 

Iară Statu-palmă-barbă-cot răspunse: 

— Să ne întâlnim la gura iadului de-a- 
cum într'un an. 

Şi cum a zis, nu s'a mai văzut. 

După asta. Făt-Frumos a luat de soție pe 
zâna cea mică, care era cea mai frumoasă 
din toate. Pe cea mijlocie o dădu lui Sfarmă- 
Piatră, iar pe cea mai mare lui Strâmbă- 
Lemne. 

La săptămâna după ce s'au însurat ei, 
Făt-Frumos şi cu tovarășii săi fiind duși la 
vânat, au venit la dânşii acasă trei fii ai lui 
Statu-palmă-barbă-cot, au furat. zânele, 
s'au făcut nevăzuţi cu dânsele şi le-au luat 
ior de neveste. Şi când s'au întors Făt-Fru- 
mos și cu ai săi dela vânat, ie neveste, dacă 
ai de unde. Nu se pricepeau ei unde să fie! 
Și văzând că nu mai vin de nicăiri, au înce- 
put să le caute peste tot locul, dar negă- 
sindu-le, se puseră pe gânduri şi îndată îi 
veni în minte lui Făt-Frumos că Urieșul 
zmeilor trebue să-i îi făcut şotia. Şi așa s'a 
hotărît Fiul lepei să plece numai decât la 
gura iadului, ca să întâlnească pe Statu- 
palmă-barbă-cot. Și luându-și tovarășii, a 

pornit. Şi mergând ei cale lungă, să le-a- 
jungă, au trecut peste nouă mări şi peste 
nouă țări, călcând codri şi pustietăţi îngro- 
zitoare. Şi în sfârşit, după multă trudă şi 
primejdii, pe care numai nişte voinici ca 
dânşii au putut să le înfrunte, au ajuns la 
gura iadului tocmai în ziua când se împli- 
nise anul, de când Statu-palmă-barbă-cot 
scăpase din mânile lui Făt-Frumos ci copa- 
cul atârnat de barbă. Statu-palmă-barbă- 
cot îl aștepta aiară cu toată oastea lui, care 
era câtă frunză şi iarbă, de nu mai încăpea 
pe locurile acele. 

Făt-Frumos, văzând atâta amar de oa- 
ste, întrebă pe Strâmbă-Lemne, cât poate 
să taie? Strâmbă-Lemne răspunse că poate 
să taie până ce va ajunge sângele la brâu 
şi atunci moare şi el. 

— Dar tu, Sfarmă-Piatră, ce putere ai? 

— Eu pot să taiu, până ce va ajunge 
sângele la subsuori, şi atunci mor şi eu. 

— Dar tu, măi Făt-Frumos, cât poţi 
tăie?, întrebară ceilalţi. 

— Apoi eu pot să taiu până deasupra 
capului, cât oiu putea ajunge cu vârful pa- 
loşului şi până ce-a trece sângele defun cot 
deasupra paloşului, ş'apoi atunci mor și eu. 

— Dacă-i aşa, încep eu, zise Strâmbă- 
Lemne. 

Și odată şi începu a tăie la zmei, de-i po- 
topea, şi când sângele ajunse până la brâu, 
Strâmbă-Lemne căzu jos şi muri. 

Atunci Sfarmă-Piatră începu a tăie îna- 
inte, până ce ajunse sângele la subsuori, şi 
apoi căzu şi el mort. 

Veni acum şi rândul lui Făt-Frumos, în- 
cepu şi el a tăie înainte, până ce s'a ridicat 
sângele de un cot mai sus de vâriul palo- 
șului, şi atunci numai decât căzu şi el mort. 

In acest timp numai iaca se arată pe nă- 
iramă cele trei picături de sânge, despre 
care spusese Făt-Frumos mâne-sa, când a 
pornit de acasă. Şi cunoscând iapa că acea- 
sta eşte semnul pierderii fiului său, a și por- 
nit în grabă să-l caute. Şi fiind ea năsdră- 
vană, după multă trudă şi căutare l-a aflat; 
și împrăştiind sângele cu picioarele, suflă 
asupra fiului său şi atunci el a înviet. Și 
deschizând ochii și văzând pe mă-sa lângă 
dânsul zise: 

— Doamne, mamă, Doamne! din greu 
mai adormisem! . 

—— Dormeai tu, fătul meu, mult şi bine, 
dacă nu eram eu să te înviez, dragul 
mameia 

—-Mamă, înviază încai şi pe Siarmă-Pia- 
tră, care s'a luptat, voiniceşte alăturea de 
mine și n'a jignit până acum întru nimic 

frăţasca noastră tovărăşie, căci nu mai pot 
trăi fără dânsul. 

Ea se înduplecă de rugăminţile fiului său, 
suflă şi asupra lui Sfarmă-Piatră şi-l învie 
şi pe dânsul. - 

— Dar pe Strâmbă-Lemne, mamă, ai 
să-l laşi pentru veşnicie să zacă fără suflare 
în noroiul acest de sânge închegat?! Inviea- 
ză-l şi pe dânsul, căci şi el, sărmanul, ş'a 
pus vieața în primejdie pentru sfânta noa- 
stră tovărăşie. 

Atunci mă-sa oftă şi zise: 

— Dragul mamei, drag! eu am avut nu- 
mai trei suflete şi dacă l-oiu mai da şi pe 
acesta, cu ce mai rămân? Atunci trebue să 
mor! 

— Mamă!, zise Făt-Frumos, dumneta tot 
eşti de-acum bătrână; dă şi sufletul acesta 
lui Strâmbă-Lemne şi ţ'oiu face o îngropare 
frumoasă, iară mormântul ţi l'oiu acoperi 
cu flori. 

Atunci iapa, înduioşatăa de cuvintele fiu- 
lui său, suflă şi asupra lui Strâmbă-Lemne, 
care pe loc învie, iar ea şi căzu jos moartă! 
Făt-Frumos o îngropă după făgăduinţă şi-i 
presură flori deasupra mormântului. 

După aceasta făcură ei un hârzob, cu 
care să-şi dee drumul în iad, pentru a-și 

căuta. nevestele, căci numai în iad nu le 
căutase şi tocmai acolo trebuiau să fie. 

„Şi cum mântuiră ei de făcut hârzobul, 
Făt-Frumos. zise lui Strâmbă-Lemne să-şi 
dee el mai întâi drumul şi dacă nu va putea 
suferi să ajungă până jos, să scuture tare 
de hârzob, şi atunci ei îl vor trage afară. 
Strâmbă-Lemne se şi puse în hârzob, şi to- 
varășii lui încep să-l sloboadă cu încetul, 
dar nu ajunge până la jumătate şi scutură 
de hârzob. Atunci tovarășii traseră hârzo- 
bul afară şi întrebând pe Strâmbă-Lemne 
de ce a scuturat, el spuse că „se cutremura 
iadul de şuierături și urlete îngrozitoare, de 
care m'am spăriet“. 

Atunci Făt-Frumos hotărî ca să se co- 
boare Siarmă-Piatră, care se şi puse în hâr- 
zob, zicând ca să-l scoată şi pe dânsul, când 
va scutura. Şi dându-i drumul, când a ajuns 
pe la jumătate, a început şi el a scutura. 
Atunci tovarăşii lui îl scoaseră afară şi în- 
trebându-l de ce a scuturat, a spus și el tot 
aceea ce spusese şi Strâmbă-Lemne. 

Văzând Făt-Frumos că tovarăşii lui sânt 
aşa de fricoşi, se hotărî să se scoboare el 
singur, și li spuse că lui, de ce va scutura 
mai tare de hârzob, de ce să-i dea drumul 
mai afund; şi când nu va mai scutura de 
fel, să ştie ei că a ajuns jos şi că să-l aștep- 

te acolo, până se va întoarce cu zânele. Şi 
cum a zis, s'a şi pus în hârzob, iară tova- 
răşii lui au început să-i dea drumul. Şi de 
ce scutura el mai tare, de ce-i dădeau şi ei 
drumul mai afund, până ce în sfârşit a a- 
juns în fundul iadului. Ajungând aici, se 
mai odihni puţin şi apoi porni să caute ne- 
vestele. Şi tot mergând el înainte, iaca vede 
nişte curţi mari, şi apropiindu-se de dânsele, 
numai iaca ce dă de zâna cea mai mare, 
care spăla nişte cămeşi la fântână. Cum se 
văzură, se îmbrăţişară, şi intrând în casă, 
Făt-Frumos întrebă pe zâna că ce putere 
are zmeul ei şi unde se află el acum? Ea 
spuse că-i dus la vânat, şi, când se întoarce, 
svârle buzduganul de trei mile de loc şi iz- 
beşte în poartă, din poartă în uşă, şi din ușă 
se pune în cuiu; şi atunci bucatele trebue 
să fie nici reci, nici calde, cum îs mai bune 
de mâncare. Şi cum vorbeau, se şi aude 
buzduganul izbind în poartă, din poartă în 
uSă, şi din uşă se pune în cuiu. Atunci zâna 
spăimântată zise lui Făt-Frumos: 

— Fă-te ce te-ai face, că te prăpădeşte 
zmăul! 

To Da că doar n'am înviet eu din morți, 
ca să mai mor şi de mâna unui câne de 
zmău. 

Ş'odată ie buzduganul din cuiu şi-l svârle 

înapoi de şase mile de loc şi apoi iesă în 
calea zmăului, punându-se de pândă bub 
podul de aramă, care se afla la poarta 
curții. l 

Zmăul, văzând că buzduganul trece îna- 
poi pe la urechia lui cu atâta putere, oftă 
şi zise: 

— Măi! da grei oaspeţi trebue să mai fie 
la mine acasă. 

Apoi întorcându-se după buzdugan, îl ie 
și porneşte spre casă. Şi când la podul de 
aramă, calul zmăului începe a sforăi și a da 
înapoi. Atunci zmăul dă pinteni calului şi 
zice: 

—De! câl zălud! mânca-țar corbii car- 
nea și lupii oasele, că doar ştiu că nu-i fiul 
iepei, Făt-Frumos, pe aici. 

— Ba dacă îl cauţi, îl găseşti și pe aici, 
răspunse Făt-Frumos, ieşind de sub pod. 
Așa-i, că mi-ai încăput în ghiare, câne de 
zmău ce eşti! gândeai că nu te-oiu găsi? 
Hai la luptă, să te învăţ eu acum să mai 
furi nevestele altora. 

„_— Din luptă să ne luptăm, ori din săbii 
să ne tăiem, zise zmăul. 

— Ba din luptă, că-i mai dreaptă, zise 
Făt-Frumos. 

Și descălecând zmăul, s'apucară la luptă 
şi se luptară ei o zi de vară până'n sară, 

şi pe la asfinţitul soarelui Făt-Frumos birui 
pe zmău şi-l lăsă mort la pământ, după care 
îl hăcui în bucăţi cu cal cu tot, făcând din- 
tr'înşii două grămezi. Apoi intră în casă și 
spuse zânei că a scăpat-o de zmău şi că să 
fie gata de drum, când se va întoarce pe 
acolo, căci el se duce să scape şi pe cele- 
lalte surori ale ei dela cânii de zmăi. 

Zâna îl îndreptă încotro să apuce, ca să 
găsească mai degrabă pe soră-sa cea mij- 
locie, şi Făt-Frumos fără multă zăbavă îşi 
luă ziua bună şi porni. Şi mergând el în- 
cotro îi arătase, pe la amiază iaca vede 
nişte curţi şi mai frumoase de cât cele din- 
tâiu. Şi apropiindu-se de dânsele, dă şi de 
zâna cea mijlocie, care şi ea tocmai atunci 
spăla nişte cămeşi la fântână. Cum se vă- 
zură amândoi, se îmbrăţişară. Și, intrând în 
casă, Făt-Frumos întrebă pe zână, că ce pu- 
tere are zmăiı ei şi unde se află el acuma? 
Ea răspunse că-i la vânat şi când se întoar- 
ce svârle buzduganul de şese mile de loc 
şi izbeşte în poartă, din poartă în uşă şi din 
uşă se pune în cuiu. Şi atunci bucatele tre- 
bue să fie nici răci nici calde, cum îs mai 
bune de mâncat. Pe când încă vorbeau ei. 
se şi aude buzduganul izbind în poartă, din 
poartă în uşă şi din uşă se pune în cuiu. 
Atunci zâna zise înspăimântată: 

— Ascunde-te, Făt-Frumos, că de te-a 
găsi zmăul aici te face mii de fărâme. 

— Ba l-oiu fărâma eu, cum am fărâmat 
şi pe cânele de frate-său, zise Făt-Frumos, 
care şi ie buzduganul din cuiu, şi ieşind a- 
fară, îl svârle înapoi de 12 mile de loc. 

Şi apoi iese în calea zmăului, punându-se 
de pândă sub: podul de argint dela poartă. 

Zmăul, văzând că buzduganul său trece 
înapoi cu atât putere, suspină ‘şi zise: 

— Da grei oaspeţi trebue să mai fie a- 
casă la mine, de vreme ce mi-au trimes buz- 
duganul înapoi. 

Apoi întorcându-se şi el după buzdugan, 
îl ie şi pornește cu dânsul spre casă. Când 
la podul de argint, calul zmăului începe a 
sări în două picioare, a forăi şi a da înapoi. 
Atunci zmăul înfuriet îi dă pinteni şi zice: 

— De! cal nebun, mânca-țiar corbii 
carnea şi lupii oasele. De ce te temi? Că 
doar ştiu că nu-i Făt-Frumos, fiul iepei, pe 
aici!... 

— Ba dacă-l cauţi îl găsești şi pe-aici, 
răspunse Făt-Frumos, ieşind /de sub pod. 
Așa-i că mi-ai căzut în labă, câne de zmău 
ce eşti! Hai la luptă, să te 'nvăţ eu cum să 
mai furi nevestele altora. 

— Din luptă să ne luptăm, ori din săbii 
să ne tăiem, zise zmăul. 


Poveşti 299 


— Ba din luptă, că-i mai dreaptă, zise 
Făt-Frumos. s 

Și luându-se la luptă, se luptară ei două 
zile de-a-rândul şi a doua zi, tocmai pe la 
astinţitul soarelui, Făt-Frumos îl birueşte 
şi-l taie în bucăţi cu cal cu tot, de mai face. 
dintr'înşii alte două grămezi. 

După aceea se duce în casă şi spune zâ- 
nei că a scăpat-o şi pe dânsa de cânele de 
zmău, şi că să fie gata de dru'mn, pe când 
se va întoarce pe aici, căci el se duce să 
scape şi pe nevasta lui de cânele de zmău, 
cel mai mare. Zâna îl îndreptă încotro să 
apuce, ca să găsească mai degrabă pe sora 
sa cea mică. Şi Făt-Frumos, fără multă 
zăbavă, îşi ie ziua bună şi porneşte. Şi mer- 
gând el încotro îi arătase, pe la prânzul cet 
mare iaca vede nişte curţi mult mai fru- = 
moase, de cât cele ce văzuse până acum; 
şi oprindu-se la dânsele, numai iaca ce vede 
şi pe iubita lui soţie, care tocmai acuma 
ghilea şi ea nişte pânză la fântână. Cum se 
văzură amândoi, se îmbrățoşară cu ochii în- 
necaţi în lacrămi, şi intrând în casă, Făt- 
Frumos întrebă ca ce putere are zmăul ei 
şi unde se află el acum? 

Ea spuse că-i dus la vânat şi când se în- 
toarce svârle buzduganul de 12 mile de loc, 
şi izbeşte în poartă. din poartâ'n uşă şi din 

ușă se pune în cuiu. Ș'atunci bucatele tre- 
bue să fie nici răci, nici calde, cum îs mai 
bune de mâncare. Şi când spunea ea ace- 
stea, se și aude buzduganul izbind în poar- 
tă, din poartă în ușă și din uşă se pune în 
cuiu. Atunci zâna, cuprinsă de spaimă, îm- 
brăţoşează pe Făt-Frmuos şi-i zice: 

— Fă-te ce te-i face, că de te-a găsi 
zmăul aici, te prăpădeşte! 

— Ba l-oiu prăpădi eu, cum am prăpădit 
și pe cei doi câni de frați ai lui. 

Ș'odată și ie buzduganul din cuiu şi-l 
svârle înapoi de 24 de mile de loc şi apoi 
iesă în calea zmăului, punându-se de pândă 
sub podul de aur dela poartă. 

Zmăul, văzând că buzduganul său trece 
înapoi cu atâta putere, zise îngrijit: 

— Măi, da grei oaspeţi trebue să mai fie 
la mine acasă, de s'a întors buzduganul îna- 
poi cu atâta putere. 

Apoi întorcându-se după buzdugan, îl iè 
și pornește cu dânsul spre casă. Şi când la 
podul de aur, calul zmăului începe a sări, 
a forăi şi a da înapoi. Atunci zmăul dă pin- 
teni calului şi zice: 

— De! cal nebun, mânca-ț'ar corbii car- 
nea și lupii oasele; că doar ştiu că nu-i fiul 
iepei, Făt-Frumos, pe-aici. 

— Ba dacă-l cauţi, îl găseşti și pe-aici, 

t 
răspunse Făt-Frumos, ieşind de sub pod. 
Aşa-i că mi-ai încăput în labă câne de zmău 
ce eşti? Hai la luptă, să te'nvăţ eu cum să 
mai furi nevestele altora. 

— Din luptă să ne luptăm, ori din săbii 
să ne tăiem?, zise zmăul. * 

— Ba din luptă că-i mai dreaptă, zice 
Făt-Frumos. ° 

Şi luându-se la luptă, se luptară ei trei 
zile şi nopți de-a-rândul. Şi a treia zi pe la 
amiază, când ardea soarele mai tare, încă 
luptându-se ei, de aprinşi ce erau, din gura 
lui Făt Frumos ieşea o pară verde, iară din 
gura zmăului ieşea o pară roşie; şi tocmai 
pe atuncia trecea pe deasupra lor un vul- 
tur. Zmăul, cum îl vede, zice: 

— Vultur, vulturaş! Du-te şi adă două 
picături de lapte. una rece şi una caldă, pe 
cea rece toarn'o pe mine, iar pe cea caldă 
toarn'o pe cânele ist de Făt-Frumos, că poiu 
da un hoit să manânci. 

Atunci Făt-Frumos îi zice şi el: 

— Vultur, vulturaş! Du-te de adă două 
picături de lapte, una rece şi una caldă: pe 
cea rece toarn'o pe mine, iar pe cea caldă 
pe cânele ista de zmău. că toiu da şase 
hoituri să mănânci. s 

Vulturul, cum aude aceasta, aleargă iute 
şi într'o clipă aduce cele două picături de 

